
FRYKT IKKE! 


I er mere enn mange spurve. 


= MS 


Han vokter spurven nøie.* 


Hvorfor er jeg bekymret, hvorfor i skygger bo, 
hvorfor sig føle ensom, lengte til himmelens ro, 
når Jesus alltid er nær mig, usvikelig tro, 
veien lang. 
:s: Han vokte spurven nøie og han vokte vil 
min gang. :,: 


Jeg synger glad og lykkelig, 
full frihet eier jeg. 

Han vokter spurven nøie 
og jeg vet han vokter mig. 


Frykt ikke, jeg er med dig, lyder hans ømme 
røst, 

hvilende i hans godhet finner min sjel sin trøst. 

Skjønt på den vei han mig leder, jeg ser blott 
trin for trin. 

:,: Han vokter spurven nøie og han vokter foten 
min. :,: 


Og når min sjel blir fristet og mørket leirer sig. 

Når sang for sukk må vike og håpet svikter mig. 

Da klynger jeg mig til Jesus, min frelser i all 
nød. 

is: Han vokter spurven nøie og han frir min fot 
fra støt. :,: 


*) Noten til denne sang finnes i Norsk Forlagsselskaps 
noteblad: »Nye evangeliske Sangex — fjerde hefte. 


ge. 
Alle bokens lesere hilses med Edin Holmes dikt: 


Gå trøstig frem i korsets hær 
du lille kristenskare, 

din seiersgang er nær, 

la tvil og mismot fare. 

Vel raser mørkets drott, 
befestet er hans slott. 

men frykt ei slangens makt, 
du står med Gud i pakt, 
hans arm kan ingen tvinge. 


I Herrens rusting stå berett 
med frelsens hjelm om panne, 
i rettferds sterke panser klædt 
med ordets sverd, det sanne. 
Som kampens glade svenn 
bind beltet fast om lend, 

grip troens skjold med il, 

til vern mot satans pil, 

på bønnens vakt et mattes. 


Og blir enn striden lang og hård 

så mange helter segner 

og fikk ditt bryst enn mangt et sår, 
så blod din farled tegner. 

Frykt ei. I blodets spor 

rikt seirens roser gror. 

Det dages snart i Øst. 

Snart kaller kongens røst 

sin hær til evig hvile. 


FORORD 


Under mitt mangeårige arbeide som forkynner 
av Kristi evangelium har jeg møtt mange troende, 
som i kritiske øieblikk har stått engstet og skjel- 
vende. Når jeg hertil tenker mig fremtiden, som 
stadig mere og mere prøvefull for Guds folk, har 
den tanke trengt sig inn på mig — om det var 
mulig å bringe en opmuntring til alle, som vil høre 
Herren til ved daglig å si til dem: »Frykt ikke.« 

Dette er anledningen til at denne bok kommer. 
Og når vi så alle, der prediker Kristi evange- 
lium innen alle leire — læg som lærd — roper ut 
dette »Frykt ikke,< vil vi vise, at vi alle er ett i Kri- 
stus. Personlig har jeg ikke skrevet mere i boken 
enn mine kolleger. Når jeg alle vegne har møtt 
en slik sympati og forståelse for utgivelsen av 
denne bok, har det varmet mitt hjerte, og jeg må 
herved få lov å bringe enhver min dypt følte takk. 
Neppe har nogen bok vært skrevet og utsendt un- 
der så megen bønn som denne. Måtte de høres og 
boken bli til rik velsignelse. 


Oslo, august 1934. 
Johs. Arbo Wiel. 


== 
1. januar. 


Frykt ikke! 


Vær frimodige og sterke, frykt ikke og forferdes ikke 
for deres ansikt; ti Herren, din Gud, han er den, som 
vandrer med dig, han skal ikke slippe dig og ikke for- 
late dig. 5. Mos. 31, 6. 


Disse ord er fra 5. Mosebok, også kalt Mose 
svanesang. For i denne bok tar Moses avskjed med 
sitt folk, minner dem om paktslutningen og dens 
betingelser og formaner til troskap og lydighet. 
Så skal Israel ikke frykte for de mektige fiender, 
som vil søke å hindre dem fra å ta det forjettede 
land i eie, men være sterke i troens frimodighet. 
For Herren har lovet å være med dem. Han vil 
— som det heter i kap. 32 — bevare dem som sin 
øiesten og bære dem på ørnevinger. 

Disse Herrens forjettelsesord har også betyd- 
ning for oss. Vårt mål er det himmelske Kanaan. 
Men også vi har mektige fiender, som av all kraft 
vil søke å hindre oss fra å nå frem. 

Men Israels Gud er den scmme — for den 
gamle pakts Israel som for den nye pakts. Og vi 
kjenner ham bedre enn fedrene i den gamle pakt. 
For vi har oplevet den frelse, som blev dem for- 
jettet. For oss er frelsen i Kristus en fullbyrdet 
kjensgjerning. Og vi har i troen tilegnet oss den; 
den er ved Helligånden blitt levende for våre 
hjerter. Derfor kan vi også av hjertet istemme: 
Gud være takk. som gir oss seier ved vår Herre 


Jesus Kristus! (1 Kor. 15, 57). 


Frykt ei jeg er med dig, sterke løftes ord, 
som en stjerne dette lyse for din fot. 
Gjennem alt som møter dette løfte står, 

Jeg er alltid med dig, så aldri du ensom går. 


i — 10 — 
2. januar. 


Frykt ikke! 


Da skal du ha lykke med dig, når du tar vare på å gjøre 
efter de bud og efter de lover som Herren bød Moses å 
pålegge Israel, Vær frimodig og sterk, frykt ikke og red- 
des ikke! 1. Krøn, 22, 13. 


Å ha lykken med sig står for mange mennesker 
som det store ønske og mål. Det heter jo: Er 
lykken med, går allting godt. 

Men det man kaller lykke, er meget omskifte- 
lig. Best som lykkens sol skinner som klarest, 
trekker ulykkens stormskyer op. »Ingen kjenner 
dagen før solen går ned<«. Og derfor går også 
mange mennesker med en stadig uro og angst for 
at ulykken skal ramme dem. Man engster sig for 
uhell og tap, for økonomiske vanskeligheter, for 
sykdom og vanhelse og ikke minst for døden. 

Den kristne ser anderledes på lykke og ulykke. 
For ham står ikke den ytre lykke som det viktig- 
ste, burde det ikke ialfall. Den kristne sier ikke 
at når lykken er med, går allting godt. Men han 
sier: Når Gud er med, går allting godt. Selv om 
det ikke alltid synes så for det kortsynte menneske- 
blikk. 

»Da skal du ha lykke med dig.« Dette løfte står 
ennu fast. Hold eder nær til Gud, så skal han 
holde sig nær til eder, sier Jakob. Ikke så at vi 
derved fortjener Guds behag og Guds velsignelse. 
Det har vi i Kristus. Men det er Guds ønske og 
Guds vilje å få gi oss det som tjener til vårt evige 
vel. Og det kan han ikke så lenge vi er bortvendt 
fra ham, hans bud og lover. Bare det omvendte 
menneske kan han få gi sin velsignelse. 

»Vær frimodig, sier Herren til alle sine. Frykten 
og angsten lammer, den frimodige er sterk. Vi 
har lov å være frimodige i Herren og sterke i ham. 


SN -— 
3. januar. 


Frykt ikke! 


Måtte vi kunne juble over din frelse og løfte banneret 
i vår Guds navn. Salme 20, 6. 

I sannhet, vi har som Guds folk grunn til å 
juble over hans frelse. Fra alle våre fiender har 
han lovet å frelse oss, De gamle så kun fliken av 
frelsens klædebon, men av den åpenbaring de 
hadde mottatt, hentet de kraft og frimodighet til 
å løfte seiersmerket i Guds navn. Vi har sett Guds 
frelses fulle åpenbarelse, — Korset på Golgata er 
seiersmerket som vi løfter i vår Guds navn, så 
menneskene ser det. 

Måtte vi kunne juble over hans frelse! Jubel- 
sang sømmer sig for Guds barneskare! Gjennem 
hele vårt kristenliv vil der komme nye åpenbarin- 
ger av hvad frelsen innbefatter. Det er ikke gjort 
på en dag å lodde frelsens dybder. Desto mere 
Gud ved sin Ånd åpenbarer den for oss, desto 
høiere vil jubelsangen tone i Guds leir. 

Frelsens land er som Israels Kanaan. Landet 
tilhørte Abrahams avkom ifølge Herrens forjet- 
telse, og Josva delte det mellem stammene; men 
der var mange småkonger å overvinne, før de 
kunde ta landet i besiddelse. Under dette sitt 
erobringstog fikk de stadig opleve at frelsen kom 
fra Gud, alt var avhengig av det forhold de 
stod i til ham. Å 

Også vi er komne inn i et land med vide gren- 
ser: der er dype daler og høie tinder, — der er 
hvilens vanne og grønne gressganger, men også 
ørken og ødemark, hvor villdyr går på rov. Vi går 
fremover, forberedt på å møte sterke fiender; men 
han som er med oss er sterkere enn alle mot- 
standere. De skal alle overvinnes, og en dag skal 
vi ved Herrens nåde juble evigt over Guds frelse. 


JE 
4. januar. 


Frykt ikke! 


»Å min trengsel påkalte jeg Herren, og jeg ropte til min 
Gud; han hørte fra sitt tempel min røst og mitt skrik kom 
for ham til hans øre.< Salme 18, 7. 


Herrens velsignede løfte om at så som dagen er 
skal styrken være står evig fast. Og selv om Jesus 
bar sagt at den som følger ham ikke skal vandre 
i mørke, så er vi som Guds barn ikke fritatte for 
trengsler. Det vil nok finnes sant — at det bør 
oss gjennem trengsler å inngå i Guds rike, kanskje 
vi også med Job vil kunne si at vi skal komme 
ut — lutret likesom gullet. 

Hvad det gjelder for oss under trengslene er, at 
vi ikke taper motet, men bruker de midler som 
står oss åpen, så også vi kan finne at trengslene 
virker tålmodighet og tålmodigheten et prøvet 
sinn og det vekker håpet om herlighet hos Gud. 
Likesom David må også vi rope til Gud — ikke 
som fremmede — nei han er min Gud. Vi gjør 
bruk av vår rett — ti Jesus sa når han talte om 
den urettferdige dommer — Skulde Gud ikke gi 
sine utvalgte deres rett — som roper til ham dag 
og natt — Jeg sier eder han skal skynde sig å 
gi dem deres rett. Luk. 18, 8. Ja, — han hører 
fra sitt tempel min røst — pris til ham. 


Og hvad mitt hjerte beder, du hører visselig, 
hvad til mitt gode leder, det får jeg visst av dig. 

I nødens største smerte din hjelp mig nærmest er. 
Jeg vet at på ditt hjerte, du mine sorger bær. — 


ee EE 
5. januar. 


Frykt ikke! 
Frykt ikke, tro kun! Luk. 8, 50. 


Vi skulde ikke plage oss med frykt, sier Jesus, 
men ha et frimodig sinn. For de aller fleste av 
oss faller dette ikke så lett. Vi fristes ofte til mot- 
løshet. Selv Luther, som av naturen var en motig 
mann, hadde ikke sjelden mørke stunder, da han 
kjente sig som slått ned og ikke dudde til noget. 

Men lærer vi å fortrøste oss til Herren, får vi 
hjelp mot vår frykt. Og det er heller intet annet 
enn denne tro, som kan holde oss oppe i livets 
nød. Ved den får vi den kraft vi trenger til å 
seire oss gjennem alt og ikke synke ned i håpløs- 
het og fortvilelse. 

Derfor kunde Jesus også si til synagogeforstan- 
deren: »Frykt ikke, tro kun, så skal din datter 
bli frelst.« 

Men har vi da denne frelsende tro? Holder vi 
fast på Herrens løfter, så vi alltid kan regne med 
hans usynlige hjelp? 

Vi må visst ofte bekjenne: Jeg tror, Herre hjelp 
min vantro! På nødens dag kommer vi lett i tvil. 
Vi synes, vi trenger ytre tegn og beviser, om vi 
skal kunne bygge på Gud og hans allmakt. 

Men selv om vår tro er svak, kommer Herren 
oss til hjelp. Er bare vårt hjerte vendt til ham 
og vi har viljen til å tro, så er han ikke langt 
borte. Og når han venter, er det bare for å prøve 
oss, så vår tro kan bli sterkere. 

Det gjelder da om, at vi alltid kunde vandre 
troens vei. Så kjenner vi oss ikke alene, Herren 
er med oss. Og vi har sjelens fall og lys i nød og 
død. Amen. 


22 14r—= 
6. januar. 


Frykt ikke! 


Og David sa til Salomo sin sønn: Vær frimodig og 
sterk, — og gjør det. Frykt ikke og reddes ikke. 
1. Krøn. 28, 20. 


Det var meget om å gjøre for David, at hans 
sønn Salomo blev frimodig og sterk. Først for 
hans egen skyld, men også for den store gjerning 
han var kallet til. Han skulde være Israels konge, 
og så skulde han bygge templet Herrens hus. Alle 
troende er kallet til å «bygge« Herrens hus her på 
jord — Det er en stor nåde, at Gud har gjort det 
slik. — Han vil ikke alene frelse oss, men han vil 
bruke oss. Men om det er en nåde — så er allike- 
vel opgaven stor og vanskelig. — Vi må regne med 
mange motstandere — og ofte vil vi finne den 
verste motstander i vårt eget bryst. Ånden er nok 
villig, men kjødet er skrøpelig. Men også du og 
jeg kan være frimodig — Herren er med. Det er 
nødvendig for oss å være frimodige. Det er en 
nøie sammenheng mellem frimodighet og styrke. 
Viser du dig motløs på trengselens dag, da er din 
kraft ringe sier skriften. Kanskje denne dag, du 
leser denne lille betraktning er en trengselens dag 
for dig. Du føler ansvaret for »Herrens hus« som 
skal bygges, men du føler også hvor avmektig og 
fattig du er. Frykt og tvil og uro legger sig over 
ditt sinn. Kanskje har du også møtt en | eller annen 
motgang, som tynger ditt hjerte. — Du vet det nok 
selv, Kr re venn, hvem du er og hvad det er — 
som idag gjør det vanskelig for dig. — La mig få 
minne dig om dette Guds sterke løfte til Salomo, 
Les om igjen teksten. —Løftet er også ditt. — 
Herren er med dig. — Han vil ikke slippe dig. — 
Gjør du som Abraham gjorde, sku mot himmelen 
op. Og når du stjernene teller, vokser din tro, 
ditt håp. 


25 == 
7. januar. 


Frykt ikke! 
I kan være rolige, frykt ikke! 1. Moseb. 43, 22. 


Josefs brødre blev vel mottatt i Josefs hus. Al- 
likevel fryktet de. Det var jo dette med pengene 
som blev funnet i deres sekker. Men den egentlige 
grunn til deres frykt var nok at de en gang hadde 
gjort en stor synd, solgt sin bror Josef. De fryktet 
Guds gjengjeldelse. Aldri blev de trygge, alltid 
var det en hemmelig angst: nu kommer straffen. 

Der er så mange som har det slik. Aldri trygge. 
Og legg merke til det: det som ligger under all 
denne uro, all denne angst for det som kan komme, 
det er den onde samvittighet, det at de er bange 
for Gud. Kunde de bare bli trygge på Gud, på at 
han har tilgitt, at det onde er glemt og borte, så 
vilde de ikke være bange mer. 

Josefs brødre fikk det ordet av Josefs egyptiske 
tjener: I kan være rolige, frykt ikke! Han forstod 
vel ikke selv hvor dype hans ord var. Bedre for- 
stod Josef det da han senere sa til sine brødre: 
I tenkte ondt imot mig, men Gud tenkte det til 
det gode. Det er den underbare sannhet at Gud 
gjengjelder ikke, han tilgir, ja vender endog vår 
synd til velsignelse. 

I sin fulle klarhet lyser det mot oss fra Jesus 
Kristus. I kan være rolige, frykt ikke! For fra 
hans kors lyder det til alle bange syndere: din 
synd er utslettet, den er ikke mer, den skal aldri 
aldri komme over dig. Da blir vi trygge, hvordan 
det går. Når Gud er med oss, hvem kan da være 
mot oss? 

O hvilket under av kjærlighet stor, 
Jesus mig elsker, så sier hans ord. 
Bibelen på salige løfter er rik: 
Størst dog av alt er, at han elsker mig. 


8. januar. 


Frykt ikke! 


Vær edru, våk! Eders motstander djevelen går omkring 
som en brølende løve og søker, hvem han kan opsluke; 
stå ham imot, faste i troen, da I vet at de samme lidelser 
er lagte på Eders brødre i verden, TePet. 5:09 


Evangelistene betoner sterkt dette: Våk og bed! 
— Jesus knytter dette til alle sine ord om de siste 
ting med de vanskelige tider. — Peter merket sig 
dette og fører det inn i sine brever. Å tape denne 
årvåkne og bedende stilling er likt med å tape sin 
edruelighet. Vær edru, —våk! — Tap dig ikke i 
beruselse av illusjon eller innbilning om egen 
styrke og dyktighet. Jeg fikk selv bitre erfaringer 
av det. — Nu hører denne formaning med til å 
vokte hjorden og lammene og å styrke brødrene. 
Liv uten bønn er død. Bønn er åndslivets ånde- 
drett, derfor våk og bed! Hvorfor er dette så 
nødvendig? — Jo, djevelen som en brølende løve 
går omkring og søker å opsluke de levende Guds 
barn. Han er vår motstander. Møt ham våken, 
bedende og med troens faste motstand! Alle brø- 
dre og søstre i verden må utkjempe den samme 
lidelse; tro ikke at du er en undtagelse. — Vær 
satans motstander som han er din. Stå ham imot 
i tro og han skal fly fra Eder, sier Jakob. Jak. 7,4. 
Lukas peker på ytterlighetenes to store vanskelig- 
heter i den avsluttede tids periode: Rus og svir 
eller timelige bekymringer, stor rikdom eller stor 
fattigdom. Rus og svir i nutidens mangehånde stor- 
heter og fremskritt — åndelig sløvhet på den an- 
nen side, men våk til hver tid og stund, at I kan 
være i stand til å undfly alt dette, som skal kom- 


me og bli stående for Menneskesønnen. Luk. 21, 
34—36. 


— 17 — 
9, januar. 


Frykt ikke! 


Og Josva sa til dem: Frykt ikke og forferdes ikke. Vær 
frimodige og vær sterke! For således skal Herren gjøre 
med alle de fiender som I strider mot. Josv. 10, 25. 


Hemmeligheten ved Israels seir var ikke å finne 
i deres egen dyktighet. Visstnok måtte de kjempe 
på liv og død for hver fotbredd jord. Men all 
deres kamp vilde være forgjeves om de bare hadde 
sig selv å regne med. 

Det var Herren som gav seir. For Herren stred 
for Israel, v. 14. I denne strid lot han sol, måne og 
haglstener delta. En slik motstander kunde ikke 
kananittene stå sig imot. Derfor kunde det seirende 
Israel sette sin fot på sine fienders nakke. 

Det nye pakts Israel er også kallet til kamp, 
ikke mot blod og kjød, men mot makter, mot 
myndigheter, mot verdens herrer i dette mørke. 
mot ondskapens åndehær i himmelrummet. Ef. 
6. 12. Vi har hele verden imot oss, for vi har 
kamp mot synden. Hebr. 12, 4. — Synden i våre 
omgivelser og synden i vår egen natur. Den gamle 
slange møter oss som den brølende løve. Men han 
kan også optre midt i menighetens leir, klædt som 
en lysets engel. 

Vi er også kallet til angrepskrig. »Gå ut i all 
verden og gjør alle folkeslag til disiplerec. — »I 
alle tilfeller å frelse nogen.< 

Kan vi seire? Ja, tusen ganger ja! Striden er 
Herrens, Så sant vi i hans navn går våre fiender 
i møte skal også vi til sist som seierherrer tre på 
fiendens nakke. For »en går frem i denne ferd, 
for ham må allting bugne.< 


Tross da satan og hans makt, hev ditt banner venn. 
Seirens krone er henlagt til alle Daniels menn. 


Frykt ikke. — 2 


ov JG 
10. januar. 


Frykt ikke! 
Bønn efter Guds vilje. 1. Joh. 5, 14—15. 


Bønn taler bibelen meget om. Gud opfordrer 
alle til å be. Han lover å gi dem som påkaller 
ham i sannhet, det har han vist. Han har bøiet 
sitt øie ned til de dypest sunkne syndere og løst 
dem ut av fangenskapet. Videre har han fylt bibe- 
len med herlige løfter som er knyttet til den 
kristnes bønn. I vår tekst finnes et av dem. Der 
sies: Dersom vi ber om noget efter hans vilje 
hører han oss; og dersom vi vet at han hører oss, 
da vet vi at vi har de ting vi har bedt ham om. 
Det som vi må ta for oss er å finne ut hvad som 
er Guds vilje. Du kan da spørre: Hvad er Guds 
vilje med mig? 

La oss da nevne de viktigste ting: 

a) Det er Guds ønske å veilede dig. Du kan 
derfor trygt gå til Gud når du er i villrede og Gud 
lover å svare dig. 

b) Gud vil styrke dig. Er du svak så gå til Gud 
i bønn og han vil høre din bønn og gi dig den 
styrke du trenger. 

ce) Det er Guds vilje, din helliggjørelse, så du 
trenger ikke å tvile på Guds vilje i så henseende. 
Han vil gi dig mere enn du forstår å be ham om. 

d) Det er Guds vilje, dines frelse. Han sier jo: 
Gud vil at alle mennesker skal bli frelst å komme 
til sannhets erkjennelse. Be derfor frimodig. 
Husk at Gud hører dig og du har de ting du har 
bedt om. 


Ta tid til å bede, søk stillhet og ro, 

i Frelserens nærhet du alltid skal bo. 

Når verden den larmer og striden blir het, 
søk hvile hos Jesus, han selv er din fred. 


29 ao 
11. januar. 


Frykt ikke! 


Så er det da ingen fordømmelse for dem som er i Kristus 
Jesus. Rom. 8, 1. 

Denne uttalelse av apostelen forutsetter at der 
gies en tilstand av fordømmelse, og at der finnes 
mennesker som befinner sig under dommen. Du 
har et billede av hvad det å være under fordøm- 
melse betyr, om du tenker dig en person som har 
begått en forbrydelse og hvert øieblikk frykter 
for at den skal bli opdaget. Hver politimann han 
møter, hver banken på døren, hver tale om revi- 
sjon vekker hans angstfølelser. 
Slik er i grunnen livet uten Gud. Synden har 
bragt fordømmelsen inn i verden. Og så lenge 
synden hersker, lever mennesket et håpløst liv, 
strider en håpløs strid. Paulus lar oss forstå 
dette, når han i det foregående kapitel så livak- 
tig skildrer denne fruktesløse kamp. Utropet: 
»Jeg elendige menneske! hvem skal fri mig fra 
dette dødens legeme?« gir uttrykk for topp- 
punktet av en slik nød. 

Men når han begynner det åttende kapitel så 
triumferende, beror dette på en ny erfaring som 
er kommet inn i hans liv. Fordømmelsen eksi- 
sterer ikke lenger. Synden som var fordømmel- 
sens årsak, er borte; den er forlatt, han er renset 
fra dens besmittelse, han har makt over den, og 
vinner seier der han tidligere bare led nederlag. 
Hvorfor? Jo, Jesus Kristus er kommet inn i hans 
liv. Det gamle er forbiganget, alt er blitt nytt. 
Frigjort fra syndens og dødens lov jubler han 
over sin frihet. 

Dette er ethvert frigjort Guds barns erfaring. 
Har du ikke nådd dit, så gi ikke op, før du får 
slå leir i Rom. 8, 1. Da behøver du ikke å frykte. 


8 — 20 — 
12. januar. 


Frykt ikke! 


>Frykt er ikke i kjærligheten, men den fullkomne kjærlig- 

het driver frykten ut; ti frykten har straffen i sig, men den 

som frykter er ikke bleven fullkommen i kjærligheten.< 
1. Joh. 4, 18 


Alt som er under Guds vrede frykter for Gud. 
Djevelen tror at Gud er een og skjelver, Jak. 2, 19. 
Menneskene frykter og viser sin frykt på mange 
måter. De er motige og glade når de tror Gud 
er på avstand; men skjelver i hans nærhet. »Jeg 
hørte lydene av dig da fryktet jeg.« 1. Mos. 3, 10. 

Vårt ord idag forteller om menneskehjerter 
hvor frykten er drevet ut og vi får vite hvad det 
er som formår dette forunderlige å drive frykten 
ut.< Her er det ikke tale om vår kjærlighet til 
Gud. Den er ikke fullkommen. Dette er kjærlig- 
heten, ikke at vi har elsket Gud, men at han har 
elsket oss og sendt sin sønn til soning for våre 
synder v. 10. 

Når denne kjærlighet blir erkjent og trodd så 
driver den frykten for Gud ut av våre hjerter. 
Da skapes der gjenkjærlighet til ham og i dette 
gjensidige kjærlighetsforhold trives ikke frykten. 
Den som frykter flyr og har stadig den pine å ha 
Gud imot sig. Den som tror og lever i den full- 
komne kjærlighet har stadig bevissthet om >Gud 
er for ham.< Dette er det salige samfundsliv Gud 
vil vi skal ha med ham, at vi skal være uten uro 
eller frykt for ham. Det vil si uten trellefrykt 
for straff eller hans mishag. Men i barnslig tillit 
og kjærlighet vandre og hvile i full tro på at du 
er omsluttet av den fullkomne kjærlighet og er 
sett på av Faderen som han ser på enbårne sønnen. 


a— SY — 
13. januar. 


Frykt ikke! 
Gjenfødt til et levende håp. 1. Pet. 1,3. 
Sommerfugllarven. 


Når døden river fra oss en av våre nærmeste 
kjære, da spørres det om vi eier et levende håp. 
La mig få gjengi et dikt som min mor skrev i 
anledning min brors død. Det har vært til trøst 
for flere; kan hende kunde det også bli til hjelp 


v 
for dig. Håp. 
En vårdag i naturens fred, 
en larve krøp med travelhet 
omkring i lyse drømme. 
Da rørte Gud ved larvens kropp 
og travelheten hørte op; 
dens liv blev lagt i tømme. 
Stille, milde, krefter røres, gjennemføres, 
Gud ei glemmer, puppen han i støvet gjemmer. 


Han skjuler den bak verdens larm; 

for altbegjærets griske arm 

og rovfugls onde øie. 

Når sommerdagens sol opgår, 

et herlig vingepar den får 

og stiger mot det høie. 

Herlig, kjærlig, Herrens under, håpet grunner, 
Troens nåde løser dødens mørke gåte. 


Fra støvets bånd den Herre Krist, 

oss herlig frihet gav forvisst, 

da han opstod av døden. 

Der oppe i sin herlighet, 

han virker ved sin kjærlighet, 

alt hvad vi har fornøden. 

Trengsel, fengsel, mildt skal løses, fred utløses, 
Visshet nåes, og Guds veie klart forståes. 


— DY a— 
14. januar. 


Frykt ikke! 


»Strid troens gode strid, grip det evige liv, som du blev 
kalt til, du som og har avlagt den gode bekjennelse for 
mange vidner.< L Tim: 6; 12. 


Selvom du fra barndommen kjenner de hellige 
skrifter og er overbevist om skriftens troverdig- 
het, har gode kristne tradisjoner i din familie, og 
selv har bekjent Kristi navn for menneskene, så 
kan motløshets ånd gjøre dig kampudyktig, så 
det ingen fremgang er i din strid for det evige 
liv. Prent derfor ordet for dagen i ditt sinn. 

Først må du huske, at du er kalt til evig liv. 
Og den tanke gir rik trøst og stor inspirasjon. 
Tillat ikke sjelefienden å anfekte dig med mørke 
tanker om, at du muligens ikke er kalt. 

Kallet gjelder i sin almindelighet alle menne- 
sker: »Gud, vår Frelser, han som vil at alle men- 
nesker skal bli frelst og komme til sannhets er- 
kjennelse — (1. Tim. 2, 3—4). Og at kallet 
gjelder dig i særdeleshet har du mange erfarin- 
ger for. 

Men du kan ikke slå dig til ro med at du er 
kalt, ti få vinner frem. Du må gripe hvad du 
er kalt til. Du grep det en gang, du må gripe 
det idag for det evige liv gripes dag for dag. Det 
gripes i tro. Troen holder fast på det som er 
grepet, men er også et forsett om fortsatt å gripe. 
Du griper ved å gi Gud ditt håndslag hver mor- 
gen ny og følge ham hver dag. 

Det blir en strid. Det åndelige liv betyr kamp 
for hver tomme du drar frem. Det er ingen make- 
lig promenade å være arving til det evige liv. 
Satan, verden og ditt gamle menneske er imot 
dig, men frykt ikke! »Dette er den seier som har 
seiret over verden: vår tro.< 


LE 
15. januar. 


Frykt ikke! 


Herren er en borg for den undertrykte, en borg i nødens 
tider. Og de som kjenner ditt navn stoler på dig; ti du 


har ikke forlatt dem som søker dig, Herre! 
Sal, 9, 10—11. 


Herren er en borg. 


En borg er et sikkert og trygt sted. 

Herren er et sikkert tilfluktssted for sitt folk. 
Ingen som tar sin tilflukt til ham behøver å frykte. 
For Herren vil verne om sine. 

Også i nødens tider, når alt ser så mørkt og håp- 
løst ut, vil Herren være en borg. 

Kanskje du er i nød og trengsel? — Du er spot- 
tet, miskjent og forfulgt fordi du er en kristen, og 
vil leve helt for Jesus. 

Eller, det er smått med arbeide. Du har lite å 


leve av. — Sykdom og fattigdom er din lodd. — 
Det er tvil og mørke i sjelen. — Alt ser så håp- 
løst ut. — 


Herren er en borg for de undertrykte. Han er 
en borg også for dig. 

Om du er i nød og trengsel, så er du allikevel 
ikke forlatt av Herren. For han kjenner alle sine. 
Og ingen er glemt av ham. 

Når nøden er størst, er hjelpen nærmest. 

Gå inn i borgen med din nød. Fortell Herren 
din tilstand. Legg din sak frem for han. Bli stille 
for Herrens ansikt. 

Har du lært Herren å kjenne, så stoler du på 
ham, selv om han dryger med hjelpen. Han skal 
komme med hjelp i det rette øieblikk. — Da vil 
mørke, sorg og nød forsvinne. Og du vil utbryte 
i takk og jubel, at: Gud er trofast! 

Har han sagt det og skulde ikke gjøre det? Stol 
på ham! 


94 — 
16. januar. 


Frykt ikke! 


Eder er ingen fristelse påkommet som mennesker ikke 
kan bære. Og Gud er trofast som ikke skal la Eder friste 
over evne, men gjøre både fristelsen og dens utgang så I 
kan tåle den. 1. Kor, 10, 13. 


Et hvert Guds barn er kjent med fristelser. Den 
verden vi lever i ligger i det onde. Omgivelsene 
er således ikke alltid gode. Og de øver sin daglige 
innflydelse på oss. Det går med oss som med 
Israels barn: »Den sammenløpne hop< øver sin 
innflydelse på dem, så også de blir grepet av be- 
gjærlighet, og ønsker sig kjøtt i stedet for manna. 

Satan den gamle frister har et godt tilknytnings- 
punkt i vår falne og Gud-fiendske natur. Våre 
dårlige tilbøieligheter som vi har arvet fra fedrene. 

Men vi er da ikke alene i kampen. Gud er 
trofast, han er for oss, og når han er for oss, da 
er vi viss på seier. Han styrer, og han styrer fri- 
stelsen og utgangen slik at vi kan tåle den. 

Når Jesus som menneske stod ansikt til ansikt 
med djevelen i ørkenen og spørsmålet lød: Er 
du Guds Søn? Da byd disse stene å bli brød! 
svarte ikke Jesus med å overbevise satan. Nei, 
han lot djevelen beholde sine argumenter. Selv 
holdt han fast på Guds ord. Der står skrevet. Det 
er mulig at djevelen også kommer til oss med det 
samme spørsmål: Er du et Guds barn? Har det 
gått rett for sig med din fødsel? Om vi da inn- 
later oss i samtale eller diskusjon med ham, og 
bare legger våre følelser og erfaringer til grunn 
for vårt håp, vil det gå oss ille. Men om vi gjør 
som Jesus, og ser bort fra omstendighetene vi står 
i og regner med Gud og hans løfte, vil der bli ut- 
gang til seier, for han skal styre fristelsen så at 
vi kan tåle den. Derfor frykt ikke! 


kat 


av EE 
17. januar. 


Frykt ikke! 
I som går på veiene, syng! Domb. 5, 10. 


Sang, har alltid vært slektens uttrykk for glede 
og trygghet. Det er nok fremdeles så som en så 
engang: »Sang, er ikke som tosser tror, kun et 
festlig kling-klang i ledige timer, nei, den er en 
stormakt i menneskelivet der har gjennemtonet 
slekten fra Arils tid under dens dåd og daglige 
ferd.« Da Herren hadde ført det frigjorte Israel 
gjennem det røde hav, da frembragte Moses og 
folket sin takk til Gud i en sang. 

Der lød også sang over Betlehems marker den 
natt da verdens Frelser blev født og siden har 
denne sang forplantet sig fra sjel til sjel. Den har 
siden lydt fra martyrer på det brennende bål, som 
da de stod foran de ville dyr og ventet på martyr- 
kronen. 

I ovenstående tekst er der også opfordring til 
sang. Det var Debora, der som dommer i Israel, 
hadde seiret over sine og folkets fiender og som 
nu da faren var over og veiene var trygge å gå på, 
bad folket om å la all frykt fare og drage syngende 
frem ad landets veie. 

Dette er en opfordring som bør lyde også til 
troens folk i nutiden: Vær trygg og glad. Syng! 

Kan ikke også vi og for den skyld, alle gledes 
over, at: Fienden er slagen. Kristus har seiret 
og vi med ham. Han gav sig jo selv som en gjen- 
Iøsningsbetaling for alle.« 

Er dette blitt sannhet for ditt hjerte. da sømmer 
det sig at vi lovsynger. Vi synger nok, synger om 
synd og mangler, frykt og nederlag, men burde 
der ikke lyde en sterkere lovsang til ham »som 
kjøpte oss til Gud med sitt blod.« 


296: 
18. januar. 


Frykt ikke! 


Kristus Jesus vår Herre i hvem vi har vår frimodighet 
og utgang med tillit ved troen på ham. Ef. 3,11, 12. 


Frimodighet. Der er meget av frimodighet i ver- 
den idag, når vi tenker på mange av dem som står 
utenfor Guds rike. Mange av disse kan ha frimo- 
dighet næsten til alt. Frimodig gir man sin like- 
gyldighet til kjenne når det gjelder de åndelige 
og evige ting. Frimodigheten har hos enkelte men- 
nesker ingen grenser. Må Gud forbarme sig over 
disse mange, så de må frelses og vinnes for ham, 
som med sitt blod har kjøpt dem til Gud. Blandt 
troende mennesker kan det ofte være lite av fri- 
modighet. Mangelen på denne formår å berøve en 
troende for så meget. Grunnen til at der kan være 
så lite av frimodighet kan være forskjellig, men 
la mig her kun nevne, hvordan frimodighet kan 
økes? Ja, se mere bort fra dig selv. Det kan være 
dette som du fristes til. Eller du ser for lite på 
Jesus og hvad han har gjort for dig og hvad han 
har lovet å ville være for dig. Ved å se på Jesus 
vil frimodigheten øke i ditt kristenliv. Skulde du 
ikke være frimodig, som har en slik Frelser? Han 
har all makt i himlen og på jorden. Han har lovet 
at han vil være med sine alle dage inntil verdens 
ende. Han har gitt løfte om, at han ikke vil slippe 
og ingenlunde forlate dig. Ved ham skal du mere 
enn seire. I himlen har han beredt et sted for dig. 
Derfor — se mere på Jesus. La himlen stå klart 
for dig, så du øiner målet, som du snart skal nå. 
I Jesus har du din frimodighet. Kun hos ham. 
Når du kjenner, at der er noget som berøver dig 
frimodigheten, så løft ditt blikk op til ham og 
på ny skal han styrke dig med den kraft som du 
trenger. 


Å 


SØT == 
19. januar. 


Frykt ikke! 


Hvorpå skal det dog kjennes at jeg har funnet nåde 
for dine øine, jeg og ditt folk? Men ikke derpå at du går 
med oss? 2. Moseb. 33, 16. 


Med sin fører Moses er Guds utvalgte folk på 
veien fra Egypten til forjettelsens Kanaan. 

Men ofte og på mange måter forsynder folket 
sig mot Herren. Guds nidkjærhets vrede opten- 
des; Herren må fjerne sig fra sitt folk og bruke 
straffens ris. Denne beslutning tilkjennesgis fol- 
ket som blir dypt sørgmodig over at Herren ikke 
lenger vil bo hos sin hjord. Det angrer og bøier 
sig for allmaktens Gud. Moses går i forbønn for 
det angrende folk og blir under denne dristigere 
og dristigere; han ber således om at Herren per- 
sonlig må være med og føre folket inn i det lovede 
land, ja, han går så langt at han ber om å få 
skue Herrens guddommelige herlighet under van- 
dringen til Kanaan. 

Moses opnår å få Herrens tilsagn om sitt per- 
sonlige nærvær og av Herrens herlighet skal han få 
se så meget som det er mulig for et menneske å skue. 

Guds folk på jord er ennu på veien hjemover. 
Veien er ofte så vanskelig, tung og trang. Vi 
fristes og vi synder, er utålmodige og utro, så 
Herren til tider må fjerne sig og holde sig følbar 
borte, inntil han får oss inn i anger og ned i bot 
og frem i bønnekamp om at Herren personlig må 
gå med oss til løftets salige land; uten kommer 
vi aldri inn. 

La oss i vårt begjær innfor Herren være 
dristige som gamle Moses. For troens bønn »hol- 
der ikke Herren stand« — om en så må si. Han 
trer oss i møte på nytt og vi får se hans herlighet. 


EG 
20. januar. 


Frykt ikke! 


Eftersom vi da har en stor yppersteprest, som er gått 
gjennem himlene, Jesus, Guds Sønn, så la oss holde fast 
ved bekjennelsen. For vi har ikke en yppersteprest som 
ikke kan ha medynk med våre skrøpeligheter, men en sådan 


som er blitt prøvet i alt i likhet med oss, dog uten synd. 
Hebr, 4, 14—15. 


Hvor trygge vi kan være på vår frelse når vi 
har tatt vår tilflukt til Jesus Kristus som vår 
yppersteprest, vår mellemmann mellem Gud og 
oss, og holder fast ved ham! Han er så stor, at 
intet er umulig for ham når det gjelder å frelse 
en synder som selv vil la sig frelse. Han er jo 
Guds evige sønn, som sitter ved Faderens høire 
og har all makt i himmel og på jord lagt i sine 
hender, men som allikevel alltid er oss nær og 
alltid kan gå i forbønn for oss. Og han er den 
fullkomne forsoner. som har båret all verdens 
synd, nedbrutt skilleveggen mellem Gud og men- 
neske, som en gang for alle har båret det full- 
komne, evig gyldige sonoffer, sitt eget blod, inn 
i den himmelske helligdom. 

Og dog har han gjort sig så liten at han blev 
en av oss om det går smått og trått. Så la oss 
holde fast ved ham og aldri svike ham, men fri- 
modig bekjenne: Han er Frelser min! 


Stille, o vær stille, i hans favn min sjel! 

Han ei vil dig ilde, han kun vil ditt sanne vel. 
Verden er et ørkenrike, blott i Jesu Kriti tro 

vil dens mørke tåke vike, blott hos Jesus har du ro. 


— 29 — 
21. januar. 


Frykt ikke! 


Så mange som Guds løfter er, i ham har de sitt ja, der- 
for får de ved ham sitt amen. 2. Kor. 1, 20. 


Hvor herlig stråler det ikke frem av Pauli 
skrifter, at Gud er trofast og at Guds sønn, 
Kristus Jesus, som han og hans medarbeidere 
hadde forkynt iblandt dem, var ikke ja og nei. 
Ikke noget ubestemt, svevende, men noget fast og 
urokkelig. 

Hvor vi idag takker Herren for disse løfter, og 
for deres troverdighet. Hvor godt for feilende, 
unge kristne. som ofte angripes av fienden, forat 
få dem til å tvile på barneforholdet. Mange av 
oss minnes hvorledes et løfte fra Guds ord kom 
oss til hjelp under kamp og tvil. Vi minnes også 
den tid i vårt kristenliv, da vi lengtet inderlig 
efter åndens fylde og seier i hverdagslivet. Vi 
hadde prøvet vårt beste, og intet hjalp. Men 
Guds ånd som selv hadde ført oss i denne leng- 
tende stilling, bragte et Herrens ord til hjertet 
og minnet oss om troverdigheten av samme, hans 
fylde blev oss tildel og livskraft fra ham løftede 
oss til uanede høider. »Ja, han er trofast som har 
kalt eder, han skal og gjøre det.« 1. Tes. 5, 24. 

Dette passer for hele livet. »Han skal gjøre 
det<. Han tilgir oss våre synder. Han renser oss 
fra all urettferdighet. Han løser fra syndens 
herredømme. Han hører våre bønner. når vi ber 
efter hans vilje. Han er trofast som ikke skal la 
eder fristes over evne. Han er mektig til å stille 
eder lydeløse frem for sin herlighet i fryd. 


2301 
22. januar. 


Frykt ikke! 


Kun må I ikke være gjenstridige mot Herren og frykte 
for folket i det land, ti de er vårt brød, deres vern er veket 
fra dem, og Herren er med oss, frykt ikke for dem. 


4. Moseb. 14, 9, 


Ordene er en del av den rapport, som Josva og 
Kaleb avgav, idet de sammen med ti andre speidere 
vendte tilbake til Israels leir efter å ha utforsket 
folket og landet, som de snart skulde innta. 

Alle var enige om at landet var godt. Det fløt 
med melk og honning, hadde de herligste frukter 
og var attråverdig i alle deler. Så langt så de likt. 
Men de ti lot sig overvelde av vanskelighetene, og 
de bragte ondt rykte ut blandt Israels barn. 

»De er større enn vi. Folket er høie av vekst. 
Anaks barn av kjempeslekten var der — og vi så 
oss selv som gresshopper i sammenligning med 
dem.« Det var de tis syn. De var blitt motløse 
og hadde glemt en vesentlig ting — at Gud hadde 
lovet dem landet. 

Josva og Kaleb så sikkert de samme vanskelig- 
heter, men de så dem med andre øine. Det var 
av en annen ånd og regnet med Guds løfter. »Der- 
som Herren har velbehag i oss fører han oss inn 
i dette landet og gir oss det.< Det var ikke tvil 
hos dem i så måte. 

Ingen av oss er fritatt for vanskeligheter. De 
møter oss alle. Så blir da det store spørsmål for 
hver enkelt av oss, hvordan vi møter dem. Som 
de ti med mismot og tvil, idet vi vender blikket 
innad på oss selv og opdager »at vår egen makt 
er intet verd< og taper motet, eller som Josva og 
Kaleb, der var av en annen ånd og regnet med Gud. 

La oss følge de sistes eksempel og regne med 
Guds løfter og Han skal gi oss landet i eie. Amen. 


=% = 
23. januar. 


Frykt ikke! 


Og se, jeg er med dig og vil bevare dig overalt hvor 
du går. 1. Moseb. 28, 15. 


Dette er vel det herligste løfte et menneske har 
fått, nemlig: »OQver alt hvor du går, vil jeg være 
med dig.« Hvem var det som kunde si noe slikt? 
Jo, det var Abrahams og Isaks Gud. Jacob var 
nettop, efter sin fars Isaks vilje dratt ut.til- et 
fremmed land, for å begynne det liv Gud hadde 
lagt foran ham. Han var ung og uerfaren. For en 
kort tid siden stod han foran sin blinde far og 
mottok hans velsignelse. Men da han drog følte 
han sig allikevel så ensom. Gleden ved Isaks vel- 
signelse blev formørket ved forholdet til broren 
Esau. Da solen gikk ned lå han under den åpne 
himmel med en sten under sitt hode. Han sov 
og drømte. Der stod en stige opreist fra jord til 
himmel. På det øverste trin satt Gud hans far og 
engle steg op og ned. 

Her kjempet Jacob den kamp som skulde bli 
bestemmende for hele hans liv. Fra nu av var 
løftet hans. Nu gikk Jacob Guds veie og ikke 
sine egne. Nu kunde han si: »Aldri jeg ensom er, 
nei aldri jeg ensom er.«< For Gud var nu hans 
leder og førte Jacob på sine veie. Da blev også 
vår tekst opfylt på ham. »OQveralt hvor du går vil 
jeg være med dig,« og løftene blev utvidet, idet 
Gud sier: »Det land som jo er fremmed skal jeg 
gi dig og din avkom, og din avkom skal være som 
støvet på jord.« Vi leser i Johs. evangelium »Der- 
som du vil tro skal du se Guds herlighet.« Da 
Jacob blev bøiet inn under Guds vilje, så han Hans 
herlighet og når vi kun blir stille for Gud og lar 
ham tale til oss, skal også vi bli løftets barn >over- 
alt, hvor du går, vil jeg være med dig.« 


; — 32 — 
24. januar. 


Frykt ikke! 


Herren skal stride for Eder og I skal være stille. 
2. Moseb, 14, 14. 


Denne herlige forjettelse er talt til Guds folk i 
den gamle pakt, men er like så meget et ord til oss 
idag. Det er talt til folk som er frelste ved lam- 
mets blod, er på vandring til det forgjettede land, 
og har kamper og vanskeligheter. 

Folket er i stor nød. Farao, med sin hær er 
efter dem. Det røde hav er foran dem. De ser 
ingen utvei. 

Du, kjære Guds barn, er kanskje i en prøvelse 
nettop nu. Det kan være økonomien, familien, 
eller andre vanskeligheter. Eller det er åndelige 
brytninger og anfektelser du er kommet inn i. Du 
ser som Israel bare mørke hvor du vender dig og 
frykter såre. 

Hør! Kjære sjel: Herren skal stride for dig og 
du skal være stille. Gud tar ikke vanskelighetene 
bort for sitt folk, og leder heller ikke omkring 
dem, men han gir kraft til å gå rett gjennem alt 
som møter. Herren passer nøie på sitt folk. Hadde 
ordet kommet tidligere, så kunde de ikke forstå 
det, og snart hadde det vært forsent. Guds klokke 
går aldeles minuttsikkert og han skal aldri glemme 
nogen av sine. Jesus som sendte sine disiple ut 
på sjøen, gikk selv op på bjerget for å be. »Da 
han så de var i nød,« så kom han til dem. Mark. 6. 

Dette kap. 15 i 2. Moseb. er blitt kalt lovsangs- 
kapitlet og begynner med det ord »Da< sang Moses 
og Israel denne sang for Herren. Kap. 14 er så 
treffende blitt kalt for prøvelsens kapitel. 

Da — når den siste vanskelighet — dødsfloden 
— er gjennemkjempet. Da — skal lovsangen bryte 
løs for evig. 


sr GA 
25. januar. 


Frykt ikke! 
Herren lar høre sin røst foran sin hær. Joel 2, 11. 


Herrens hær er i sannhet ikke meget impone- 
rende å se til for verdens øine. Der er ikke meget 
som brillierer, og ikke mange navn som lyser over 
denne verdens store og vise. 

Det er en flokk av uanselige, feilende og mangel- 
fulle mennesker! »Et ringe og et bøiet folk,« sier 
profeten (Zef.3, 12). »Ikke mange høibårne, ikke 
mange mektige, ikke mange vise efter kjødet,« sier 
Paulus (1. Kor. 1, 26). Og han ber oss legge 
merke til vårt kall. 

Og med denne ringe hær skal verden erobres. 
Ikke underlig at man smiler og trekker på skul- 
drene, og taler om at Guds rikes dager er talte. 

Når Guds folk hører denne tale og ser på sig 
selv, taper også de motet og går til retrett, isteden- 
for angrep. 

Da »lyder Herrens røst foran hans hær, og 
ved den røst løfter hver mismodig stridsmann ho- 
det. Når han får se hærføreren, fatter han mot. 
I Guds rike er det ikke hæren; men hærføreren 
det kommer an på. 

Ved Herrens røst får hæren styrke. Og ved den 
samme røst må verden skjelve. Med sin sterke 
hærfører i spissen, har Guds hær erobret de tuse- 
ner av sjeler inntil denne dag. Og på hærførerens 
ord går hæren ennu idag til angrep og nye 
erobringer. 

Fatt derfor mot, hver engstet kriger. Se på hær- 
føreren! Hør hans røst foran hæren og følg ham 
til ny seier. 


Frykt ikke. — 3 


— JÅ. <— 
26. januar. 


Frykt ikke! 
De saktmodiges begjæring hører du Herre, du vender 


ditt øre til for å dømme i den faderløses og undertryktes 
sak. Ikke skal mennesket, som er av jorden, lenger vedbli 


å volde redsel. Salme 10, 17—18. 

Sagtmodige mennesker betraktes ofte — men 
med urette — som svake mennesker. Det kommer 
måskje av at de, — motsatt de fremfusende og 
selvbevisste, som trenger sig frem overalt og gjør 
sig gjeldende — har et ydmykt sinn og kjenner 


sin begrensning. Derfor stoler de heller ikke på, 
hvad å kan aller selv evner, men i sine vanskelig- 
heter, prøver og sorger, tar de ikke sig selv til 
rette, men de går til Gud og fremfører sine be- 
gjæringer og alle sine bekymringer til ham. Og 
salmisten sier, at Herren hører dem. Hvilken trøst, 
hvilken glede. Der er en som lytter til hvad de 
har å si og som med en fars kjærlighet, hjertelag 
interesserer sig for dem. Men Gud ikke bare hø- 
rer, nei han hjelper, idet han styrker deres hjerte 
som søker ham. Og den som har erfaret det vet 
hvad det vil si: Uroen svinner, frykten forjages 
og den dype stille fred, som er troens og tillitens 
frukt senker sig ned i sjelen og bringer takkens 
lovsang å stige op til Gud. Men Herren gjør mere 
enn dette. Han tar sig av undertrykkeren og det 
selvbevisste menneske og viser ikke bare det, men 
også den saktmodige, at et menneske er intet å 
frykte for. Det er et støvgran, et åndepust — et 
intet. Når Herren er den sagtmodiges hjelper, den 
ydmyges tilflukt, kan intet menneske eller nogen 
makt stå imot, ti Gud har all makt i hunden 
og på jorden. La oss derfor i all vår sorg og nød, 
i glede og medgang sette vår lit til ham, som er 
igår, idag, ja til evig tid den samme. Amen. 


== 3! 
27. januar. 


Frykt ikke! 
Vær ikke bekymret for noget. Fil, 4, 6. 


Blandt de mange ting en sann kristen ikke skal 
»være< er, at han ikke skal være bekymret. Det 
er lettere sagt enn gjort! Å ha omtanke, omsorg 
og omhu har han lov til, men han advares mot å 
bære på bekymringer. 

Og hvorfor det? Det tærer på hans kraft, 
undergraver hans frimodighet og stjeler hans 
glede i Gud. 

Hvad skal jeg så gjøre med mine bekymringer? 

Skal jeg fortsette med å bære dem selv? Om 
jeg var en åndelig Herkules vil jeg før eller 
senere bukke under. Bare min egen misgjerning 
og synd er større enn jeg kan bære den. Dertil 
kommer de daglige sorger og banker på min dør. 
Hvad da? Skal jeg gå til andre mennesker med 
det som tynger mig? Hvad skal så livet bli for 
disse? Måskje de før har mer enn nok å 
drages med. 

Hvad da? Finnes der ennu håp? Ja, der fin- 
nes en tredje måte å håndtere sine bekymringer 
på, nemlig: gå til Gud med dem. Så sen man er 
til å lære det. Alle eders begjæringer — la dem 
få komme frem for Gud. Det er den eneste rette 
vei. — Kjæl ikke for dem, la dem ikke som en 
orm bore sig inn i din sjel og fortære din kraft, 
men gå veien om trøsteren, mellemmannen, kors- 
bæreren og forsoneren til Guds faderhjerte og 
legg det alt der, så blir det også takksigelser. — 
Frykt ikke! Der er ennu håp! 

Velt alle dine veie og all din hjertesorg 

på ham som har i eie den hele himlens borg. 

Han som kan stormen binde og bryte bølgen blå, 

Han skal og veien finne hvorpå din fot kan gå. 


SETT 
28. januar. 


Frykt ikke! 


Vær frimodige og sterke, frykter ikke og reddes ikke for 

Asyriens konge; ti med oss er en større enn med ham. 
2Krøn. 32, 1. 

Det gamle Israel hadde mange fiender. Ofte så 
det vanskelig ut. Så her i dette tilfelle, hvorfra vår 
tekst er hentet. Asyrernes konge hadde omringet 
Jerusalem. Han talte store ord om sin makt. Han 
hånet Israels folk og Israels Gud. Men kong 
Esekias la saken frem for Herren. Han hadde 
tillit til sin Gud. Han er sikker på seir ved Her- 
rens hjelp. Hvorfor? Jo, han sier: For med oss 
er en større enn der er med dem. — Med kam er 
en arm av kjød, men med oss er Herren vår Gud. 

Også vi, den nye pakts Israel, har mange fiender. 
De håner oss kristne. Ja, de skammer sig ikke 
for å håne vår Gud. 

Men vi kan være trygge. Vi behøver ikke å 
frykte, hvis vi, som Esekias, forlater oss på Her- 
ren. — Faren for vår tid er at vi er utsatt for å 
forlate oss på »armen av kjødc. Armen av kjød 
kan være mangt: God organisasjon, begavede 
talere, stor innflytelse, rike evner o.s.V., men 
forbannet er den mann som holder kjød for sin 
arm og hvis hjerte viker fra Herren. 

Herren sendte sin engel og utfridde Israel den 
gang. De behøvet ikke å bruke sverdet. — En 
tid efter blev også Sankerit drept av sine egne folk 
i sitt eget gudshus. 

Kjære leser! Hvor ofte har det ikke sett van- 
skelig ut også i vårt personlige kristenliv. Fien- 
den innen vår egen barm. — Fienden utenom oss. 
Synden ligger på lur. Den vil herske over oss. 
Men, bror og søster, la oss alltid huske at med oss 
er Herren og han er sterkere enn alle vår fiender. 


fo 


= BJ = 
29. januar. 


Frykt ikke! 


Styrk de slappe hender og gjør de vaklende knær sterke! 
Si til de urolige hjerter: Vær frimodig, frykt ikke! Se der 
er eders Gud! Han kommer selv og frelser jr 4 

s. 35, 3—4. 


Gjennem trengsler opdrar Gud sine barn. >Vi 
må gå inn i Guds rike gjennem mange trengsler.< 
Se jeg renser dig, men ikke som sølv« (d.v.s. ikke 
så strengt som sølv), »jeg prøver dig i lidelsens 
ovn. 

Der er lidelser som skyldes vårt eget syndige 
hjerte, og der er lidelser som er følgen av andres 
synd. Der kommer også lidelser ved ulykker som 
rammer. 

Hvor det kan storme i et stakkars menneske- 
hjerte! Ofte stiger ropet fra det dype: Herre 
frels mig, jeg forgår. Og stundom kan det lyde: 
Herre forkast mig ikke fra ditt åsyn! Ta ikke 
din Helligånd fra mig. 

Hør Herrens ord idag: Se eders Gud. Vær fri- 
modig, frykt ikke! Herren er nær. 

Du er ikke alene og prisgitt din hjelpeløshet 
og syndens makt. Du er ikke en kasteball for til- 
feldigheter! 

Nei — du har en frelser å se hen til. Herren 
den allmektige. Han kjenner din nød. Trengselen 
er tillatt av ham som en opgave til dig. For å lære 
ydmykhet og avhengighet av Gud. 

Se dig ikke engstelig omkring. Se på ordet om 
Guds Kristus. Bruk flittig ordet og bønnen. 

Så får Herren lære oss, hvad vi ellers ikke vilde 
lært, sannheten av ordet: »Min kraft fullkommes 
i skrøpelighet. Herren skal stride for eder, og I 
skal være stille.< Vi lærer å regne med ikke vår 
kraft, men med den allmektiges styrke. 


- 


: — 38 — 
30. januar. 


Frykt ikke! 

Og disse tegn skal følge dem som tror: I mitt navn skal 
de drive ut onde ånder, de skal tale med tunger, de skal 
ta slanger i hendene, og om de drikker noget giftig skal 
det ikke skade dem. På syke skal de legge sine hender, og 
de skal bli helbredet. Mark. 16, 17—18. 

Der har vært kastet ut nogen tvil på de siste 
vers i ovennevnte kapitel om hvorvidt de er ekte. 
Men en ting er jeg sikker på, at alle som tror på 
Herren vil føle sin egen fattigdom og ringhet ved 
å speile sig i disse vers. 

Hvor liten har ikke vår tro vært? Hvor hjelpe- 
løs har vi ikke ofte stått overfor tilfeller av syk- 
dom, når nogen har anmodet oss om å be for dem, 
så de kunde få sin helbred igjen. Vi har kanskje 
svart: Jo, vi skal be for dig«, men hvordan har vår 
tro vært på, at det der og da skulde skje noget? 
Er det ikke ofte i slike tilfeller vi likesom hører 
Jesus si — som han sa til sine disiple, som ikke 
kunde hjelpe den syke gutt som blev bragt til 
dem: »Hvorlenge skal jeg tåle eder — bring ham 
til mig. 

Om ikke de ovennevnte vers kan tjene til noget 
annet for oss idag enn til en opvekkelse av hvor 
langt vi står tilbake fra å være det Herren ønsket 
vi skulde være og fra å kunne utrette det Herren 
ønsket oss å utføre for ham til hans ære og menne- 
skenes gavn, så vilde det vært gavnlig. 

Kraftkilden — Ånden — er tilgjengelig for oss 
alle, og det er ved denne kraft vi skulde kunne 
beseire de makter som står oss imot. Gud vil så 
gjerne gi dem den Hellig Ånd som ber ham der- 
om, men da må vi ikke alene be — bruke ord — 
men bøie oss selv under Guds vilje og legge alt 
hvad vi er og har i hans hånd og i lydighet gå 
den vei han utpeker for oss. 


30% 
31. januar. 


Frykt ikke! 


Gud er vår tilflukt og vår styrke, en hjelp i trengsler, 
funnet såre stor. Derfor frykter vi ikke, om jorden om- 
skiftes, og om berg rokkes i havets hjerte. Salme 46, 2—3. 


Blandt alle de salmer som protestantismen har 
frembragt er der vel neppe nogen som mere løfter 
og styrker vår sjel enn Luthers sterke salme om 
Gud som den faste borg. 

Denne salme har Luther diktet over den 46. 
Davids-salme. Grunntonen er også den samme i 
begge: den store trygghet. Midt under verdens 
stormvær. 

Reformatoren er trygg, »om verden full av djev- 
ler var. »Når djevelen og alle fiender raser som 
aller verst, sitter jeg rolig i skyggen av troen og 
Fadervår.« I den 46. Davids-salme jubles om trygg- 
hetens lovsang til Guds ære. 

Også nu går der sterke stormvær over verden. 
Mangt og meget faller. Stolte bygninger, håndens 
og åndens, synker i grus. Verdenskrisen herjer alle 
land og folk. 

Kan da vi synge trygghetens lovsang? Ja. For 
også nu er Gud den faste borg. Han som igår og 
idag og til evig tid er den samme. 

Hvad betyr vel nutidens katastrofer overfor ham, 
som selv styrer alt og holder alle tråder i sin hånd! 

Bare han i sannhet får være vår tilflukt og hjelp 
i alle ting. 

Der er to slags trygghet. En falsk og en sann. 
Den falske trygghet bygger på mennesketanker og 
menneskeverk, og bringer den store skuffelse. Den 
sanne trygghet bygger på Gud alene, og gjør aldri 
til skamme. 

Herre vår Gud, drag oss slik inn til dig, at vi 
under alle tilskikkelser og omskiftelser kan eie 
tryggheten hos dig. Amen. 


— J 


=="4q — 
1. februar. 


Frykt ikke! 


Alle de som tar sin tilflukt til dig skal glede sig — 
du skal verne om dem, og de som elsker dig skal fryde 
sig i dig. Salme 5, 12. 


Når David i sin bønn fremholder alle de farer 
hans mange fiender bereder ham, så fortrøster han 
sig til, at hver den som tar sin tilflukt til Herren 
skal få glede sig. Denne glede varer ikke bare i 
dette liv, men også i all evighet. 

Må denne herlige forsikring mane oss alle til å 
ta vår tilflukt til Herren! Er det indre nød på 
grunn av våre egne synder, så er det alene han 
som »er trofast og rettferdig, så han forlater oss 
syndene og renser oss fra all urettferdighet.<' 1. 
Joh. 1, 9. 

fr det ytre fiender og farer som truer oss, så 
er det fremdeles det samme botemiddel — å ta 
sin tilflukt til Herren, og han skal i sin tid hjelpe. 
Det fikk David, Josef, Daniel og de mange andre 
erfare, og det samme skal også vi få se. Men hvor 
ofte vil ikke vi »ta saken i vår egen hånd< og 
slå igjen når vi blir slått og skjenne igjen når vi 
blir overskjent. Men nettop derved mister vi Her- 
rens velsignelse og nådige vern, og i stedet for å 
være salig ved å lide med Kristus, blir vi ulykke- 
lige ved å lide med verden. Så mister man troens 
frimodighet, glede og kraft. 

Å hvor megen nød blandt Guds folk og hvor 
stor skade for Guds rike er ikke forvoldt derved 
at vi tok saken i vår egen hånd i stedet for å ta 
vår tilflukt til Herren. 

Må vi alle utbe oss nåde til i alle forhold å 
kunne si med Asaf: »Men jeg blir alltid hos dig, 
du har grepet min høire hånd. Du leder mig ved 
ditt råd, og derefter optar du mig i herlighet.« 


Lg == 
2. februar. 


Frykt ikke! 


Og Herren, han, som går for ditt åsyn, han skal være 
med dig, han skal ikke slippe dig og ikke forlate dig; du 
skal ikke frykte og ikke reddes. 5, Moseb. 31, 3. 


Det gående Guds folk. Israel hadde lagt den 
lidelsesfulle ørkenvandringen bak. De var kommet 
så nær, at de så det forgjettede Kanaan. Men 
Jordan var enda imellem. Den måtte de over. Og 
landet måtte inntaes og vinnes stykke for stykke. 
Deres fiender var å se til som kjemper. Og nu var 
Moses blitt gammel og kunde ikke følge lenger. 
Han som hele tiden hadde gått foran og vært deres 
store høvding og mellemmann mellem Gud og fol- 
ket. Men ikke desto mindre så lyder det: du skal 
ikke frykte og ikke reddes; ti Herren går for ditt 
åsyn, han vil være med dig og han skal ikke slippe 
dig eller forlate dig. Dette var Moses trøstefulle 
budskap til sitt folk i avskjedens stund. — Herren 
har sitt Israel på jorden også idag. De som har 
forlatt syndens trelleliv og i tro vandrer gjennem 
denne verdens ørken til det Kanaan som er her 
oventil. De som tror og lever vel. 

Hører du — min kjære leser — med til dette 
lykkelige Guds folk? Vår frelseshøvding og fører 
er Kristus Jesus — som og er mellemmannen mel- 
lem Gud og menneskene. Han blir aldri gammel 
og må trede av. Og hans førergjerning stanser 
ikke ved Jordan. Nei, han har tvert imot lovet å 
være med sine alle dage — også den dag eller natt 
når du og jeg kommer inn i dødsskyggens dal og 
skal over dødens Jordan. Mangt et kristenhjerte 
er blitt fryktaktig og redd ved tanken på døden. 
Frykt ikke og reddes ikke sier den Herre Jesus. 
Tro på Gud og tro på mig, Jesus har seiret og 
skal føre sine frelste hjem. Stol på ham. 


dr 
3. februar. 


Frykt ikke! 


So må då de, mine kjære, som fyreåt veit dette, vara 
dykk, so de ikkje skal verta dregne med i villa av dei 
ugudelege og falla ut or dykkar faste stoda! — Pet.3,17—18. 


Me veit fyreåt, at skapnaden av denne verdi for- 
gjengst, og at me etter Guds lovnad ventar nye 
himlar og ei ny jord, der rettferd bur. Og me 
veit, at vårt likams jordiske hus skal verta ned- 
rive, men at me hev ein bygnad av Gud, eit hus 
som ikkje er gjort med hender, æveleg i himme- 
len. Me veit, både at Gudsriket skal vinna fram 
til avgjerande siger på jordi, og at me skal vinna 
ævelivs sæla hjå Gud. Difor må me og ferdast 
viseleg og varleg i verdi, so me ikkje fell ut or 
vår faste stoda i Guds samfund og nåde. Og vegen 
til å verta vara frå den vonde og ugudlege verds- 
makt er å veksa i nåde og kjennskap til Frelsaren 
Jesus Kristus. Og vår fyreloga og vårt livsmål er. 
at me i alle ting må få æra det heilage namnet 
åt vår Herre og Frelsar. — Denne vokster er Guds 
verk, — liksom det og er Gud som åleine hev 
makti til å vara og verna oss og til å halda oss 
fast. Men me er ikkje plantar eller dyr som veks 
utan vit eller vilje. Me skal beda Gud gjeva oss 
nåde og kunnskap, og me skal bruka måden og 
kunnskapen til arbeid og tenesta. til å brenna ut 
for Gud, i truskap mot vårt kall og mot Guds 
førarskap og leiding av oss ved den Heilage Ande. 
Er dette di høgste lyst og æra, då skal og alle 
vanskar og trengslor falla ut til godt vitnemål for 
deg (Luk. 21, 13), — ikkje til æra for deg, men 
for din Herre og Frelsar, som på deg og meg skal 
syna sin herlegdom. og openberra si makt, som 
vert fullenda i vanmakt. Me skal få æra Gud, og 
Han skal æra oss med å gjeva oss riket og herleg- 
domen i ævelivet. Amen. 


EA 
4. februar. 


Frykt ikke! 


Jeg setter alltid Herren for mig; ti han er ved min høire 
hånd, jeg skal ikke rokkes. Derfor gleder mitt hjerte sig, 
og min sjel fryder sig; også mitt kjød skal bo tryggelig. 

Salme 16, 8—9. 


Ja, her er veien til sann glede og trygghet under 
alle livets omveltninger. Og hemmeligheten til et 
hellig og Gud innviet liv. Jeg setter alltid Herren 
for mig, ti han er ved min høire hånd. Selv sier 
Herren så nådefullt til sitt folk: Frykt ikke, ti 
jeg er med dig! Se dig ikke engstelig om, ti jeg 
er din Gud! Jeg styrker dig og holder dig oppe 
med min rettferds høire. 

Du bør derfor gjengjelde ham med at du har 
ham for dine øine all tid, i glede og i sorg. Når 
verden og satan frister dig og vil lokke dig til 
sig, eller timelige bekymringer vil legge ditt liv 
øde, ha da for øie, din hjelper, som er ved din 
høire side. Regn med ham. Han er ved din side 
som den rette Far for alt som kalles barn i him- 
melen og på jorden, som din Frelser, ja. som din 
brudgom. Og da han eier alt og har all makt i 
himmelen og på jorden, kan du vandre trygt tross 
storm og mørke. Du sier med den hellige sanger: 
Jeg skal ikke rokkes. For den som har Herren 
for sine øine og ved sin høire hånd er urokkelig. 
Ha ham med de evige sårmerker alltid for dig. 
de sår som har lægedom for alle dine sykdommer, 
som vidner om den evige guddommelige kjærlig- 
het, at din synd er slettet ut med blod, at du er 
igjenløst til å være hans i tid og evighet. Han 
skal selv verne om og bevare sin dyrtkjøpte skatt, 
og du kan synge: Derfor gleder mitt hjerte sig, 
og min sjel fryder sig. Også mitt kjød skal bo 
tryggelig. 


5, februar. 


Frykt ikke! 


Men engelen sa til ham: Frykt ikke Sakarias! Ti din 
bønn er hørt, og din hustru Elisabet skal føde dig en sønn, 
og du skal kalle hans navn Johannes. Luk, 1, 13. 


»Frykt ikke.« Der er meget som vi mennesker 
må og skal frykte i vårt eget liv. 

Vi må bære en redselsfull frykt for vårt eget 
bedragelige hjerte. Som vårt hjerte er så blir vårt 
liv. Den lov kommer intet levende menneske forbi. 

Vi må frykte vår egen tunge. Tungesyndene 
har en drepende virkning. »Tungen er en ild, som 
en verden av urettferdighet.... Den smitter hele 
legemet, og setter livsens hjul i brand og settes selv 
i brand av Helvete.< 

Pass godt på din tunge idag, så bevarer du din 
sjel fra angst. 

Vi må frykte våre onde tanker, som vekker hov- 
mot, misunnelse. bitterhet, hevn, hat og urene lyster. 

Frykt og skjelv for dette syndens hav av onde 
tanker hos dig selv, så de ikke fører dig på av- 
grunnens rand til sist. 

Her gjelder ordet: »Salig er den som frykter. 

Men når det gjelder Gud, hans ord og løfter, 
da behøver vi aldri å frykte — aldri. 

Høie og bjerge kan vike. men aldri Guds løfter. 

Frykt ikke, Sakarias! Du kan stole på mig. 

Og Gud holdt sitt ord. Vi kan aldri tro Gud 
for snart, aldri tro ham for godt og aldri tro ham 
for meget. Tro på Gud og tro på mig var Jesu 
ord til sine disiple før han forlot dem. Og denne 
tro bar dem gjennem ild og blod og grav, inn til 
den evige herlighet hos Gud. Derfor skal du og 
jeg heller ikke frykte. Sakarias Gud, den allmek- 
tige, lever, og hans ord: »frykt ikke,« står fast 
også idag. Amen. 


Er AN 
6. februar. 


Frykt ikke! 

Og blodet på det hus som I er i skal være til et tegn for 
eder, når jeg ser blodet, vil jeg gå eder forbi, og ikke skal 
noget slag ramme eder til ødeleggelse når jeg slår Egyp- 
tens land. 2. Moseb. 12, 13. 

Blodet skal være til et tegn.. 

Det var Herren som satte blodet til tegn den dag. 
Folket var trellbundet. Moses var rådvill, men 
Herren gav frigjørelsens tegn til folket. Herren 
har makt til å utfri. 

Blodet var et tegn på utskillelse. 

Da blodet var strøket på dørpostene, var Israel 
et utskilt folk. Det var ennu i Egypten, men ikke 
av Egypten. Snart skulde folket få flytte, og det 
var blodet som avgjorde hvem som skulde flytte. 
Ingen fikk gå ut til frihet uten de som hadde teg- 
net på utskillelse på sin dør. 

Blodet var et tegn til frelse. 

Det folk som bodde bak blodmerkede dørposter 
var et frelst folk. Det var visstnok langt til Kanaan. 
Foran dem lå mange farer, og likeså mange frel- 
sende inngrep av Gud, men det frelses-tegn Gud 
hadde gitt dem inneholdt løftet om alt det som 
skulde til for å føre dem frelst igjennem. »Han 
som ikke sparte sin egen sønn, men gav ham for 
oss alle, hvorledes skulde han kunne annet enn å 
gi oss alle ting med ham?<« 

Blodet var trygghetens og forvissningens tegn. 

Da dørpostene var merket var Israel et trygt 
folk. Midnattstimen slo, et redselsskrik steg op fra 
egypterne, men blandt Israel var det ingen redsel 
eller forvirring. De som hadde blodtegnet på sine 
dører var tryggere enn de som bodde bak bommer 
av jern og kobber. 


»Da dette budskap jeg forstod, I floden sank jeg ned. 
Og frelse fant i Jesu blod, som evig varer ved.« 


— 46 — 
7. februar. 


Frykt ikke! 


Vi har et anker for sjelen som er trygt og fast og når 
innenfor forhenget, hvor Jesus gikk inn, idet han blev 
yppersteprest efter Melkisedeks vis. Hebr, 6, 19—20. 


Gjentatte ganger minner Hebreerbrevets for- 
poster de kristne på sin samtid om det uforligne- 
lige store i Jesu yppersteprestelige embede — og 
at han til evig tid er blitt vår yppersteprest. Vi 
minner om ord som disse: Derfor I hellige brødre 
— delaktige i det himmelske kall — giv akt på 
den apostel og yppersteprest — som vi bekjen- 
ner Jesus, Hebr. 3, 1. Ffterdi vi da har en stor 


yppersteprest — som er gått gjennem himlene, 
Jesus Guds sønn — da la oss holde fast ved be- 


kjennelsen. Hebr. 4, 14. Og her i det ovenanførte 
ord kan vi vel også merke, at det er det fortsatte 
håp til Jesus som var yppersteprest innenfor for- 
henget, der inneholder en sterk trøst — og som 
er sjelens trygge anker. Ja, hvem kan måle dyb- 
dene i det veldige nådens og frelsens hav Jesus 
som yppersteprest er blitt og er for oss. 

Det blir aldri mørkt for den, som i troen ser 
hen til ham som i himmelen åpenbarer sig for 
oss og er vår forbeder og talsmann. »Dette skri- 
ver jeg eder til, for at I ikke skal synde.«< Som 
om Johannes vil si oss. Det normale i et sundt 
kristenliv er seier over synd. Men fortsetter han: 
>Om nogen synder har vi en talsmann hos fa- 


deren — Jesus Kristus — den rettferdige. Og 
han er en forsoning for våre synder — Ja, for 


den ganske verdens. Herlige trøstefulle sannhet. 
Intet i vårt liv, hverken dyder eller lyder må og 
kan ta fra oss Jesus som vår yppersteprest. 


8. februar. 


Frykt ikke! 
Herren er med dig! Dom. 6, 12—14. 


Israels barn var i nød — på grunn av deres 
synd og fall fra Herren. De lå under midjanit- 
tenes sterke hånd, de blev utarmet og deres land 
blev ødelagt. 

Da — ropte de til Herren. Og — den nådige 
Gud hørte. Han sendte en profet til dem med 
trøstens ord. Og Herrens engel kalte Gideon til 
frelser for Israel. 

Gideon var en enkel fordringsløs mann. Men 
i Herrens øine en sterk mann — en helt. Den 
som er ringe i egne øine er stor for Gud. 

Gideons styrke og storhet lå i hans tillit til 
Gud. Er Herren med oss, hvorfor har da alt dette 


rammet oss. — Og Herren sa: Gå hen i denne 
din kraft og du skal frelse Israel av midjanittenes 
hånd. Og — med 300 mann ledet ved Herrens 


kraft bragte Gideon seiren hjem. 
Guds folk idag: Våre fiender er mange og 


sterke. Og — vi har fortjent nederlag og under- 
gang. 
Men — er Herren med oss? Er Gud for oss? 


Hvem kan da være mot oss! Og — Herren er med 
oss, når vi er med ham. I all vår nød og svakhet 
kan vi dog si: Jeg er din o Gud! Jeg er ditt 
barn — ditt får — ditt svake lam. Alle mine 
kilder er i dig. Til dig står all min lit. Og 
i denne hengivelse til Gud ligger styrken. Herren 
er med dig! Gå i denne kraft og frels dig selv 
og Guds Israel. 

Herren er med dig — gjemt i ham skal du mer 
enn seire med ham. Amen! 


ET 
9. februar. 


Frykt ikke! 
Salme 18, 3. 


Hvad er Herren, vår Gud, for oss? Davids sje! 
er full av glede over alt, han har i Herren: Min 
klippe, min festning, min redder, mitt skjold, 
mitt frelses horn, min borg. Mot alle fiender har 
han sin trygge tilflukt i Herren. Hans erfaring 
stadfester dette. Forfulgt var han, og dog ikke 
bange, fredløs, og dog trygg. Sterke var hans 
motstandere, men langt sterkere hans redder. Han 
har ikke bare hørt om Gud og lært om Gud, men 
han har funnet inn til Gud med sitt bange hjerte, 
og det er blitt stille i tro og tillit til ham. Derfor 
taler han hele tiden om »min< Gud, som han til- 
hører, og som antar sig ham. Og ikke bare mot 
frykt for ytre fiender søker han fred i Gud. Også 
mot sitt eget hjertes dom for alle hans synders 
skyld, har han sin tilflukt i Herren. Derfor kaller 
han ham sitt frelses horn; når en forbryter fikk 
gripe om et av de på brennofferalterets hjørner 
opsatte horn, var han fri, offeret gjaldt ham. Så 
er det med hver den, der i syndenød griper i tro 
sin frelsers hånd, da gjelder det store sonoffer 
ham, og han kommer ikke for dommen, men skal 
leve. La oss stille lese disse Davids ord for oss 
selv med en inderlig bønn: Herre, vær du ait 
dette også for mig, så jeg midt i min syndenød 
dog kan finne fred og midt under farer og fris- 
telsen hjelp og kraft. Så kan jeg midt i stridens 
dager, freden, som du kjøpte, smake. Så er jeg 
trygg i liv og død. Herre, la mig ha alt i dig! 


ae AE 
10. februar. 


Frykt ikke! 
Følg Guds ord, og det skal gå dig vel. Josva 1, 8—9. 


»Denne lovens bok skal ikke vike fra din munn<, 
det er den første del av dette vårt tekstord. Din 
munns tåle skal være i overensstemmelse med 
Herrens ord. Dette er den høieste og edleste bruk 
av våre taleorganer. Dertil er de gitt oss. Gud 
hjelpe oss at vår tale må være »som Guds ord!< 

Det næste punkt i teksten uttrykkes i disse ord: 
»Men du skal grunne på den dag og natt«. 

Grunne d.v.s. tenke nøie over de ord Herren 
har talt i sin lov eller sitt ord. 

Men denne grunnen over Herrens ord må ha til 
resultat at vi »må ta vare på og gjøre efter alt det 
som er skrevet. Da blir vi ikke ordets hørere bare. 
men ordets gjørere, og det er det som er det avgjø- 
rende for all sann kristendom, ti da har du løftet 
om at du skal ha lykke til, og du skal handle vise- 
lig. Lykke og visdom blir din lodd, som ikke 
viker fra Herrens ord, men grunner på det og gjør 
efter alt som er skrevet. Da vil også det næste 
vers i vår tekst bli ens erfaring: »Vær frimodig 
og sterk, frykt ikke og reddes ikke.< Og vi kunde 
spørre hvorfor? Og svaret er nær: »Ti Herren, 
din Gud er med dig i alt, hvad du foretar dig.< 

Dette ord står fast nu som på Josvas tid, og 
sannheten av det erfares ved å gjøre efter Her- 
rens ord. Her gjelder det nytestamentlige ord: 
»Den som vil gjøre Guds vilje skal kjenne at 
verden er av Gud.< 

Herre, la ditt ord og ånd 

i vårt liv få overhånd, 

kue mørkets makt og velde, 
og ditt ord det onde felde, 

Frykt ikke. — 4 


RETT 
11. februar. 


Frykt ikke! 


Herren har behag i dem som frykter ham, som venter på 
hans miskunnhet. Salme 147, 11. 


Salmisten har vært ute og sett på naturen og 
kom til det resultat at Herren, som hadde skapt 
og styrer alt, er rik på kraft og på hans forstand 
er der intet mål, v. 5. »Han fastsetter stjernenes 
tall og gir dem alle navn.«< »Han dekker himlen 
med skyer, som bereder regn for jorden, som lar 
gress spire frem på bjergene.« »Han gir kveget 
og ravnungene som roper føde.< Intet er for stort 
og vanskelig og intet for smått for ham. Til 
»hestens styrelse har han ikke lyst og finner ikke 
behag i mannens ben.< De vil gjerne vise sin egen 
kraft uavhengig av sin skaper, derfor akter han 
ikke på dem. Men der er nogen ydmyke, be- 
skjedne og rettskafne mennesker som frykter Gud, 
dem har han behag i. Nogen av dem er fattige, 
andre er enfoldige og kjenner lite til denne ver- 
dens løp. De føler sig ufullkomne og lever i ver- 
den uten å høre den til. De frykter Gud og viker 
fra det onde. Dem har Herren behag i. De er 
bortgjemt mellem fjellene og oppe i de trange 
dale, ja de er endog glemt av mennesker, men 
Herren har behag i dem, ti de frykter ham og 
elsker ham høiere enn alt på jorden. De venter 
på hans miskunnhet og de skal ikke vente for- 
gjeves, ti »idel godt og miskunnhet skal efterjage 
mig alle mitt livs dage.«< Ja den som forlater sig 
på Herren omgir han med miskunnhet. »Til him- 
len når hans miskunnhet og til skyene hans tro- 
fasthet.« »Så er da hans miskunnhet mektig over 
dem som frykter ham.< Ja han skal endog »for- 
løse ditt liv fra graven og krone dig med mis- 
kunnhet og barmhjertighet.«< Lovet være Gud. 


— 5 JPe> 
12. februar. 


Frykt ikke! 


Se, Herren, din Gud, har gitt landet i din vold. Drag 
op, innta det, likesom Herren dine fedres Gud har tilsagt 


dig. Frykt ikke og reddes ikke. 55. Moseb. 1, 21. 


Israels folk, som i så meget er forbillede på de 
kristnes ferd gjennem livet, hadde mange og store 
trengsler. Fiendene omringet dem gang på gang 
og anfalt dem. Det så ofte mørkt og håpløst ut. 
Men hvor ofte ser vi ikke at Herren utfridde dem 
på tross av alt. Og her i vår tekst sier Herren til 
folket: »Frykt ikke og reddes ikke.« 

Også vi, som tror på Gud idag, er på vandring 
mot et land. Det er ikke et jordisk Kanaan vi 
attrår. Vi har ikke her en blivende stad, men vi 
søker den tilkommende. Vi stevner mot himlens 
skjønne land. 

Det er et land fri for kampe, fri for sorger og 
fri for fristelser. Der er ingen gråt, der er ingen 
pine og døden er ikke mere. (Äpenb. 21, 34). 
Det er et land hvor synden er fjernet og hvor alt 
ondt er tatt bort. 

»Men til himlen går man ei på roser.< Det er 
cfte en vandring gjennem store trengsler. »Det 
bør oss å inngå til Guds rike gjennem store treng- 
sler.« (Ap.gj. 14, 22). Og følger vi kirkens historie, 
ser vi dette virkeliggjort i de mange troendes liv. 
Tenk på martyrene. Tenk på de protestantiske 
kristne gjennem hundrer av år. Tenk på en Hans 
Nilsen Hauge, hvad han måtte lide. Dog de seiret. 


Fatt mot, kjære pilgrim, kom veien er åpen. 
O, skynd dig til himlen vær hjertelig glad. 
Og trykker dig byrden, Gud hører din ropen. 
Han hjelper dig frem til den himmelske stad. 
Amen. 


di 
13. februar. 


Frykt ikke! 
Jerem. 29, 11. 


Gud har fredstanker og ikke tanker til ulykke 
og vil gi oss fremtid og håp, står det. 

Men synes ikke livet å si det stikk motsatte? 
Er ikke verden full av ufred og ulykke? Ikke 
minst nu i den forferdelige krisetid som vi er inne 
i. Det er jo som verden nu vånder sig i smerte. 
Tross verdenskrigens redsler har verden intet lært. 
Der rustes som i feber til en ny, grufull kjempe- 
dyst. Og hatet flammer mellem klassene. Sam- 
fundet ryster i sine sammenføininger. Gudløsheten 
og umoralen blir stadig frekkere. 

Og allikevel, vær frimodig du Jesu venn! Gud 
har fredstanker og ikke tanker til ulykke med dig. 
Da Jesus skuet inn i fremtiden og så for sig alle 
de redsler som skulde komme over verden, da 
ropte han til sine venner: »Men når dette be- 
gynner å skje, da rett eder op og løft eders hoder! 
for eders forløsning stunder til.« Vi står ikke 
lamslått og speider fremover og tenker at nu bærer 
det inn i svarte natten. Nei vi har »fremtid og 
håp.< Jo tettere nattemørket blir jo mere løfter 
vi vårt hode i visshet om at nu stunder morgenen 
til. Den morgen da vår herlige Frelser skal komme 
igjen og gjøre alle ting nye og skape den nye him- 
mel og den nye jord. 

Men så blir spørsmålet for oss alle: Kjenner vi 
denne Frelser? De som ikke hører ham til har 
ingen fremtid og intet håp. De som bare har sitt 
liv i denne verden bygger på noget som er viet 
undergang. 

Men i Kristus har vi fremtid og håp. Lovet 
være hans hellige navn. 


=> 
14. februar. 


Frykt ikke! 
»De gikk med løftet hånd.< 

De drog fra Råamses i den første måned på den fem- 
tende dag i den første måned; dagen efter påske gikk Israels 
barn ut med opløftet hånd for alle egyptenes øine. 

4. Moseb. 33, 3- 

Vi kjenner alle hvorledes Israels folk kom til 
Egypten og fikk bo i Gosen med de store og rike 
gressganger. 

Da Josef var død, gjorde Farao Israels folk til 
slaver. Men Jahvé, deres Gud, hadde sendt Moses 
for å frelse dem ut av trelldommen og vanæren. 

Efter megen kamp lyktes det Moses å få satt 
utvandringen igjennem. Og da de forlot trelle- 
landet, gikk de med opløftede hender, ti de visste 
at Herren selv vilde stride for dem. 

Det hadde han jo også vist dem den samme natt, 
da han lot dødsengelen gå deres hus forbi på grunn 
av det slaktede lams blod som var strøket på dør- 
stolpene. 

Da Israels folk var blitt frelst fra Faraos hærer. 
sang Moses en lovsang til Herrens ære, han som 
kastet hest og rytter i havet. Men blodet på dør- 
stolpene var et forbillede på ham, som på Golgata 
kors sonet menneskeslektens synder og derved åp- 
net veien til Gud Faders forbarmende hjerte. 

Dette med Jesu bod var så stort for Paulus at 
han skrev til sine venner i Ffesus: »— i hvem vi 
har forløsning ved hans blod, nemlig syndernes 
forlatelse.< 

Kjære venn, tror du at dine synder er sonet 
ved Jesu blod, da kan du gå med opløftet hånd 
igjennem en ond verden, og du skal nå det for- 
jettede land. Og din sang vil være: »Jeg vil takke 
min gjenløser at han mig og seier gav, så hans 
barn kan triumfere, både over død og grav.< 
Amen! 


— S4 
15. februar. 


Frykt ikke! 


Du frier mig ut fra mine fiender, ja over mine motstan- 
dere ophøier du mig, fra voldsmannen redder du mig. Der- 
for vil jeg prise dig iblandt hedningene o Herre og lo»- 
synge ditt navn. Salme 14, 49—50. 


Det største for David var at Herren lever. Det 
rar hans fortrøstning og mange beviser hadde 
Gud gitt ham, at han våket nøie over hans liv, og 
David visste også, at han hadde Herren hjertelig 
kjær. Hvad kan sammenlignes for oss som Guds 
folk med at Herren lever, ti også vi får erfare at 
ikke alle dager er hensunket i den dypeste fred 
og fiender er heller ikke fremmed for oss, vi 
føres inn i livskampen og sterke krefter møter 
oss for å felle oss, men da må ikke frykten makt- 
stjele oss, vi er forsikret, dersom vi tar vår tilflukt 
til Herren, han er et skjold for alle dem som tar 
sin tilflukt til ham. Jeg tror at det er Guds me- 
ning at vi skal leve oss igjennem slikt, så Gud 
blir herliggjort i oss og vårt liv mer og mer nær- 
mer sin fullendelse. Der nevnes at vi ophøies over 
våre motstandere, er ikke det hvad skriften sier 
at vi skal samle gloende kull på deres hoder. Da 
har Herren utfridd oss og vi er på vei til å vinne 
dem som var imot oss. Ja, da kjenner vi trang 
til å prise Herren, der er et stort vidnesbyrd om 
Herren, når der høres lovprisning i fra ham som 
er i kamp og vinner. — Er dette vår oplevelse 
da er vi av Guds slekt, og vi står sammen om all- 
maktens Herre og der er muligheter for at vi kan 
gi nytt håp inn i håpløsheten for dem som Her- 
ren ennu venter på. 


På [TER 
f 16. februar. 


Frykt ikke! 


Herre! Til himmelen når din miskunnhet, din trofast- 
het inntil skyene. Salme 36, 6. 


Hvem kan måle himmelens høider over jorden? 
Intet menneske har ennu kunnet måle denne 
høide, den er svimlende, den overgår all bereg- 
ning. Og når David, kongen og sangeren, skal lov- 
prise Guds miskunn og trofasthet, bruker han 
dette billede. Som himmelen er høi over jorden, 
er Guds miskunnhet mektig over dem som fryk- 
ter ham. Salme 103, 11. Her kan syke sjeler 
ånde inn himmelsk atmosfære, her kan det li- 
dende hjerte fylles med forfriskende og liv- 
vivende åndelige styrke, her er nok for alle, for 
fattige fortapte syndere, for svake vaklende sjeler, 
for Herrens trette pilegrimmer, for den kjem- 
pende og stridende. Guds miskunnhet åpenbarer 
for oss hans inderlige godhet, hans guddomme- 
lige overbærenhet. hans faderlige hjertelag. Gjen- 
nem tidens skiften og alt som er vekslende i livet 
er hans trofasthet høinet over alt, over alt det 
små og ubestandige på jorden. — Hans trofasthet 
når inntil skyene. Og høit over skyene som kan 
dekke til for utsikten, stråler solen i all sin glans 
og herlighet. Løft ditt åsyn op mot himlen, la ditt 
hjerte fylles av Guds miskunn. Lev i den hver 
dag, der er nok for alle dine behov. 

La Herrens miskunn omstråle hele ditt liv og 
din ferd. Da blir ditt liv rikt, dyktiggjort til all 
god gjerning. 


Men Guds miskunn alene den blir fast i evighet, 
hos dem han trolig tjene hans kjære barn og 
menighet. 


Fra himlens høie sale han holder hellig vakt. 


de BG 
17. februar. 


Frykt ikke! 
Glemmer vel en kvinne sitt diende barn? Es. 49, 15. 


Tidlig en morgen blev et lite guttebarn funnet 
på den troende lærers trapp. Man søkte efter 
moren, men ingen kunde finne henne. Så blev 
barnet i lærerens varetekt. Ingen så kvinnen, som 
i de mørke aftener lyttet ved havegjerdet efter 
en lyd fra den lille. Ärene gikk — den lille var 
blitt 5—6 år gammel. Ofte stanset kvinnen uten- 
for og så på hans muntre lek. En dag blev han 
syk og kvinnen så forgjeves efter ham. Flere 
dager gikk — da stod hun en dag i stuen — hun 
så gutten i feberfantasier. Da sank hun gråtende 
på kne ved sengen og hulket: »Gutten min, å 
gutten min.< 

Du som går og engstes for at Gud har glemt 
dig, eller reddes for hvordan det skal gå dig — 
å — gjør ikke din Gud og Fader en sådan sorg. 

Han elsker dig mere enn nogen mor kan elske 
sitt barn. Han vil våke over dig som sin øiensten. 
En naturlig mor glemmer aldri sitt barn; men 
om det enn skulde skje — Gud glemmer ikke dig. 

Tviler du enda på Guds omsorg og kjærlighet? 
— La mig da ta dig med til Golgata. 

Ser du ham på det midtre kors. Se hans hel- 
lige åsyn er vendt mot dig i kjærlighet — men 
følg med blikket hans utstrakte hender. De er 
gjennemboret, naglet fast til korstreet. 

De merker blir aldri borte — de skal alltid 
minne ham om dig og mig. 


Fem dype sår han bær fra Golgata for mig. 
De taler hver især og det rett kraftelig. — 
De roper høit: — Tilgiv, tilgiv, 
Den synder kostet har mitt liv. 


ag (dr ER 
18. februar. 


Frykt ikke! 

Han rakte sin hånd ut fra det høie, han grep mig, han 
drog mig op av store vann, Salme 18, 17. 

Mange fiender fikk David å kjempe med fra 
den stund han som ung gutt blev salvet til konge 
og inntil den dag, han satt trygt og sikkert på sin 
trone i Jerusalem. Det var en tung og lang vei, 
fiendene satte ofte så hårdt inn på ham at alle 
utganger syntes stengt. Men i det høie satt Herren 
og fulgte kampens gang, alltid rede til å føre sin 
vilje igjennem. Og når David i sin trengsel søkte 
til Herren, rakte han sin hånd ut, grep ham og 
førte ham frelst ut av faren, som når en sterk 
hånd drar den druknende op av vannet. Og så 
blev det hver gang stemt en ny streng på Davids 
lovsangsharpe: Herre jeg har dig hjertelig kjær, 
min styrke! Slik er Herrens vei og måte alltid. 
Fra den dag han ved sin ånd salvet dig til å 
være en himlens arving, følger han dig fra det 
høie på all din ferd, aldri er du glemt av ham, 
alltid står han ferdig til å utfri dig. Mange salig- 
hetsfiender omringer dig, de bruker alle midler, 
makt og list, trusler og tillokkelser, og du må 
som David bekjenne: de er mig for mektige! Men 
rop du til Herren og bliv ved med det, så skal du 
aldri opleve, at han ikke hører dig, men alltid op- 
leve at han er sterkere enn alle dine salighets- 
fiender. Hold bare ut! Frykt ikke, tro på ham 
som har all makten i himmel og på jord! Han 
har lægedom for alle dine sår og dine synder 
sletter han ut som en tåke! Han berger dig. Hold 
ut i bønn og tro, så kommer også for dig til slutt 
den dag, da dine fiender er overvunnet og du 
med alle de frelste står for tronen med palmer 
i hende og for evig får synge med i den himmel- 
ske lovsang, lammets sang. Amen! 


linn 2 
19. februar. 


Frykt ikke! 
Frykt ikke, ti jeg er med dig. 1. Moseb. 26, 24. 


Isak måtte døie meget ondt, ikke minst på 
grunn av indre strid med naboer. Isak har sik- 
kert mange lidelsesfeller også blandt leserne av 
disse små linjer. 

Strid om indre og ytre ting, om materielle ting 
og goder, om arv o. 1. er et meget bittert kapitel 
i mangen en slekts historie. 

Hvorfor er det således? 

Isak grov brønner og tenkte dermed å sikre 
vann i tørketider for folk og fe. Han var den 
omtenksomme og samvittighetsfulle, og alle burde 
ha satt hans gjerning meget høit og benyttet 
brønnvannet med skjønnsomhet og god forståelse. 

Men hvad hender? 

Et egeninteressefolk forvandler den timelige 
velsignelse til en sørgelig forbannelse ved uenig- 
het og strid om retten til de materielle goder. 

Denne strid er en gammel og en meget farlig 
kjensgjerning. Isak led under disse forhold og 
forsøkte å bedre dem ved å grave flere og nye 
brønner. Men galt blev verre — brønnene virket 
bare mere fiendskap. Så griper Gud inn: »Frykt 
ikke Isak, ti du er min, og jeg er med dig, og jeg 
vil velsigne dig. Og Isak lot dem beholde alle 
de brønner han hadde gravet og drog op til 
Berseba hvor Gud åpnet ham et vidt og åpent 
land. Således vil også vi som tror på Herren 
komme lengst ved å følge Jesu anvisninger. Vil 
nogen ta din kappe la ham også beholde kjorte- 
len, ti når vi først søker Guds rike, vil han gi Oss 
alt det annet i tilgift. 


ge 
20. februar. 


Frykt ikke! 


Den rettferdige utfries av trengsel, og den ugudelige 
kommer i hans sted. Ordspr. 11, 8. 


Verden står overfor mange uløste problemer 
idag. 

Det gjør troen også. 

Et av troens mange problemer er trengslene. 

Det underlige er imidlertid at det som teoretisk 
ofte vedblir å være en gåte, det løser sig ganske 
enkelt i praksis. Lidelsen er i almindelighet mer 
gåtefull for den, som står som tilskuer, enn for 
den, som går tvers gjennem den. 

Den som gjennemlever lidelsen gjør erfaringer 
som en fremmed for tilskueren. Derfor blir det 
gjerne også de mennesker, som har lidt meget. som 
kan hjelpe andre. 

Ansikt til ansikt med trengselens problem, trer 
troen frem og sier: Herren fridde oss ut av dem. 
Fra de dødsdømtes celle i Rom skriver Paulus til 
Timoteus om sine lidelser for Evangeliet: »Her- 
ren har friet mig ut av dem alle sammen!< 
(2. Tim. 3, 11). Og han visste dog at utfrielsen 
vilde komme på et skafott. 

Men slik er troen: uovervinnelig! 

Slik er kanskje ikke din tro? 

Grunnen skulde ikke være den at du er gått 
undav trengslene? Nogen får Herren aldri utfridd 
av trengsler, fordi de selv går utenom dem. De 
blir ikke utfridd, fordi der ikke er noget å utfri 
dem fra. 

Hver den som går med Gud, kommer inn i »den 
store trengsel.« Han skal også opleve, at det som 
forferder ham idag. vil imorgen være et tema for 
en ny lovsang. 

Eier du ikke troens erfaring og glede, er det 
fordi du ikke går troens vei? 


| 
dåt Å 


ET 
21. februar. 


Frykt ikke! 


Og jeg er ikke lenger i verden, men disse er i verden, 
og jeg kommer til dig. Hellige fader! bevar dem i ditt 
navn, som du har gitt mig, forat de må være ett likesom vi. 

Joh. 17, 11. 


Hvilket kaos, mørke og storm. Hvilke farer, 
fristelser og elendigheter rummer ikke denne ver- 
den! Dag for dag trekker nye sorte uværsskyer 
op på den før så mørke horisont. Våbenklirr, 
forbannelse og uro stiger som en mektig ilde- 
varslende fanfare og brer sig utover hele menne- 
skeheten. Sinnene forvirres, lovløsheten tiltar og 
satan triumferer over sin store makt. Et dystert 
og trist billede, men allikevel så altfor sant. Ut- 
siktene til bedring er visst heller ikke store. Guds 
ord sier at det skal bli slike tider og meget verre 
enn de vi oplever. Verdens fremtid er kold og 
mørk! 

Og tenk så: Midt i alt lyder dette herlige 
trøstefulle ord ned til en flokk pilegrimmer som 
stevner frem mot løftets herlige land: »Fader be- 
var dem i ditt navn. Det er vel intet under at 
sjelen hviler og sinnet faller til ro, midt i alt 
elende. 

Kanskje undres du iblandt hvordan det skal 
gå. Du synes bølgene blir så store, stormene så 
ville og mørket så tett — Men tenk, enda bærer 
de evige armene dig. Du bevares i Herrens navn. 
Det er noget uendelig trygt å være barn av Gud. 
Det er noget mer enn din tanke kan fatte. Husker 
du hvordan ditt lille barn den stormfulle uhygge- 
lige natten, stille og fredfullt. trygg og sikker 
sovnet i favnen din? Og du som hviler i Mesterens 
sterke armer, si hvad frykter vel du? 


EG 
22. februar. 


Frykt ikke! 
Du gir mig din frelse til skjold. Salme 18, 36. 


Hvad er dette for et skjold? 

Svar: Det er et skjold Gud har gitt oss mot 
vår største ulykke: synden. Og skjoldet er: syn- 
denes forlatelse og visshet om å være Guds barn. 

Mange mennesker går idag med indre uro og 
frykt i sin sjel, fordi det er synd de ikke makter 
å seire over, enda de prøver å utlevere den til 
Gud og ber ham om kraft til å seire over den. 

Merk dette: her er ikke tale om dem som ikke 
vil utlevere sin onde lyst og gjøre så godt de kan 
i kampen mot det onde og så slå sig til ro med det. 

Nei, her er tale om slike som har vendt sig til 
Gud med sin synd for å gjøre op med ham og få 
kraft til å seire, men allikevel ikke får seier og 
derfor går i uvisshet og frykt. 

Hvad kan grunnen være? 

Jo, de vil først ha seier over sin synd og efter på 
tro at Gud har tilgitt dem synden! Men det går 
ikke! 

Du som kjemper slik, hør her: 

Jesus har seiret for dig over din synd, også over 
den synd som plager dig idag. Den seier han 
seiret for dig, gjelder for Gud som du skulde ha 
seiret den selv! — Dette skal du ta imot! 

Så underlig det enn lyder, er det allikevel en 
velsignet sannhet at veien til seier er egentlig 
denne: Jesus seiret for mig! 

Den som virkelig får tilegne dette, over ham 
mister synden sin makt. Men ikke over nogen 
annen! Han er trygg. 

Nu Gud forsonet er, min synd er slettet ut, 
mig Åndens vidnehær om barnerett hos Gud. 
s.: Så tillitsfull jeg drager nær:,: 

:,: og roper Abba Fader kjær. :,: 


=- 16% 
23. februar. 


Frykt ikke! 


Gid jeg hadde vinger som duen, da vilde jeg fly bort. 
Salme 55, 7. 


Kong David sier: »Gid jeg hadde vinger som 
duen! Da vilde jeg fly bort å feste bo.« »Kast på 
Herren hvad der tynger dig. Han skal holde dig 
oppe.< Det kan synes underlig at disse to ulike 
tekster finnes i samme salme, da de kan synes 
motstridende. De er to kontraster. 

Først : »Gid jeg hadde vinger som duen.« Det 
er en søken efter fred ved flukt. — Vi hører her 
hjertesukket fra en fristet, trofast sjel, et menne- 
ske som holder på å gå trett i kampen mot indre 
og ytre fiender. 

David er mere enn en tilskuer, og som en Guds 
tjener føler han ansvar for Guds sak. I sin nød 
tar tanken vinger — gid jeg var borte fra alt dette. 

Flukt er aldri et middel mot ufred og tretthet 
i sjelen. Vi kan ikke fly bort fra våre bekymringer. 

Vi kan fly fra våre plikter, men vi når ikke der- 
ved fredens sollyse strander. 

Profeten Jonas vendte ryggen mot Nineve og 
drog til Tarsis, men han fant ikke fred der, han 
måtte tilbake til Nineve. Man kan ikke flytte fra 
sorgen, den sitter på skulderen på sin ironiske måte. 

Salmisten ønsket sig vinger så han lik duen 
kunde ty til flukten. Slik er det med synderen 
også, der er ingen fred for den ugudelige. Den 
forlorne sønn vilde bort fra hjemmet, men freden 
fant han ikke før han kom til sig selv, stod op, 
og gikk til sin far — og faren omfavnet ham i 
sin nåde og miskunn. 


NG 
24. februar. 


Frykt ikke! 


Ordet om korset er en Guds kraft. 1. Kor. 1, 18. 


Korsets ord er ordet om Jesus Kristus i hans 
lidelse og død. Det er ikke blott og bart den 
historiske beretning om Jesu lidelse. Det historiske 
er én ting, men korsets ord i bibelsk, i evangelisk 
betydning noget annet. Det er ikke så meget be- 
retningen om begivenhetene, som det er betydnin- 
gen det kommer an på. Og betydningen av korsets 
ord for oss mennesker er nærliggende og påtagelig. 
På den ene side er det ordet om Guds fullbragte 
frelsesverk i sønnen. Det er fullbragt. Skilleveggen 
er nedbrutt. Synden er sonet. Gjelden er betalt. 
Veien er åpen og fortapte syndere kan ved dette 
korsets ord som hjelp finne frem til den levende 
Gud. På den annen side er korsets ord det per- 
sonlig frelsende og livgivende. Det tør være de 
fleste Guds barns erfaring, at de har funnet sje- 
lens frelse og hjertets fred nettop ved korsets ord. 
Her åpnet sig vei, når alle veier stengtes ellers, og 
dette er i full overensstemmelse med ordet som 
vidner, at »ordet om korset er en Guds kraft. 

Men det skal vi merke oss. Frelsen ved kor- 
set er ikke tankens eller fornuftens vei, ikke 
gjerningenes, og heller ikke vinnes frelsen ved at 
man studerer og reflekterer over korsets gåte, hvad 
mange gjør, men frelst fra syndens og dødens makt 
blir du ved å enfoldig tro korsets ord, og ved å til- 
be og hengi dig til ham, som er korsets Herre og 
Gud, Jesus Kristus. 

Guds menighet skal ikke avholde sig fra å for- 
kynne korsets evangelium, og ikke skal den en- 
kelte sjel av denne grunn undlate å tro på dette 
evangelium. 


NE 
25. februar. 


Frykt ikke! 


Jeg har vært ung og er blitt gammel, men ikke har jeg 
sett den rettferdige forlatt, eller hans avkom søke efter 
brød. Salme 37, 25. 


Dette vidnesbyrd av David bør vi legge merke 
til, for han hadde gjennem et langt liv levet sam- 
men med de rettferdige. og hadde som den våkne 
iakttager han var, god anledning til å se hvorledes 
det gikk den rettferdige og hans avkom i denne 
verden. Også i de dager så det ofte trangt ut for 
de troende, men der blev en utvei. De fikk det 
daglige brød. 

Hvordan er stillingen idag? Meget mere broket 
og vanskelig enn på Davids tid. Selv troende men- 
nesker er kastet ut i arbeidsløshet, og mange barn 
av gudfryktige foreldre søker efter brød. Dette er 
en kjensgjerning. Men det er trosstyrkende å legge 
merke til at forholdsvis få fromme foreldres barn 
er i den stilling. Vi har også rik anledning til å 
konstatere at om en far lider økonomiske tap 
fordi han vil handle som en kristen også i for- 
retningsanliggender, så kommer frukten av hans 
rettferdige handlinger over hans barn som en vel- 
signelse også i det timelige. 

Jesus sier: »Søk først Guds rike, og hans rett- 
ferdighet, så skal I få alt dette i tilgift« Hvad 
mener Jesus når han sier »alt dette<? Jo, han 
tenker på mat, drikke og klær o.s.v., de ting 
som er absolutt nødvendige for vårt fysiske liv. 
Han har også lært oss å be: »Gi oss idag vårt 
daglige brød<. Jo, vi har løfte om å få alt det 
som er nødvendig til livets ophold, men la oss 
ikke glemme at »Gudsfrykt med nøisomhets er 
den bibelske levestandard. Kommer vi utenfor 
denne ramme har vi intet løfte å holde oss til. 


EGG 
26. februar. 


Frykt ikke! 


Bi på Herren, vær ved godt mot, og ditt hjerte være 
sterkt, ja bi på Herren! Salme 27, 14. 


Gud gir oss ikke alle sine velsignelser på en 
gang, derfor blir mange Guds barn motløse. Andre 
synes å bli motløse fordi Gud ikke gjør det for 
dem som han engang gjorde. De forventer at Guds 
velsignelser skal være likedan og like omfattende 
til alle tider. Atter andre er i trengsel og synes 
ikke å øine nogen utvei. Det ser ut for dem som 
alt er tapt. Det er imidlertid bare en ting som 
kan hjelpe oss i sådanne tider, det er som David 
så gripende slutter denne salme med. Bi på Her- 
ren. I disse ventetider prøver Gud sitt folk. Han 
vil styrke oss med sin kraft og lære oss noget av 
det vi ellers aldri vilde ha lært. Derfor bi på 
Herren i inderlig bønn til ham. Vær stille for 
hans ansikt. Se bort fra dig selv og menneskene 
og se kun til ham som alene kan og vil hjelpe 
dig i dine vanskeligheter. Men idet du venter så 
ophør ikke med din tjeneste for Gud. Gud vel- 
signer aldri likegyldighet og sløvhet, men han vel- 
signer den som trofast lyder ham. 


Stille er min sjel til Gud. 

Til den Gud som hjelpe kan. 
Verdens trøst kun snart går ud, 
flyter hastig bort som vann. 
Løp min sjel til hennes bo. 
Treng dig inn til Gud i tro. — 


Frykt ikke. — 5 


SG ind 
27. februar. 


Frykt ikke! 
Er Guds trøsteord for lite for dig? Job 15, 11, 


De inderligste trøsteord venner kunde bringe. 
de kjærligste ord på medfølelse, de kunde ikke 
stanse den såre gråt eller stille det urolige hjerte. 
»Med gråten og klagen hold måte,« de ord blev 
så ofte talt, men den som gråter og klager finner 
ingen trøst i den tale. 

Men hør nu! Sangstrofen hadde mer å si. Den 
vilde peke på annen trøst enn menneskeord. »La 
Guds ord dig trøste og råde.« 

Ja, Guds ord —. Som himmelen er høiere enn 
jorden, er Guds trøsteord høiere enn menneskers. 
Det oplevet Guds barn så mangen gang. Det op- 
levet vi hver gang, vi lot Guds ord få tale til våre 
hjerter. Men det må vi. Vi må la det få tale. 

Du som strever og har det tungt, du som går 
der engstelig og urolig, du som føler dig så ensom 
og forlatt, har du latt Guds trøsteord få tale? 

Min venn! Fikk du ikke et trøsteord fra Gud 
hver gang du leste din andakt for dagen? Det 
er vel ikke til dig spørsmålet over disse linjer 
skulde være rettet? Er Guds trøsteord dig for lite? 


O Herre til hvem skulde vi dog gå hen? 
Du har jo det evige livet! 

Kun du bærer navnet som synderes venn, 
kun du har ditt livsblod oss givet! 

Hvor fattig og øde og tom var vår jord, 
om ikke vi hadde ditt evighets ord, 

som løfter vår sjel over jorderiks grus. 
Opad mot de evige høie! 


0 
28. februar. 


Frykt ikke! 
Tjen og vent. 1. Tess. 1, 9—10. 


Hvem av oss ønsker ikke den samme apostoliske 
attest som tessalonikerne fikk: »I tjener den levende 
og sanne Gud og venter på Hans sønn fra himlen.« 

Men tross vi idag har rikere anledninger enn 
tessalonikerne, blir det ofte smått både med tjene- 
sten og forventningen. Mange av oss er tilbøielige 
til å legge ansvaret for tjenesten over på et bestemt 
embede, mens andre kaster sig inn i en malstrøm 
av åndelig rastløshet som ligger langt utenom Guds 
plan med oss. 

Men nu er jo ikke tjenesten lenger reservert et 
særskilt embede. De gammeltestamentlige grenser 
mellem geistlighet og legfolk er utjevnet. 

Hvert medlem av Guds menighet får med sitt 
barnekår også tjenerplikt: »I er en utvalgt ætt, 
et kongelig presteskap for å forkynne hans dyder 
som kalte eder fra mørket til sitt underfulle lys.« 

Må vi bli tjenende kristne. 

Det blev også sagt om menigheten i Tessalonika 
at den ventet på Guds sønn fra himlen. 

Akk, om det kunde sies om oss! 

Som Jysets barn skulde vi være edrue og våke. 


»Ti Herren selv skal komme ned fra himlen med 
et bydende rop, med overengels røst, med Guds 
basun, og de døde i Kristus skal først opstå. Der- 
efter skal vi som lever, som blir tilbake sammen 
med dem, rykkes i skyer op i luften for å møte 
Herren. Og så skal vi alltid være med Ham.< 

Da brudgommen gav sig tid, slumret de alle inn 
og sov. 

Måtte du og jeg våke og vente. Maranatha — 
Herren kommer. Snart! 


2368:— 
29. februar. 


Frykt ikke! 


Min sjel lov Herren, og alt som i mig er, love hans hel- 
lige navn. Salme 103, 1. 


Misunnelse, knurr og utakknemlighetsveier er 
hårde og stenede veier for Guds barn. Mens takk- 
nemlighetens vei er som å vandre på roser. David 
følte det slik at ikke bare hans sjel lovet Gud, 
men alt det som var innen i ham lovet hans navn. 
Det er glede i høieste potens, da fylles ikke alene 
begeret — men det flyter over. Salme 23, 5. 

Hvorledes kan en sjel nå dit? Jo, ved å si til 
sin sjel — glem ikke alle hans velgjerninger. — Og 
når han så skal opregne alle Herrens velgjerninger 


står syndsforlatelsens nåde som den første. — Han 
som forlater dig all din misgjerning. — Ja, det er 


i sannhet det største. Der løftes vi op fra det skitne 
dynd. — Der settes vi på klippen Kristus — da er- 


fares, at man blir en ny skapning — vi settes i det 
himmelske i Kristus Jesus og hører Herren selv si: 
Se jeg har tegnet dig i begge mine hender — du er 
min — takk og lov og pris. 

Da læges alle våre sykdommer — vårt liv for- 
løses fra graven; vi krones med miskunnhet — vår 
sjel mettes med det som godt er — vi blir unge 


igjen som ørnen, så vi løftes op over alt det som 
er lavt og usselt. I sannhet vi får utsyn — det for- 
jager frykt og tvil og hjelper oss å glemme det 
som er bak og vi kan jage mot målet. 


Skynd dig da å ile i hans åpne favn. 
Der du trygt får hvile — hør hans kjære navn. 
Han er fader, venn og broder, er ditt liv, din kraft, 


din fred, 


elsker mer enn nogen moder nu og i all evighet. 


— 69 — 
1. mars. 


Frykt ikke! 
Jeg vil være som dugg for Israel. Hoseas 14, 6. 


Det er noe visst hemmelighetsfullt ved Guds vir- 
ken i sjelene. Gud kan ikke opfattes med våre 
ytre sanser. Det er i vårt hjertes allerhelligste, i 
vår ånd, vi kan møtes med ham og erfare ham som 
den livgivende og kvegende dugg for visne sjeler. 

Alt stort skjer stille. »Se på liljene på markene, 
sier Jesus, »de arbeider ikke, de spinner ikke, men 
ikke Salomo i all sin herlighet var klædd som en 
av dem. 

Gå ut i den klare høstnatt. Sku op i det uende- 
lige rum og betrakt disse myriader av himmel- 
kloder på sin strålegang rundt den allmektiges 
trone. Ingen lyd, ingen larm. Men hvilke veldige 
krefter er ikke her i virksomhet! Eller tenk på 
englene, disse våre tjenende ånder. Vi hører ikke 
lyden av deres fottrin, merker ikke susen av deres 
vingeslag, de gjør sin gjerning så stille at vi glem- 
mer de er til. 

Menneskene larmer og støier, Gud virker så 
stille som duggen. Vi har dog så vanskelig for 
å innse dette. Om Elias som ventet på Gud i 
ørkenen fortelles at han først merket et jordskjelv, 
men Herren var ikke i jordskjelvet. Så kom en 
storm. men Herren var ikke der. Der kom også 
en ild, men Herren var heller ikke der. Så hørte 
han en stille, sakte susen — det var Gud. 

Mange venter på nogen lignende erfaringer i 
det religiøse, noget av jordskjelv, storm og ild, 
noget som kan opfattes med sansene; men Gud 
kommer på duggens måte. 

Still dig så inn under den stille himmelske 
dugg og la den just nu i denne stund falle over 
ditt tørre og visne hjerte. 


4. = 
2. mars. 


Frykt ikke! 


Og han sa: Nei, men jeg er fyrsten over Herrens hær; 
nu er jeg kommet. Josva 5, 14. 


Det var en stor og vanskelig opgave, som hvilte 
på Josva, da han efter overgangen over Jordan 
skulde føre Israels folk inn i Kanaans land. 

Folket hadde i nogen tid ligget i ro i Gilgal, 
hvor det i overensstemmelse med Herrens vilje var 
blitt omskåret og hadde feiret påske. og tiden til 
å rykke frem var nu inne. 

Da så Josva en dag ensom — og sikkert under 
grublen og bønn — er kommet like bort til Jeriko, 
får han se en kriger i full rustning, og han går 
interessert bort til denne for å få rede på om han 
tilhører Israel eller folkets fiender. 

Svaret han får, er de ord som står over disse 
linjer. Det er Kristus, mellemmannen også i den 
gamle pakts tid, »Fyrsten over Herrens hær.« som 
kommer sitt folk til hjelp. Og nu er seieren viss 
— bare Josva og folket er villige til å følge Ham. 

Josva var villig, folket gikk lydig med, og resul- 
tatet var Jerikos fall. 

Så er det også idag. Helten fra Golgata, seier- 
herren, den Herre Jesus Kristus, kommer til sitt 
folk og til det enkelte Guds barn og sier: »Frykt 
ikke! jeg er Fyrsten over Herrens hær, nu er jeg 
kommet! Jeg er kommet for å gå foran dig og 
være med dig i alle dine kamper og fri dig ut av 
fiendens hånd og føre dig inn i det land som jeg 
har lovet dig!« 

Hvor det er nødvendig at vi lytter til hans røst, 
innretter oss efter hans ord og følger ham gjen- 
nem fiendeland! Gjør vi det, kan vi uten frykt 
gå i kampen, og til seier — evig seier! 


ar 1 ES 
3. mars. 


Frykt ikke! 


Og der skal være bane og vei, og den skal kalles den 
hellige vei, ingen uren skal gå på den, men den hører dem 
til; ingen veifarende enn ikke dårer skal fare are : 

8. 35, 8. 


La dette være et ord til dem som har funnet 
veien, og begynt å vandre på den. Den vei som 
Jesus taler om i Mat. 7, 14: »Den vei er smal som 
fører til livet.< Den som vi synger om i salmen: 
»Den vei du gikk i kors og trang. i bønn og strid 
og møie.< Den vei som er Jesus selv. (Johs. 14.6). 
De som ikke vil gå denne vei, de er villfarende, 
og når ikke frem. Men du, som har gitt Jesus ditt 
hjerte. og vil følge ham, men overfalles av den 
tanke: Bare jeg ikke farer vill; — du skal få ta 
disse ord til dig: »Ingen veifarende skal fare vill.< 
Hold dig bare på lydighetens vei. Jesu fotspor ser 
du i hans ord og gjerning. Og efter Jesus har hans 
apostler vandret. Det står enkle og tydelige vei- 
visere i Guds ord. Hans vidner roper til oss idag 
gjennem talte og skrevne ord; Ånden veileder til 
sannheten, selv om meget er vanskelig for dig å 
fatte, og om du selv synes du snubler gang på 
gang. 

Du skal ikke fare vill, tross alt, så sant du bare 
enkelt og liketil vandrer i Jesu fotspor for hver 
dag som går. 

Han går selv foran oss, og vil i sin utrettelige 
kjærlighet rekke sin hånd ut og hjelpe den snub- 
lende, når bare vandreren vil holde sig på veien. 
Derfor vær frimodig. 


— I E= 
4. mars. 


Frykt ikke! 


1. Pet. 1, 6—7. 


Man hører ofte tale om lidelsens problem<, 
man spør: hvorfor er der så megen lidelse i ver- 
den? hvorfor rammer den tilsynelatende så urett- 
ferdig? hvorfor rammes også de troende? 

Guds ord lærer oss, at vi ikke skal spørre så 
meget »hvorforc, men heller »hvortilt. Det at 
der er lidelse i verden og den måte hvorpå den 
rammer, det skal vi bare ta som kjensgjerninger, 
som vi ikke kan fatte grunnen til, men som er 
der og som vi derfor må ta for det de er. 

Men troens stilling dertil er den, at man spør: 
hvad kan lidelsen tjene til? Her svarer Guds 
ord idag og ellers: til prøve og til lutring. — 

Dette er vår tro, at Gud er mektig og kjærlig 
nok til å ta alt det som skjer i sin hånd og vende 
det til det gode. 

Og fordi Gud kan det, kan troen det. For i 
troen er Guds kraft virksom. 

Stanley Jones bruker et vakkert billede: »Når 
en storm slår mot en ørn, stiller ørnen sine vin- 
ger på en sådan måte, at luftstrømmen ved selve 
sin heftighet sender ørnen opover stormen. Vin- 
genes stilling virker dette. Den kristne spares 
ikke for smerter og sorger, men han har fått en 
indre åndens stilling som gjør at han stiger over 
disse ulykker ved selve disse ulykkers voldsom- 
het.< 

Den »indre åndens stilling,< som Jones taler om, 
det er nettop troen. 

»Dette er den seier, som har overvunnet verden: 
vår tro.« Herre forøk oss troen! 


EEE 
5. mars. 


Frykt ikke! 
Ps. 3, 6—7. 


Et barn som lukker sine øine og sovner inn trygt 
og fast efter å ha bedt sin aftenbønn — kan man 
tenke sig noget mere slående eksempel på frykt- 
løshet og tillitsfullhet? 

Som et slikt tillitsfullt og fryktløst barn er det 
David føler sig. når han sier: »Jeg la mig og sov 
inn, jeg våknet; ti Herren støtter mig.< 

Slik taler bare den som eier en god samvittighet 
og har fred med Gud i sitt hjerte. 

Det hadde ikke David alltid hatt. Det var en 
tid i hans liv. da han levet i fryktens helvete, da 
han søvnløs kastet sig hit og dit på sitt leie, pisket 
av samvittighetens anklage. (Ps. 32, 3—4). Men 
så bekjente han sin synd for Gud og fikk opleve 
frelsens fryd. (Ps. 29): 

Og fordi han eide fred med Gud, var han uten 
frykt for mennesker, selv da når det så mørkest 
ut og han var på flukt for sin egen sønn. Han 
visste han var i Guds hånd. 

Når en av den gamle pakts fromme kunde være 
så tillitsfull og fryktløs i troen på Gud, hvor meget 
større grunn "har så ikke vi, den nye pakts folk, 
til å være det, vi som har en nådig Gud i troen 
på Jesus Kristus, vår Frelser, og som har den 
Helligånds pant i vårt hjerte på at vi er Guds barn. 

Her er nok meget som kan inngyte oss frykt: 
synden i oss og omkring oss, tidens vanskeligheter, 
den usikre fremtid. Og dog — i troen på Gud, 
vår himmelske far, og vår "Frelser, kan vi være 
trygge og uten frykt. Gud er trofast som ikke vil 
la oss prøves over evne. Vi er i Herrens hånd. 


6. mars. 


Frykt ikke! 


Og han bød Josva, Nuns sønn, og sa: >»Vær frimodig 
og sterk, for du skal føre Israels barn inn i det land, jeg 


har tilsvoret dem, og jeg vil være med dig.< 
5. Moseb. 31, 23. 


Kirkefaderen Augustin bad engang følgende 
bønn: »Herre gi mig hvad du befaler og befal 
så hvad du vil.< Det var slik Gud handlet med 
Josva i denne sak. 

Josva fikk en stor og vanskelig opgave. — Han 
skulde føre Israels folk inn i Kanaans land — og 
når Josva kjente sin avmakt og uverdighet til å 
løse opgaven, da kom Herren ham i møte og sa: 
Vær frimodig, jeg er med dig. — Da gikk Josva 
frimodig for å utføre den gjerning Herren sendte 
ham til. Visstnok så han fremdeles vanskelig- 
hetene, han så fiendens veldige overmakt. Israels 
kamp mot den blev som en gresshoppes kamp mot 
en kjempe. Men hvad hadde det å bety? Herren 
hadde jo sagt: Jeg er med dig. og Josva visste at 
når Herren var med, så eide han den kraft som 
ingen fiende kunde stå sig imot. Da var seiren 
sikker. 

Gud har også gitt dig en opgave å løse. Det er 
kanskje på arbeidsplassen. Der skulde du være 
sendebud. Han har bruk for dig idag for å vinne 
en sjel for evigheten. Eller kanskje er det i hjem- 
met din opgave ligger? Gud har satt dig der for 
å være til et vidnesbyrd om ham. Eller kanskje 
det er i ditt eget hjerte seiren må vinnes. Van- 
troens, tvilens og vanmaktens ånder truer med å 
beseire dig. Husk da Herrens løfte til Josva. Det 
løfte har han også gitt dig. I det skal også du bli 
frimodig og sterk og seire. 


VG 
7. mars. 


Frykt ikke! 


Og Gud sa til Jakob: Gjør dig rede, dra op til Betel og 
bli der og bygg der et alter for den Gud som åpenbarte 
sig for dig. 1, Moseb. 35, 1. 


Familievanskeligheter kan bli skjebnesvangre. 
De er uhyggelige og kan sette hele tilværelsen 
på spill. Da gjelder det at husfaren vet hvorledes 
det skal gripes an. Materialisme og gudsforglem- 
melse. Glemte løfter og tap av Guds velsignelse. 
Verdslighet og lyst til timelig fordel var her år- 
saken og truet med katastrofe. 

Jakob visste ikke hvad han skulde gjøre — om 
ikke Gud hadde gitt ham råd. Gud vilde velsigne 
ham, som han hadde velsignet Jakobs far og far- 
far. Men det måtte en kursendring til. Dra til 
Betel.< Bryt med dine syndige forbindelser. Re- 
former ditt hjem. Vær prest i eget hus. Kom i 
hu din ungdoms Gud. Gjenopliv de gamle hel- 
lige minner fra Bebelsnatten. Husk dine løfter. 
Gud har holdt sine. 

Jakob adlød. Resultatet viste sig straks. Gud 
åpenbarte sig på nytt og velsignelsen kom tilbake 
over hans hjem. Gud gav ham et nytt navn: 
Israel. Det kom en ny tid. Gud gav ham nye 
løfter. Alt blev nytt. 

Er det utrivelig for dig? Er Guds velsignelse 
veket fra ditt familieliv? Er det tomhet på tom- 
het alt sammen? 

Gjør frontforandring! Bryt med alt, Gud har 
imot. Gjør ditt hjem til et Betel. Bort med av- 
gudene. Bygg Herren et alter. Ta frem den gamle 
bok. Betal Gud dine løfter. »Rens dig<. »Skift 
klære. Og Gud skal velsigne dig der og da og alt 
blir som nytt, for det er Guds velsignelse som 
gjør rik, da kan du frimodig se alt i møte. 


må 
8. mars. 


Frykt ikke! 
Det knekkede rør og den rykende tande. Es, 42, 3. 


Når en troende ser på sig selv, må han alltid 
bli bedrøvet over sin skrøpelighet. Et knekket 
rør og en rykende tande, det er just det han er. 
Intet menneske vilde bry sig om et knekket rør. 
Det er ubrukelig, verdiløst. Et utbrent trestykke 
kan heller ikke brukes til noget. — Men det som 
alle andre bare vilde sparke til, er Jesus kommet 
for å redde. Det er den troendes store trøst, når 
han ser på sin egen ringhet, at Jesus elsker ham. 
Ingen er nogensinne blitt forkastet av Jesus på 
grunn av synd og skrøpelighet, så sant de tror 
på ham. Hver den som tror på ham, skal ikke 
fortapes, men ha evig liv. Er din tro på Jesus 
ekte, er du frelst, om ditt liv er som et knekket 
rør eller en rykende tande. Ja, selv om din tro 
skulde være like skrøpelig som ditt liv, bare den 
er ekte. Ekte er den så sant den ikke vet noget 
annet til frelse enn den korsfestede og opstandne 
Jesus Kristus. Da forstår du at du er frelst av nåde, 
og ikke på grunn av din fortjeneste, eller fordi 
Gud fant noget godt hos dig. Nei, i mig bor der 
intet godt. Alt er nåde, bare nåde. 


Jesus du som har mig kjær, 
jeg hos dig nu søker ly. 
Havet bruser voldsomt her; 
stormen raser vilt i sky. 
Skjul mig Jesus i din favn, 
inntil stormen legger sig, 

og til sist i himlens havn, 
frels min sjel evindelig. 


EN | 
9, mars. 


Frykt ikke! 


Gud gir sanger i natten. Job 35, 10. 


Du har ikke vandret så lenge på frelsens vei 
før du opdaget at det ikke alltid var lys dag. Nei, 
du fikk nok erfare at der kom natt over ditt ånds- 
liv. Åndelig natt. Bekymringer av forskjellig slag, 
sorg, skuffelser, prøvelser, anfektelser. fristelser, 
ja motstand, hån og forakt, alt dette og meget 
annet vil gjøre det mørkt for oss. Det blir natt. 
Ja. alt dette og meget annet virker som natt over 
vårt liv. 

Men skulde det ikke bare være lyst for Guds 
folk da? Mange Guds menn og kvinner fikk sin 
natt. Elias, Karmelprofeten, ligger en dag i ørke- 
nen, det er natt i hans liv. Hvor ofte vil ikke 
sangen i vårt hjerte og munn forstumme om 
natten. Det er i grunnen ikke så vanskelig å 
synge om dagen, når alt er lyst. Men når alt 
er tyst og stille og mørket legger sig over oss, da 
spørs det om vi kan synge. I Filippi fengsel høres 
der »en natt< sang fra to fangers celle. De var 
bundet og såret, men de sang. Hvad sang de? 
sørgesang? Nei. Pris skje Gud. Det var lovsang. 
Gud gav lovsang om natten. Han kan også gi dig 
lovsang i din mørkeste natt. Hvordan går det til. 
Jo, når Jesus blir større for dig enn dine sorger, 
bekymringer og prøvelser. Da kan du synge. 
En stor Jesus — små prøvelser. En liten Jesus — 
store prøvelser. Måtte Jesus bli forherliget for ditt 
hjerte, så vil der bli lys i mørkeste natt og du 
synger. Amen! 


== Mer 


10. mars, 


Frykt ikke! 


Er Gud for oss, hvem kan da være mot oss? 
Rom. 8, 31. 


At himlens Gud er for oss er et vidunderlig 
slående faktum omtalt i ca. 40000 løfter i sann- 
hetens bok. Alle disse løfter er ja og amen i Jesus 
Kristus, Gud til ære og pris. Skapelsesberetningen 
i bibelen minner oss om en brudgom, som på aller 
beste måte bygget og innredet hus og hjem til sin 
utkårede brud, og da han så at alt var ferdig og 
såre godt, gav han dem et paradis å være i. Men 
så kom syndefallet og mennesket kom inn i en 
grenseløs nød og elendighet. Men just i denne 
tilstand kom Gud mennesket i møte og tilbød for- 
løsning og frelse. Joh. 3, 16. Sønnen kom og han 
er Immanuel, Gud med oss. Matt. 1, 23. Efter 
gjenløsningsverkets underbare fullendelse kom så 
Helligånden og det blev ikke bare Gud for oss, 
men o hemmelighet, Gud i oss. 

Kristus i oss og Kristus gjennem oss er den 
sanne kristnes levende higen og herlige bestem- 
melse. Sannelig Gud har sitt folk kjært og alle 
hans hellige er i hans hånd. De ligger for hans fot 
og mottar hans ord. 5. Moseb. 33, 3. Herren har 
ordnet og sikret all min frelse og alt som til den 
er nødvendig. Dette er også Davids siste ord. 
2, Sam. 23. 

I vår hellige bibel har vi merkelig nok like 
så mange benevnelser på Gud som der er dager i 
året, f. eks. fader, hyrde, frelser, brudgom etc. etc., 
og ethvert av dem innebærer vidnesbyrd om at 
han både kan og vil og alltid er rede til å hjelpe 
og tilfredsstille alle åndelige og legemlige behov. 


Les 2. Kor. 9, 8, Filip 4, 9 og Rom. 8, 31—39. 


ER 
11. mars. 


Frykt ikke! 
Han grep mig. 


Han rakte sin hånd ut fra det høie, han grep mig, han 
drog mig op. Salme 18, 17. 


»En hånd er utrakt fra Herrens trone. 

Gud utrekker sin hånd til oss i Jesus Kristus. 
»Er Gud for oss, hvem er da imot oss.« Har du 
sett denne hånd som er utrakt mot dig, den er 
utrakt fra Herrens trone, den er utrakt fra Gol- 
gatas kors. Gud vil ingen synders død. 

Han grep mig. Salige øieblikk når du gripes 
av denne hånd. Jeg biet på Herren, da bøide han 
sig til mig og hørte mitt rop. Og han drog mig 
op av fordervelsens grav, av det dype dynd, og 
han satte mine føtter på en klippe. han la i min 
munn en ny sang! Frelse, tilgivelse gjenfødt, et 
Guds barn. Eftersom jeg er grepet av Kristus, 
sier Paulus. Du har grepet min høire hånd, du 
leder mig ved ditt råd, derefter optar han dig i 
herlighet. 

Om du er i trengsel og fristes hårdt, han vil 
utrekke sin hånd og fri dig ut i rette øieblikk. 
Så langt, ikke lenger. »Er ikke denne en rykende 
brand, reddet av ilden?« »Qg han skal sitte og 
smelte og rense sølvet....< Han sitter selv ved 
smeltediglen og våker over sitt sølv og sitt gull, 
han rekker sin hånd ut og griper det i det rette 
øieblikk. »Alle dine hellige er i din hånd! Ingen 
skal rive dem ut av min hånd,< den gjennem- 
borede hånd. 


Jeg mig klynger til Jesus, vil aldri gå bort. 

Der er fryd på de gjenløstes vei. 

Der er sang på min vandring mot himmelens port, 
hver en synd har han tatt helt på sig. 


="80 == 
12. mars. 


Frykt ikke! 


Om jeg enn skal vandre i dødsskyggens dal, frykter 
jeg ikke for ondt, for du er med mig. Salme 23, 4. 


Det å ha Herren til sin hyrde — frelser ikke fra 
farene, men frelser i farene. I denne tillitsfylte 
salme regner David med det for mennesket aller 
tyngste »å vandre i dødsskyggens dalc. Intet 
virker vel mere fremmed og brutalt enn døden, 
ikke minst for den som har satt sin lit til Herren, 
kjent livet, opstandelseskraften, — ingen dal mere 
hård å passere enn å se de kjære vandre der, 
hvorfra de aldri mere kommer tilbake. At du går 
igjennem dalen selv kan så være — men når de 
aller kjæreste, de du absolutt ikke synes du kan 
undvære, ja, når endog sønnen »Absalon<, han 
for hvem du gjerne gikk i døden, når ditt hjerte- 
barn vandrer dit inn for aldri mere å la sin røst 
høre — da å kunne si »jeg frykter for intet« må 
vel regnes for et stort vidnesbyrd, en stor nåde. 
Når man har funnet Gud som hyrde kan man 
altså komme i forhold, hvor man ikke frykter for 
noget ondt endog der, hvor man, efter alt å 
dømme, møter bare ondt. 

Hyrden: det rikeste billede på nåden — går 
med dig i den fryktede dal, og han trøster dig 
med »kjeppen og staven«. Med kjeppen jager han 
alle de makter som vil ødelegge fåret, med »sta- 
ven< løfter han fåret ut av farene, og samler det 
inn i folden. Så er da fåret trygt, hvor veien enn 
går, fordi hyrden går med hele veien. I dødsskyg- 
gens dal er han, fremfor alle andre steder, fordi 
der trenger fåret ham mest. Hyrden er mest aktiv 
på de mest farefulle poster. Derfor »frykter jeg 
ikke for noget ondt.« — 


— 01 == 
13. mars. 


Frykt ikke! 


Men du Herre er et skjold omkring mig, min ære og den 
som opløfter mitt hode. Salme 3, 4. 


Det krever ingen åndelig anspennelse å uttale et 
sådant troesord i gode dager, når intet står på og 
fremtiden ligger lys og trygg foran en. Da er det 
ikke vanskelig å legge alt i Guds faderhånd. 

I motgangens og trengselens dager er det troens 
ekthet prøves. Da kommer det for dagen, hvor rot- 
festet vår tro og tillit til Gud er. Da viser det sig, 
om den er blitt hjertets overbevisning. »Med hjer- 
tet tror en til rettferdighet.< 

Men hvor tilbøielige er ikke vi jordens barn til 
å lete efter en synlig støtte for vår tro! Vi makter 
heller ikke av oss selv å slippe hvert jordisk støtte- 
punkt. Vår sjel er for sterkt bundet til det synlige 
og håndgripelige. 

Og dog — det går an å bli løst. Et menneske 
kan få kraft til å løfte sitt sinn op over alle van- 
skeligheter. Da nemlig, når Gud selv ved sin ånd 
og sitt ord har fått skape troen i hjertet. Ti hvad 
annet er det å tro enn å gripe fatt i og holde fast 
ved det usynlige som det sikre og tilforlatelige? 

On slik troesvisshet møter vi i vår tekst. Den 
viser oss Davids freidige trosforvissning under 
flukten for sin oprørske sønn. Alle utveier syntes 
stengt. De jordiske støtter sviktet. Allikevel for- 
tvilte han ikke. Han fikk nåde til å løfte sitt hode 
op over alle vanskeligheter og vende sitt øie opad 
mot ham, der er høit ophøiet over all nød og 
holder det alt i sin hånd: Den levende Gud. 
Davids tro blev den seier, der overvinner verden! 

Herre, gi oss en seirende tro. Amen. 


Frykt ikke, — 6 


i 
i 


die ] 


Dr 
14. mars. 


Frykt ikke! 


På ethvert sted, hvor jeg lar mitt navn ihukomme, vil 
jeg komme til dig og velsigne dig. 2. Mos. 20, 24. 


Det står om Abraham at han på vei til Egypten 
hygget Herren et alter og kalte på Herren. Senere 
kom han tilbake og fant det alteret som han hadde 
bygget første gangen. Og der kalte Abraham på 
Herren. Tiden går. Så er det Isaks sønn som føres 
den samme vei. Det mørkner ute og tar en av 
stenene som ligger der på stedet og legger den 
under hodet. Vi vet hvad han oplevet. Sandelig, 
sa han, Herren er på dette sted og jeg visste det 
ikke! Men Herren kjente stedet. 

I den nye pakt med dens fulle lys, vet vi at 
»hvert sted er et bønnested« bare vi tilber i ånd 
og i sannhet. Men kjenner ikke også vi trang til 
å vende tilbake til de steder hvor Gud har vært 
nær, der vi drog frem i den tette hop av Guds 
folk med fryderop og lovsangs røst? Eller når det 
kom anfektelser til vår sjel fordi verden syntes å 
triumfere overfor de kristne, søkte vi ikke da som 
Asaf inn i helligdommen. Der fikk vi kjenne hvor 
skodden lettet, når vi så på verden fra evighetens 
stade? Salme 73. 

Og flykter vi som Elias, motløse og maktløse 
fordi verden øver vold mot Guds rikes sak på 
jord, da går veien til Horeb, hvor Gud åpenbarte 
sig for fedrene. 

I slike tider lærer vi å søke inn til de steder, 
der Herren har latt sitt navn ihukomme før. Det 
kan være fedrenes gamle kirke eller det samfund 
der du møtte Gud. Men Herren skal velsigne oss 
der og vi vil kjenne hans kraft som en stille sus- 
ning gjennem vår sjel. 


so GN 
15. mars. 


Frykt ikke! 


Denne vår Gud er vår Gud evindelig og alltid; han 
skal føre oss ut over døden. Salme 48, 15. 


Sangeren priser Gud, fordi han har frelst Sion 
fra dets fiender, og han opfordrer menigheten til 
å delta i denne lovsang og fortelle derom til kom- 
mende slekter. 

Han som hjalp sitt folk Israel slik, er vår Gud 
— nu og til evighet. Han er den trofaste himmel- 
ske Fader, som tar oss i sine faderarmer og fører 
oss ut over døden. Døden er vår siste fiende, og 
for den bever vi alle. Så meget mer takknemlige 
er vi for denne forjettelse. 

Her lyder den til oss i sterke og manende ord. 
Gud fører oss, bærer oss ut over døden. Vi minnes 
om fortellingen i Lukas 15. kapitel om hyrden, 
som legger sitt funne får på sine skuldre med 
glede. Ja, Gud fører oss, bærer oss. Det svarer 
helt ut til våre erfaringer. Hvorledes skulde vi ha 
klart livet med sine utallige vanskeligheter og 
farer, dersom ikke vår himmelske Fader, hadde 
tatt oss, sine svake og redde barn, i sine sterke 
faderarmer og ført og båret oss ut over nød og 
fare. Og vi vet med troens visshet, at således vil 
han fortsette, til han har oss velberget hjemme 
hos sig. 

Ja, velkommen er forjettelsen! Den setter oss 
i stand til å si med den gamle sanger: »Om jeg 
enn skulde vandre i dødsskyggens dal, frykter 
jeg ikke for ondt; ti du er med mig, din kjepp 
og din stav, de trøster mig.«< (Salme 23, 4). 


16. mars. 


Frykt ikke! 


Den som ofrer takksigelse, ærer mig, og den som går 
den rette vei, ham vil jeg la skue Guds frelse. 
Salme 50, 23. 


Det går gjennem hele Guds ord som en stadig 
tilbakevendende tanke, at for den opriktige skal 
det lykkes. Dette har sin gyldighet på alle om- 
råder, og også når det gjelder livets vanskeligste 
spørsmål: Hvorledes skal jeg bli et frelst men- 
neske. 

Mange mennesker går vakte og påvirkede, som 
vi sier. De vil gjerne bli frelst. Men de vet ikke 
hvorledes de skal »få det til«. De hører andre 
fortelle om sine oplevelser, men selv kommer de 
ikke lenger. De venter på »oplevelsen<, men 
ingenting skjer. De blir kanskje opfordret til å 
bøie kne og »overgi sig<, men dette setter dem i 
den største tvilrådighet: Sett nu at der intet 
skjer med mig? Tenk om jeg ingen oplevelese 
får? Da blir det jo bare hykleri med min 
»kristendom«. 

Til dem som har det slik, lyder Herrens løfte: 
»Den som går den rette vei, ham vil jeg la skue 
min frelse!« Det er ikke dine oplevelser som 
frelser dig. Og det er heller ikke oplevelsene som 
er det første i kristenlivet. Nei, det som kreves 
fra din side, er at du vandrer »den rette vei<, 
d.v.s. i ærlighet og opriktighet legger din sak 
frem for Gud nettop slik som den er. Bed ham 
om tilgivelse for alle dine synder, og ta til dig 
hans løfte om syndsforlatelse. Begynn ganske 
enkelt dette troens liv med Herren, uten å vente 
på følelser og oplevelser. Så skal Gud siden gi 
dig de oplevelser han ser er gagnlige for dig. 

Herren støter ingen ut, frykt ei. 


== 
17. mars. 


Frykt ikke! 
Du ophøier mitt horn som villoksens, jeg er overgytt 


med fersk olje og mitt øie ser med fryd på mine mot- 
standere. Salme 92, 11—12. 


»Mine øine ser med fryd på mine motstandere<! 

Mine motstandere! Et Guds barn har mange 
motstandere. Efter gammel skikk har vi inndelt 
dem i djevelen, verden, og vårt eget kjød; men 
all motstand mot Guds folk kan føres tilbake til 
denne verdens gud, djevelen. Det er ham som 
mobiliserer sine hærer for å angripe Guds ut- 
valgte. Der er mange krefter han har til sin 
rådighet. I sin kamp mot Job bruker han sabæer 
og sadæer, Guds ild og Guds storm (Job 1, 15—19), 
sykdom og miskjennelse. Mens vanndyp kaller på 
vanndyp, og mange brenninger går hen over pa- 
triarken, det ser ut som de vil overskylle ham; men 
i sin tid griper Herren inn, — ut fra stormen taler 
han med myndighet til sitt hårdt prøvede barn, på 
hans bud stilner stormen, og bølgene legger sig, — 
det blir blikkstille, — — gjennem uværet har Job 
lært Herren bedre å kjenne (Job 42, 5) og efterat 
Herren har gjort ende på Jobs fangenskap (42, 10), 
kan hans øine se med fryd på sine motstandere, 
— deres sterke angrep på ham mislykkes. 

Dette er ikke et enestående tilfelle, det er Guds 
barns erfaringer som stadig gjentar sig. Herren 
opløfter vårt horn, Herren overgyter oss med frisk 
olje! Vi skal se med fryd på våre motstandere! 
Vi undervurderer dem ikke. De er så sterke at 
om vi var overlatt til oss selv, vilde de legge vårt 
liv øde. Men når Kristus er kommet inn i vårt 
liv, er vi ikke overlatt til oss selv, og vi skal mere 
enn seire ved ham som har elsket oss. — Han er 
den sterkere som setter den sterkes fanger fri. 


Sr) 
18. mars. 


Frykt ikke! 

Herre, du har vært vår bolig fra slekt til slekt. 
Salme 90, 1. 
Herrens gamle prøvede tjener Moses, som hadde 
ført et så flakkende liv, hadde dog funnet, at Her- 
ren for ham var en bolig — og hvad rummer ikke 
dette i sig. Og det vil han også være for alle tro- 
ende gjennem alle tider. Kjære leser, har du 


funnet Herren som din bolig? — Da er du 
innenfor trygg innhegning. Men da har du gått 
inn gjennem døren — det er Jesus — ti han er 


døren — ingen kommer til Faderen uten gjen- 
nem Sønnen, han som banet den nye og bæ- 
rende vei gjennem sin forsoning. For disse er 
der ingen fordømmelse. Rom. 8, 1. Da behøver 
du ikke frykte for nattens redsler eller for pest 
som farer frem i møket — selv om tusen faller 
ved din side — til dig skal det ikke nå. Og er 
du i boligen, nyter du de goder som de har, som 
bor der. — Den fulle hvile i Gud og din styrke 
— ti han gir den trette kraft og de som ingen 
kraft har gir han stor styrke. — De får ny kraft, 
og løfter vingene som ørnen, de løper og blir 
ikke trett. Es. 40, 29—31. 

Men er du i boligen har du selskap med hele 
familien og erfarer hvor liflig det er at brødre 
bor tilsammen. Salme 33 — og du kan synge 
av hjertet: 

Der gies ei jordisk slektskap 
i blodets det sterke bånd, 
som så binder hjerte til hjerte, 
forener så ånd med ånd, 

som dette å ha tilfelles, 

en tro og en Frelser søt, 

som barn av den samme Fader 
og født i et moderskidd. 


( 


ey —= 
19. mars. 


Frykt ikke! 
Vær beredt! Luk. 12, 35. 


Det er Herrens egen formaning til oss, at vi 
skal holde oss beredt. Ingen av oss vet nemlig, 
når han kommer. Derfor gjelder det alltid å være 
ferdig å ta imot ham. Da behøver vi ikke å engste 
oss. Vi kan leve i glad forventning. 

For hans gjenkomst betyr jo, at sommeren nær- 
mer sig, den evige sommer hos Gud, da han skal 
bli alt i alle. Hvordan holder vi oss da beredt? 

Jo. svarer Herren: »La eders lænder være om- 
bundne og eders lys brændende!« Hvis vi lever 
efter disse ord, er vi beredt. 

Hvad han da dermed først vil ha sagt oss, er 
dette: Vær ferdig til tjeneste! Nytt tiden, mens 
du har den! Hold ut på din post og vær tro i 
den gjerning, du har fått. Og han tenker her 
både på vårt hverdagsstrev og vår særskilte tjene- 
ste i Guds rike. Er du da blitt sløv i din arbeids 
iver, så ta fatt på ny! 

Det er også en fare med arbeidet. Vi kan begrave 
oss i det. Så Guds-livet i oss svekkes, kanskje en- 
dog tapes. 

Det er nødvendig å passe på, at vi midt i travel- 
heten »har vårt lys brennende.< 

Betingelsen for at dette kan lykkes er dog, at 
vi stadig står i forbindelse med ham. som kalte 
sig »verdens lys.< 

Det er bare ved hans ånd vi holdes våkne, idet 
vi lar oss minnes vår synd og drages til livskilden 
i ord og sakrament. 

Når vi således bindes alltid fastere til ham, 
kommer hans lys og varme inn i oss. Og vi får 
mer av hans sinn og karakter. Og så blir vi også 
i stand til å stråle noget av hans lys ut til andre. 


Ne 
20. mars. 


Frykt ikke! 


Kast på Herren hvad dig tilskikkes. Han skal holde dig 
oppe, han skal i evighet ikke la din rettferdighet rokkes. 


Salme 55, 23. 


Det er en som har sagt: »Luthers kraft lå for- 
nemlig i den styrke hvormed han la saken på Gud. 

Det er visst ingen tvil om, at det som her er 
sagt om Luther er riktig. Vi kan jo ikke annet 
enn forundres og imponeres av Luthers kraft. 
Hans store evner og store lærdom — hadde ikke 
vært nok til å stå sig imot pavemakten og gjen- 
nemføre reformasjonen. — Han kjempet mnok, 
men han la saken på Herren. Derfor seiret han. 
David var i en særskilt vanskelighet når han 
skrev denne salme. Akitofel, som var en av hans 
nærmeste venner, var blitt hans bitreste fiende. 
— Det er også mange andre vonde ting. — Men 
i slutten av salmen sier han til sig selv: Kast 
det på Herren. 

Du og jeg trenger også å lære denne kristen- 
livets store kunst. — Kast på Herren. Kanskje 
nettop idag møter du en Akitofel, som vil gjøre 
det vanskelig for dig. Du har ikke noget særlig 
løfte om å komme lettvint gjennem verden fordi 
du er en kristen. Du er snarere lovet det mot- 
satte — og det er klokt å regne med dette. Men 
en ting har du fremfor uomvendte mennesker. —— 
Du har en plass å gå med dine byrder — du kan 
gå til din trofaste frelser — og kaste vanskelig- 
hetene på ham. Salm. 22, 9 står det: Velt din vei 
på Herren. Er din byrde for tung til, at du kan 
kaste den, så får du prøve å »velte« den på Herren. 


EE 
21. mars. 


Frykt ikke! 


Han gjemmer mig i sin hytte på den onde dag, han 

skjuler mig i sitt telts skjul, på en klippe fører han mig op. 
Salme 27, 5. 

Den onde dag — den kommer til oss alle, før 
vi vet av det, er den der. Sorgen, sykdommen, 
ulykkene, nederlagene, menneskenes ondskap, det 
velter inn over oss, og vi er vergeløse, vi kan ikke 
flykte fra det. Grunnen svikter, vi vet ikke vår 
arme råd. Den onde dag er prøvens dag, da prø- 
ves det hvem vi er, og hvad vi har å bygge på, 
da prøves vår tro. 

Ja, da er det bare troen som kan bære oss igjen- 
nem, troen på den levende Gud. Da hjelper ikke 
egen klokskap eller styrke, ikke mennesker. ikke 
penger, ikke videnskap. Men er Gud en virkelighet 
for oss. kan vi midt i mørke og angst se ham som 
styrer alt, også ulykkene, og som elsker oss og 
vender også det smerteligste til velsignelse, kan 
vi se ham, der er som en trofast far midt i tilvæ- 
relsens mørke og grusomhet, en far som hører 
vårt rop fra det dype og som vi får leve med — 
Ja, da har vi funnet den trygge tilflukt, den faste 
grunn, da kan vi si: han gjemmer mig i sin hytte 
på den onde dag, på en klippe fører han mig op. 

Vi kommer igjennem, Ja mer enn det: vi vok- 
ser, vi modnes, vi føres dypere inn i Gudslivet 
(Rom. 8. 37). Derfor hendte det så mange av 
oss at den onde dag blev den gode dag, som vi 
takket for i troen som ingen tar av sig selv. 

Den fødes i hjertet når Ånden viser oss vår synd. 


Han vandrer med mig, han trøster mig. 
Han hvisker ømt du er min, 

og den fryd jeg får når han med mig går, 
opfyller min sjel og sinn. 


=s00P == 
22. mars. 


Frykt ikke! 


Du skal kunngjøre mig livets vei; gledens fylde er for ditt 


åsyn, livssalighet ved din høire hånd evindelig. 
Ps. 16, 11. 


En gyllen sang av David. 
Peter citerer disse vers i sin pinsepreken, — 
hvor han talte med frimodighet om patriarken 


David — kaller ham en profet, der talte »frem- 
synt« om Jesu opstandelse; at han ei blev forlatt 
i dødsriket, ei heller så forråtnelse. — Intet offer 


kunde regnes til gode utover den 3dje dag 3. 
Moseb. 7, 18—20. 

Salmen tilhører de messianske salmer og teksten 
i første hånd Jesu seiersgang gjennem lidelse til 
herlighet; — men da han er hoved for menig- 
heten, der er hans legene, kan det samme ord til- 
lempes på oss under Kristi efterfølgelse. »Når 
Kristus vårt liv åpenbares, skal vi åpenbares med 
ham i herlighet. Dersom vi lider med ham, skal 
vi og herliggjøres med ham. Rom. 8: 17. 

1. Livets vei skal der kunngjøres mig! Den som 
tror på mig skal ikke vandre i mørket, men ha 
livsens lys. Livets ord for det villfarne får. Selv 
i dødens dal vil jeg ikke frykte for ondt. Din 
stav leder mig. Din kjepp forsvarer mig. 

2. Hvilken fylde av glede! Her kom dråper av 
blandet glede inn i min sjel. Der skal min sjel 
gå inn i gleden; gakk inn i din Herres glede, du 
tro tjener! — Dette innfor hans åsyn, — mens 
syndere roper til fjellene: Fall over oss og skju- 
ler oss for hans åsyn. Åbenb. 6, 16. 

3. Denne glede er evig, derfor dette uttrykk 
»Livssalighet« ved din høire hånd evindelig. 

Hvor herlig å være en kristen! 


— 9J — 
23. mars. 


Frykt ikke! 
Hvor kostelig er din miskunnhet, o Gud. Menneskenes 
barn søker ly under dine vingers skygge. De mettes over- 


flødig av ditt hus fedme, og av dine gleders strøm gir du 
dem å drikke. Salme 36, 6—10. 


Guds ord er fullt av yndige billeder på hans 
omsorg for sitt folk. »Se til fuglene. Betrakt 
liljene«, sa Jesus. Et av disse billeder har vi i det 
skjulested de små kyllinger har under hønens 
vinger. Der finner de ly og varme, og dit søker de 
i farens stund. 

De modervinger Gud har utbredt for menneske- 
nes barn er hans miskunnhet. — At han for Kristi 
skyld, istedenfor å straffe oss efter fortjeneste, åp- 
ner for oss faderhuset med all dets herlighet. 

Under disse vinger søkte tolderen ly da han bad: 
Gud vær mig synder nådig. Og røveren da han sa: 
Herre, tenk på mig når du kommer i ditt rike. Dit 
søkte Saulus inn da han lå ved Jesu føtter og sa: 
Herre, hvad vil du jeg skal gjøre? 

Guds miskunnhet er inngangen til all hans rik- 
dom. Utenfor er hunger og død. Innenfor over- 
flod og liv. Den fortapte sønn regnet riktig, da han 
sa til sig selv: I min fars hus er det fullt av brød. 

Skulde jeg frykte for verdens kolde vinder? 
Guds miskunnhet er åpnet for mig i den kors- 
festedes favn. Skulde jeg sørge fordi jeg er fat- 
tig? Faderhusets rikdom hører mig til. Skulde 
jeg kunne dø, når jeg lever ved livets kilde? 
Skulde mørket opsluke mig, jeg bor i selve lyset? 

Jesus jeg være vil med dem, 

som med det navn du kan nevne, 
som gjennem dig til himmelhjem, 
daglig kan styre og stevne. 
Utenfor dig er natt og død, 

men i ditt skjød er ingen nød; 
derfor mot hjemmet det bærer. 


== Jo 
24. mars. 


Frykt ikke! 
Håp om Guds herlighet. Rom, 5, 2—5. 


Hver sann kristen har håp. Et levende håp. 

For Gud sier ved Peter: »Lovet være Gud vår 
Herre Jesu Kristi fader som har gjenfødt oss til 
et levende håp.< Dette håp får en kristen i 
fødselsgave. Det er visshet om barnerett hos Gud. 
Den som har barnerett er arveberettiget. Da har 
vi en lys fremtid, for Guds ord lærer: At vi skal 
arve alle ting med ham. Også Guds herlighet. 
Vi skal ikke bare arve Guds herlighet i vesen. 
men vi skal arve den himmelske herlighet. 
Den salige tilværelse i Guds nærhet. Derfor sier 
ånden: »Det intet øie har sett og som ikke er op- 
kommet i noget menneskehjerte, har Gud beredt 
for dem som elsker ham.< Som en kristen blir 
fullkommen ved opstandelsen, så blir det hjem 
den kristne føres inn til. Teknikken har nådd 
sitt høidepunkt ved utsmykningen av det him- 
melske hjem. Atmosfæren er ren som krystall 
og innvånerne er Gud lik. I denne evighet er der 
fullkommen hvile i en evig tjeneste. Til det sted 
skal Herren snart hente dig hjem kjempende 
venn. Vær derfor frimodig. Frykt ikke. 


Sku mot himlen, se han kommer, 
alt det våres nu der oppe. 

Var enn natten mørk og lang, 
deilig bliver himlens sang. 

Da slår ut i lyse sommer, 

alle hjertes visne knopper. 

Hvad du lengtet, hvad du led, 
glemmes i hans salighet. 


— 93 — 
25. mars. 


Frykt ikke! 


Salig er det folk som kjenner til jubel; Herre, i ditt 
åsyns lys skal de vandre. Salme 39, 16. 


Nogen bibeloversettere har latt første setning i 
dette vers lyde: Salig er det folk som forstår sig 
på jubelklang. Derved føres tanken tilbake til det 
gamle israelitiske jubelår. Det var det femtiende 
år, frihetsåret, da all solgt eiendom falt tilbake til 
den oprinnelige eier, da trellen fikk sin frihet, og 
da alle skulde ha tilstrekkelig å leve av fra det 
foregående års avgrøde. Dette frihets- og jubelår 
innvarsledes med basunsignaler, jubelklangen, over 
hele landet. Alle israelitter som hørte og gjen- 
kjente klangen, gikk for å nyte de rettigheter som 
jubelåret medførte. Men om der muligens var no- 
gen som ikke forstod jubelklangen, så hadde han 
ingen glede av jubelåret. 

Da Jesus Kristus på sitt kors frikjøpte verden, 
la han grunnen til et evig jubelår. Den i syndens 
trelldom fangne menneskehet kan nu bli fri. Bud- 
skapet herom er gått ut til hele verden. Vi lever 
i jubelåret. Evangeliets jubelklang lyder til stadig- 
het. I vårt land kan det sies at alle har hørt den, 
men, dessverre, de fleste synes ikke å ha kjent den, 
for de fortsetter ennu i den gamle trelldom. 

De som har hørt jubelklangen og forstått den 
himmelske tone, har dog vandret ut fra sitt fan- 
genskap. De har gått fra mørke til lys og vandrer 
nu i lyset fra Herrens åsyn. Men de har ikke 
alene gjenkjent jubelklangens karakter, de har — 
selv fylt av jubel — gått avsted for å gjøre andre 
delaktige i den glade nyhet. Kjenner du noget til 
den jubel som fyller en frelst sjel, da skal du gjen- 
kjenne de toner som innvarsler det evige jubelår. 


gade > Å 

26. mars. 


Frykt ikke! 


Bevar mig som din øiesten, skjul mig under dine vin- 
gers skygge for de ugudelige som ødelegger mig, mine 
dødsfiender som omringer mig! Salme 17, 8—9. 


En kristens kår i verden er ofte vanskelige. Stil- 
lingen er i mange måter lik den vår frelser var i 
i sitt kjøds dage. Han var elsket av Faderen: 
»Denne er min sønn den elskede i ham har jeg 
velbehag.< Men av menneskene var han hatet og 
forfulgt. Der lød det: »Bort med denne, gi oss 
Barabas fri.« Luk. 23, 18. 

Jesu disiple må ikke vente sig andre kår enn 
Mesteren hadde. David hadde kjennskap til »de 
ugudelige som vilde ødelegge ham,« »mine døds- 
fiender som omringe mig.< Om ikke alle troende 
er forfulgt av fiender som vil ta deres legemsliv 
så er alle troende omringet av salighetsfiender som 
vil ta Gudslivet fra dem. 

Mange har det også trangt i sitt ytre liv fordi 
de hører Jesus til. Trangt for å få arbeide, trangt 
mellem ugudelige arbeidskamerater, trangt mellem 
naboer, ja det kan bli vanskelig mellem sine egne 
uomvendte husfolk. 

Der lures og lokkes, trues og spottes av sjelelige 
og usynlige fiender. En er »omringet av døds- 
fiender.< 

Men hør og husk Herren har sagt: »Den som 
rører ved eder rører ved hans øiensten.« Sak. 2, 12. 
Og Moses vidner om Herrens vern for Israel: 
»Han bevarte ham som sin øiensten.< 5. Mos. 32, 
10. Og i vårt ord idag lærer Herren oss å be: 
»Bevar mig som din øiesten under dine vingers 
skygge.«* Som det ømmeste og verdifulleste for 
Herren skal du bli tatt vare på av ham. Han som 
lærte oss å be slik. Han vil selv opfylle den bønn 
på dig, som ber derom. Vær frimodig. 


DE 
27. mars. 


Frykt ikke! 


Om nogen elsker mig, da holder han mitt ord, og min 


far skal elske ham, og vi skal komme til ham og ta bo 
hos ham. Joh. 14, 23. 


Våre jordiske sanser kan ikke gripe og forstå det 
åndelige, for ånd er noget, som ikke kan sees, 
høres, veies eller måles. Men åndens verden er 
allikevel en realitet som kan opleves og erfares 
av oss mennesker. Gud er ånd. Det vidunderlige 
er at vi kjødelige mennesker kan finne Gud og 
komme i et personlig samfund med ham og op- 
leve ham som en levende virkelighet i vårt liv. 
Den hellige ånd er Guds ånd og Kristi ånd, den 
tredje person i treenigheten, talsmannen, som for- 
klarer Kristus for oss og drar oss til faderen. Men 
samtidig er Den helligånd en gave til hver enkelt 
kristen, ja den største av alle gaver, og alt av- 
henger av det ene, om vi tar imot den gaven. Kun 
de som drives av Guds ånd er Guds barn, men 
har nogen ikke Kristi ånd. da hører han ham ikke 
til. Det er Jesu løfte: Om nogen elsker mig da 
holder han mitt ord, og min far skal elske ham, 
og vi skal komme til ham og ta bolig hos ham. 
Tar vi imot Guds ånd, så tar vi samtidig imot 
Jesus som vår frelser og Gud som vår far, vi kom- 
mer i et personlig samfund med den levende, tre- 
enige Gud. Ingen kan kalle Kristus sin herre uten 
ved den hellige ånd, og ingen kan kalle Gud far 
uten ved den hellige ånd. Det er Guds egen ånd 
som gir oss visshet i vårt kristenliv, ånden selv 
vidner med vår ånd at vi er Guds barn. 

Har vi tatt imot åndens gave fra Gud? Og er 
Guds ånd drivkraften i vårt liv, da behøver vi 
ikke frykte, hvad der enn møter oss. 


=== 
28. mars. 


Frykt ikke! 


Og han sa til dem: Hvorfor er I redde, I lite troende? 
Så stod han op og truet vinden og sjøen, og det blev 
blikk stille. Matt. 8, 26. 

Enn skjønt du nok ofte under livets seilas har 
funnet at den frykt du næret var uverdig og upas- 
sende for dig som en der tror på Herren, så tar 
du dig nok igjen og igjen i dette å være redd. 

Hvordan skal du overvinne din frykt? Jesus 
reiste spørsmålet midt i stormen. Han ventet ikke 
med det til alt var over. Det er jo så enkelt når 
krisen er over forundret å spørre hvorfor, og 
være mildt bebreidende overfor tåpelig frykt. 
Men da har du også måttet gjennemkjempe man- 
gen mørk og stormfull time i ditt liv. 

Nei hør! Når frykt og redsel fyller din sjel i 
storm og uvær, da gi ikke disse følelser fritt rum i 
ditt hjerte. Gjør som Jesus, reis spørsmålet mens 
vinden og sjøen er imot og båten skjules av bøl- 
gene. Da skal du finne at litt refleksjon over 
situasjonen skal gi dig såpass ro at du får tid til 
å bli situasjonens herre, og ikke la frykten kaste 
dig hit og dit i ditt indre. 

Hermed er det ikke sagt at du skal kunne 
mestre alt og finne din hjelp i dig selv, men om 
du tar din frykt op til overveielse og søker år- 
saken, så skal troen få anledning til å feste tak. 
Frykt er nemlig alltid en følge av mangel på tro 
eller av for liten tro. Hvor ofte har du ikke be- 
breidet dig selv efterpå fordi du trodde så svakt? 
Betenk igjen at Jesus er med alle dager. Ingen 
kan rive dig ut av hans hånd. 


Ha tro til Gud og solen må, 

tross mørke skyer, klart fremgå. 
Guds hjerte har din vei utvalgt! 
Ha tro til Gud, det jevner alt. 


LAE fe 
29. mars. 


Frykt ikke! 


Herren gir seierssang; stor er skaren av kvinner med 
gledesbudskap. Salme 68, 12. 


Guds folk har alltid vært et syngende folk. 

Da Israels folk var frelst fra Egyptens trell 
dom og Faraos hær, sang de Gud lov og seierssang. 

Da Paulus og Silas lå bunden i det innerste 
fangerum i Filippi fengsel, sang de om seier på 
en sådan måte, at fangene hørte på dem, og fengs- 
lets dører sprang op. — 

Også idag synger Guds folk seierssang. — 

Når syndere blir frelst ut av syndens lenker og 
satans vold, da fylles hjertet med lov og seiers- 
sang. 

Når frelste syndere får opleve Jesu Kristi op- 
standelseskraft i sitt liv, til seier over synden og 
satan, og kraft til å leve et hellig liv, da fylles 
hjerte og munn med seierssang. 

Når den Helligånd suser over bygder og byer, 
og syndere får se sin synd, og de begynner å rope 
om nåde og frelse, da stiger seierssangen op til 
Herrens trone for hans veldige gjerninger. — 

Når den frelste skare kommer hjem til him- 
melen, så skal de synge en evig seierssang til 
Herrens pris og ære. Å, hvilket kor! — 


»Lammet, ja Lammet, dets vunder og sår, 
æren og prisen i evighet får! 


Leser! Synger du seierssang? 


Frykt ikke, — 7 


te EG | 


ærop-23 
30. mars. 


Frykt ikke! 


Løven av Juda stamme, Davids rotskudd har seiret. 

Åp. 5. 5. 

Jesus. har fått mange navner og hvert navn for- 
teller om hans forskjellige egenskaper. 

I disse finner vi ham som løven av Juda. Rot- 
skuddet av Israels kongeætt. Den seirende. 

Ja, den som står frem på ruinene, som en strå- 
lende helt, med makt og myndighet fordi han er 
seierherren. 

Jesus har seiret som frelser. Han er Guds lam. 
der tok synden på sig. Og syndens følger blev 
døden for ham. Han blev slaktet. Åp. 5, 6. Og 
som det slaktede lam er han i himlen idag. Mek- 
tig og rede til å frelse alle som overgir sig til 
ham. Gråt ikke! Davids rotskudd har seiret. 
Han er også seierherren over synden. Enhver 
fortvilet synder kan finne befrielse i Jesu seier. 
For Jesu seier over død, dom, synd og djevel, 
det er din seier. Jesus har kjøpt det til dig, for- 
står du. 

Dersom du tar imot det og gleder dig over det 
og praktiserer det som ditt. Da vil du også merke 
at dine interesser blir nye. Å følge ham lidelses- 
veien blir ikke bittert men fredfullt. Du har 
målet for øie og vet dig å nå det ved hans seier. 
Som menneskesønn har han også seiret og er- 
hvervet sig dommerstilling. Joh. 5, 27. 

Og snart vil han tre frem, som Israels sanne 
konge og gjøre ende på all falsk religiøsitet og 
den antikristelige makt. 

Hvert kne, hver stamme, tunge og folk skal 
falle ned for kongen og tilbe ham og gi ham ære. 

Gråt ikke! Lammet har seiret. 

Og ved hans seier, som jeg eier. 
Åpen har jeg himlen funnet. 
Jesus vant. og jeg har vunnet. 


Er o0R= 
31. mars. 


Frykt ikke! 
I skulde ikke forferdes. 5. Moseb. 1, 29—30. 


Det er Moses, som her holder en tale til, Israel, 
og i denne gjennemgår han den senere del av deres 
historie og bebreider folket for den vantro som 
hadde hindret dem fra å ta det land i eie som 
Gud hadde gitt dem. 

De hadde sett på vanskelighetene og glemt Guds 
løfte om »at han vilde stride for dem.< 

Det var nogen av de som hadde vært med blandt 
speiderne som hadde tatt motet fra dem — det 
forstår vi av deres ord når de sier: »Våre brødre 
har gjort vårt hjerte mistrøstig idet de sa: Det 
er et folk, større og høiere enn vi o.s.v. Da var 
det at Moses svarte: »I skulde ikke forferdes og 
I skulde ikke frykte for dem, Herren eders Gud 
som går for eders ansikt skal stride for eder.< 

Der er også idag nogen blandt Guds folk som 
gjør sine brødres hjerter mistrøstige. De taler om 
vanskelighetene og glemmer hvad Guds ord sier: 
Han som er i eder er større enn han som er i 
verden.< 1. Joh. 4, 4. For å styrke deres tro, så 
viser Moses folket tilbake og kaller på minnene. 
Hvordan hadde ikke Gud stridd for dem i Egypten 
og under deres ørkenvandring? Må også vi som 
idag går Herrens veie, mot vårt rette fedreland, 
la minnene holde sin tale — minner om Guds 
miskunn og omsorg i svunne dage, så vi hjelpes 
til å se, at Herren også idag, strider for sitt folk. 


Hjerte, vær stille, 

toner så milde 

lyder jo til dig fra Herren din Gud. 
Vær ei urolig. Gud er din bolig. 
Fører fra frykten dig ut. 


— 100 — 
1. april, 


Frykt ikke! 


Det er min trøst i min elendighet at ditt ord holdt 
mig i live, Salme 119, 50. 


Psalmisten hadde på forskjellig måte kjent sin 
elendighet i sitt liv. Dog hadde han eiet en trøst 
i hans elendighet at Herrens ord hadde holdt 
ham i live. Herrens ord er trøsten også idag 
for alle hans venner. Herrens ord holder den 
troende sjel i live. Som den daglige føde op- 
holder det legemlige liv, vil ordet fra Gud op- 
holde det liv som knytter og forener den troende 
sjel med Gud og frelseren Jesus Kristus. Derfor 
trenger den troende daglig å gjøre sig bruk av 
ordet. Gjennem ordet tilflytes der evige krefter 
til sjelen. Gjennem ordet får den kristne alt hvad 
han trenger. David sier i en av sine salmer: »Jeg 
bevarte ditt ord i mitt hjerte, forat jeg ikke 
skulde synde imot dig.< Hvor sant at ordet be- 
varer imot synd. Overfor synden står vi i egen 
kraft avmektige. Med Guds ord bevart i vårt hjerte 
blir synden beseiret. Luther sier så betegnende i 
sin kjente salme: »et Guds ord kan ham binde.< 
I ordet finner vi inn til den grunn som er lagt i 
Jesus Kristus, nemlig selve frelsesgrunnen. Den 
grunn som ikke svikter, men holder både i liv 
og i død. Hvor godt det er, at ordet ikke rokkes, 
men står ved sin evige makt. Alt hvad vi trenger, 
finner vi i Herrens ord. Ja, alt. Desto mere vi 
bruker Herrens ord desto rikere, lykkeligere skal 
den troende sjel også bli. Dette er alle troendes 
rike erfaring. La oss så bruke dette ord og leve 
i det og av det, så skal livsforbindelsen med Jesus 
aldri adskilles, men bli sterkere og rikere. 

2. april. 


Frykt ikke! 


Alle mine tider er i din hånd. Salme 31, 16. 


Så vet jeg da hvor mitt livs fremtidsbok ligger! 
Den ligger i min allmektige fars hånd — der hvor 
også mitt navn er tegnet. 

Før jeg drog ånde mellem Guds skapninger på 
jord var mine dager kjente av Gud og lagt inn 
under hans suverene makt. Han får forlenge eller 
forkorte den — alt eftersom hans vise og kjærlige 
faderhjerte ser det tjener mig og hans ære best. 

Ligger tidene mine i hans hånd, så ligger også 
innholdet av mine levedager i den samme hånd. 
Der ligger da mine gledens og sorgens timer. lyk- 
kens og lidelsens perioder. Alt dette er omsluttet 
av hans faderhånd. 

Sitter jeg mellem fire iskolde vegger, forlatt 
av verden og endog glemt av venner, så løfter 
mitt blikk sig op til de hender som både kan låse 
op og lukke til. Jeg venter på hans time. Han 
kommer aldri for sent, enn ikke ett minutt. 

Er min livsbåt, enten av egen skyld eller på 
grunn av livets forskjellige samvirkende krefter, 
kommet ut i svær sjø og begmørke natt, så jeg 
ikke har landkjenning mer, så legger jeg roret 
over i hans hender, viss på at håpets og forjet- 
telsens kyster snart kommer til syne. 

Og når min livstid er skreden så langt frem, 
at jeg er kommet til grenseskillet for dødsskyg- 
gens dal, og jeg reddes og engstes på denne den 
mørkeste av alle stier, jeg hittil har gått, så vet 
jeg ingen annen råd enn å legge mine famlende 
og skjelvende hender i hans: og når jeg er kom- 
met over dødsfloden, skal også der hans hånd føre 
mig videre. 

3. april. 


Frykt ikke! 


Alt det I ber om med tro i eders bønn, det skal I få. 
Matt. 21, 22. 


Ikke én gang, men mange ganger, og i de ster- 
keste ord har vår Herre Jesus Kristus lovet sine 
disipler bønnhørelse. Kristendommen er likefrem 
bønnens religion. Den er bygget på at det i Jesus 
Kristus er reist en stige fra jord til himmel, ja. 
bygget en bro over avgrunnsdypet mellem et syn- 
dig menneske og den hellige Gud, for at det skal 
være en uavlatelig forbindelse mellem dem, en 
ubrutt kjede av bønner og bønnhørelser. 

La enhver av oss spørre sig selv: Er min kristen- 
dom av denne art? Er den ikke det, er det ikke 
underlig om den gir oss lite av gudsbarnets trygge 
glede. Men hvad er da grunnen? Er ikke broen 
der? Jo visst er den der, og trygg og sikker er 
den. Feilen er at du ikke tror den bærer, eller 
ikke tror, at du blir hørt når du går over broen. 
Men her står det jo: Alt det I ber om med tro. 
det skal I få. Hvad skal du så gjøre? Du får be- 
gynne å be om tro, rope fra din ende av broen 
om tro til å våge dig ut på, om tro til å nærme 
dig Gud, om tro til å stole på hans kjærlighet 
og makt, at han vil og kan gi dig hvad du ber 
om. Men en ting er nødvendig: Du må være 
viss på at det du ber om stemmer med Guds vilje. 
ellers blir det ikke bønn med tro. Men kanskje 
du er engstelig for hvad der er Guds vilje? Kast 
all din engstelse bort, Gud vil bare det som er 
godt! Så be om tro, forat du kan be med tro! 

4. april, 


Frykt ikke! 

Ja, med evig kjærlighet har jeg elsket dig! Jer. 31, 3. 

Når vi leser vår kjære bibel, finner vi ikke 
mange steder hvor Gud således blotter sitt indre 
vesen og åpent erklærer sin kjærlighet til oss. 
Alle Guds barn tror bibelen er et bevis på Guds 
kjærlighet. Men det åpne direkte sprog. som her 
i dette vers kommer ikke ofte nok frem. Her 
blotter Herren sitt indre hjertets følelser og gir 
profeten disse ord i munnen: »Ja. med evig kjær- 
lighet har jeg elsket dig.« 

Om vi minnes, at det var under Israels frafalls 
tid. at Gud talte disse ord, så stråler de enn mere 
klart frem. Skjønt Gud hadde straffet de 10 
stammer. og tillatt fienden å føre dem bort fra 
deres eget land, hadde Juda ikke tatt det til 
hjerte. De fortsatte med sitt avguderi så langt. 
at da profeten bad for dem at de måtte slippe 
å gå i fangenskap, sa Herren, at han ikke skulde 
be for dem. Deres eneste redning var Herrens 
tuktelse i et langt fangenskap. Til dette folk er 
det Guds ord kommer: »Jeg har elsket dig.< 

For oss mennesker, er det vanskelig å fatte 
dette hos Gud som bibelen kaller kjærlighet. 
At Gud er hellig og ikke kan tåle synd, at Gud 
er allmektig og formår alt, ja det kan vi lettere 
gi våre bifall til. Men at han elsker, at han elsker 
det som ikke er elskverdig: at han elsker dem 
som sårer ham og forsmår hans kjærlighet. nei, 
dette kan vi ikke begripe, — men dette er Guds 
fremgangsmåte, for å vinne oss tilbake fra denne 
store fiende, som har talt løgn om Gud, og fått 
løgnen fast i våre hjerter. Hvor vel jeg minnes 
da dette blev levende for min egen del. 

Derfor vær frimodig. — Frykt ikke! 


: — 104 — 
5. april. 


Frykt ikke! 


Du skjuler dem i ditt åsyns skjul for menneskenes sam- 
mensvergelser, Du gjemmer dem i en hytte for tungers kiv. 
Salme 31, 21. 

Salmen er skrevet i en tung stund. Salmisten 
var efterstrept av sine fiender. Han var utsatt for 
baktalelse og spott. Fiendene rådslog endog om 
å ta hans liv, så det kunde nok undskyldes. om 
han var på vei til motløshet. 

Baktalelse. Spott. Det er kjente ting. Hvordan 
har ikke baktalelse — onde tunger forbitret til- 
værelsen for mange. Og hvorledes trives ikke dette 
onde fremdeles blandt oss. Det er neppe nogen 
synd, der er mere utbredt — og det mest sørgelige 
er, at den ikke bare finnes hos verdslige menne- 
sker, men man finner den endog rendyrket blandt 
kristne. 

Mangt et bra menneske vilde forakte sig selv 
om det på uærlig måte kom i besiddelse av en 
tiøring. Men det samme menneske kan tankeløst 
stjele sine medmenneskers gode navn ved å spre 
onde rykter om dem. I Jakobs brev 3 leser vi. at 
tungen smitter hele legemet. setter livets hjul i 
brand og settes selv i brand av helvete. 

Men selv mot dette onde visste David en utvei. 
Han kjente Gud og hos ham var der et gjemsel 
— en hytte som beskyttet selv mot onde tunger, 
og derfor kunde han trøstig si: I din hånd over- 
gir jeg min ånd, du forløser mig, Herre du tro- 
faste Gud. V. 6. 

Frykt derfor ikke motløse sjel, men når van- 
skelighetene møter, søk da tilflukt hos Gud og 
du skal finne, at han også for dig har en hytte 
på den onde dag — ett skjul mot tungers kiv. 
Inn i Jesu favn dig giv, han skal dig ei slenge hen, 
Satan til et tidsfordriv, nei han er så tro en venn. 

6. april. 


Frykt ikke! 

Om en hær leirer sig imot mig, frykter ikke mitt hjerte; 
om krig reiser sig mot mig, enda er jeg trøstig. 

Salme 27, 3. 

Om en hær leirer sig om mig. Om krig reiser 
sig imot mig enda er jeg trøstig.< Dette høres 
veldig ut. Og vi må vel medgi at David bruker 
sterke ord. Var det for meget sagt? Nei og atter 
nei. David kunde si dette uten å ta for meget i, 
ti han hadde erfaringene ved siden av Guds evige 
løfter som grunn for sin tale. Kunde David hen- 
vise til noget? Å ja! Som ung gutt slog han en 
løve og befridde sin fars kveg. Han slog Goliat. 
Liten og uanseelig gikk han motig mot den vel- 
dige kjempe stolende, ikke på sin egen styrke, men 
på Gud. Og han nevner dette »Gud som fridde 
fra løven vil også fri mig fra denne filister. David 
blev bevart for Sauls hånd og frelst fra sin sønns 
forfølgelse. Videre hadde han seiret mot veldige 
hære med sitt lille folk Israel. 

Gjennem et langt liv hadde han sett Guds ver- 
nende og bevarende hånd omsluttet sig. David 
kunde, med opreist panne, uttale disse mektige 
ord, som nevnes i vår tekst: »Jeg frykter ikke. 
Jeg er trøstig.< Han visste at den som forlater sig 
på Herren ikke skal bli til skamme, men være 
den seirende og lovet være Gud for hans løfter 
til oss er ja og amen. Det kan nok komme tider 
i vårt liv da alt synes håpløst. Det er som i 
mørke, der ingen utvei har. Man er innestengt. 
Dette er satans måte å behandle oss på. Når satan 
kan få oss dit er hans seier nær. Men der må vi 
ikke være. Vi er nådens disiple. Vi er på blodets 
og løftets grunn. På den seirendes side. Han som 
ved sin død seiret over død og djevle, er med oss 
og vi sier: Jeg er trøstig og frykter ei. 

7. april. 


Frykt ikke! 

I fred vil jeg både legge mig ned og sovne inn; ti du, 
Herre lar mig bo for mig selv i trygghet. Salme 4, 9. 

Engstelse og kampe melder sig ofte i et menne- 
skes liv. Den indre uro kommer helst når en blir 
alene og ikke minst i de stille nattetimer. Blir 
den kostelige søvn forstyrret, så er det forbi med 
hvile og arbeidskraft og det kan endog ta for- 
standen fra folk. 

For mange vakte mennesker har den urolige sam- 
vittighet jaget søvnen på flukt. mens angerens 
tårer har vært hodeputen. Det er nettop når syn- 
deren blir alene og stillheten faller inn over ham 
at denne uro kommer til sjelen. Salige stund når 
synderen finner veien til Jesu vunder, og der fin- 
ner lægedom for alle sår. Hvor trygt det er å gå 
til hvile og sovne inn med forvissningen om syn- 
dernes forlatelse og at alt er godt mellem Gud 
og mig. 

Men også for et Guds barn kommer fryktens og 
anfektelsens tider. Man glemmer så lett sitt hvile- 
sted og vender på ny blikket inn i sitt eget bedra- 
gerske hjerte. Da kan en sandelig bli nervøs og 
urolig både for fortiden og fremtiden. Slike stun- 
der kommer kanskje helst om aftenen når en har 
vanskelig for å falle i søvn. Sjelefienden møter 
frem og ripper op igjen i synder som Herren for 
lenge siden har kastet i forglemmelsens hav. 

Det er bare en eneste plass hvor sjelen på ny 
finner hvile. Det er i den frelse som Gud har 
fullbragt i Jesus Kristus. Jesus forkynte fred, 
gjorde fred og er vår fred. Ffs. 2, 14—18. Så er 
det da ingen fordømmelse for dem som er i Kri- 
stus Jesus. Rom. 8. 1. Han døde for oss, for at 
vi, enten vi våker eller vi sover, skal høre ham til. 
1. Tess. 5, 10. Han sover ikke og slumrer ikke 
Israels vokter. Salm. 121, 4. 

8. april. 


Frykt ikke! 
Herren skal gi sitt folk kraft. Salme 29, 11. 


Mangler Herrens folk nogensinne kraft? Akk. 
ja dessverre! Så altfor ofte. Der vandrer omkring 
blandt oss så mange svake. kraftløse. motløse og 
fredløse kristne. Ja. hvem føler ikke det 1 sitt 
eget indre: for lite kraft. 

Til disse kristne er det Herrens løfte idag lyder: 
Din kraft er her! Hos mig! »Herren skal gi sitt 
folk kraft! Herren skal velsigne sitt folk med fred!< 

Så sant du er i Herren. er Herrens kraft i dig. 
Vær kun stille for ham og i ham, og så eier du 
kraften. 

Din skrøpelighet er din styrke. Din avhengig- 
het er din redning. Den hjelpeløshet er din seier. 
Gud skal dig all ting make, 
mektig i de svake 
han sig alltid ter. 
Skulde eller kunde, 
nogen gå til grunne 
som på Herren ser! 

Ingen er ennu blitt liggende igjen på veien. 
fordi han var for svak. Ti Gud har regnet med 
hans svakhet. Derfor er han selv den svakes styrke. 

Den verste stilling for en kristen er at han tror 
sig å være sterk. Og så ikke vet at den styrke 
han regner med er hans egen kraft. Min storhet 
er i himlens øine min ynkeligste ringhet. Min 
selvhjulpenhet er min svakhet. Min egen styrke 
den største hindring for seier. 

Derfor må Gud til å ydmyke. Og det gjør han 
ved å slå ned. Han bøier den selvgode vilje, og 
innbilte styrke i støvet. Men der i støvet får den 
ydmykede og bøiede synder se: All hans styrke er 
i Gud. Det er Herren som skal gi sitt folk kraft. 

0. april. 


Frykt ikke! 


Gud er oss en Gud til frelse, og hos den Herre Herre, 
er der utgang fra døden. Salme 68, 21, 


Hvilken herlig trøst gir ikke dette salmistens 
ord oss. Der ligger en livslang erfaring bak det. 
David hadde prøvet det igjen og igjen. Fra ung- 
dommens dager, da han som hyrdedreng hadde 
voktet sin fars småkveg og måtte gå til kamp mot 
både bjørn og løve for å verge sin hjord og ut- 
føre sin plikt. Og det var også disse oplevelser 
og erfaringer, som gav ham kraft til å møte 
den pralende og skrytende filisterkjempe Goliat, 
ti han vidnet for kong Saul, efter å ha fortalt 
ham om hendelsene: Herren, som har utfriet 
mig av løvens vold og av bjørnens vold, han skal 
også utfri mig av denne filisters vold. Efter et 
sådant vidnesbyrd, så friskt og tillitsfullt, kan vi 
forstå at kongen sa: Gå, Herren skal være med 
dig. For David hadde utgangen av hans kamp 
mot villdyrene og Goliat, sikkert vært mere enn 
tvilsom, om han skulde ha stolt kun på sig selv, 
men han hadde lært å kjenne Gud som sin frelse, 
og ved hans hjelp var der utgang fra døden, ikke 
bare en vei eller dør, nei, som Guds vogner er to 
ganger ti tusen, tusen og atter tusen — 8. vers — 
så har Herren veier og utganger der, hvor vi ingen 
øiner. Han frelser fra synd og redder av nød — 
han vandrer i natten på de frådende bølgetopper, 
— han truer stormen så det blir stille og fører 
båten til lands, ti han er en Gud til frelse for 
alle de som søker ham, og legger sig og sin sak 
— hvad det enn må være — i hans hender. Han 
er trofast til evig tid mot sine løfter. Halleluja. 

10. april, 
Frykt ikke! 
Frykt ikke! — For du har funnet nåde hos Gud. 
Luk. 1, 30. 
Selv et Guds barn kan bli forferdet, — grepet 


av frykt. Nettop derfor hvisker vår miskunnelige 
Fader gang på gang til oss: »Frykt ikke!< 

Frykt kan ha mange forskjellige årsaker. Er 
du bange idag? Og hvorfor? Ser du uværskyer 
på ditt livs himmel? Synes dig veien for tung, og 
målet så langt. langt borte? Kanskje du har for- 
gått dig, og sier med sangeren: »Mon jeg kan nå 
det skjønne land, som snubler gang på gang?<« 
Må ordet fra englemunn bringe dig himmelens 
trøst idag. Les det, og tro det, og pris Gud, som 
ennu en gang lar dig, engstede sjel, høre dette: 
»Frykt ikke!« 

Og hør! Er årsakene til frykten mange, så er 
visselig årsakene til å la frykten fare ennu mange, 
mange flere. På herlighets trone sitter den all- 
mektige, hvis vilje det er at du skal frelses! Ved 
hans side står sønnen, som har kjøpt dig med 
blod! Rundt om er utallige engleskarer, ferdige 
til tjeneste for din skyld. Og når du nu fra denne 
herlighet få høre: »Du har funnet nåde hos Gud<, 
— ja, da må vel frykten ut. Nåde! Se hvor du 
vil, du ser inn i et hav av nåde! 

Nåde! Det betyr benådning. Men det betyr 
uendelig meget mer. Det mener at du er i gunst, 
yndest hos Herren. Ja, det betyr til og med at 
himmelen gleder sig over dig! Når en konge 
benåder, sender han bud: Slipp fangen frie. Men 
når kongenes konge benåder, da kommer han 
selv til dødsfangen, løser ham, kysser ham, klær 
ham, holder fest!! Detter er hvad Jesus gjør. 
For du har funnet nåde hos Gud — for Jesu skyld. 

I1. april, 


Frykt ikke! 


Din miskunnhet er stor inntil himmelen, og din trofast 
het inntil skyene. Salme 57, 11. 


To ganger i denne salme setter David disse to 
av Guds egenskaper ved siden av hverandre. I 
det 4. v. sier han: Gud sender sin miskunnhet 
og sin trofasthet. 

Det er under meget vanskelige forhold David 
skriver denne salme. 

Han er forfulgt av kong Saul. Han har gjemt 
sig i en hule og kan hvert øieblikk vente sin for- 
følger, der ganske sikkert vilde ha drept ham, 
hvis han hadde fått gjøre, hvad han ønsket. 

I denne sin store nød er det at salmisten roper 
til Gud. Men hør, hvor troesfreidig og sikker 
han er: Gud sender sin miskunnhet og sin tro- 
fasthet. Gud er allerede underveis med sin hjelp. 
Og så begynner han inne i hulen som Paulus og 
Silas senere i fengslet å synge Gud lovsanger 
skjønt de enda var bundet på hender og føtter 
i den innerste fengselcelle. 

David følte sig trygg midt inne i hulen. Han 


PI -) 
visste at Guds miskunnhet og trofasthet var så 
uendelig stor — de nådde inntil himmelen og 


inntil skyene. Miskunnhet (barmhjertighet, nåde) 
og trofast i sin barmhjertighet. 

Ikke bare en øieblikkelig følelse av barmhjer- 
tighet — slik som den kan fremtre hos oss men- 
nesker. Nei, nei! Gud er trofast i sin miskunnhet. 
Derfor visste David at Herren heller ikke nu 
vilde svikte ham. Derfor begynner han å lov- 
synge Herren allerede mens han var i hulen. 
Kjære leser! Du som har lagt din hånd i Guds 
hånd skal vi ikke bli enige om å stole mere helt 
på Gud. Han er den samme idag som da David 
blev hjulpet. — Det skal også du bli, vær frimodig. 


— 111 — 
12. april. 


Frykt ikke! 


Jesus trådte frem, talte til dem og så: Mig er gitt all 
makt i himmel og på jord. Matt, 28, 18. 


Stor var Jesus i sitt jordelivs dager. Ikke utad: 
fordi han sa sannheten fra Gud og det passet ikke 
de selvgode. Men de ydmyke så hans indre herlig- 
het. Som han har intet menneske talt. Og hvem 
har elsket som han — like inntil den frivillige 
død på korset! Efter fornedrelsen kom herlig- 
gjørelsen: med opstandelsen og himmelfarten. 

Men før avskjeden lød hans ord: »Mig er gitt 
all makt i himmel og på jord. — Se jeg er med 
eder alle dager inntil verdens ende.< Ordene er 
kongenes konges. Ordene er Guds sønns. Et men- 
neske kunde ikke ta dem i sin munn — han måtte 
øieblikkelig segne under byrden av å skulle høre 
og se, beherske og styre alt i himmel og på jord. 

Jesus Kristus er nu med og styrer verden og 
tar også min skjebne i sin allmektige hånd. Hvor 
usigelig trøstefullt! Min frelser står bakom alt 
hvad der hender mig og sier: Alle ting tjener 
dem til gode, som elsker Gud. Er Gud for oss, 
hvem kan da være imot oss? Jesus Kristus, som 
har all makt i himmel og på jord, vil være med 
oss alle dager. 

Spørsmålet blir: vil du gi Frelseren all makt 
over dig. Først da kan hans allmektige kjærlighet 
få full verdi for oss og få virke fullt ut, hvad den 
kan og vil. Hos ham er guddommelig kraft for 
den svake, den bekymrede, den motløse, den falne, 
den lidende. Hos ham får du alt hvad du trenger. 

Giv dig helt! han det begjærer. Selv han gav 
sig helt for dig. 


— 12 — 
13. april. 


Frykt ikke! 

Men fredens Gud, som i kraft av en evig pakts blod 
førte fårenes store hyrde — vår Herre Jesus op fra det 
døde, han gjør eder fullt dyktige i all god gjerning, så I 
kan gjøre hans vilje, idet han virker i eder det som er 
tekkelig for ham ved Jesus Kristus. Ham være æren i 
all evighet.. Hebr. 13, 20—26. 

Hvor det lyder vakkert: »Fredens Gud.c Han 
har fredstanker med menneskene. Han vil gi fred 
i det arme menneskehjerte. Han vil fred mellem 
de troende. Han vil fred mellem nasjonene. Han 
er »Fredens Gud. 


Det er synden — alt det onde — som bringer 
all uro, jammer, krig og nød blandt menneskene. 
O, om alle vilde vende sig til Gud — da vilde der 


bli fred. 

Han opreiste den store fårenes hyrde, Jesus, fra 
de døde. Også han vil fred, han blev kalt freds- 
fyrste. Han vil gjøre oss dyktige i all god gjer- 
ning. Det er ham som gjør det. Dyktige til å 
gjøre hans vilje. Menneskene blir aldri til freds 
før de gjør Guds vilje. Strider vi mot Gud blir 
vi ulykkelige. Går vi våre egne veie er vår sam- 
vittighet i vårt bryst en våken anklagende stemme 
som ikke gir oss fred. Derfor: »Forlik eder med 
Gud.« 

Da har vi forbindelse med ham, fredens Gud, 
ved fredsfyrsten Jesus Kristus. Han vil så virke 
i oss til å gjøre Guds vilje. Trangen til å gjøre 
det gode virker han. Kraften til å utføre det gode 
gir han. Der blir ingen grunn til å ta nogen ære 
selv — Gud skje takk! All ære, pris og takk leg- 
ges ned for hans føtter som i sin store miskunnhet 
har tatt oss til nåde og gjort oss verdige til å få 
regnes med i den lille flokk på jorden som hører 
ham til. 


=> 113 — 
14. april. 


Frykt ikke! 


Frykt ikke! Ti de som er med oss er flere enn de som 
er med dem. 2. Kong. 6, 16. 


Fiendehæren, som omringet profeten Elisa og 
hans tjener, var en mektig hær. Men ennu mek- 
tigere var den himmelske hær, hvormed Gud om- 
gav dem på alle kanter. 

Da tjeneren på profetens bønn fikk øinene åp- 
net for denne Guds egen hær, svant hans frykt. 
Han oplevet sannheten av profetens ord. Flere 
med oss enn med dem. 

Gud gi også oss det rette syn på hærstyrkene 
på begge sider. 

Guds menighet synes omringet av mange og 
sterke motstandere, ja synes ofte å ligge under i 
kampen. Selv møter du kanskje onde menneskers 
motstand mot dig og din gjerning. Fremfor alt 
kjenner du syndens og fristelsenes hærer, som om- 
ringer dig på så mange måter. 

Allikevel, stirr dig ikke blind på de onde 
hærene. Det lyder også til dig, dette opmuntrende 
ord: Frykt ikke! Flere med oss enn med dem! 

Den sterkeste hær står dog på menighetens side. 
På din side, så sant du vil høre Herren til. 

På din side står den himmelske hærfører, Jesus 
Kristus. Han som »marken skal beholde.< Han 
råder over ubegrensede krefter. Han omslutter 
dig med sin ånd og sitt ord. Han forener dig med 
sin troende fylking, de helliges samfund. 

Se på denne hær med troens blikk. Da svinner 
din frykt. I pakt med Kristi hær skal du seire 
over alle onde makter. 

Herre, åpne du våre øine, så vi må se din stor- 
het og kjærlige omsorg. Gjør du oss til seirende 
kristne. Amen. 


Frykt ikke, — 8 


— 114 — 
15. april, 


Frykt ikke! 


Lov vår Gud og forkynn hans pris, han som holdt vår 
sjel i live og ikke lot vår fot vakle. Salme 66, 8—9. 


Hadde den gamle pakts troende både grunn og 
trang til å lovprise sin Gud for alle de velgjer- 
ninger han har gjort mot dem, så har vi ennu 
større grunn dertil, da vi har fått »en bedre pakt 
som Jesus er mellemmann for, da den er grunn- 
lagt på bedre løfter.« Heb. 8, 9. — »Vi som har 
fått Jesus Kristus malt for øinene som korsfestet.< 

Tenk hvilken grunn til lovsang: Vi har syndet 
og kan ikke bestå for den rettferdiges dom. Så 
lar Gud i nåde »våres alles misgjerninger ramme 
ham.« Den dobbelte skyld vi hadde. nemlig å 
være hellig som Herren vår Gud og å dø, fordi 
vi har syndet. Intet av disse krav kunde der slåes 
av på, og intet kunde vi dekke, men måtte gå evig 
fortapt. All mulighet til frelse var utelukket 
for oss. 

I denne vår håpløse stilling er det Gud gir oss 
sin Sønn til »borgsmann< — stedfortreder. Han 
tar hele skylden på sig og dekker den ved sitt 
hellige liv og sin uskyldige død for oss. 

Da han hadde fullbragt alt dette, gikk han inn 
i helligdommen »med sitt eget blod og fant en 
evig forløsning.< Denne forløsning tilbydes nu en- 
hver fortapt synder som uforskyldt nådegave. Og 
den som i sin hjelpeløshet ved tro tar imot denne 
gave, han er frelst og eier alt det velbehag Gud 
har i sin Sønn, derfor er han også Jesu bror og 


medarving. 
Har vi da ikke grunn til å love og ophøie hans 
hellige navn som har gitt oss alt dette — ja legge 


oss med alt vi er og har som takkoffer på hans 
alter? 


— 115 — 
16. april, 


Frykt ikke! 


Se, Herrens øie ser til dem, som frykter ham, som bier 
på hans miskunnhet for å utfri deres sjel fra døden og 
holde dem i live i hungersnød. Salme 33, 18—19. 


Så svært som det må være for tanken for den 
vantro og ugudelige å tenke sig, at Herrens øie 
ser ham, der hvor han lever i synd borte fra Her- 
ren, så herlig og trøstefullt er det for de som 
frykter Herren å vite, at Herren er så nær, at 
hans øie alltid ser ham. Og det under livets alle- 
hånde forandringer og tilskikkelser. Således også 
i enhver farefull og fristende situasjon. Herrens 
øie så Peter da Satan begjærte å sikte han som 
troende og da han holdt på å synke på Genesarets 
sjø. Men det samme øie så ham også i ypperste- 
prestens gård, da han hadde fornektet sin herre 
og frelser. Dette blev hans redning. Han blev 
fridd og frelst fra den sikre dødsfare både for 
tid og evighet. Herren er den samme idag som 
igår, også hans øie er uforanderlig. Og den verden 
som hans folk lever og ferdes i er likeså farefull 
og ligger i det onde idag som nogensinne før. 

Når Herren ser sine gudfryktige i nød farer han 
over himmelen med nåde og hjelp til dem i rette tid. 

David fikk hjelp da han var i synde- og sjele- 
nød. Han fikk også hjelp på underfull vis, da 
hans liv svevet i den ytterste livsfare. Og når 
det blev lite mat dekket Herren bord for ham 
for fiendens øine. 

Den som frykter Herren og forlater sig på ham 
skal ikke omkomme i sin nød og dø hungersdøden. 
Guds miskunn vil forby det. Derfor: »Forlater 
eder på Herren til enhver tid Guds folk! Eders 
hjerte vær trøstig og bie på Herren.« 


— 116 — 
17. april, 


Frykt ikke! 


Eg hev alt sagt dykk, at det er eg, svara Jesus, er det då 
meg de leitar etter, so lat desse få ganga. Soleis skulde det 
sannast det ordet, som han hadde sagt: Eg hev ikkje mist 
nokon av dei, du gav meg. Joh. 18, 8, 9. 


Då fiendeflokken, førd av svikaren, kom for å 
gripa Kristus, trødde Han åleine fram mot deim 
og sagde: »det er eg.< Og sjølve Hans person 
åtte ei slik makt, at dei då for attende og fall til 
jordi. Men av fri vilje og lydnad mot Guds råd 
og vilje gav Han seg i syndar-hender. Men åleine 
skulde Guds Son trøda persa, ingen skulde hjelpa 
Honom. Han åleine åtte makt og evna til å vera 
Guds lamb som tek på seg og tek burt verdsens 
synd. Straffi låg på Honom, forat me skulde få 
fred, og me hev fenge lækjedom ved Hans sår. 
Difor laut fiendane lyda Jesu bod og lata lære- 
sveinane få ganga burt i fred. — Vår upphøgde 
Herre og Frelsar eig den same makt no til å verna 
og vara sitt folk og sine vener. Han kann og no 
stogga fiendane, so dei må halda sine hender frå 
Guds folk. Og Han vil syta for, at Han ikkje skal 
missa nokon av dei som Gud hev gjeve Honom. 
Dette skal vera vår trygd og vår trøyst. For me 
som trur på Frelsaren, er gjevne til Honom av 
Gud, den allmektige Fader. Han hev gjeve oss til 
Kristus ved kallet til å vera Guds born, ved dåpen 
og ved barnekårs-ånden. Og dei som hev vore 
lydige mot Anden og mot Guds kall, dei høyrer 
Herren til. Ikkje for vår skuld vil Herren verna 
og vara oss og halda oss fast, men for Kristi skuld, 
for Han eig oss med full rett, og Han vil verna 
og vara oss gjenom trengsla og inn i gleda og 
herlegdomen hjå Gud. — 


— 117 — 
8. april. 


Frykt ikke! 


Da nu Jesus hadde fått eddiken, sa han: Det er full- 
ragt. Og han bøiet sitt hode og opgav sin ånd. 
Joh. 19, 30. 


Det er fullbragt. Så lyder seiersropet fra Kristi 
ors. Lidelsens RE er tømt, den dåp som han 
adde gruet for er fullbyrdet. Skyldbrevet er nu 
fulettet, tatt bort, idet han naglet det til korset. 
Maktene og myndighetene er ir vårt skyld- 
rev var EX djevelens farligste våben, men det tok 
Jesus fra ham. »Det blev naglet til treet med 
ham<, idet han betalte vår skyld. Og han gjorde 
Jen til intet som hadde dødens velde, det er 
djevelen, og kjøpte oss fri fra lovens forbannelse, 
idet han blør en forbannelse for oss. 

Nu er han lovens ende til rettferdighet for hver 
den som tror. Helligdommen er åpnet ved Jesu 
Kristi blod, veien til nådestolen er nu fri for alle. 
Han gikk inn og fant en evig forløsning. Gå nu, 
også du. inn i helligdommen i kraft av hans blod. 
Der finner du som Eben. En evig forløsning. 

På korset blev soningsverket fullby rdet og av- 
sluttet, og fra korset blir det forkynt ved Frelser 
ens egen munn i disse dyrebare ord: Det er full- 
bragt. Himlene gjenlyder av frydesang ved disse 
ord, mens helvede skjelver. Verden står ufor- 
stående overfor det hele, og dog gjelder det den. 

Og fordi disse ord gjelder verden og dens 
frelse, derfor er de nettop det rette evangelium 
for engstede og sønderknuste hjerter. Du som 
aldri kan få fullbragt din omvendelse og frelse, 
ikke kan bli fri fra gr synd, at ditt er så ufer- 
dig, umulig og ugreit mens du sukker og lenges 
efter frelne: lytt til Frelserens ord fra Kr el. Det 


er fullbragt. Også for dig. 


11 => 
19. april. 


: Frykt ikke! 


Hvis du søker hen til Gud og ber den allmektige om 
nåde, hvis du er ren og opriktig, ja, da vil han våke over 
dig og gjenopreise din rettferds bolig. Job 8, 5—6. 


»Hvis du.« Hvilken verden av synd, lidelse, sorg 
og selvforakt ligger der ikke bak disse to ord. 

Hvis den unge mann eller kvinne hadde sagt 
nei til dårlige venners råd, til det første glass, til 
den første fristende synd, ja. da hadde mange 
hjem vært spart for tårer og hjerter knust av sorg. 

Hvis ikke den drepende synd hadde fått rum 
i så mange menneskers liv, så hadde den evige av- 
grunn aldri blitt deres endelige lodd. 

»Hvis dus vil i evighet bli omkvedet som lyder 
fra det sted, hvor der er gråt og tenners gnissel. 

Og hvis du. min leser, ikke er frelst, så er du 
på vei til dette forferdelige sted. Men tenk for 
en uendelig rikdom av fred, glede og salighet på 
jord disse ord åpner for hver eneste synder. 

Hør: Hvis du søker hen til Gud og ber om 
nåde.... da vil han våke over dig og gjenopreise 
din rettferds bolig. 


Gjenopreise. — Akk! Hvor meget har ikke 
synden nedbrutt i vårt liv? — Gode forsetter. 


store planer og strevsomt arbeide ramlet så ofte 
i grus, fordi synden hadde sløvet samvittigheten. 
lammet viljen og nedbrutt karakteren. Det endte 
for mange med åndelig ruin til sist. 

Men Gud være lovet, den allmektige formår 
alt. Han kan gjenopreise det som er nedbrutt og 
ødelagt, selv hos den dypest falne. Han kan 
skrive sitt store og herlige navn med den nåde, 
velsignelse og hjelp det eier, over alt som synden 
har ødelagt i ditt liv, hvis du søker ham og ber 
ham om nåde. 


Søk ham da. Søk ham idag. 


POL, 


— 119 — 
20. april. 


Frykt ikke! 


Du omskiftet min klage til dans for mig. Du løste mine 
sørgeklær av mig og omgjordet mig med glede, forat min 
ære skal lovsynge dig og ikke tie. Herre min Gud! Jeg 
vil prise dig evindelig. Salme 30, 12—13. 


I en kristens liv er det mange omskiftelser. 
Først de som er felles for alle mennesker. Der- 
næst de som er særegne for kristenlivet, snart 
tro, lys og glede, snart tvil, mørke og sorg. 

Slik var det også for David. 

Mørket og sorgen kan ha mange årsaker. Det 
ser ut for å ha vært sykdom som i dette tilfelle 
fikk David til å bære sørgeklær. Han sier i v. 3: 
Herre min Gud, jeg ropte og du helbredet mig.< 

Når en lider uten å få lindring og ber uten å 
få svar, da føler en det lett som om Herren hadde 
trukket sin skjermende faderhånd tilbake så 
fienden har fritt spillerum. Men det er ikke så. 
David hadde i slike forhold ropt til Herren, og 
han hadde »kalt ham tilbake fra dem som farer 
ned i graven.< 

Lidelsens gåte har vel intet menneske kunnet 
løse, men ingen som har overgitt sig helt i Her- 
rens hånd både med lidelsen og med gåten er 
blitt skuffet. Til slutt blev klagen omskiftet til 
dans og sorgen til frydesang. 

Job klaget ikke lenger over lidelsen da hans 
øine hadde fått skue Herren. Nei, da blev hans 
anklagers munn tilstoppet og Jobs tunge løst til 
lovsang. 

Asafs bitterhet forsvant da han fikk se lidelsen 
i helligdommens lys. 


»Aldri er jeg uten våde. 
Aldri dog foruten nåde. 
Alltid har jeg sukk og ve. 
Alltid kan jeg Jesus se.< 


— 120 — 
21. april. 


Frykt ikke! 


Mitt folk skal bo i fredsboliger og i trygghets telter og 
på sorgfrie hvilesteder. Es, 32, 18. 


Det kommende Guds rike og Guds rike innen 
i eder. 

Kan det være mulig at det herlige. som Esaias 
her skuer frem vel nogensinne kan bli en virke- 
lighet her i verden? Skal der engang etableres et 
rettferdighetens, et fredens og et lykksalighetens 
rike på vår jord? Skal den bønn Jesus selv har 
lært oss be: Komme ditt rike! Skje din vilje her 
på jorden, som der skjer i himlen. Skal den en- 
gang bli virkeliggjort? Det ser for våre øine idag 
så umulig ut — men så sant som at Guds løfter 
er trofaste og sanne — så skal det skje. For Gud 
er ingenting umulig. Det Paradis, som synden rev 
istykker — det skal nåden i Kristus Jesus helt og 
fullt gjenoprette. Johannes ser dette så klart og 
sier: Jeg så en ny himmel og en ny jord — hvor 
rettferdighet bor. Og jeg hørte en røst fra him- 
melen — som sa: Se, Guds bolig er hos menne- 
skene! Og han som satt på tronen sier til mig: 
ti disse ord er trofaste og sanne. Lovet være Gud 
for disse herlige fremtidsutsikter for Guds folk. 
Et kommende universalt Guds rike — hvor Kri- 
stus regjerer i hjerter, hjem og samfund. Men, 
kjære leser! Tillat oss et par spørsmål: Talte 
ikke Jesus til sine disiple om et Guds rike inne i 
oss allerede her og nu. Et Guds rike som ikke 
hestår av mat og drikke — men i rettferdighet, 
fred og glede i den Heiligånd? Mar vi nu dette 
Guds rike inne i oss? Er vi med blandt dem, som 
hungrer og tørster efter rettferdighet. Er den fred 
og glede som Jesus har kjøpt til oss med sitt blod 
blitt vårt personlige eie, behøver vi ikke frykte. 


— 121 — 
22. april. 


Frykt ikke! 
Det er mig — frykt ikke! Joh. 6, 20. 


Det er stormnatt i Jesu disiples liv. De har vært 
med i en stor høitid — bespisningsunderet i ørke- 
nen. Og fra denne feststund går det like inn i 
storm og natt. Slik leder Herren ofte sine. Fra 
dåpen under en åpen himmel drev Ånden Jesus 
ut til ørkenkampen. Fra nadversalen ut til Getse- 
mane. Fra Tabor ned i dalen mellem onde ånder. 
Glede og sorglys og mørke, fred og strid — det 
er gudsbarnets vei. 

Denne gang hadde disiplene ikke Mesteren med. 
De var alene, vinden var imot, de arbeidet hårdt 
med bølgene og mørket ruget. 

Han — Jesus — var på berget i takk og bønn. 
Men hans øie og ånd var med de kjempende 
disipler. 


Så kom han til dem — i fjerde nattevakt. Han 
kom sent — men ikke for sent. Han kommer i 
forklædning — men det er allikevel ham. Da ro- 


per de i kor om frelse. Og svaret lyder: Vær 
frimodig — det er mig — frykt ikke. 

Peter møter Jesus på vannet, går på bølgene, 
synker og — reddes igjen ved Jesu hånd. 

Da skjer fire herlige ting: Vinden stillnes. En 
ny dag rinner. De er nådd frem til landet de for 
til. De kneler tilbedende for Mesteren og sier: 
Sandelig du er Guds sønn. 

Guds barn: Frykt ikke stormen og natten! 
Jesus er med hele veien til morgenen stiger og 
— vi er i himmelens havn. 


= 1 —= 
23. april. 


Frykt ikke! 


Salme 85, 10—11. 


Var der mere ekte gudsfrykt blandt oss, så 
var der større respekt for Guds vilje og hans her- 
lighet skulde stråle over vårt land. Ikke trelldoms 
frykt for straffens skyld, men den barnlige kjær- 
lighets frykt for å såre og krenke så god en 
Gud og en dypt rotfestet visshet om. at Guds vilje 
er vårt beste og intet annet, så at den, der bryter 
Guds lov, bryter selve livsloven, den hvorefter vi 
alle er skapt og er åpenbaret oss for å rettlede 
oss til å leve således, at vi ikke forderver oss selv, 
men vinner livets dypeste innhold og lykke. 

Men sådan gudsfrykt skaper en stadig ømmere 
samvittighet, så vi stadig bedre forstår, hvor me- 
get der mangler, hvor meget vi har syndet. for- 
brutt og forsømt. og vi står for Gud, som allting 
vet og slår vårt øie skamfullt ned. Men underlig 
å tenke, just da er hans frelse aller nærmest. 
Han løper sitt ulykkelige barn i møte og faller 
om hans hals og kysser ham. Herrens frelse er 
nær hos dem, som frykter ham. Fra den dype 
sjelenød er der kun et skritt inn i hans favn og 
frem til fred og frelse og så skaper han i oss på 
en ny vis den sanne sudsfrykt med dens frukter 
i et fornyet liv og et renset folkeliv. Nåde og 
sannhet møter hverandre, rettferd og fred kysser 
hverandre. Hvor stort — vær frimodig. 


— 183 — 
24. april. 


Frykt ikke! 


En ærefull lidelse. 95 Tim: 1012: 


Da Paulus fikk sitt kall blev det sagt ham av 
Jesus selv: Jeg vil vise dig hvad du bør lide for 
mitt navns skylde. Og hans lidelser var mange 
og store. En gang bad han om å bli fridd fra en 
bestemt lidelse, men blev på en måte ikke bønn- 
hørt, men på en annen måte blev han det, idet 
Herren gav ham den forsikring: »min nåde er 
dig nok.< Det var nådens forherligelse som skulde 
stråle frem i alle hans lidelser. 

Nu er han kommet til sin svanesang, idet han 
sitter i Roms fengsel og venter på den dag han 
skal ombytte korset med kronen. 

Han led ikke med skam, ti han led for den 
Herre Jesu navn. Han led for det godes skyld. 
Hele hans liv siden hans omvendelse var viet 
Herrens tjeneste og evangeliets utbredelse. Hele 
hans aposteltid hadde vært optatt med å bringe 
menneskene til Gud og gjøre verden bedre. Det 
var hans store misjon, og denne hadde han tatt 
vare på ved den makt som Gud hadde gitt ham. 

Akk, om vi også var mer villig til å lide for 
vår Frelser og hans sak. Men vi kvir oss og går 
av veien for lidelser og trengsler. Derfor kan 
heller ikke Guds »nåde« stråle frem i vårt liv 
som den ellers vilde gjøre. Men det står fast at 
for den som lik apostelen kan si: »Jeg vet på 
hvem jeg tror, og jeg er viss på at han er mektig 
til å ta vare på det som er mig overgitt inntil hin 
dag<, han vil erfare, at Guds makt er like stor 
idag som den var på Paulus" tid. Derfor kan vi 
gjøre regning med ham i alle lidelser og trengsler, 
som vi møter på vår vei. 


— 14 — 
25. april. 


Frykt ikke! 


Og han bød Josva, Nuns sønn, og sa: Vær frimodig og 
sterk! ti du skal føre Israels barn inn i det land jeg har 
tilsvoret dem, og jeg vil være med dig. 5. Moseb. 31, 23. 


Vær frimodig og sterk. 


Det var en tung arv Josva fikk efter den Guds 
mann Moses. Et folk på vandring skulde føres 
frem til et av Gud bestemt mål. Det var Guds 
folk, men det var ulydig og gjenstridig og vanske- 
lig å lede. Gud visste det, og pålegger Josva å 
være frimodig og sterk. Gud vil vi skal forberede 
oss for livets opgaver. Det land som skulde inntas 
var bebodd av mange fiendtlige stammer, også 
det var en opfordring til å bli sterk. Hvor skulde 
han få sin styrelse fra? Til mennesker kunde 
han ikke gå. Gud byr aldri nogen å gjøre det 
som er unødvendig og umulig. Befaler han noget, 
sørger han alltid for at hjelpen er til stede. Josva 
måtte, som David senere, styrke sig i sin Gud. 
Han som hadde gått med Moses vilde også gå med 
Josva. Han som er »vis av hjerte og sterk av kraft< 
vil ikke svikte. Man kan bli »sterk i Herren og 
hans veldes kraft.< Det er Guds åpenbarede nåde 
som gjør oss sterk. Gud gir eftersom behovet er. 
Vi får styrke, som dagen er. Der skal megen kraft 
til å leve hellig liv i en ond verden, som er full 
av tillokkelser. For å bli sterke og komme inn i 
landet måtte de ta vare på Herrens ord. Landet 
var deres i følge løfte, men de måtte selv innta 
det. Også vi bør være sterke, ti der er meget 
uinntatt land både i oss og utenom oss. »Det gjel- 
der trenge sig frem, ellers er himlen forloren.< 
Bli da sterk ved Guds nåde så seirer den både i 


liv og død. 


— 125 — 
26. april. 


Frykt ikke! 


Vær ved godt mot og eders hjerte være sterkt alle I som 
venter på Herren. Salme 31, 25. 


Gjennem disse ord vil salmisten opmuntre Guds 
folk til å fatte mot. Der kommer tider for den 
troende da motløshet og forsakthet betar ham i 
den grad at alt synes så mørkt og stengt. Da man 
med David må si: »Jeg er i trengsel, mitt liv 
svinner bort med sorg og mine år med sukk. Jeg 
er blitt til spott for mine naboer. Jeg er glemt 
og ute av hjertet som en død, jeg er blitt som 
et ødelagt kar.< 

Men Gud. den allmektige kommer til dig, kjære 
sjel og sier her i ordet: >Vær ved godt mot, ditt 


hjerte være sterkt, du som venter på Herren.< 


Å gi sig over og gi op, det er en slett utvei. Å 
si: Det nytter ikke — det er dårens tale. 

Men å ta Guds ord til hjerte, det gir kraft og 
styrke på ny. Det gjorde kong David. Mangen 
gang så det forferdelig mørkt ut for ham. Det 
var treske anslag mot ham, selv hans nærmeste 
sviktet. Hans egen sønn bedrog ham og skaf- 
fet ham ubeskrivelige sorger. Og da budet kom 
og fortalte at sønnen var fallen, brast den store 
konge i gråt og hulket ut sin sorg og smerte i 
disse gripende ord: »Absalon, min sønn, min 
sønn, gi jeg var død i ditt sted.< 

Du har også hatt eller har dine mange sorger 
og ditt besvær. Men »vær ved godt mot.« Herren 
lever. Han har ikke glemt dig. Han vil dra om- 
sorg for dig. 


Vær derfor frimodig. Frykt ikke. Stol på Her- 
ren gjennem alle ting og han skal utfri dig av 
alle dine trengsler. Amen. 


— 126 — 
27. april. 


Frykt ikke! 
Gud er nådig. Salme 103, 13. 


Til syvende og sist er spørsmålet over alle SpØrs- 
mål for hver eneste en av oss dette: Har jeg en 
nådig Gud? Det spørsmålet var det som besatte 
Luther i den grad at han der inne i klostercellens 
stillhet kom til å utkjempe sin rystende sjelekamp. 

Ja, har du ikke en nådig Gud, så er du den 
ulykkeligste av alle skapninger. Uten en nådig 
Gud blir livet og evigheten det tetteste mørke. 
Tenk dig å ta fatt på evigheten uten en nådig Gud! 

Ja, sier du, jeg vet at livet er en byrde fordi 
jeg ikke er sikker på at Gud er mig nådig. Hvor 
mangen våken nattetime har jeg ikke grublet over 
det spørsmål! Og så strever du kanskje alt det 
du kan for å få en nådig Gud. Du anstrenger dig 
ærlig og redelig for å bli et godt menneske og 
overvinne dine feil. Men du kommer ikke av 
flekken. — Du leser i Guds ord og ber dine bøn- 
ner så inderlig du kan, og tenker i ditt stille sinn 
at nu må du vel snart kunne bevege Gud til å 
være dig nådig. Men du får ikke fred. — Du 
gransker dine følelser og sukker over at du føler 
så lite. Og du forsøker kanskje å bøte på din 
fattigdom ved å presse ditt følelsesliv i været. 
men aldri synes du å føle tilstrekkelig til å kunne 
være viss på at Gud er dig nådig. 

Akk, det er nok helt gal vei du er slått inn på. 
Det er ikke dine egne prestasjoner som skal skaffe 
dig en nådig Gud. Nei, det vidunderlige er at Gud 
i sig selv er nådig, nettop mens du er en hjelpeløs 
og fortapt synder. Som en far forbarmer Gud sig 
over oss. Og pantet på at Gud virkelig er oss 
nådig har vi i hans største gave til menneske- 
slekten: Jesus Kristus. Vi har bare å ta imot, 
så er vi frelst. 3 


inni ban 


— 127 — 
28. april, 


Frykt ikke! 


De strålte av glede. Salme 34, 6. 


' 

»De så op til ham og strålte av glede, og deres 
åsyn rødmet aldri av skam.< 

Det var i de ulykkelige dager da kong Saul i 
misunnelse forfulgte sin beste venn David og vilde 
drepe ham. David flyktet fra sted til sted, og på 
denne sin flukt kom han til kong Akis i Gat. Kon- 
gens tjenere grep David og hånte ham. Det lyktes 
endelig for David å undslippe. I sin glede over 
dette utbryter han: »Min sjel skal rose sig av 
Herren, de saktmodige skal høre det og glede sig. 
Jeg søkte Herren og han svarte mig, og han fridde 
mig fra alt det som forferdet mig.« 

I Sam. 22, 3 fortelles at hver mann som var i 
nød og hver mann som var trykket av gjeld, og 
hver mann som var bitter i sinnet, samlet sig til 
ham. David opmuntret dem alle til sammen med 
sig å prise Herrens storhet og ophøie hans navn. 
Da så de op til ham og strålte av glede, ti nu 
fikk de erfare at Herrens løfte er sant: »Før enn 
de roper, skal jeg svare, mens de ennu taler. skal 
jeg høre.« Siden den tid til våre dager er det så 
mange, ja millioner av mennesker, »som søkte trøst 
i mange ting som kunde ei fornøie den sjels attrå 
som i mig lå.« Så gikk de, likesom de menn som 
kom til David, i nød, i gjeld, og blev bitter i 
sinnet. Men så fikk de en dag se Herren, den 
korsfestede og opstandne Frelser, og så fikk de 
tro at det var for deres nød, gjeld og bitterhet, 
han gikk i døden og sonet for alt det som trykket 
dem. Da dette gikk op for dem, strålte de av 
glede. Alle som tar sin tilflukt til Herren blir 
ikke til skamme. Gud skje lov. 


— 128 — 
29. april. 


Frykt ikke! 


Og de skulde stride imot dig, men ikke få overhånd 
over dig. Ti jeg er med dig, sier Herren, for å redde dig. 
Jer. 1, 19. 


Dette mektige ord talte Herren til den unge 
profet som var engstelig over det svære kall som 
var pålagt ham og de sterke krefter var hans svorne 
fiender. Kamp mot fyrstendømmer, ja endog 
presteskapet hadde han imot sig, og blandt folket 
fikk han ingen støtte. Men Herren hadde utrakt 
sin hånd og rørt ved hans leber og sagt. Se jeg 
legger mine ord i din munn. Kallet var beseglet 
i fra oven til å møte sin tids vanskeligheter i sann- 
heten fra Gud, hans hjerte skulde være befestet i 
Guds tanker. Han møtte fiendens anslag og han 
stod. For Gud hadde gjort ham til en jernpillar 
og Herren innfridde sitt løfte og reddet ham. Vi 
som lever idag og tror på Herren vi kan heller 
ikke undgå at vi merker, at vi lever i en ond ver- 
den og fiendskapet reiser sig imot Herrens alter, 
sterke krefter i oss og omkring oss bringer livs- 
kampen inn over oss og der kanskje kan bli en 
troeskamp for oss. Da erindrer vi hvad Jesus bad 
om, da han opløftet sine øine mot himmelen og 
sa: Jeg ber ikke om at du skal ta dem ut av 
verden, men at du skal bevare dem i fra det onde. 
Ja, vi er forvisset om at faderøiet følger sine 
barn og glemmer ikke dets skrik og i alle om- 
vekslinger i fra strålende lykke til mismot og 
savn er han uomskiftelig og vi kjenner at vi føres 
frem på nådens kongevei, og vi utbryter som 
David: Din trofasthet når inntil skyene. 

Ti hos dig er livets kilde, i ditt lys ser vi lys. 


30. april. 
Frykt ikke! 


Alt Guds ord er lutret; Han er et skjold for dem som 
tar sin tilflukt til ham. Ordsp. 30, 5. 


Ordet fra Gud er som lutret gull, rent, fint, 
verdifullt, dyrebart. Det har den kostelige verdi 
for en menneskesjel, at det frelser den som tar 
sin tilflukt til Gud. Det trøster den bedrøvede, 
opmuntrer den motløse, styrker den svake, veder- 
kveger den mødige, varmer og gløder det hjerte 
som tar imot det og som gir det rum i sjelens 
helligdom. Har du gitt Guds ord rum å ditt 
hjerte? Deri er virkelig liv, sann glede, himmelsk 
velsignelse, guddommelig styrke. Det er ordet fra 
Gud som er det sikre skjold mot fiendens angrep. 
Hvem ruster sig med et skjold? Krigeren! En- 
hver Herrens pilegrim er en stridsmann, han skal 
stride troens gode strid, han må kjempe imot ond- 
skapens hærmakter og alt som vil hindre ham fra 
å være sin hærfører, Jesus Kristus, lydig og tro. 
Det er bare ett sverd som kan brukes i denne 
strid med hell og lykke: »Åndens sverd som er 
Guds ord<«. Sverdet blir ham et skjold, så den 
ondes gloende piler skal prelle av og seiren vin- 
nes ved det guddommelige mektige ord. Ordet 
fra Gud er lyskasteren frem til det himmelske 
hjem. Da dikteren Walter Scott lå på det siste, 


bad han sin svigersønn lese for ham. — Hvad skal 
jeg lese da, spurte han. — Kan du spørre om 
det, sa den døende, — det er bare én bok nu. Så 


blev bibelen hentet, og derfra lestes det 14. ka- 
pitel i Johannes evangelium. Lykkelig er den som 
under livets kamp tar sin tilflukt til Gud i 
hans ord. 


Frykt ikke. — 9 


I 


=1301= 
1. mai. 


Frykt ikke! 
Gud er var tilflukt. Salme 62, 9 


»Nu går der hårde byger, på tidens hav.< 

Så leste jeg for nogen år siden i et dikt der 
skildret den usikkerhet som rådet i verden, umid- 
delbart efter den grusomme verdenskrig. Denne 
strofe passet godt den gang, men enda bedre synes 
den å passe idag. Verden er som en sydende, bru- 
sende vulkan foran sitt utbrudd. 

I en sådan tid griper angsten om sig: Det er 
da også mange, mange som i denne tid med 
engstelse spør: »Hvordan vil fremtiden bli, hvor- 
dan vil det hele ende?<« 

Hvordan tok de hellige i tidligere — onde 
tider — det? Jo, de gjorde som salmisten for- 
maner til — de tok sin tilflukt til Herren. 

»Min sjel — hvorfor bruser du i mig? Bi på 
Herren. 

Hvordan gikk det da dem som satte sin lit til 
Gud? Jo, de erfarte at ingen var som ham. »De 
så op til ham og strålte av glede, og deres åsyn 
rødmet aldri av skam.« (Salme 34, 6). 

Derfor troende bror og søster — frykt ikke og 
reddes ikke — sett din lit til Herren, Idag, imor- 
gen og alle dager. 

Er ditt hjerte fullt av uro, 
tror du trengsler forestår, 
Jesus er den beste tilflukt 
når i bønn til ham du går. 

Utøs ditt hjerte for ham: legg dine bekymringer 
ned hos ham: la han overta din sak. — Og du 
skal gjøre den samme erfaring som alle tiders hel- 
lige, — at Gud er en sikker borg, en trygg tilflukt. 

Ja — >»En bolig er den eldgamle Gud og her- 
neden er der evige armer.« (5. Moseb. 33, 27). 
Amen. 


S-= 
2. mai. 


Frykt ikke! 


Den som sitter i den høiestes skjul, som bor i den all- 
mektiges skygge, han sier til Herren: Min tilflukt og min 
borg, min Gud som jeg setter min lit til. 

Salme 91, 1—2. 


Tryggere kan så visst ingen være enn dem som 
sitter i den høiestes skjul, som bor i den allmek- 
tiges skygge. Hvad skulde den frykte som har 
Herren selv til venn og verge, han hvis omsorg 
er våken ved dag og ved natt, han som aldri har 
funnet sin overmann. Har du gjort den høieste 
til din bolig, da kan du le av alle dine fiender, 
de er helt avmektige, de kan nok plage dig, men 
aldri overvinne dig. Gud være lovet at han har 
beredt oss stakkars, svake, syndige mennesker en 
slik bolig! — Det kan nok hende at du ikke alltid 
føler dig trygg, men ikke desto mindre er du det. 
For det må du vite, at hvis du vil bygge din trygg- 
het på det du selv føler, da er det en ytterst skrø- 
pelig bolig du holder til i. Intet er vel mer svik- 
tende enn våre følelser, de bølger som havet, snart 
høit oppe i skinnende gleder, snart dypt nede i 
det sorteste mismot. Forstår du ikke, at Herren 
vil gjøre dig uavhengig av dine følelser. Hold 
du dig bare på den plass Herren har beredt dig, 
der er du alltid sikker, hvad du så enn føler. Den 
allmektiges skjul er din plass, den plass Jesus har 
kjøpt dig retten til med sitt blod. Hold dig der! 
La følelsene skifte som de kan, hold dig til det 
du vet, ikke til det du føler. For ett står urokke- 
lig fast: Blodet det gjelder hver eneste dag! La 
Jesus alene være din visshet, din trygghet. Så 
skal du bli stående også på den onde dag. Om 
dine følelser svikter, Jesus svikter aldri. Frykt 
ikke, bare tro! Amen. 


: een 
3. mai. 


Frykt ikke! 


Herren har behag i dem som frykter ham og som ven- 
ter på hans miskunnhet. Salme 146, 11. 


Kraftens kilde. 


Om vi skal lære Gud å kjenne, er det en abso- 
lutt nødvendighet at vi eier den indre stillhet, 
som er resultat av sann gudsfrykt. 

Dersom vi ikke frykter Gud, blir vi urolige og 
fredløse, da svekkes tilliten til Gud og hans løfter, 
og vi presses ut i et jag, som ikke blir til noget 
gagn. 

Men venter vi i opriktighet på hans miskunn- 
het, skal vi erfare at han legger alt så vidunderlig 
til rette for oss, at vi selv i de mange ansvar og 
plikter som foreligger eier hans hvile og fred. 

En venn av mig pleide å si: »Jeg sparer tid 
når jeg venter på Herren.< 

Å vente på Herrens miskunnhet — det er ikke 
dorskhet. Det er en moden kristens tillitsfulle 
fortrøstning til ham som har sagt: »Den som 
tror, haster ikke.< 

Jeg husker en liten gutt som strevet med sin 
sykkel opover en tung bakke. Det var en hård 
påkjenning for ham, men som han slet hårdest, 
kom der en lastebil kjørende i samme retning. 
Farten var ikke større enn at gutten kunde få tak 
i den med sin ene hånd, og nu gled han opfor 
bakken med den største letthet. 

Må vi da holde oss nær til ham som er rik på 
miskunnhet. Ti hvordan skal vi kunne være til 
velsignelse for andre, om vi ikke stadig selv får 
ny livskraft fra ham som er kraftens kilde? 


30 
4. mai. 


Frykt ikke! 


Men Han vendte sig om, og da Han så henne, sa Han: 
Vær frimodig, datter din tro har frelst dig. Og kvinnen 
blev helbredet fra samme stund. Matt. 9, 22. 


Vær frimodig. 


Det skal sandelig noget til å være frimodig. 

Ser vi bakover, så er det mange fall og nederlag 
og svært megen utroskap. 

Ser vi rundt om oss, så er tiden full av alt det 
som kan røve motet fra den sterkeste. Tidens an- 
sikt er fullt av mismot, av sorg. håpløshet, for- 
tvilelse. Tiden velger da også å leve sitt uvisse 
liv for øieblikket og nøier sig med nuets verdier. 
Ser vi inn i oss selv finner vi derfor heller ikke 
noget til å skape og nære frimodigheten, men me- 
get mer som vil drepe den siste lille rest av den. 

Vender vi oss mot fremtiden, så er den skjult for 
vårt øie. og vi aner det er best så, utrygg som den er. 

Allikevel går vi her og kjenner, at det er intet vi 
trenger som nettop frimodighet. Eiet verden den. 
så var den frelst. Eiet vi den, så var seiren viss. 

En stakkars syk og fattig kvinne lå krumbøiet 
for Jesu føtter. 

>Vær frimodig datter!« er Jesu hilsen til henne. 
Og kvinnen blev helbredet fra samme stund, en- 
dog før hun fikk tid til å tale sin nød. 

Det er denne Frelser som tiden trenger. Det er 
denne Frelser som nu står stille hos hver den som 
— krumbøiet og fattig — har søkt hen til Ham. 
Selv med fullt kjennskap til din fortid, din nutid, 
din fremtid, alle dine brustne forhåpninger og 
sviktende forutsetninger vil Han si til dig sitt 
sterke, frigjørende: Vær frimodig! 

Du skulde ikke gå fra Ham før Han får sagt 
dette til dig. For da skulde du bli helbredet i 
samme stund! 


SE 
5. mai. 


Frykt ikke! 


Til dig Herre, setter jeg min lit, la mig aldri i evighet 
bli til skamme. Salme 71, 1. 


Som regel vil alle mennesker ha med Gud å 
gjøre når livets alvorsstunder kommer. Man kla- 
rer sig så godt uten ham når sollyset kaster sine 
stråler over livet. Så lettvint og bedagelig slår 
man sig til ro med, at Herren er barmhjertig. nå- 
dig og kjærlig. Når så de tunge tider kommer 
lyder ropene om hjelp! Da er det godt å sette 
sin lit til Herren. Men en ting skal vi aldri 
glemme! Himmelens Gud er ingen brikke, som vi 
flytter efter eget forgodtbefinnende i livets store 
spill! — Hans øre er døvt for bønner. der ikke 
har ærlighet som drivkraft. Du kan aldri regne 
med Herrens hjelp så lenge ditt hjerte ikke er 
rett for ham. Men har du. som en fattig synder 
kommet til det blodstenkte kors og funnet soning 
for din synd er hele himmelens makt på din side. 
Da har du rett å tre frem for Guds åsyn. inn i 
den allmektiges skjul. 

Tenk å kunne sette sin lit til Herren! Hvilken 
lykke i livet. Hvor mange skiftninger må vi ikke 
gjennemleve. Stunder når vi synes alt synker i grus. 

Du har en stor sorg som tynger dig. Har du 
satt din lit til Herren, og tror du. at han kan 
hjelpe dig med den? Hvorfor bære på sorgen. 
hvorfor har tåren vætet din kinn idag. Herren 
vil ta byrden, som knuger dig bort. Den kvide du 
bærer i din barm vil han bytte bort, så du får 
lovsang i stedet. 

Den store avskjedsstunden nærmer sig. Lyset 
har brent ut. Evigheten vinker at du må gå. Sett 
din lit til Herren i den stund. og Frelserens ømme 
armer skal favne din sjel og bære dig hjem til 
freden og saligheten. 


EEE 
6. mai. 


Frykt ikke! 


Du skal ikke frykte, dig skal det ikke nå. 
Salme 91, 5—7. 


I en tid som vår ligger det nær for mange å 
tro at all den frykt, tvil, mismot, nervøsitet og 
uro som preger menneskene og tar motet og livs- 
kraften fra så mange, kommer av de vanskelige, 
urolige og farlige tider vi lever i. 

Men dette er ikke sant. Det er ikke tiden og 
livskårene som gjør at folk er urolige og redde 
og frykter for det som skal komme, men at de 
har vendt Gud ryggen, og derfor har trang til å 
innrede sig et paradis her i verden. 

Hvorfor stjeler det gleden fra dig når du op- 
lever at du aldri får et paradis her? Hvorfor er 
du redd for det som skal komme? — Vær opriktig 
mot dig selv og mot Gud! Og svar! 

For mange er grunnen egentlig den at de vet 
med sig selv at de lever borte fra Gud. For andre 
som nok bekjenner sig som kristne, er grunnen 
den. at Guds velsignelser betyr mer for dem enn 
Gud selv. For andre igjen er det mer om å gjøre 
å være en betydelig kristenpersonlighet enn å eie 
Jesus og ære hans navn. — Tenk efter, så vil du 
finne at trangen efter å eie et paradis og efter 
å utfolde sig som personlighet her i verden er det 
beste bevis på en hjertetilstand som er mer eller 
mindre fremmed for Gud! — Derfor sier Gud: 
Intet ondt kan nå den som frykter mig. 

Er du redd for Gud, da kast dig like i hans 
arme. — Stol på ham! 

Da vil Kristus bli alt for dig. Da vil du opleve 
at »det minste som gleder dig er sendt av din him- 
melske Far, og det minste som bedrøver dig og 
foruroliger dig er også sendt av din Far.< 


— 136 — 
7. mai. 


Frykt ikke! 

Barn, du er alltid hos mig: alt mitt er ditt. 

Luk. 15, 31. 

Dette solstreif fra himmelen. hvori faderkjær- 
ligheten kulminerer, har en mørk rand. Det er 
den eldre bror som kaster skygge over hjemmets 
glede og fred. 

Den yngre bror er kommet hjem efter å ha for- 
spilt sitt liv i verden. Han hadde tapt alt sitt 
gods, sin arv, sin karakter. — Det var kun én som 
hadde tillit til ham, nemlig faren. Faren så ham. 
da han ennu var langt borte, og gikk ham i møte. 
Faderarmen og fedrenehjemmet stod åpen for 
ham. Far og sønn gikk sammen hjem. Da begynte 
gleden. sier Lukas, men der står intet sted at den 
nogensinne sluttet. Ekkoet hadde nådd himmelen 
og englene gledet sig over en synders omvendelse. 

Det eneste skår i lykken var den eldre bror, som 
alltid var hjemme. Alt hvad faren eiet var i grun- 
nen hans. Men han forsømte å ta sine rettigheter 
i hjemmet. Han hadde ikke opdaget sig selv. I 
den snevre, selviske sfære, som han levet. var der 
god jordbunn for misunnelse og utilfredshet. Fa- 
rens vennligste ord blev motsagt av bebreidelse. 
Han som burde være den siste til å nevne brorens 
nederlag, oplyser at »denne< har ødet sin arv 
sammen med skjøger. Hvor fikk han sin oplys- 
ning fra? — 

Utakknemlighet holdt ham på utsiden av huset. 
Det er mennesker som ligner ham og ikke tar ut 
sine rettigheter hos Gud. De står utenfor og hin- 
drer andre å gå inn. Ligner du den eldre bror? 
Eller fryder og gleder du dig over at denne din 
bror var død og er blitt levende, var tapt og er 
funnet? da kan du være frimodig. 


== 
8. mai. 


Frykt ikke! 
Hør Herrens røst. Jer. 7, 23. 


Om Herrens røst tales der meget i Guds ord, 
og det skal vi merke oss, at nettop i ordet møter 
vi Herrens røst på den mest fullkomne måte. Der 
er nok andre veier og organer, hvorigjennem Gud 
lar sin røst høre, for eks. i vår samvittighet. eller 
i hendelser av forskjellig slags. eller også igjen- 
nem troende menneskers liv og vidnesbyrd. men 
ikke ved noget lyder himmelrøsten så klar og 
fulltonende som igjennem Guds ord. Guds røst i 
ordet er så fremtredende og absolutt, at enhver 
annen røst, som gir sig ut for å være fra Gud, 
må prøves og kontrolleres efter ordet, om røsten 
er i harmoni med og uttrykk for Guds eget full- 
komne ord og vilje. Da er vi på den trygge side. 

Det som gjør at det er så, er nu fremforalt 
den kjensgjerning. at vi i ordet. særlig Det Nye 
Testament, møter Guds røst i Jesus Kristus. Å 
lytte til Jesu ord, er å høre Guds tale til oss 
mennesker. Derfor var det også hin gang så na- 
turlig at det lød fra himlen: »hør ham!« 

Hvad er det Guds tale tilsikter? I første rekke 
å få oss i tale, så våre øine og ører kan åpnes 
for Guds ord og vilje og vi kan komme til ro og 
si: »Herre tal, din tjener hører.< Vårt andakts- 
ord er tatt fra profeten Jeremias. Guds røst er 
her til de frafalne og ubotferdige. 

Gud skje lov! Herrens røst tilsikter også å nå 
de frafalne med det kallende og frelsende ord, 
slik som vi møter det i lignelsen i Johs. 10 om 
hyrden og hyrdens røst for det tapte og frelste får. 

Ja, kjære sjel, lytt til Herrens røst, hvor den 
høres og hvad den tilsikter. Vær ikke bange, den 
vil alltid ditt beste, derfor kom, frykt ikke. 


2188 
9. mai. 


Frykt ikke! 

Frykt ikke — seiren er vår. 1. Sam. 17, 45. 

Dette avsnitt av Guds ord viser oss Israel i en 
meget kritisk situasjon. Filistene går til angrep, 
og kong Saul samler sine våbenføre menn og stiller 
dem i slagorden. Men det var til liten nytte, da 
kampen denne gang skulde avgjøres ved tvekamp. 
I Israels leir var der ingen som følte sig sterke 
nok til å kunne gå imot kjempen Goliat, og vi 
leser i v. 11: »Og da Saul og hele Israel hørte 
disse filisterens ord, bliv de forferdet og fryktet 
såre.< Hver morgen og hver kveld i 40 dager 
gjentok Goliat sine forhånelser og sin utfordring. 

Så en dag kommer David med mat til sine tre 
brødre som var utkommandert. Han finner konge 
og krigsfolk fulle av frykt. 

David får høre hvordan saken ligger an, og 
tilbyr sig å gå. Han sier til kongen: »Ingen bli 
motfallen! Din tjener vil gå og stride mot denne 
filister.« Saul ser på den unge hyrde fra Betle- 
hems marker og advarer ham, men David taler 
med frimodighet om hvorledes Gud hjalp ham til 
å slå en løve og en bjørn der ute i marken, og 
han erklærer: »Det skal gå denne wuomskårne 
filister som en av dem, fordi han har hånet den 
levende Guds slagordener.«< Da sa Saul: »Gå. og 
Herren skal være med dig! 

David gikk — ikke i egen kraft — men i Her- 
rens, hærskarenes Guds navn. Han vant en under- 
full seier over kjempen, og denne seier var hele 
Israels seier. Kjempen fikk erfare at »Gud lar 
sig ikke spottet, og Israel fikk på ny opleve at 
der er ingen grunn til frykt og motløshet for dem 
som stiller sig under Guds mektige beskyttelse. 

Dette skulde også minne oss om at Jesu seier 
over satan, er vår seier. Han seiret og vi skal 
seire ved ham. Derfor frykt ikke, men gå imot 
den onde i Guds kraft og du skal seire. Amen. 


Eye 
10. mai. 


Frykt ikke! 


I dine vidnesbyrds vei har jeg gledet mig som over all 
rigdom. Salme 119, 14. 


Den 119. salme er det lengste kapitel i vår bibel 
og det taler om Guds ords velsignede egenskaper 
og virkninger. 

I dette vers taler sangeren om den store glede. 
han eier i vidnesbyrdet og han sidestiller det med 
rigdom, ja mere enn rigdom. Der er nemlig andre 
rigdomme enn de jordiske og materielle og disse 
åpenbarer sig gjennem ordet fra Gud. 

Det er sikkerlig det som Gud vil lære oss i 
denne tid når all jordisk rigdom reduseres og 
tapes. I Guds vidnesbyrd er der rigdomme som 
aldri fortæres eller bortkastes. Alt kjød er som 
gress og all dets herlighet som markens blomst, 
men Guds ord står fast til evig tid. Det er en stor 
rigdom å kunne lese og høre ordet fra Gud, ja 
enda større å kunne tilegne sig det; men det aller 
største for vår sjel er å kunne glede sig i det, og 
føle at Gud gjør oss rike, ja evig rike. Måtte din 
sjel, du som leser dette, fylles av den rigdom som 
Guds ord gir, så du kunde si: I dine vidnesbyrds 
vei har jeg gledet mig som over all rigdom. 


Guds ord det er vårt arvegods, 
det skal vårt avkoms være. 
Gud giv oss i vår grav den ros, 
vi holdt det høit i ære, 

det er vår hjelp i nød, 

vår trøst i liv og død. 

O. Gud ihvor det går, 

La dog mens verden står 

det i vår ætt nedarves. 


== 
11. mai. 


Frykt ikke! 


Hvorfor er I så redde? Hvorledes kan I være så vantro? 
Mark, 4, 10. 


Synes du ikke å høre undertonen av vemod som 
lyder med i Frelserens spørsmål? 

Ganske visst var disiplenes stilling fortvilet. 
Stormen raste og bølgene slo inn i båten. så den 
nær var blitt fylt. Men likevel. — Var han ikke 
selv med dem? Hadde de ikke så mange ganger 
oplevet hans underbare hjelp? 

Men hans disiple idag har ikke forandret sig. 
Også du og jeg oplevet stormen. Verden foraktet 
oss. Vennene sviktet oss. Våre nærmeste forstod 
oss ikke, eller — om de forstod oss. hjelpe kunde 
de dog ikke. Da var det vår tid til å rope i vår 
nød: Mester, bryr du dig ikke om at vi går under! 

Urolige sjel! Lytt til — og gjenlyden av Jesu 
ord skal nå dig. Hvorfor er du så redd? Hvor- 
ledes kan du være så vantro? Er du ikke en av 
Herrens disiple? Har din Frelser nogensinne skuf- 
fet dig? 

Jeg vet, hvad der gjorde din sjel urolig. Du lot 
blikket hvile på bølgene som stormet om dig. 
Ikke sant? Du lyttet bare til stormens brus. Var 
det ikke så? Men det var det du ikke skulde. 

Fest blikket på din Frelser. og dine øine skal 
igjen fryde sig. Lytt til Frelserens ord, og stormen 
skal ikke lenger anfekte dig. 


Høit fra det himmelske høie. 
vennlig et blikk på dig ser. 
Ser du det smilende øie? 
Stille hvad ønsker du mer? 


Set 
12. mai. 


Frykt ikke! 


Herre, lær oss å be. Luk. 115 1 


Bønn og hindringer for bønnhørelse. 


I vår rastløse tid forsømmes bønnelivet i en sør- 
gelig grad. Skjønt bønnen er en av våre herligste 
privilegier, blir den ofte tilsidesatt av unyttig 
snakk og rastløst jag. Den ene time efter den 
annen ødes bort. 

Men hvor mange av oss tilbringer 50 minutter 
eller en halv time daglig i lønnkammeret —i bønn? 

Nogen har sagt at bønn er den beste tidsbesparer. 

Og det er sant. Hvis der blev viet mere tid til 
bønn, skulde også våre hverdagsplikter gå lettere 
fra hånden. 

Herren vil selv legge arbeidet til rette for oss. 

Det er vår plikt like overfor vår himmelske 
Fader å ofre Ham tid til bønn, takk og tilbedelse. 
Han opmuntrer oss til å frembære våre begjæ- 
ringer for Ham: »Alt hvad I ber om i mitt navn, 
skal Faderen gi eder.< 

En vesentlig hindring for bønnhørelse er i følge 
Jak. 4. 3: >I ber ille for å øde det i eders lyster.< 

Andre hindringer kan være: Uforsonlighet. 
Mark. 11, 25. Ubekjente synder. Esaias 59,0: 

Avgudsdyrkelse — (den finnes også i de såkalte 
kristne land). Ezek. 14, 1—3. 

Vårt forhold til de fattige og trengende. Ord- 
spr. 21, 13. Et urett familieliv. Pet. 1, 3—7. 

Må vi være på vakt mot disse hindringer. så 
vi alltid har en åpen og fri adgang til nåde. 

Blir veien dig ensom og tornet og trang, 

o, si det til Jesus, han vandret den engang. 

Han dig en venn vil være, så du ei ensom går 

og ømt i favn dig bære og læge dine sår. 


— 142 — 
13. mai. 


Frykt ikke! 


— — Inntil jeg gikk inn i Guds helligdommer. 
Salme 3, 17—23. 


Asaf var fristet over Guds verdensstyrelse, livets 
floker og urettferdighet: »— Jeg tenkte efter for 
å forstå — det var en plage i mine øine inntil jeg 
gikk inn i Guds helligdommer. 

Da så han alt anderledes. Han fikk se det hele 
i helligdommens underfulle overlys. Blikket klar- 
net. Han fikk vel ikke den endelige løsning; men 
han fikk en underfull oplevelse av Gud, blev gre- 
pet av ham. Og så glemtes harmen. plagen og for- 
argelsen. Alt det blev så lite og betydningsløst. 
Hans sjel blev stille, og hvile og trygghet senket 
sig over det oprevne sinn. 

Denne helligdom står åpen også for oss idag. 
Vi har frihet til å gå der inn ved Jesu blod. Og 
inn i denne helligdom kan vi bringe vårt livs flo- 
ker, våre spørsmål og våre hvorfor. 

Forholdet til og synet på menneskene blir ander- 
ledes der inne i Guds helligdom. Gud rører ved 
oss, de rastløse hender blir stille, »feberen< for- 
later oss. Blikket blir anderledes. Vi lærer å tie 
og tale i rette tid. Ikke minst å tie. »Jeg tier mig 
sund,« sa Catharina av Sienna en gang. Kanskje 
vi også får en oplevelse som Esaias. Da han så 
Herren i helligdommen ropte han: >Ve mig! Jeg 
er en mann med urene leber.« serafen med gløden 
fra alteret må også røre ved våre leber og lutre 
oss til tjeneste for Herren. 

La oss ikke være forgårdskristne som står på 
avstand, bare lengter, ønsker og ber, men ved tro 
trenge inn i helligdommen og gjøre den til vår 
sjels hjem. Må vi kunne si som Asaf efter sin 
store oplevelse: »Jeg blir alltid hos dig, du har 
grepet min høire hånd.< Da svinner all frykt. 


=143"= 
14. mai. 


Frykt ikke! 
Du er mitt skjul, du vokter mig for trengsel, med frelses 
jubel omgir du mig. Salme 32, 7. 
Trygg og lykkelig. 


Vi leser om våre første foreldre at de søkte et 
skjul for å gjemme sig for Gud, et sted mellem 
havens trær, hvor de håpet at Guds øie ikke skulde 
opdage dem. Synden var kommet inn i deres liv 
og hadde forstyrret det gode forhold mellem Her- 
ren og dem, og de var nu kommet under Guds 
dom. Sådan har det vært gjennem tidene siden 
hin gang: synderen har søkt sig et skjulested for 
Guds Herrens åsyn. Også den hellige sanger hadde 
vært i denne tilstand og hadde stønnet i angst mens 
hans livssaft svant hen som i sommerens tørke. 

Men hvilken forandring der var blitt! Nu søker 
han ikke lenger et skjul for å gjemme sig for Her- 
ren, men utbryter i jubel vendt mot sin Gud: 
»Du er mitt skjul!« Han har funnet et tilflukts- 
sted i Gud, hos Herren. Og der er han trygg. »Du 
vokter mig for trengsel.« Ingen blodhevner kan 
kreve ham til regnskap, ingen fiende skade ham 
mer. Og i stedet for trengsel og angst er det nu 
blitt lovsang: »Med frelses jubel omgir du mig!< 

I det 10. vers av den 32. salme står det at »Her- 
ren omgir ham med miskunnhet,< og idet sangeren 
ser denne mur av miskunnhet omkring Guds folk. 
er hans lykke så stor at han hører frelses jubel 
bruse om sig fra alle sider. — Når oplevet sangeren 
denne lykke? Da han i stedet for å skjule sig 
for Herren i ydmyk erkjennelse vendte sig til Gud 
og bekjente sin synd for ham. Det er veien også 
vi må gå med vår synd — til Golgata, til Jesus. 
Der finner vi vårt skjul, vår fristad for evig. 

Klippe, du som brast for mig. 
la mig gjemme mig i dig! 


alien 
15. mai. 


Frykt ikke! 


Hvorfor er du nedbøid, min sjel, og hvorfor bruser du 
i mig? Bi efter Gud. Ti jeg skal ennu prise ham, mitt 
asyns frelse og min Gud, Salme 42, 12. 


Dette er et ord til Herrens venner når de kjen- 
ner sig åndelig fattige og tomme. Hele salmen 
viser det. Det har vært tider med glede og rike 
erfaringer, men nu er det så tørt og tomt alt sam- 
men. Kraftløs og mismodig føler en sig. Lengsel 
efter å finne tilbake til frelsens fryd bruser i sjelen. 

Legg merke til hvordan salmisten ikke nøier 
sig med å slå fast, at slik har han det. Nei; han 
setter et hvorfor og et spørsmålstegn som ramme 
om sin tilstand. 

Og på spørsmålet gis der ikke nogen utspe- 
kulerte, teoretiske svar. men det ene praktiske: 
»Bi efter Gud.< Det skal bli godt igjen. Lov- 
sangen skal fødes på ny. Håpet skal reise sig. 
Skyene skal svinne, og himlen stråle klar og blid 
igjen. 

La oss lære av sangeren, ikke å slå oss til ro 
i vår tørre og nedbøide åndelige stilling. men sette 
et spørsmålstegn efter den idag. Svaret er: 

Bi efter Gud: så skal det lysne igjen. Om natten 
aldri er så sort, den jo for solen svinner. »Min 
sjel bier på Herren, mere enn vektere på morge- 
nen,< står det i salme 130. Og den som bier på 
Herren kan få ta til sig mange herlige løfter. La 
mig minne om et av de beste jeg vet. Es. 40, 31: 
»De som bier efter Herren får ny kraft, løfte vin- 
gene som ørner; de løper og blir ikke trette, de 
går og blir ikke mødige.« 


Kan vi da annet enn å 
jage frykten på dør? — 


216 E 
16. mai, 


Frykt ikke! 
Jesaja 43, 11—13, 


Profeten lar her Gud ta historiens hendelser 
til vidne på, at han er Herren som styrer folkenes 
skjebne. Folket har selv sett, hvad der er skjedd. 
De kan selv vidne derom. De har sett det skje, 
som Gud gjennem sine profeter på forhånd hadde 
sagt skulde skje. Han hadde forut sagt, at frelsen 
skulde komme, og den kom. Så må det jo være 
Gud som hersker og styrer. Hvor meget klarere 
skulde ikke de kristne se historiens vidnesbyrd. 
Vi som kjenner Jesus Kristus og hvad der skjedde 
ved ham, vi skulde da kunne se, at alt hvad Gud 
hadde forutsagt og lovet om frelsen som skulde 
komme, det fikk sin dype mening og egentlige 
opfyllelse i Jesus Kristus. — 

Det synes jo også vanskelig å komme forbi 
dette vidnesbyrd om Gud som verdens Herre. En 
av mine bekjente var i sin ungdom en gudsfor- 
nekter og spotter. Han lærte endog lange stykker 
av bibelen utenad for å kunne citere det i spot- 
teres lag og med dem more sig over det gammel- 
dagse sprog og andre ting. Men under dette blev 
han slått av det forunderlige i at profetene mange 
hundre år forut klart så det, som skulde skje og 
som siden er skjedd. Dette historiens vidnesbyrd 
bragte ham til omvendelse og tro. 

To ting har Guds ord å si oss idag. 

Det første er til dem som ennu er vantro eller 
tvilende: bøi eder for historiens vidnesbyrd! Det 
annet er til de troende: det er eders sak å vidne 
om det som er skjedd og om Guds herredom, for 
at nogen ved vidnesbyrdets kraft skal komme til 
troen. — Vidne derfor med frimodighet om Kristus 
som din frelser. — Frykt ikke! 


Frykt ikke. — 10 


146/— 
17. mai. 


Frykt ikke! 
Jeg frykter ikke for Gud. Salme 3, 6—7. 


Avdøde misjonsprest Johannes Johnson fortalte 
engang om en samtale med en gassergutt som 
rodde ham over en elv. Gutten bar en amulett 
i et bånd om halsen. »Hvad er det du har der, 
gutten min?« spurte Johannes Johnson. »Det er 
en amulett<, svarte gutten. »Hvorfor har du den 
på dig?« »For å beskytte mig mot de onde ån- 
der.< »Ja, men jeg har ingen amulett<, »Nei, 
du trenger ikke nogen, for du har Jesus.< 

Kristendommens motstandere påstår ikke sjel- 
den, at det er frykten som har skapt alt som heter 
religion. Denne påstand står i god samklang med 
den definisjon den tyske teolog Schleiermacher i 
første halvdel av forrige århundre gav av religi- 
onen, når han sa, at den er absolutt avhengighets- 
følelse. Mennesket føler sin avmakt under natu- 
rens hemmelighetsfulle krefter. Det personifiserte 
disse krefter, gjorde dem til guder eller onde ån- 
der som de fryktet og søkte å blidgjøre ved offere 
eller verge sig mot ved tryllemidler og besver- 
gelsesformularer. Efter hvert som forståelsen av 
naturkreftene er vokset, efterhvert som man har 
lært å forklare naturfenomenene på en naturlig 
måte, er frykten svunnet. 

Ateistene sier: Vi frykter ikke for Gud, for der 
er ingen Gud. 

Men kristendommen er ikke en fryktens reli- 
gion som hedningenes, men en tillitens religion. 
Vår Herre og Frelser Jesus Kristus har engang 
for alle bragt et fullgyldig offer for verdens synd. 
Derfor synger vi: 

»Min Gud er en forsonet Gud, 
min himmel er nu åpen.< 


— 147 — 
18. mai. 


Frykt ikke! 


Den som ofrer takksigelse, ærer mig, og den som går 
den rette vei, ham vil jeg la skue Guds frelse. 
Salme 50, 23. 


Den rette vei. 


Når man går i høifjellet, sommer eller vinter, 
da gjelder det å gå den rette vei. Tar man feil 
av veien, når man ikke sitt mål; men ikke bare 
det. Mangen fjellvandrer som tok feil av veien 
vikk ut over stupet og så aldri dagens sol mere. 
Men går fjellvandreren den rette vei kan han nå 
sitt mål, og hans øie får skue ut over vidunderlige 
landskaper og vidder. 


Skal du opleve Guds frelse — det vidunderligste 
som kan opleves — da må du også gå den rette 


vei. Tar du feil av veien, så går du like inn i 
fortapelsens evige mørke. 

Hvis du ærer Gud med ditt liv, da går du den 
rette vei. Men husk min venn, at det å ære Gud 
er ikke alltid det samme som å ofre. Du kan 
delta meget i Guds rikes arbeide, ofre tid og 
penger. Du kan besøke syke og hjelpe fattige i 
deres nød uten derfor å ære Gud. 

Når du bøier dig ved Kristi kors, i ærlig og 
ydmyk erkjennelse av din synd, og som en fortapt 


synder mottar nåden i Kristus Jesus — den Gud 
har lovet alle som tror, — da skapes der noget 


nytt i din sjel, det evige liv. Og du har fått sam- 
fund med Gud i den Helligånd. 

Da begynner du å ofre Gud takksigelse. Ditt 
hjerte er fullt av takk til den barmhjertige Gud. 
som du nu tjener, drevet av Kristi kjærlighet til 
alle mennesker. Fred bor i ditt hjerte. Du er på 
den rette vei. Og du får skue Guds evige frelse. 

Herlige sannhet — da svinner frykten. 


Age 
19. mai. 


Frykt ikke! 


Ti for mig er livet Kristus og døden en vinning. 
Filk, 215 


Enhver kristen har to liv: det vi har arvet fra 
våre foreldre og det som er fått av Gud. Mitt 
nye, mitt beste, mitt høieste, mitt åndelige liv er 
et liv skjult med Kristus i Gud. Kristus lever i 
mig fra det jeg mottok ham og lukket ham inne 
med mig. Det var en troshandling, som gjorde 
Kristus virkelig for mig. 

Kristus er det nye livs opholder. Hans ord er 
vårt brød. Hans ånd er den luft vi er, lever og 
rører oss i. Hans vilje vår lyst. Hans samfund 
vår tilværelses innhold og lykke. Hans eksempel 
vårt livs modell. 

Kristus er vårt livs mål. »At jeg må kjenne 
ham!« Kjenne ham bedre, komme ham nærmere, 
ligne ham mere. Få mere av kraften av hans op- 
standelse. Dele samfund med hans lidelser og lik- 
het med ham i hans død. 

Da er »døden en vinning.< Den kom ikke inn 
i verden som sådan. Tvert om. Og dog taler 
Paulus om døden som »vinningc. Hvorledes? 
Ikke vinning som den ærgjerrige jager efter ved 
å sette livet inn, men en vinning av høiere og 
større verd. Døden er ingen vinning, hvis vi kun 
har det synlige for øie. Da er den kun et uerstat- 
telig tap. For døden skiller og gjør oss tomhendt 
og naken. Men salv dine øine og se inn i den usyn- 
lige verden! Hvor alt er forandret! Her er det 
dødelige legeme, men der den frigjorte ånd. I alt 
du mister her vinner du mere der. — 

Døden er tilintetgjort og opslukt av livet. 


— 149 — 
20. mai. 


Frykt ikke! 
Frihetens fullkomne lov. Jak. 1, 25. 


Jesus har frikjøpt oss fra lovens forbannelse. 
Han tok forbannelsen på sig, for at vi skulde bli 
fri. De som tror på Jesus, er ikke lenger under 
loven, men under nåden. Det betyr ikke at en 
kristen kan synde fritt og bruke nåden til sov-- 
pute. Å synde på nåden er en av de største vill- 
farelser Guds ord advarer imot. En kristen må 
fly synden, ellers er han ingen kristen. Forban- 
nelsens lov med sine: Du skal — du skal ikke, 
sjelder ikke lenger. Nu gjelder frihetens full- 
komne lov: den lyder: Jeg vil, og: Jeg kan, 
med Guds hjelp. — Det er den underlige foran- 
dring som foregår når et menneske har oplevet 
frelsen. Før var det en tvang å gjøre Guds vilje. 
Nu går det med lyst. — Visstnok kan der også i 
en troendes liv komme tider, da alt går tyngre. 
Den gamle Adam er ikke lett å bli fri. Føler du 
ulvst til å gjøre Guds vilje, må du søke til kraft- 
kilden. Kun så lenge du øser av den får du kraft 
og lyst til å gjøre Guds vilje. Har du før vært 
bundet av synd, skal du nu erfare at lenkene fal- 
ler av. Du blir fri fra synden. — Med frihet 
følger lykke. Den største lykke er å bli fri fra 
synden. Den har aldri bragt noget annet enn 
ulykke. Lykkelig den som skuer inn i frihetens 
fullkomne lov. 

Nådens fylde er i dig, 

som borttage kan min synd. 
I den strøm så stor og rik, 
rens mitt hjerte sjel og sinn. 
Du som livets kilde er. 

la mig drage vann fra dig 

og i mig en kilde vær, 

som består evindelig. 


i 


stedt. os 


EA pre 
21. mai. 


Frykt ikke! 
Frykt ikke du lille hjord. Luk. 12, 32. 


Flokken som fulgte Jesus var ennu ikke så stor, 
dog hadde mesteren en særlig omsorg for dem. 
Han så deres ærlige søken efter å nå »Gudsriket<, 
det som allerede var begynt i dem. Hvis dette liv. 
som han har skapt i oss, er naturlig så vil det 
vokse dag for dag. Jesus kjente også til hvorledes 
bekymringene og frykten for det nærværende og 
det daglige brød. optok deres sinn. Ja. her kjenner 
Vi OSS nok igjen. Man kjenner lengselen efter å 
hengi sig helt til ham. men så fylles vårt sinn og 
hjerte ed bekymring og frykt. La oss legge ferke 
til i vår tekst at Jesus vil forklare for oss at »Guds 
rike< har den aller største betydning for oss, og 
er av den høieste verdi både i dette liv og i det 
tilkommende. Det kostet Jesus meget å gi oss det. 
Det kostet ham hans eget blod. Måtte han få oss 
dit hen at vi hiker og lenges fremad og opad til 
ham. Da vil han ordne de mange ting som vi 
ellers kaver med selv. Det er vidunderlige og 
trøstefulle ord. Jesus vet om at hjorden er liten. 
Han kjenner til styrke og svakhet, lengsel og be- 
gjær. Måtte hans vidunderlige: »Fry kt ikke, « ha 
den beroligende virkning på oss idag som Jesus 
tilsiktet når han uttalte det. Vi lever i en urolig 
og opskaket tid og vi trenger en hvileplass. Den 
finner vi just i dette ord. Det er ikke overfladisk 
eller ugrunnet Jesus sier det. Nei. det er vel be- 
grunnet. Han vil overbevise oss om, at det går 
an å avlegge frykten. Ti det har behaget Faderen 
å gi Eder riket. Når hans far har gitt dem det 
måtte de også forstå, at han vilde sørge for det 
nærværende. Måtte Jesu ord bringe dig trøst idag, 
så du kunde legge alt ned ved hans føtter og prise 
ham for hans omsorg for dig. Amen. 


| 

22. mai. 


Frykt ikke! 
Bare i håp til Gud er min sjel stille. Salme 62, 1. 


Herren alene skal og vil være vårt håp. Ordep. 
3, 26. Ikke gods og gull, ikke egen fromhet og 
moral, Job. 4, 6, 31, 24. Vi er ved sannhetens ord 
gjenfødt til et godt, fast og levende håp i nåde, 
uforskyldt, og vi vet, at der er kun hjelp og frelse 
i Gud alene. Apgj. 4, 12. 2. Pet. 1, 3. Jak. 1, 38. 
Han bønnhørte oss på frelsens dag og gjorde 
Akors dal (ulykkens dal) til en håpets dør for 
oss, 2. Kor. 6, 2. Hos. 2, 15. Lovet være Herren 
dag efter dag, Salme 68, 20, han som gav oss fremtid 
og håp, Jer. 29, 11, og selv leder oss ved sin ånd, 
og følger oss natt og dag med sine øine hvilende 
på oss. Sak. 4, 10. 5. Moseb. 11, 12. 2. Sam. 22, 31. 
Kristenhåpet innbefatter en tredobbelt fullkom- 
men frelse: Sjelenes frelse ved nådens midler i 
nådetiden og legemets forløsning i Kristi tilkom- 
melse. samt hele skapningens frigjørelse. 

9. Kor. 5,17. Rom. 8, 21. Filip. 3,21, Ap. 21,1,5- 
La oss derfor holde fast ved håpets urokkelige be- 
kjennelse. Gud er trofast som gav OSS løftene Heb. 
10, 25. Snart har vi en ny himmel og en ny jord, 
det gamle er forbiganget, alt er blitt nytt. 

1. Kor. 15, 51—352. Tit. 2, 13. Es. 25, 9. 

Herrens ord står til prøve og holder på nødens 
dag. Engang måtte jeg på misjonsmarken helt 
vergeløs reise gjennem et distrikt fullt av ville 
hunder og i min angst ropte jeg så på Gud og 
åpnet min bibel hvor mine øine falt på Herrens 
ord til Moses: »Uten på mitt ord skal ikke en 
hund gjø i landete, 2. Moseb. 11,7. Dette gjentok 
sig bokstavelig på min nattlige vandring forbi 
hundretalls av glupende hunder. 

Stol på Herren så skal han vise sig trofast. Amen. 


IE 
23. mai. 


Frykt ikke! 


For Guds nåde er åpenbart til frelse for alle mennesker. 
Titus 2, 11—12. 

Mektige ord! Liflige ord! Ring det ut med sølv- 
klokker. La det høres som basunlåt og i den 
sakte hvisken. Guds nåde åpenbart, som en statue 
der skal avsløres, er Guds nåde skjult, men dekket 
faller, den avsløres i Kristus. Guds nåde er noget 
virkelig, noget aktivt. Det er hyrden, som søker 
efter det ene tapte får. Det er faderen, som så sin 
tapte sønn langt borte, og han ynkedes inderlig 
og løp til og falt ham om halsen og kysset ham. 
Men nåden opleves bare av dem som kjenner sig 
bedratt og fortapt ved syndens makt, for slike er 
det liflig: Guds nåde er åpenbart til frelse. 
Frelse kan ikke være tale om uten å kjenne sig 
virkelig fortapt. Egen anstrengelse, egen gjer- 
ning, fortjeneste og dyd er bare spindelvev, det 
brister, du synker, dypere, dypere, da avsløres 
nåden for dig, du griper den i tro og du blir 
frelst med en herlig frelse. For i Kristus har vi 
forløsningen. nemlig syndernes forløsning ved hans 
blod, efter hans nådes rigdom. Bunnløs nåde! 
Rettferdiggjort av tro. 

Guds nåde er åpenbart til frelse for alle. Uten 
forskjell. Den spør ikke om rase, klasser, rang, 
rik og fattig, religiøs og ugudelig — ingen for- 
skjell. Guds nåde tilbydes alle. Så mange som 
tok imot ham, gav Kristus rett til å bli Guds barn. 

Så blir nåden den nye, levende, aktive kraft 
i vårt liv, der »optukter oss til å fornekte ugude- 
lighet og verdslige lyster og leve tuktig og rett- 
ferdig i den nuværende verden, mens vi venter 
på det salige håp, Guds og vår frelser Jesu Kristi 
herlighet.«< I sannhet vi frykter ikke. 


TT 
24. mai. 


Frykt ikke! 


Så høi som himmelen er over jorden, er hans miskunn- 
het mektig over dem som frykter ham. Salme 103, 11. 


Hvad himmelen er for jorden er han miskunn- 
het for det folk som frykter ham. Guds miskunn- 
hets sol og regn over fryktsomme hjerter. Hans 
navn er: »Miskunns Fader. 2. Kor. 1, 3. 

Om du, som leser disse ord, skulde kjenne dig 
hårdt prøvet, forskutt og glemt, så hør disse ord: 
»Han har lyst til miskunnhet.« Mik. 7, 18. I dette 
ser vi hans hjertelag, for »om han bedrøver så 
forbarmer han sig dog igjen ifølge sin rike mis- 
kunnhet: Ja, selv om du sendes inn i hårde tuk- 
telsens tider så går han med dig. Så lenge som 
Herrens folk var i ørknen var han der selv. Han 
gikk med sine inn i tuktelsen. Miskunnhetens 
Gud er hos dig i prøvelsens hårde tider. Frykt 
derfor ikke. — 

Hvad gjør miskunnhetens Gud? Les salme 103 
og Mika 7, 18—20. Og du finner at han »skal 
igjen forbarme sig.« Igjen — gjøre et nytt forsøk, 
vise dig ny nåde, endog du som forkastet nåden. 
Videre vil han »ta bort misgjerninger og gå over- 
tredelser forbi.< Det du ikke på nogen måte kan 
fjerne tar han bort, og det som står skremmende 
foran dig »går han forbi.« Ja, miskunnhetens Gud 
vil endog »trede dine misgjerninger under sine 
føtter.< Tenk -— menneskets misgjerninger trådt 
ned av allmaktens og miskunnhetens føtter. Da 
reiser de sig ikke mere til anklage. Ja. han »kaster 
alle deres synder i havets dyp.« — De opslukes, 
forsvinner og alle spor utslettes. 

Han »går forbi,c »tar bort,c »trår under føtter, 
og »kaster i havets dyp,c dine misgjerninger. Dette 
gjør han fordi »han har lyst til miskunnhet.< 


Derfor skal du ikke frykte. 


== 
25. mai. 


Frykt ikke! 

En gang har Gud talt, ja to ganger har jeg hørt det, at 
styrke hører Gud til. Salme 62, 12. 

Hvor ofte fristes vi ikke overfor alt det, som 
skjer rundt om oss i verden til å spørre: Hvor 
er Gud? De nedbrytende og ødeleggende krefter 
synes å være de sterkeste. Uhindret synes de å få 
få lov til å legge øde de livsverdier, som bygger 
menneskelivet. Verden er full av overgrep og 
maktmisbruk. Mange uskyldige menneskers livs- 
lykke knuses, fordi de faller som ofre for onde 
menneskers luner og begjær. 

Også statene. der skulde verne om retten og rett- 
ferdigheten. beherskes av maktsykens ånd. Mørke 
uværsskyer henger truende over folkene. Og i 
menneskehjertene bor utrygghet og frykt for det, 
som skal komme. 

Alle sådanne fryktsomme og engstede hjerter. 
minner sangeren om en i Guds ord og i menneske- 
livet mange ganger bevidnet sannhet. — den nem- 
lig, at det til syvende og sist bare er én, som står 
for styret her i verden: Gud. Bare han eier virke- 
lig styrke. »Hans er riket, makten og æren i all 
evighet.« Alle andre er dødelige skapninger, som 
bare rår over sine dager og år, så lenge Gud 
vil. Der kommer en dag, da deres hender synker 
maktesløse ned, og viljeløse må de overgi sig i 
hans hånd, der er herre over liv og død. Selv 
for det mektigste menneske er satt en grense, det 
ikke kan overskride: Døden er Guds straff over 
synd og ugudelighet. Gud lever og er den samme 
igår og idag, ja, til evig tid. Alt må til slutt 
fremme hans vilje og tjene hans planer. 

»Den som bier efter ham, skal ikke bli til- 
skamme.« Amen. 

26. mai. 


Frykt ikke! 
Du er min klippe og min borg, og for ditt navns skyld 
vil du føre og lede mig. Salme 31, 4. 


Hvor ofte må ikke en troende kristen grue for 
sitt eget hjerte! Det som ødelegger menneskelivet 
for dem, som lever utenfor samfundet med Gud. 
det ser han tilløp til i sitt eget sinn. Hvor ofte 
må han ikke si sig selv at han ikke har våket over 
hjertets hemmelige følelser? Hvor ofte må ikke 
en kristen bebreide sig, at en bitter, syndig rot 
fikk vokse inne i hjertedypet uten å bli overgitt 
til Gud. Vi kunde vel fortjene at Gud en dag 
satte oss i en slik situasjon at det blev åpenbart 
for all verden til skam for hans navn og for hans 
rike. hvad som hadde fått bo i fred i vårt sinn. 
Og. la oss ikke glemme at Gud til slutt kan bli 
nødsaget til å gjøre dette. Husker vi ikke da, 
hvor vi selv og de som kjente oss blev forferdet? 
Hvor slikt bragte oss til det blodige kors, hvor vi 
tigget om tilgivelse og renselse for vår blodige synd. 

Stundom synes jo vi mennesker at Gud steller 
underlig med sitt navns ære. Ja. for nytter det 
ikke på annen måte, så sparer han hverken sitt 
folk eller sitt tempel om så hele verden utenfor 
hyler av skitten triumf. 

Men vet vi veien til ham som kjenner oss til 
bunns og allikevel elsker oss: søker vi i daglig 
omvendelse inn til ham som visste om den dype 
avgrunn i vårt menneskesinn og dog tok på sig 
skylden for vårt hjerte, som det var og som det 
på nytt bedrøver oss. da skal vi ta imot den trøst 
at Gud vil føre og lede oss også for sitt navns 
skyld. Han bevarer oss fordi vi er hans barn og 
fordi ikke de skal bli til skamme ved oss som 
tror på ham. Ha tro til Gud. — 


ae 156 — 
27. mai. 


Frykt ikke! 


Vi som hører dagen til, la oss være edrue, iklædd troens 
og kjærlighetens brynje, og med håpet om frelse som 
hjelm; ti Gud bestemte oss ikke til vrede, men til å vinne 
frelse ved vår Herre Jesus Kristus. 1. Tess. 5, 8—9. 


Apostelen har i dette avsnitt av brevet gitt op- 
lysning om de hensovede troendes opstandelse og 
om tiden for Herrens dag. Hertil knytter han 
så formaning om åndelig årvåkenhet. 

Leserne skal i ventetiden være rustet til kamp 
mot sine salighets fiender. Her nevnes to våben- 
stykker i den åndelige rustning. Troen, virksom i 
kjærlighet, er brynjen: mot den preller de glo- 
ende pileskudd av. Og hjelmen, som beskytter 
hodet, er det levende håp om salighet hjemme 
hos Herren. Ellers kunde der så lett oppe i våre 
hoder (forstandens sæte) reise sig alskens mis- 
modige og vankelmodige tanker. 

For Guds evige frelsesråd er ikke vår forta- 
pelse, men vår salighet. 

Men alt er knyttet til Jesus Kristus. På ekte 
paulisk vis slutter vårt bibelsted med »ved vår 
Herre Jesus Kristus.< Når vi holder oss ham nær 
i tro og efterfølgelse, er vi trygge under livets 
kamper og sikre på ved hans nådige hjelp å nå 
målet og vinne det evige liv hjemme hos Herren. 


>Herre led mig og bered mig 
til din himmel, til vårt hjem. 
gjør oss ferdig, «jør oss verdig 
til det ny Jerusalem!« 


157 
28. mai. 


Frykt ikke! 


Han gir den trette kraft, og den som ingen krefter har, 
gir han stor styrke. Ynglinger blir trette og mødige, og 
unge menn snubler. Men de som bier efter Herren, får ny 
kraft, løfter vingene som ørner. De løper og blir ikke 
trette, de går og blir ikke mødige. Es. 40, 29—30. 


Der trenges kraft til vår vandring over jord. 
Livet er så fullt av det som tynger og tretter. Selv 
når medgangen tilsmiler en, kan det være ett eller 
annet som gnager på hjerteroten. Bak det frei- 
dige ytre kan der skjule sig et trett hjerte. »Alle 
har sitt, stort eller litt, himlen alene for sorgen 
er kvitt.« 

Da er det godt å vite at blandt Herrens løfter 
er der også ett om kraft, ja stor styrke. Ingen 
trett behøver å mistvile. Vel kan livets kamp og 
strid bli hård mangen gang. Men der er kraft å 
få for alle, som vil søke den på rett måte. 

Den som »bier på Herren,s får ny kraft. Hvad 
vil så det si? 

Det vil nu for det første si at vi ikke kjemper 
i vår egen kraft i tillit til vår egen styrke og våre 
egne planer, men overlater oss og vår sak i Her- 
rens hånd. Det vil ofte bety en overgivelse av 
vår egen vilje og våre egne ønsker. Og her kan 
det knipe mangen gang å bli enig med Gud. 

Dernæst betyr det at vi er villige til å vente 
på Guds time. Vi synes ofte det haster så med 
å komme ut av vanskelighetene, men det kan 
hende Herren ser anderledes på den ting. Han 
ser at det som kanskje smaker bittert for oss, er 
den beste medisin. Jo før vi kan bli enige med 
Gud om den ting, jo bedre for oss. 

Enige med Gud og villige til å vente på hans 
time — det gir en forunderlig hvile under alle 
livets skiftende kår. Og den som hviler, han får 
ny kraft. 

29. mai. 


Frykt ikke! 


Står på veiene og ser til og spør efter de gamle stier, 
hvor veien går til det gode og vandrer på den, så skulle I 
finne hvile for eders sjel. Jer. 6, 16. 


Herren taler til sitt folk. Men hans folk har 
særskilte løfter om at han vil tale til dem og lede 
dem. Gjennem sitt ord og ved sin ånd kaster Gud 
lys over livets tilskikkelser, så også disse blir en 
Guds tale til sitt folk. Bibelen er full av løfter om 
guddommelig veiledning. Han som viste sitt gamle 
pakts folk vei gjennem ørkenen ved skystøtten og 
ildstøtten, og som »fordum hadde talt mange gan- 
ger og på mange måter til fedrene ved profetene 
(Heb. 1, 1), har i disse siste dager talt til oss ved 
Sønnen, og han har sendt sin Helligånd som skal 
veilede til hele sannheten (Joh. 16. 13). Der er 
ingen som skal fare vill av mangel på lys, hvis 
man bare vil følge lyset. 

Hvorfor hører man da så ofte blandt kristne 
klage over at det er så vanskelig å finne det 
rette? Mon det ikke kommer av, at når Her- 
ren har talt til dem og sagt: »Dette er veien, 
gå på den<, har de svart: Vi vil ikke vandre på 
den! De åndelige organer kan styrkes og opøves 
ved bruken. men de kan også svekkes ved ikke 
å brukes. Derfor blir Guds barns oplevelser så 
forskjellig: nogen vandrer om i tusmørket, og har 
vanskelig for å finne vei, de må til enhver tid 
føle at de har grunn under sine føtter, troens 
vågestykke er fremmed for dem. Andre drar ut 
på dypet, stiger på Herrens ord ut på de oprørte 
bølger, de har ikke mere festepunkt enn jord- 
kloden som svever rundt i verdensrummet. Dette 
er deres store styrke: de er i hans hånd som fører 
dem trygt hjem. 

30. mai. 


Frykt ikke! 
Trøst da hverandre med disse ord. 1. Tess. 4, 18. 


Sikkerlig behøver alle troende under kampen å 
trøstes. Gjennem profen byder Herren, som er all 
trøstens Gud, — >Trøster! Trøster mitt folk.« Es. 
40, 1, og under de første kristnes tid skrev Paulus 
til menigheten i Tessalonika. — Trøst hverandre 
med disse ord. — Hvad var det vel for noget han 
trøstet dem med? Jo, med Kristi tilkommelse. 
Den gang vår Frelser opfor til himmelen, da han 
hadde fullført sin misjon, sendte Gud engler, som 
sa til disiplene, der stod og stirret op mot himme- 
len: »Denne Jesus, som er optatt fra eder til him- 
melen, skal komme igjen på samme måte som I så 
ham fare op.< Apgj. 1, 11. Så skriver Paulus til 
de troende i Tessalonika: »at vi som lever og blir 
tilbake inntil Herren kommer skal ingenlunde 
komme i forveien for de hensovede, ti Herren selv 
skal komme ned fra himmelen med et bydende 
rop, med overengels røst og med basun og de døde 
i Kristus skal først opstå, derefter skal vi, som 
lever, som blir tilbake sammen med dem, rykkes 
i skyer op i luften for å møte Herren og så skal vi 
alltid være med Herren.< Tess. 4, 15—17: Stort 
var det når Jesus som seiervinner, eskortert av 
engler, för op for å innta sin plass som vår for- 
beder på faderens høire hånd — men større er 
øieblikket når han kommer igjen for å hente sin 
brud og salig er den, som får være med i lammets 
bryllup. — Det blir en glede som aldri tar ende. 
Her får den kristne kun gjennem troen ha sam- 
fund med sin frelser. — Da skal de alltid få være 
med Herren. I sannhet er Kristi gjenkomst et 
trøstens og gledens budskap. Kun for den som 
ikke elsker Jesus bringer tanken frykt. Min leser 
— til hvem hører du? 

31. mai. 


Frykt ikke! 


Eders sorg skal bli til glede. Joh, 16, 20. 


Jesus sa om sin venners sorg at den skulde bli 
til glede. Han mente dermed ikke bare at den 
skulde avløses av glede, men bane vei for den. 

Det høres underlig ut dette, men slik er det. 
Den beste glede, gleden i Gud, blir ikke til uten 
gjennem sorg. 

Og det må så være, fordi vi er syndere. Vi er, 
som Luther sier, fortapt, vi er under syndens, dø- 
dens og djevelens vold, og trenger derfor å bli 
frelst. Men frelsen vinnes bare på korsets vei, 
den Jesus måtte gå. 

Gjennem denne kamp og lidelse vant han seier. 
Og så »har Gud høit ophøiet ham og gitt ham et 
navn, som er over alt navn. Den samme vei må 
også vi gå. Det gies nemlig ingen annen vei til 
glede og fred. 

Der kommer sorger, motgang, skuffelser og tap. 
Vi kjenner oss ene og forlatt, men holder vi tål- 
modig ut i troen og venter, så lysner det. Han 
kommer igjen, som han kom til sine disipler i 
deres sorg, og gav dem den trøst de trengte. Da 
forvandles sorgen vår til glede. 

Ser det da somme tider mørkt ut for dig og du 
fristes til mismot, glem så ikke dette Herrens løfte, 
at hvis du ikke slipper ham, skal også din sorg bli 
til glede. Du skal se ham igjen og ditt hjerte fry- 
des, sier han, og ingen skal ta din glede fra dig. 

1. juni. 


Frykt ikke! 


Frykt ikke, ti jeg er med dig; se dig ikke engstelig om; 
ti jeg er din Gud, jeg styrker dig og hjelper dig og holder 
dig oppe med min rettferds høire. Es, 41, 10. 


Også i dette vers hører vi Herrens «dype, stille, 
sterke, milde< guddomsord til engstede hjerter, 
som trenger trøst. 

Det kan være et ord til alle mennesker. — Men 
vi forstår av sammenhengen, at det er budskap til 
et særskilt folk, med en særskilt frykt. Den første 
og største del av profeten Esaias" bok er en dom- 
mens bok. — Fra kap. 40 begynner trøsteboken. 
Disse som her blir trøstet, hadde lest i domsboken 
— og kun de som har lest sin domsbok kan motta 
Herrens trøst. Det var også hedningers motstand 
og overmakt, som vilde ta motet fra dem. 

Du kjenner også til domsboken. Du husker 
første gang det gikk riktig op for dig, at du var 
en »synder stor og det var all ditt navn og ære.< 
— Da var det ikke så greit å være frimodig. — 
Du måtte ha Guds trøst — og du fikk den. Men 
ofte føler du det like så vanskelig, som første 


gang. Synden reiser sig i dig på nytt — og det 
vonde i dig og det vonde uten om dig — forener 


sig og vil sperre veien for dig til livets land, slik 
at du må synge på gammeldags vis: »Giften i ti- 
dens vær og vind truer å røve dig livet.< 
Men Herren sier også til dig motløse pilegrim: 

Frykt ikke — se dig ikke engstelig om — ti jeg er 
din Gud. Du skal komme igjennem og nå frem. 
Dine motstandere skal som Israels fiender komme 
på skam. — Se vers 11 i dette kapitel. 

Uti din hånd o Fader blid, 

jeg legger nu til evig tid, 

min arme sjel og hvad jeg har; 

ta du det alt i ditt forvar. 


Frykt ikke. 3 1 


2Å 

2. juni. 


Frykt ikke! 


Hans miskunnhet er mektig over oss, og Herrens trofast- 
het varer til evig tid. Halleluja! Salme 117, 2. 


Dette korte verset i den korteste av alle salmene, 
inneholder alt hvad vi har å leve og dø på. 

Guds miskunnhet betyr jo at han. som har vårt 
liv i sin hånd, og som vi skal stå til regnskap for, 
er ikke hård og streng. Han ynkes over oss, han 
vil oss vel, han tilgir i nåde. Er det noget vi 
trenger mer å høre? 

Hans miskunnhet er mektig over oss, sa de alt 
i den gamle pakt. Hvor meget mer kan vi si det, 
som har sett Jesu Kristi herlighet, som lyser imot 
oss fra korset. Kom med all din synd til korsets 
fot. og du skal kjenne at Guds miskunnhet er 
mektig over dig. Mektig til å bortta dine synder 
og forlike dig med Gud, mektig til å gi dig barne- 
kår hos Gud. Da har du fred, da er du trygg, da 
går det an å leve dette vanskelige liv. 

Men kan det vare, vil han holde ut med mig, 
skal jeg nå frem, helt frem? Det er vår frykt. når 
vi ser hvor allting skifter og forgår, og især hvor 
svake og utro vi selv er. Da skal vi vite: Herrens 
trofasthet varer til evig tid. Han slipper aldri. 
Om vi er utro, så er dog han trofast. Hans kjær- 
lighet er en evig kjærlighet. 

Guds miskunnhet og trofasthet — mer behøver 
vi ikke i liv og død. Halleluja! 


Salig jeg hviler i Jesus, lyset bestråler min sti. 

Bortfører skyer og mørke, gjør mig fra tvilen fri, 

ledet i gressgang fin og skjær, drikkende livsens 
vann der, 

voktet av Herren min hyrde så kjær, 

salig jeg hviler i Jesus. 

3. juni. 
Frykt ikke! 


Men for mig er det godt å holde mig nær til Gud, jeg 
setter min lid til den Herre, Herre for å fortelle alle dine 


gjerninger. Salme 73, 28. 
»Men for mig.«< — »Kristenhetstro« må bli mig 


en personlig tro. Kristendom må bli »for mig.< 
Dette personlige var makten i Asafs liv og virke 
som sangleder i Israel. Dette er samme tanke når 
Paulus sier: »Guds rettferdighet er til alle, og 
over alle som tror uten forskjell.« Rom. 3, 22. — 

>Godt å holde sig nær til Gud.« I første vers 
forekommer ordet »nær< i farlig sammenheng. 
>Nær gledet av veien.< »Fordi det gikk ugudelige 
vel og ham tuktelse hver morgen.< Dette blev 
temaet i denne salme. I helligdommen fant han 
løsning, så salmen ender med et »nær Gud«. Må 
alle våre floker ende slik! Peter fulgte Jesus på 
frastand. Matt. 26, 58. Det næste blev: Han var- 
met sig ilag med Kristi fiender, og så hans svergen 
og trefoldige fornektelse. Det er godt å holde sig 
nær Gud. 

Jeg setter min lit til Herren.« En tro med tillit 
i. Fast og viljebestemt. Den praktiske vei å holde 
sig nær Gud på. 

For å fortelle alle dine gjerninger. Den fristede 
tro holdt han hos sig selv, v. 15, men denne måtte 
på staken, ikke under skjeppen. Herren måtte 
æres og lovsynges for prøver, der gir rikere er- 
faring og stålsatt karakter. 


Nærmere dig min Gud, nærmere dig, 
om det enn korset er, som løfter mig: 
jeg beder inderlig, o la det bringe mig 


nærmere Gud til dig, nærmere dig. 

4. juni. 


Frykt ikke! 


Si om den rettferdige at det går ham godt. Ti sine idret- 
ters frukt skal han ete. Es, 3,10: 


Hvem er den rettferdige? Den som ikke har 
gjerninger, men tror på ham som rettferdiggjør 
den ugudelige. Den hvis overtredelse er forlatt, 
hvis synd er skjult. Rom. 4, 5, 7. Den som ikke 
holder ved i synden, fordi han er under nåden. 
Rom. 6, 14. Den som nåden optukter til å for- 
nekte ugudelighet og de verdslige lyster, og leve 
tuktig og rettferdig og gudelig i den nuværende 
verden. Tit. 2, 12. 

Den rettferdige skal ete sine idretters frukt. 
Fordi han lot sig frelse av nåde, skal han utfries 
av all ulykke. Fordi han satte sin lit til Herren, 
skal han aldri komme på skam. Han valgte å 
lide med Jesus, og skal herliggjøres med ham. 
Han gav nåden rum i sitt hjerte, vek av fra ondt 
og gjorde godt. Så skal også det ord opfylles på 
ham: Hvad godt enhver gjør skal han få igjen av 
Herren. Ikke et beger koldt vann skal være 
ulønnet. 

Endog i den største nød skal det gå den rett- 
ferdige godt. Kommer han i trengselens ildovn, 
skal ilden fortære de bånd han er bundet med. 
På den onde dag skal Herren gjemme ham i sin 
hytte, og alle ting skal tjene ham tilgode. 

Det skal gå ham godt fordi han er rettferdig. 
Og dog er alt uforskyldt nåde. Røveren fikk para- 
diset uforskyldt, fordi han tok sin tilflukt til Jesus. 

Skulde eller kunde nogen gå tilgrunne, som til 
Herren ser? Ingenlunde — vær frimodig. 

5. juni. 


Frykt ikke! 
Salme 84, 12. 


>For Gud Herren er sol og skjold. Herren gir 
nåde og ære; han nekter ikke den noget godt som 
vandrer i uskyld.< Det mørkner på tidshimmelen. 
Der er tunge skyer i horisonten som stadig kom- 
mer nærmere. Natten er nær, men vi Guds folk 
har ingen grunn til å frykte, for Gud Herren er 
sol. Hans lys slukner ikke i tidsnatten. Det bren- 
ner selv om vi sover, derfor blir de fem kloke 
jomfruer med når brudgommen kommer. Salig 
er den som eier solen i sig, du har et varig lys. 
Med nattens mørke vil stormen og uværet komme. 
De onde makter vil få friere spillerum. Treng- 
selen blir større. Men heller ikke det bør for- 
skrekke Guds folk, for Gud Herren er skjold. 
Ikke for sig selv, men for sitt folk. Det skjold 
er prøvet. Der er ingen helvedespil som kan 
gjennembore det. Derfor kan du Guds utkårne 
være trygg og juble under Guds vinger. Den 
Herren skjermer, har grunn til å synge: 


»Håp da min sjel i faren, 
til Gud din tillit sett. 
Han frir dig ut av snaren, 
hvor ille du er stett. 

Det er et lite stykke, 

så lysner himlens grunn, 
så rinner op din lykke, 

o liflig gledes stund. 

6. juni. 


Frykt ikke! 


Jeg påkaller den høilovede, Herren, og blir frelst fra alle 
mine fiender. Salme 18. 4. 


Den som er anfalt av fiender. som synes ham 
overmektige. den som er kommet ut for en fare. 
som han ikke kan redde sig selv fra, ser sig alltid 
om efter undsetning. Om sådan finnes i nærheten. 
blir den nok alltid tilkalt. Man roper efter hjelp, 
selv om der ikke synes å være hjelp å få. 

Hvor meget naturligere er det da ikke at man 
søker hjelp ut av sin trengsel, om der i nærheten 
finnes en mektig hjelper, som har tilbudt sin bi- 
stand! Når det gjelder timelig nød, er det ganske 
naturlig at man søker hjelp. Men når det gjelder 
redning fra nød, som Herren Gud tilbyr, vil men- 
neskene helst søke å hjelpe sig selv. eller ønsker at 
hjelpen skal skje efter deres mening. 

Synden er vår mektigste og farligste fiende, 
som vi ikke kan redde oss selv fra. Men Jesus 
Kristus kan det. Har vi påkalt hans hjelp og fått 
erfare hans frelse fra denne dødsfiende. så skal 
det bli oss lettere å tro, at han også kan stå oss 
bi i alt som møter. Om vi ikke fritas for slike 
trengsler, frelser han oss gjennem dem ved sin 
hjelp. 

Frelste fra våre fienders hånd skal vi tjene Gud 
uten frykt alle vårt livs dager. Således sang Maria 
i sin tid, således skal også vår sang lyde. Når vi 
lik Israel ser alle våre egyptere ligge døde på 
havstranden, skal vi forstå alt hvad vi er blitt 
frelst fra og hvad vi er frelst til, og fatte høiden 
og dybden, lengden og bredden av vår Frelsers 
kjærlighet, og hvad den har utrettet for oss. 

7. juni. 


Frykt ikke! 

Opløft dine øine og se trindt omkring! De samle sig 
allesammen, de komme til dig, dine sønner skulde komme 
fra det fjerne og dine døtre skulde bæres på armen. Da 
skal du se og stråle av glede og ditt hjerte skal banke og 
utvide sig; ti havets rikdomme skal vende sig til dig, fol- 
kenes gods skal komme til dig. Es. 60, 4—35. 

I vårt hverdagsliv har vi åpne øine for mangt. 
som vi skulde hatt øinene lukket for. For eks. 
våre medmenneskers feil og forsømmelser, verdens 
lokkemat på »forfengelighetens markede. Men 
når det gjelder Guds rike, folkefrelse og Guds 
nådegjerninger mot oss, da går vi ofte med luk- 
kede øine og liten forståelse. »Løft eders øine og 
se<, roper profeten. Han hadde fått øie på hvad 
Herren vilde gjøre for sitt underkuede og ad- 
spredte folk. Han så en strålende fremtid. En 
samlingsdag i ærefull rikdom og lykke. 

I en tung time i Abrahams liv så Herren: »Se 
dog op til himmelen og tell stjernene om du kan.< 
1. Moseb. 15, 5. 

Når Gud får et bekymret barn til å vende blik- 
ket mot himlen, da har barnet fått hjelp. »Opløft 
eders øine og se markene<, sa Jesus til disiplene 
da han begynte å høste på markene utenfor Israel. 
Markene er hvite til høst. Må Guds folk se det nu 
og få lyst og mot til høstarbeidet. I vår tid ser vi 
en sterk bevegelse i Israels folk. Er det Esaias syn 
som holder på å opfylles? Eller som det blev for 
trangt i fiskens buk for Jonas, så holder det på å 
bli for trangt for Israel i nasjonene, de drives ut. 

Løftet er: »De komme til dige. De skal komme 
til sin Messias! Det skulde bringe vårt hjerte til å 
banke av fryd og vårt ansikt til å stråle av glede. 
De verdensomfattende løfter fra vår Gud holder 


på å opfylles. 

8- juni. 
Frykt ikke! 
At I kan fylles med all Guds fylde. Ef. 3, 19. 


Når det blir storm på havet, fortelles det om 
måken at den stiger høiere og høiere, op over alle 
uværsskyene, inntil den seiler på sterke vinger oppe 
i det tindrende blå, og der bæres den oppe av 
vinden. Det er nok av stormer også i menneske- 
livet, og det skal ikke så meget til før sjøen blir 
oprørt. Når vi møter manglende forståelse. små- 
lighet og misunnelse eller litt motstand, så blir vår 
lille sjø oprørt, og der blir mørke skyer på him- 
melen. Men har vi Guds Ånd i vårt liv, da kan vi 
løftes op over det alt sammen. Da blir det så smått 
alt det vi før strevet med, vår sjel løftes op mot 
himmelen, og vi får ny kraft og frimodighet og 
glede. 


Kom Hellig Ånd og tal det ord som mest jeg 

trenger. 
Kom si mig: Hvad er grunnen for mitt barnekår? 
Så ofte tvil og mismot frelsesfryden stenger. 
Akk, tal et stille, mektig ord om Jesu sår. 


Om jeg ei nevne kan et sted og dag og time, 

da jeg blev favnet av din sterke frelserarm, 

så la dog evangeliets nådeklokker kime. 

jeg vet dog visst: idag jeg hviler ved din barm. 


Ti ei i følelser og egen kraft og seier 

jeg søker grunnen for mitt høie barnekår. 
Nei, kun i det som jeg i Jesus Kristus eier, 
min grunn er ene Jesu død og dype sår. 


Et liv fylt av Guds Ånd er det rikeste liv som 
kan leves her på jorden, og da vil vi alltid være 
frimodige. 

9. juni. 


Frykt ikke! 


Men I skal få kraft, idet den Hellige Ånd kommer 
over eder. Ap. gi. 1, 8. 


Dette var det herligste løfte Jesus gav dem før 
han för. Det var hvad de oplevet pinsedag, og 
det er hvad pinse betyr i menighetens og den 
enkeltes kristnes liv: Kraft. 

Den kraft de blev lovet og som de fikk var en 
dobbelt kraft. (1) Den er kraften til å leve. Med 
bekymring så de kommende tider i møte, men han 
sa de ikke skulde bekymre sig om tider og timer. 
for de skulde få kraft til å møte alt. Kunnskap 
om tider og timer i ditt liv er dig nektet, men du 
har adgang til kraften til den Helligånd, og den 
skal alltid være tilstrekkelig og overflødig. 

Fristelsen kan bli svær, nøden stor, natten mørk, 
og skuffelser og sorg banker på din dør, ja, døden 
selv vil melde sitt komme, men en stor sannhet 
er din: du skal få kraft! Før pinse var disiplene 
famlende og kraftløse, efter pinse finner du dem 
fulle av mot, kraft og seier. Det var de samme 
personer, men de var nye mennesker. Normal 
kristendom er et liv med kraft til å seire i alle 
ting. (2) Det er også kraften til tjenesten. Den 
bestod for deres vedkommende i å vidne, og er 
ikke oss den samme tjeneste betrodd? Vår op- 
gave er ikke spekulasjon, men evangelisasjon. 
(F. B. Meyer). Er det så at du kjenner dig svak, 
motløs og manglende frimodighet i ditt kristenliv. 
så ta i tro imot denne forjettelse om kraft til 
tjenesten. Det er ikke i kraft av naturbegavelse 
og menneskelig utrustning vi skal vidne om Her- 
ren, men i kraften i Helligånden. Denne kraft er 
for dig idag! 


MØ 
10. juni. TYR 
Frykt ikke! 


Eders hjerte forferdes ikke! Tro på Gud og tro på mig! 
Joh. 14, 1. 


r 


Vi møter ofte troende mennesker som går med 
en stadig frykt og angst. Vi kan møte Aålafine 
både iblandt unge og gamle, og blandt syke og 
friske. Fra en side sett, så er det rett å frykte. 

Salig er det menneske som alltid frykter. Ord- 
spr. 28, 14. 

Her tenkes vel nærmest på barnefrykten. — 
Frykten for å gjøre Gud og Helligånd imot. 

Men det er ikke den fry SNE vi møter så meget 
av. — Det er frykt for. at jeg ikke er rett om- 
vendt. Og for. at jeg ikke skal bli bevart. 

Du som frykter for at du ikke er rett omvendt, 
hør et ord fra Herren: Frykt ikke. ti jeg har 
gjenløst dig, kalt dig ved navn, du er min! Es. 43, 1. 

Herren har gjenløst dig med sitt blod. Satan eier 
intet i dig mer. Du er "Guds eiendom for tid og 
evighet. Frykt ikke! Herren sier. du er min! 

Du som frykter for, at du ikke skal bli bevart 
i samfund med Gud, hør et ord fra Herren: Vær 
frimodig og sterk: frykt ikke og forferdes ikke for 
fiendens åsyn! Ti Herren din Gud, han er den 
som vandrer med dig, han skal ikke slippe dig og 
ikke forlate dig. 5. Moseb. 31, 6. 

Herren vet om dine salighets-fiender. — Han 
vet også om din svakhet. Han vet at du kan ikke 
seire i egen kraft. Men han går ved din side. Han 
vil vokte og bevare dig på alle dine veier. 


Blott tro, blott tro, 

om mørk enn stien er, 
ja tro på Gud — 

hans morgenlys er nær. 


AJ 

11. juni. 


Frykt ikke! 


Herren bevarer sine frommes sjeler. Han frir dem ut av 
de ugudeliges hender. Salme 97, 10. 


Vi troende er utsatt for mange slags angrep. 
Djevelen, verden og vårt eget kjød tar oss fatt for 
å skade oss. Vår egen kraft er ussel og vi vilde 
nok snart ligge slagne på marken om vi var alene 
i kampen. Men frykt ikke! Herren skal bevare 
oss. Om det til en tid ser ut til at de onde makter 
har overtaket, så husk på. det er bare så langt det 
på en eller annen måte kan tjene til vårt beste. 

Det er nødvendig at du og jeg har vårt Get- 
semane. Efter Getsemanes mørke natt skinner 
påskesolens seirende stråler. Er du idag i angst 
og mørke, så glem ikke hvem det er, som er med 
dig, for du er ikke alene. Og du har løfte om ut- 
frielse og bevarelse til stunden kommer, da også 
du utbryter. Død hvor er din brodd. Helvede 
hvor er din seier. 

Det kan væe timelige eller åndelige ting som 
trykker dig. Er du en frelst sjel, et Guds barn, 
da har du løfte om aldri å bli til skamme. 

Er du ennu uklar i den frelsessak — da har du 
synderens rett å komme. — Og du vil bli vel 
mottatt. Et gjestebud av herligste art Og en far 
med åpne armer. Og et hjerte fullt av forbar- 
mende hjertelighet. 


Frykt dog ei, stol på mig, 
jeg kan dig bevare, 

til du står på himlens strand 
blandt den frelste skare. 

12. juni. 


Frykt ikke! 


Men du, når du faster, da salv ditt hode og vask ditt 
ansikt, for at ikke menneskene skal se, at du faster, men 
din far, som er i lønndom, og din far, som ser i lønndom, 
skal lønne dig. Matt.6, 17-18. 


Der finnes en del mennesker. som har en egen 
evne til å gjøre alt stort og vidløftig. 

Har de en del å tenke på og arbeide med, så 
kan de så utmerket optre støiende og fortelle. at 
de næsten holder på å sprenge sig selv, mens der 
er andre i deres nærhet. der utretter mere og har 
større byrder, men som tier. Er der litt vanskelig- 
heter på deres vei, blir disse for andre gjort 
så store som mulig. Når sorgen dem. må den vises 
frem. Slike blir aldri av de sterke, der kan bære 
sin egen byrde, langt mindre dele andres. 

Endel løfter kan for slike troende nok bli til 
opbyggelse; men de blir aldri den faste anker- 
grunn i stormens tid. De mister den velsignelse 
som kommer fra vår fader som ser i lønndom. 

Om evangelisten Moddys mor fortelles det. at 
hun gråt sig i søvn hver natt de første år efter 
mannens død, men hun viste aldri frem sin sorg 
for sine barn og fortalte først derom. når de blev 
voksne. Hun vasket sitt ansikt for å se ut som 
hun ikke fastet. Hun levet for Guds åsyn. 

Slik gikk vår Frelser. Han kunde dypest sett, 
ikke dele sin smerte med nogen. men han hvisket 
den til sin fader under stjernehimlen i de sene 
kvelder, eller i nattens stillhet og fikk trøst og 
kraft, så han fant glede i det han led. La oss 
lære av ham! 


Gå stille med sorgen. I hjertet den gjem. 
Si den til Jesus og vis den ei frem. 

13. juni. 


Frykt ikke! 
Herren. er min styrke og mitt skjold. Salme 28, 7. 


Det er en lykkelig mann, som vi møter gjen- 
nem disse ord. Det er David som sier dette. Han 
regner med, hvad Herren er blitt for ham. »Her- 
ren er min styrke og mitt skjolde, nevner han. 
I sitt liv hadde han rikelig oplevet dette. Mange 
gange hadde Gud styrket ham. Kraften fra det 
høie var dag for dag blitt ham til del. I sig 
selv var han hjelpeløs, men i Guds kraft blev 
han styrket. Og Gud hadde vært hans skjold. 
så ingen makt kunde skade ham. Hvor rik David 
var på erfaringer også i denne henseende. De 
mange rike oplevelser sammen med Herren hadde 
styrket hans tillit til Gud, som aldri hadde 
sviktet. Davids hjerte frydet sig, og med sin 
sang vilde han prise Herren. Også for sine ven- 
ner idag og til alle tider vil Herren være sine 
barns styrke og skjold. Skrøpelige som de troende 
er i sig selv, skal de også få opleve Herrens kraft. 
De vil få den kraft som trenges fra dag til dag. 
Kraft under alle livets omvekslinger. Kraft når 
sorgene og motgangene møter. Kraft under lidelser. 
Kraft for hvert tilfelle. Kraft i liv og kraft i død. 
Hvor stort å kunne vende sitt åsyn opad mot Herren 
og si: »Du er min styrke.« Herren er også skjoldet 
for sine. Skjoldet som han dekker og bevarer sine 
med. Der er mange fiender som vil skade en 
kristen, men når Herren er skjoldet, skal ingen 
makt kunne skade én. Nei, med apostelen kan vi 
si: »Er Gud for oss, hvem kan da være imot oss? 
Derfor kan du være en frimodig troende sjel 
under alt. Må ditt hjerte fryde sig og pris Herren 
med din sang. Tii alt og under alt skal ingen 
makt rive dig ut av de merkede hender. 

14. juni. 


Frykt ikke! 


Herren er trindt omkring sitt folk fra nu og til evig tid. 
Salme 125, 2. 


Hvilken uinntagelig festning sitter du ikke inne i? 


Allmaktens Gud, som tillike er din far. ér din 
holig. Denne festning har aldri nogen kunnet inn- 
ta: og så lenge du bor der er du trygg, trygg for 
alltid og evig. Der inne har du fars beskyttende 
hender om dig. Du husker selv Jesu ord: »Ingen 
kan rive dem ut av min fars hånd.< Ingen, hør 
det og tro det! Hvil i denne forvissning. at Her- 
ren er ditt vern, din festning, din borg! Før du 
skal forgå der, skal selve festningen ødelegges. Så 
trygg kan du være. 

Gjennem et annet men lignende ord taler Her- 
ren således ved Davids munn: »Herrens engler 
leirer sig om dig og frir dig ut.< Herren har altså 
satt vakt om dig, sin mektige englevakt: de hel- 
lige himmelske hærskarer er din livvakt. 

Har du grunn til å være trygg, synes du? Stans 
og tenk efter, du urolige og engstede sjel, og se 
om der er noget igjen, som ikke Herren har gjort 
til din beskyttelse mot dine salighetsfiender. Kan- 
skje du holder på å gå ut av denne guddommelige 
festning og lage din egen. Kanskje du omgir dig 
med og bygger dig selv inne med så meget annet. 
Ja. da har du grunn til å frykte. Da må det gå 
galt. Da vil du måtte rømme ut, så sant du ikke 
vil få dine egne byggverk til å falle. 

Hverken din egen styrke, din stilling, din tro, 
din gudsfrykt eller noget som helst vil holde stand, 
hvis du ikke sitter inne i denne festning og borg. 
men bor du der, vær frimodig, frykt ikke. 


Ab 

15. juni. 


Frykt ikke! 


Jeg, Herren, er dens vokter, hvert øieblikk vanner jeg 
den; forat ikke nogen skal hjemsøke den, vokter jeg den 
dag og natt. Ea: 27 3s 


Herren elsker sitt folk. Det er en edel vingård 
midt i den store ørken. hvor der ellers kun finnes 
torner og tistler. Det er i denne vingård han ven- 
ter Erik. Og derfor handler han også anderledes 
med dette sitt folk enn med andre. Om hans hånd 
stundom falt tungt på det, det var ikke for å øde- 
legge, men for å frelse. Derfor var det alltid når 
folket blev gitt i fiendens hånd, satt en grense: 
>Hertil, men ikke lenger!« Uten hans tillatelse 
kunde ingen røre folket. Ti han vokter sin vin- 
gård natt og dag, så fiendene ikke får stjele og 
ødelegge, og naturkreftene ikke får volde skøtle: 
vanner den.: så den ikke skal tørke bort under so0- 
Jens brand. 

Troende venn! Også ditt hjerte er en liten flekk 
i denne have som Gud elsker. Men du har mange 
fiender som vil ødelegge Guds have. Djevelen og 
verden vil søke å trenge inn, og der er krefter i 
dypet av din egen natur som kan bryte løs og 
ødelegge plantningen. Vær derfor på vakt i bønn 
til Israels vokter, som ikke sover og ikke slumrer, 
for at du kan være trygg dag og natt. Men det 
kan også bli tørke i ditt hjertes have, derfor må 
Gud også sørge for denne vanning, både tårevan- 
ning vel det daglige syn av din ferd — derfor 
holder han din samvittighet våken, — og daglig 
forfriskende og livgivende vanning fra Guds evige 
nådekilde, som velder frem i hans ord. Ja, la ham 
få være vokteren av vingården, så blir det frukt, 
som modnes i sin tid, frukt som blir ved! 

16. juni. 


Frykt ikke! 


Min Gud, til dig har jeg satt min lit, la mig ikke bli 
til skamme. Salme 25, 2. 


Hvor meget har ikke Gud gjort for et menne- 
ske, som av hele hjertet kan si: Min Gud, på dig 
forlater jeg mig. 

Bibelen gir mange eksempler på hvor vanske- 
lig det er endog for Guds barn helt ut å forlate 
sig på Herren. Vi minnes Israels barn. Herren 
hadde ført dem ut av Egypten, men da han vilde 
lede dem inn i Kanaan og utrydde fienden for 
deres ansikt, forlot de sig ikke på Herren, men 
fryktet fienden. 

Salmisten forsikrer oss dog her, at ingen av 
dem som bier på Herren skal bli til skamme. 

Det menes syndsforlatelse, helliggjørelse, ånde- 
fylde. Hans guddommelige makt har gitt oss alt, 
som tjener til liv og gudsfrykt. Forlat dig på ham 
angående disse ting, og du skal få erfare, at hel- 
ler ikke du kommer på skam. 

Det går også an å forlate sig på Herren for alt 
hvad vi trenger under vandringen hernede. Nogen 
av oss har kjent Herren i mange år, har han skuf- 
fet? Nei, aldri. Mange av oss er lik den Guds 
mann som sa: »Jeg har lånt mig mange bekym- 
ringer, men har aldri hatt bruk for en eneste en.< 
Salig er det menneske som forlater sig på Herren. 
Salig i tiden, i døden og i evigheten. — Vær da 
frimodig. 

17. juni. 


Frykt ikke! 

Vent, Israel på Herren fra nu av og inntil evig tid. 
Salme 131, 3. 
Det å kunne vente på Herren med tålmodighet 
faller ofte vanskelig. Man er tilbøielig til å bli 
urolig og engstelig, når man ikke straks får svar 
på sine bønner. Israels barn dannet ingen und- 
tagelse — tvert imot. De så sig ofte engstelige 
om og blev urolige, når bønnhørelsen uteblev. 
Derfor var det, at David fant det nødvendig å for- 


mane dem til å vente på Herren — ikke en dag 
eller to — men fra nu av og inntil evig tid. 


Det skal stor nåde til å kunne vente med xo i 
sinnet og si med sangeren: 


Sørg o kjære Fader du, jeg vil ikke sørge, 
ikke med bekymret hu om min fremtid spørge. 


Det koster ofte å nå frem til trygg hvile i Gud. 
Det kan skje gjennem legemlige lidelser og 
smerte. Gud må ofte bruke slike midler for å få 
oss i tale. 

Det er sant, at det ofte er vanskelig for oss å 
forstå, at alle ting skal tjene dem til gode, som 
elsker Gud. Men har du lært leksen, hvilken vel- 
signelse de bringer med sig. 

Det faller lett å se Gud i medgangs dage, men 
hvor vanskelig det ofte er å se ham, når livets 
motganger og prøvelser møter oss. Det er allikevel 
sant: At hvad han gav og hvad han giver, samme 
Fader han forbliver. 

Det er ofte gjennem motgang, når sjelen lutres 
og i lidelsens skole, at vi lærer den kunst å bruke 
endog lidelsene til hans navns forherligelse. 

Derfor, vent med tålmodighet på Herren. Han 
ser best, hvad der tjener til ditt gavn. — Hans 
svar skal ikke utebli. Vær trygg. 

Frykt ikke. + 12 


| 

18, juni. 


Frykt ikke! 


Kom igjen, min sjel tilro! Ti Herren har gjort vel imot 
dig. Ti han fridde min sjel fra døden, mitt øie fra gråt, 
min fot fra fall. Salme 116, 7—8. 


»Kom til ro, min sjel,« sier David. Ja, hvor ofte 
er det ikke, at også vi må si til oss selv, til vår 
sjel: »Kom til rot. Som vi nok husker hadde 
David hatt en svær tid. Fristeren (satan) beseiret 
ham. Han falt, men lovet være Gud. Vi har en 
kjærlig og forbarmende far. som ynkes over oss. 
Som føler med oss. Som lider med den lidende. 
David hade fått tilgivelsens nåde i sin sjel. Han 
visste, at hans synd var tilgitt, men allikevel gikk 
han og var urolig. Det var likesom vanskelig å 
komme til ro efter den stormnatt, som raste over 
hans sjel. I vers 4 sier David: »Frels min sjel: 
og i det det 6te vers: »Og han frelste mig.« Han 
måtte likesom minne sig selv om at han var tatt 
til nåde. David har nok ikke vært den eneste. som 
har vært ute i tvil og vantro. En tviler er som 
havets bølge. Urolig og famlende. Ikke noget 
holdepunkt. Ingen fast kurs. »Kom til ro min 
sjel. Se dig ikke engstelig om, ti jeg er din Gud. 
Jeg har jo elsket dig med en evig kjærlighet. Jeg 
gav jo min sønn for dine synder og overtredelser. 
Du er min. Ja, priset være Gud, det er denne viss- 
het, denne tillit og hengivenhet, som er det be- 
stemmende. Det er jo nettop det alt beror på, 
om vi tror. Tro er en full visshet. »Dersom 
du kan tro, skal du se Guds frelse.« sa Jesus. 
»Kom til ro, min sjel<. Han kan idag som fordum 
stille stormen. Det oprørte hav inne i dig vil 
falle til ro. Det blir blikk stille. Der er ro. Der 
er hvile. Amen! 

19. juni. 


Frykt ikke! 


Du har vært min hjelp og under dine vingers skygge 
jubler jeg. Min sjel henger ved dig, din høire hånd holder 
mig oppe. Salme 63, 8—9. 


David var ikke fremmed for motgang og van- 
skeligheter. Det er forresten ingen av Herrens 
hellige, som blir spart for ting, som de helst vilde 
slippe. Denne salme er skrevet i en særlig van- 
skelig tid i kongens liv. Hans egen sønn hadde 
ved underfundighet og svik undergravet tilliten 
og tilvendt sig makt over folket. Det gjør ikke 
vanskeligheten mindre, at den kommer fra ens 
kjære, som en elsker, og dette bragte da også dyp 
sorg i kongens sinn. 

Mange troende foreldre har store vanskelig- 
heter med barna. Skuffede forventninger og 
brustne håp har tæret på fars og mors kraft. Be- 
breidelsene over hvad du har gjort, og det du har 
forsømt kommer knugende og vil ta åndelig 
strupetak. Husk at selv de frommeste blandt 
Guds folk måtte gjennem pinefulle trengsler. 

I slike tunge tider med de voldsomme prøvelser 
er det godt å se tilbake på Herrens trofasthet. 
>Du har vært min hjelp.< Vi har så lett for å 
glemme Guds tidligere hjelp i nødens tider. Får 
vi fremkalle i erindringen hvordan Gud har klart 
vanskelighetene før, både for oss selv og andre, 
så kan vi midt i trengselen få juble under hans 
vingers skygge. Jesus Kristus er i går og idag 
den samme, ja til evig tid. »Min sjel henger ved 
Herren, din høire hånd holder mig oppe.< Betro 
dig helt til din sjels hyrde og tilsynsmann, og han 
har et ord til dig idag: »Frykt ikke, ti jeg er med 
dig. Se dig ikke engstelig om, ti jeg er din Gud. 
Jeg styrker dig og hjelper dig og holder dig oppe 
med min rettferds høire. Es. 41, 10. 


arie så 

20. juni. 


Frykt ikke! 


I tenkte ondt mot mig; men Gud tenkte det til det gode. 
1. Moseb. 50, 19. 


Et kristent menneske kan intet ondt anslag 
skade. Ti Gud er med ham. 

Josef sier til sine brødre: »I tenkte ondt mot 
mig!« Og vi vet jo også at de omsatte sine tanker 
i gjerning. Det kunde synes for den unge Josef 
som all hans fremtid var ødelagt. De onde hate- 
fulle tanker fra hans brødre vilde føre ham inn 
i den mørkeste vanskjebne. 

»Men Gud vendte det til det gode!« Der stod 
én bak: Gud! Det skjønte kanskje ikke Josef der 
han blev solgt og ført avsted som slave til frem- 
med land. Men nu da han stod og så tilbake på 
det fikk han se noget underlig: Han hadde ikke 
vært en tilfeldig kasteboll mellem onde tanker og 
viljer. Guds finger hadde stått bak og ledet. Og 
når Gud leder blir det alltid godt. 

Slik er det alltid med den kristne: La menne- 
skene kun tenke ondt og gjøre ham ondt. Intet 
skal kunne skade ham. Gud skal omgjøre hver 
ond tanke mot ham til en lys velsignelse, — hver 
ond gjerning til et trin på hans lykkes himmel- 
stige, — hver mørk fremtidsutsikt til lyse utsyn 
langt inn i den evige verden. 

På den måten er det Gud skal »holde mange 
folk i live.« Når Gud vender de onde tanker til 
det gode, kan det endog bli til velsignelse og om- 
vendelse for dem, som har tenkt de onde tanker. 

Hvem er da ikke trygg? Hvem forstår så ikke 
Josefs ord: Frykt ikke! Herrens vei er alltid god. 
Ditt liv er i Guds hender. 

21. juni. 
Frykt ikke! 


Ved rettferdighet skal du vorde grunnfestet, vær langt 
fra angest; ti du skal intet ha å frykte, og fra redsel; ti 
den skal ikke komme nær til dig. Es. 54, 14. 


Dette er Herrens løfte til det gamle paktsfolk. 
Ved sine synder og avguderi hadde de igjen og 
igjen bragt straffen over sig, men Guds store kjær- 
lighet og barmhjertighet mot det villfarende folk 
og ikke minst hans trofasthet mot sine løfter, 
bragte ham til å søke det op — bringe det til 
sig igjen, og trøste det i dets nød og kummer ved 
å tilgi dets mange synder og læge dets frafall. 

Man kan kjenne Herrens uendelige kjærlighet 
sitre gjennem hvert ord han sier, og denne god- 
het viser han for sin egen skyld. »Ved rettfer- 
dighet skal du vorde grunnfestet« — ikke ved 
menneskets egen rettferdighet, som kun er som 
smussige pjalter. Nei, den rettferdighet som er 
vår grunnvold, og som er fast og trygg som Guds 
evige løfter, er den rettferdighet, som Gud i Kri- 
stus Jesus har tilveiebragt, da Frelseren tok våre 
synder på sitt legeme, og som sonoffer bar dem 
op på korset og ved sin lidelse og død i vårt sted, 
opfylte all Guds rettferdighet. Her møter synds- 
forlatelsen oss som en Guds nådegave, og ved 
denne fjernes angst, frykt og redsel for gamle syn- 
der og overtredelser for evig bort. Halleluja. 
Over sjelen senker sig freden, så som sangeren så 
vakkert sier det: »Fred som tegn på synd til- 
gitt,c og i dens spor kommer gleden, stille, dyp 
og sterk. Rettferdiggjort ved tro har vi fred med 
Gud, uten lovens gjerninger, av bare nåde. Jesu 
klippekløft for mig, jeg vil skjule mig i dig, la 
det blod og vannet, som fra din stungne side kom 
frelse mig og to mig ren, fra all syndeskyld og men. 

22. juni. 


Frykt ikke! 


Men søk først Guds rike og hans rettferdighet, så skal I 
fa alt dette i tilgift. Matt. 6, 33. 


Her er det som om Jesus setter op mot hinannen 
disse to ting: Guds rike, — og »alt dette.< Og 
det, han så kraftig sier oss. kommer rent på tvers 
av vår jordbundne måte å tenke på. Hvor ofte 
hører man ikke: Først skal jeg fullføre min ut- 
dannelse; eller: Først må jeg ha en god stilling. 
et hjem o. s. v. »Alt dette« er man så bekymret 
for. Men husk at med all vår bekymring kan vi 
neppe grunne oss en god fremtid her, og slett ikke 
en evig herlighet hisset. Gir vel god utdannelse 
fred med Gud, eller en god stilling kraft til seier 
over synden? Som oftest virker disse ting, at 
man drages bort fra det inderlige samfund med 
ham. Nei, la oss først søke Gud! Så hjelper 
han oss i alle ting. Kjære dig! Hvis du oplever 
å våkne i morgen, så søk Herren først. Når du 
går til møte, så la kjenningene være, og søk først 
Gud. Guds rike først! La det være ditt hverdags- 
livs motto. Ikke forretninger. venner. selskaper, — 
selvliv, — men Guds rike først og fremst. Hvor 
skal jeg søke Gud og hans rike? Jeg vil søke ved 
Golgata, hvor jeg får erfare at Jesu. Guds sønns 
blod renser fra all synd. Jeg vil søke i lønnkam- 
merbønn, og den Hellige Änd vil fylle mig med 
livskraft og seierskraft. Så vil jeg søke i Guds 
ord. Det er lyset på min daglige vandringssti. 

Broder og søster som søker Gud, — vil leve for 
ham, skal du finne ham? Ja, priset være hans 
navn. Saken er at Han begynte å søke dig lenge 
før du tenkte å søke ham. Søker du idag? Da 
skal du møte en som kommer med alt godt i til- 


gift til dig! 


at 

23. juni. 


Frykt ikke! 


Fordi du er dyrebar i mine øine, og aktet høit, og jeg 
elsker dig, så gir jeg mennesker hen i ditt sted og folkeslag 
istedenfor ditt bo, frykt ikke, ti jeg er med dig. 

Es. 43, 4—5. 


Disse vers (les også v. 6) forteller oss ærlig 4 
ting om Israels fremtids historie: 

1. De skulde adspredes over hele jorden. 

For sin synds skyld blev de adspredt. 

2. De skulde samles igjen fra alle jordens kanter. 

Det oplever vi idag. Hvert år reiser hundrer, ja. 
tusener av jøder tilbake til jødeland. 

3. Han gir mennesker i deres sted og folkeslag 
deres liv. Aldri har det hendt og vil aldri hende, 
at ikke det folk. som har pint og plaget jødene 
ikke har fått sin straff. Det burde de folk som frem- 
deles piner og plager jødene også i dag erindre. 


4. Guds uendelige kjærlighet til sitt folk. Han 


bruker ord som: dyrebare i mine øine — du er 
aktet høit — og: Jeg elsker dig. Forunderlige 


Gud. Selv da de var ulydige mot ham og trosset 
hans ord som på Esaias's tid, så kunde Gud sende 
det bud til dem. Og mon ikke adspredelsen — 
straffen — var et uttrykk for denne uendelige kjær- 
lighet. Israel vilde aldri blitt modent og skikket til 
å løse sin fremtidsopgave i verden, hvis de ikke 
hadde oplevet Guds kjærlige tukt. Men Paulus sier. 
idet han refererer til Guds handlemåte med jødene: 

Dette er skrevet oss til lærdom, advarsel og 
trøst. Å, måtte vi hans nye pakts Israel ta lær- 
dom, advarsel og trøst av deres historie. Gud 
elsker også oss. — Kan vi forstå det? Han gav 
oss sin sønn. Han lar evangeliet lyde til oss. 

Vi er dyrebare i hans øine. Å måtte vi ikke 
skuffe hans kjærlighet. Stol helt på ham! 

24. juni. 


Frykt ikke! 


Den allmektige frelser! Han bærer alle ting ved sin 
krafts ord. Hebr. 1, 3. 


Over verdens historie kan skrives ordet: Van- 
makt. Fer 

Stridende, lidende, syndende, fryktende er men- 
neskenes lodd. Under kamp for makt, mynt og 
moro. Hvad blev kampens resultat? Når man 
trodde å ha grepet lykken, svant den som et Fata 
Morgana. 

Men der er et annet rike. Et rike med Jesus 
Krist som konge. Salig er den som følger ham. 
Over ham lyser ordet: allmakt. Det er han som 
er verdens lys og livets brød. Han er veien, sann- 
heten og livet. 

Og dette er vidnesbyrdet, at Gud har gitt oss 
evig liv og dette liv er i hans sønn. Hans ord, 
hans liv og død skaper bro mellem himmel og 
jord. Hos ham samles all nåde og sannhet som i 
et brennpunkt. 

Han bærer alle ting ved sin krafts ord. Jesus 
Kristus har den fullkomne kjærlighets vilje og 
evne til å bære alle våre byrder. På Golgata bar 
han det tyngste på jord: verdens synd, også min. 

Han borttar mine synders byrde og alt hvad der 
knuger og er tungt. For at jeg skal være fri. 

Guds sønn bærer alt ved Guds krafts ord. Hans 
ord er som en løftestang under byrden og så 
veltes byrden av. Når han får tale et av sine 
guddommelige ord inn i vår sjel, blir det tunge lett. 

Mange dører er lukket i vår tid. Men himmel- 
døren er åpen ved Jesus Kristus. Med ham blir 
livsvandringen lykkelig og til slutt bærer han sitt 
barn inn i Guds paradis. Stol på ham! 

Frykt ikke! 
Ved Gud priser jeg hans ord, til Gud setter jeg min lit. 
Jeg frykter ikke, hvad skulde kjød kunne gjøre mig. 
Salme 56, 5- 
Ved å lese denne salme vil man finne at David 
var forfulgt: »Mennesker vil opsluke mig.< Under 
slike forhold er det godt, ja nødvendig å ha noget å 
bygge på som er sikkert — noget å sette sin lid til. 
David priser Gud for ordet. Han hadde funnet 
at Guds ord var sannhet. Herren den allmektige 
står bakom sitt ord og det er så betryggende å vite. 
Den som er blitt skuffet av menneskers ord og 
løfter vil vite hvor sårt og ondt det kan føles, men 
Guds ord og løfter kan vi stole på. Hvor godt er 
det ikke at vi har bibelen. Det er lyset og lykten, 
som kaster lys over veien gjennem livet. Det er 
trøsten, når vi forsakte og motløse tyr hen til det. 
I ordet ser vi allmaktens Gud og vår kjærlige 
Fader. 
»Dersom I blir i mig og mine ord blir 
i eder. da be om hvad som helst i vil og 
det skal vederfares eder,< sa Jesus. 


»Jeg frykter ikke,< sier David. Det er vakkert 
når man som Salmisten, er midt oppe i forfølgel- 
ser og allikevel kan synge: »Jeg frykter ikke.< 

Hvad skulde vi frykte for? Mennesker? Hvad 
kan de gjøre en, når man er i Guds hånd? Der 
står jo også at »Herren er en ildmur trint omkring 
sitt folk fra nu og til evig tid.< 

Mennesker blir små ved siden av ham, som for- 
svarer de Hellige — Gud den allmektige. Måtte 
vi alle få våre øine oplatt for Guds storhet og 
makt, og da skulde vi kunne synge som David: 

»Jeg frykter ikke hvad skulde kjød kunne gjøre 
mig.« 

Frykt ikke! 


Vi er ikke av dem som unddrar sig til fortapelse, men av 
dem som tror til sjelens frelse. Hebr. 10, 39. 


Hebreerbrevets forfatter har truffet sitt valg 
mellem de to livslinjer: bort fra Kristus eller med 
ham, å unddra sig til fortapelse eller å tro til 
sjelens frelse. På den ene side tærende tomhet, 
smerte og mørke. På den annen side himmelsk 
livsfylde, glede og lys. 

Valget mellem de to livslinjer er den største av 
alle våre avgjørelser. 

Der er nok mange som bever tilbake for dette 
valg, og heller vil la det gå som det kan. Intet 
valg er også et valg. Ingen kan tjene to herrer. 
Den som ikke er med mig, er mot mig. For den 
som tror til sjelens frelse er Kristus livets kilde. 
Valget av ham er det lykkelige valg. 

Peter var lykkelig, da han ikke vilde gå til 
nogen annen enn ham, som har det evige livs ord. 

Paulus var lykkelig, da han hadde latt sig over- 
velde av Kristus. Han bekjenner, at han akter all 
jordens vinning for skarn mot å vinne Kristus. 

Med dette valg er den ugudelige glad ved å 
bryte med dårlige kamerater og ikke følge dem 
på de onde stier. Den lettsindige verdensdame er 
lykkelig ved å forlate de tomme forlystelser og 
leve for Kristus. 

Gjennem alle kristenslekter og fra alle frelste 
syndere lyder jubeltonen over det lykkelige valg. 

Hvad velger du? Utsett ikke dette valg. 


Mitt valg er gjort. o frelser kjær. 
Nu er jeg frelst og din jeg er. 

Nu er jeg frelst fra synd og nød 
og hviler glad mot ditt skjød. 


An 

27. juni. 


Frykt ikke! 
Når talsmannen kommer. Joh. 16, 8—14. 


Også Jesu disipler trengte høilig »veiledning til 
hele sannhetenc som den Hellig-Änd skulde gi 
dem. På langfredag forstod de ikke at Jesus måtte 
dø for å kunne være deres og verdens frelser. 

Denne misforståelse hadde sin grunn i overfla- 
disk erkjennelse av synd, derfor måtte den Hellig- 
Änd først utdype syndserkjennelsen. Når denne 
erkjennelse kom, forstod de at »uten blod blir ut- 
gydt, skjer ikke forlatelse.« Med andre ord, at all 
frelse fra synden grunner sig alene på Jesu død 
og opstandelse. Uten erkjennelse av synd vil ingen 
ta imot frelse. »De friske trenger ikke til læge.< 
Derfor vil ingen bli frelst uten at den Hellig-Ånd 
får overbevise ham om synd. Erkjennelsen av synd 
inneholder ingen frelse. Derfor må Ånden også 
overbevise om rettferdighet — fordi Jesus efter 
fullendt frelsesverk går til Faderen: »Han tar av 
mitt og forkynner eder.< 

Jesu rettferdige liv og hans sonende lidelse og 
død, er fullbragt for oss, dette vil nu Ånden for- 
klare for den fortapte synder. Ved denne for- 
klaring virkes troen i hjertet: »Med hjertet tror 
man til rettferdighet.< 

Den Hellig-Ånd vil også »overbevise om dom, 
fordi denne verdens fyrste er dømt. Han som 
»hadde dødens velde,c hadde rett til å fordre 
døden over ham som har forført oss til synd, 
han er nu ved Kristi død »gjort til intet.« 
Heb. 2. 14. Han har nu hverken rett eller makt 
til å holde et eneste menneske i sin vold, uten at 
det selv frivillig gir sig til ham. Derfor, kjære 
sjel, gå fra ham uten opsigelse og gi dig i din 
Frelser. 


Ugg [0 Moe 
28. juni. 


Frykt ikke! 


Herren holder de saktmodige oppe, fornedrer de ugude- 
lige inntil jorden. Salme 147, 6. 


Det går som en rød tråd gjennem hele den hel- 
lige skrift, at det som er ringe, fattig, sykt og elen- 
dig, tar Herren vår Gud sig særlig av. Blandt disse 
er de saktmodige å finne. Disse som skal arve 
jorden, og skal utgjøre folket på den nye jord, 
hvor rettferdighet bor. 

Saktmodighet er i nær slekt med ydmykhet. Og 
disse to dyder og egenskaper er av guddommelig 
art og pryder kristenlivet i særlig grad. 

Derfor var saktmodighet en av Jesu Kristi frem- 
tredende egenskaper. Han den virkelige fullkomne 
og fineste av alle menneskeskikkelser, der har 
vandret på denne jord sier: Lær av mig, ti jeg er 
saktmodig og ydmyk av hjertet. 

Disse egenskaper hadde plass i hjertet hos den 
Herre Jesus. Og med gjenfødt liv i Gud ved troen 
på syndernes forlatelse i Jesu navn plantes det 
saktmodige sinn inn i det menneskehjerte, som av 
naturen var hovferdig og overmotig. Slik kunde 
Moses bli den såre, saktmodige mann som han blev. 
Efterfølgelsen av Jesus arter sig som skole. Der 
ved mesterens føtter får man den undervisning, 
hvorved saktmodighetens kostelige egenskap vok- 
ser frem, og disipelen blir som mesteren. Det var 
der tordensønnen Johannes blev den elskelige di- 
sipel. Vil du bli saktmodig og holdes oppe av 
Herren, så lev i bønn i nært samfund med den 
Herre Jesus Kristus. — — 

Han adspredte dem som var overmotige i sitt 
hjertes tanke: han støtte stormenn fra deres høi- 
seter og ophøiet de små: hungrige mettet han 
med gode gaver, og rikmenn lot han gå bort med 
tomme hender. — 

29. juni. 


Frykt ikke! 

Alle dei våpn dei smider mot deg, skal vanheppast, 08 

kvar tunga som yppar strid med deg, skal du få domfelt. 
Es. 54, 17. 

Det er den arv som Herrens tenarar fær, og 
deira rettferd frå meg, segjer Herren. — 

Dersom dette ordet skulde tydast i bokstaveleg 
meining, då vilde ingen kristen vorten martyr for 
si tru og von og sin kjerleik til Herren. Men me 
veit, at både apostlane og Stefanus og titusundtals 
av Guds folk hev gjeve livet for si kristenved- 
kjenning. Men like fullt hev våpni vanheppast, 
og dei som hev yppa strid med Guds folk, hev all- 
tid fenge sin dom. Dei våpni som rende ut Kristi 
blod, gav satans rike den avgjerande usigeren. Og 
dei våpn som seinare hev rent ut martyrblod, hev 
alltid til slutt synt seg å fremja Guds-rikes fram- 
vokster. — Og dei som hev tala og skrive mot Gud 
Herren og mot den han hev salva, hev fenge sin 
dom av Gud. Men verds-soga er dg verds-domen. 
Og dei gamal-heidne fiendane åt Kristus og hans 
kyrkja er dømde av soga for århundrad sidan. 
Deistar og rasjonalister for hundrad år sidan er 
og dømde — og gløymde. Skriftene deira er mol- 
etne og samlar berre dust i biblioteki. Slik vil det 
og gå um stokkute stunder med deim som no fører 
det store ord mot Gud Herren og mot hans huslyd. 
Men då gjev dette lovnads-ordet oss ogso god 
grunn og hjelp til det som alle desse uppbyggjings- 
stykki skal hjelpa til: Ver ikkje redd, ver fri- 
modig, ver heilhuga! For Kristus, vår Herre, hev 
sigra yver verdi. Skal me då enn hava trengsla i 
verdi, so kann me og segja, som apostelen Johan- 
nes: Vår tru er den siger som hev sigra yver 
verdi. For me trur, at Jesus Kristus er Guds son, 
og han hev retten til og makti yver verdi, — og 
han vil gjeva oss sigeren og riket. — 


i 

30. juni. 


Frykt ikke! 


Hvem har jeg ellers i himmelen? Og når jeg har dig, 
har jeg ikke lyst til noe på jorden. Vansmekter enn mitt 
kjød og mitt hjerte, så er dog Gud mitt hjertes klippe og 
min del evindelig. Salme 73, 25—26. 


Asafs øine er nu vendt opad igjen. Han har 
vært i stor fare. Hans blikk hadde vært rettet 
på det jordiske, blendet av den nærværende ver- 
dens falske herlighet, samtidig som han var blitt 
utålmodig og trett av tukt og lidelser. Det gikk 
så vidt at han efterpå bekjenner: Nær hadde 
mine føtter snublet; på lite nær var mine trin 
glidd ut. Så gikk han inn i Guds helligdom. Derfra 
fikk han se menneskelivet i det rette lys. Der så 
han de ugudeliges forgjengelighet og deres frykte- 
lige endeligt. Da klynger han sig tett inn til Her- 
ren, overgir sig til hans råd, vender sitt øie opad 
og undersøker: Hvem har jeg ellers i himmelen? 
Og dette er den rette stilling for Guds barn. Den 
sikre motgift mot verdslighet og utålmodighet. 

Har du nogen i himmelen? Hvem har du der? 
Undersøk hvem du har i himmelen, du Guds barn, 
og din hu vil mer og mer vende sig dit. Asaf hadde 
dog Herren der. Og når dette igjen gikk op for 
ham, så var han løst fra alt på jorden, hadde nu 
ikke lenger engang lyst til noget på jorden. Han 
som for litt siden var så besnæret av denne verden, 
at han holdt på å bukke under, var nær ved å 
vende Gud ryggen, han har nu ved å skue hen til 
himmelen, til sin Herre, blitt så vidunderlig løst 
fra alt i verden, og han ser med frimodighet frem- 
tiden i møte. Han er fornyet og styrket. 

Da blekner all verdens glans og trengslene blir 
ubetydelige mot den herlighet som venter. 

1. juli. 


Frykt ikke! 


Derfor, omgjord eders sinns lender, vær edrue og sett 
eders håp fullt og fast til den nåde, som blir eder til del 
i Jesu Kristi åpenbarelse. 1, Fer 1513. 


»Den nåde som blir eder til del.< Guds nåde 
er større enn nogen kan fatte i dette liv. 

»Guds nåde den er som et stort osean.< Det var 
nåde, uforskyldt nåde, at den kjære Gud søkte oss 
op, da vi gikk våre egne veie, borte fra Gud, i 
synd og skam. Det var nåde bare nåde. 

Hele evigheten skal gjenlyde av lovprisning til 
Gud for denne usigelige nåde. 

Det er nåde at han hver dag bevarer oss i sitt 
velsignede samfund. 

Tenk om Gud tok sin nåde fra oss idag. — Når 
Guds nåde en dag er tatt bort, så er livsens lys 
for hvert ufrelst menneske slukt. 

Det er nåde at vi får være Guds medarbeider 
her på jord — bare nåde. Tenk, arbeide sammen 
med Gud — være med å føre syndere fra mørke 
til lys, fra Satans makt og til Gud. 


Men Guds nåde strekker sig enda lenger. Den 
innebærer også det salige håp som skal bli oss til 
del i Jesu Kristi åpenbarelse. 

For en underlig dag det vil bli, når nådens 
endelige mål er nådd med alle Guds kjære barn. 

»Når han åpenbares da skal vi vorde ham lik.< 

For et under! For en nåde! 

Da skal alle frelste syndere, i alle evigheters 
evighet, være hans »nådes herlighet til pris.« 

Omgjord derfor dine sinns lender og våk idag 
og hver dag, så denne nåde også kan bli dig til del. 

O, Herre, la denne nåde bli oss alle til del for 
Jesu skyld. Amen. 

2. juli. 


Frykt ikke! 


Herren skal bevare dig fra alt ondt, han skal bevare 
din sjel. Salme 121, 7. 
Se op! 


Det er med blikket opad at salmedikteren kan 
si dette. Den som ser sig om til alle sider, den 
som setter sin lit til mennesker »skal være som 
en hjelpeløs mann på en øde mark og ikke få se 
at det kommer noget godt. Han skal bo på av- 
svidde steder i ørkenen i et saltland som ingen 
bor i.« Men den derimot »som stoler på Herren 
og hvis tillit Herren er, han skal bli som et tre 
som er plantet ved vann og skyter sine røtter ut 
ved en bekk, og som ikke frykter når heten kom- 
mer, men alltid har grønne blad, som ikke sørger 
i tørkens år og ikke holder op å bære frukt.< 
Jer. 17, 6—38. 

Det er altså med blikket vendt op til hjelp fra 
Herren at vi skal bli bevart fra alt ondt. Vår hjelp 
kommer fra Herren, himmelens og jordens skaper. 
Han som har gjort alt, er herre over alt og kan 
rette på alt. 

Han kan også bevare oss fra alt ondt. Se op når 
verden og lystene lokker, og de skal tape sin makt. 

Se op også når skyld trykker dig og fall har 
tilintetgjort dig, for »Herren er nær hos den som 
har et sønderbrutt hjerte, og han frelser den som 
har en sønderknust ånd.< 

Se op, når alt går med, og han skal bevare dig 
fra hovmot! Se op når alt går dig imot, og han 
skal bevare dig fra forsakthet! 

»Se op og tenk en gang på livets krone, 
på din bestemte rang for Lammets trone! 
I sannhet hvad du her skal gå og tåle, 
av kronen ei er verd den minste stråle.« 

3. juli. 


Frykt ikke! 


Frykt ikke I! Ti jeg vet at I leter efter Jesus, den kors- 
festede. Han er ikke her; han er opstanden, som han har 
sagt. Matt. 28, 5—6. 


Hvor dog denne beretning om kvinnene ved 
Jesu tomme grav er både stemningsfull og lære- 
rik! Særlig har den trøstefullt bud til alle dem, 
som vel med frykt, men også i opriktighet leter 
efter livsforbindelse med Gud — og efter Jesus som 
er veien inn til ham. »Frykt ikke l« — sier engelen 
til kvinnene — »jeg vet at I leter efter Jesus — 
den korsfestede.< For dem var der ingen grunn 
til frykt ved synet av den tomme grav. Snarere 
til glede og jubel: Istedetfor å finne Jesu døde 


legeme — fant og møtte de en opstanden — en 
levende frelser. Han er ikke her — han er op- 
standen som han har sagt — lød engelens trøste- 


fulle budskap. — De lette og de fant — ikke blott 
en korsfestet, død og begraven, men også en op- 
standen og levende venn og frelser. 

Det samme engelens »frykt ikke« lyder også idag 
til dig, som i sannhet og opriktighet leter efter 


Gud — og ønsker å nå frem til visshet i din sjele- 
sak — visshet om syndernes forlatelse og barne- 
rett hos Gud. Du skal finne frem. For til dig 
gjelder disse nådefulle Jesu ord: »Den — som 
leter skal finnex — og »den, som kommer til mig, 
vil jeg ingenlunde støte ut.< Det er bare det — 
at du ikke glemmer sådan som kvinnene — hvad 


Jesus har sagt. Og hvad har så Jesus sagt oss. Jo 
dette: »Jeg er veien, sannheten og livet. Der 
kommer ingen til Faderen uten ved mig.< 

Han kom til sine egne — men hans egne tok ikke 
mot ham — men alle de, som tar imot ham gir han 
rett til å bli Guds barn, de som tror på hans navn. 


Frykt ikke, — 13 


— 194 — 
4. juli. 


Frykt ikke! 
Englefølge — englevakt. Hebr. 1, 14. 


Gud tar sig ikke av engler — men av Abrahams 
ætt. Den frelste flokk er løftet op på et høiere 
plan enn englene. Vi er Guds barn. Himmel- 
arvinger. Jesu venner og Jesu brud. Englene er 
våre tjenere og beskyttere. Som englene omgav 
Kristus og tjente ham — er de nu tjenende ånder 
utsendt til tjeneste for dem som frelses. 

»Vi går med engler hvor vi går.« 

1. Det er glede blandt himlens engler over en 
synder som omvender sig. Når vi søker Gud, 
kneler for korset, bekjenner vår synd og mottar 
Jesus ved tro — da fryder englene sig og jubler. 

2. Englene går mellem himlen og oss. De bærer 
bud fra oss til himlen. Husk det — når du ber 
og når du lider. Du lever mellem englebud. 

3. Hver har sin skytsengel. Jesus hadde sin 
engel. Peter sin og våre små har sin. En engel 
er nok til å ødelegge den største fiendehær. 

4. Herrens engler leirer sig rundt om dem som 
frykter ham. Det er ditt forsvar. Er trengslene 
store, prøvene mange og fiendene mange og sterke 
— der er fler med dig enn med dine fiender. 

5. Engle vil bære din sjel bort til Abrahams 
skjød. Når ferden på jord er endt, når du har 
kjempet og vunnet og den store flyttedag er inne 
— da kommer engle fra Gud og bærer din for- 
løste sjel hjem til sabbathvilen. 

6. Og i den store dom kommer Jesus med alle 
sine engler. 

I englefølge tar den frelste skare hjem og rundt 
den salige flokk i himlen står alle englene og 
synger med i den nye og evige sang. »Jeg går med 
engler hvor jeg går.< Du er trygg. 

5. juli. 
Frykt ikke! 
For Zions skyld vil jeg ikke tie. Es. 62, 1. 


Vi synes ofte, at Herren tier til så megen urett 
på jord. Våre hjerter er snare til å kreve Guds 
straffende dom. Vi glemmer så lett, at vi selv 
med våre synder stadig utfordrer Guds rettferdige 
vrede og hadde uendelig langmodighet behov. Og 
at det er av Guds langmodighet vi, både som 
enkeltpersoner og som folk, har fått del i Guds 
frelse. La oss ikke utfordre Guds dom. Men på 
den annen side kan vi være fullt forvisset om, at 
han vil tale i rett tid og la det merkes alle vegne, 
at han er Gud og ikke lar sig spotte. Og han vil 
anta sig alle sine troende og fri dem fra deres 
fiender og vende, hvad ondt de måtte lide, til det 
gode og lokke frem omsider en herlig trøst av 
tårens sed. Han skal ikke alltid tie og være stille, 
men tre frem med velde og vise, hvem han er, så 
alle hans fiender blir lagt for hans føtters skam- 
mel. I håp til ham kan vår sjel være stille og vi 
kan trygt sette all vår lit til ham alene. Frelsen 
i Kristus er fullt tilstrekkelig for hver den synder, 
som i troen tilegner sig den. Og denne frelse er 
fullkommen og skal fullbyrde Guds vilje med oss 
og i oss, tross all nølen og tross all fiendens makt. 
Må den lyse som frelsens bluss over vår vei, må 
den stråle som vardebluss over vårt land. Må den 
gjøre sin gjerning i og gjennem oss alle! 

»Bi på Herren, vær trøstig og ditt hjerte være 
sterkt, ja, bi på Herren.< Salme 27, 14. 

6. juli. 


Frykt ikke! 


En stor tro. Matt. 9, 22. 


Vi møter i teksten en kvinne som hadde lidt 
av blodsott i 12 år. Hun får et møte med Jesus. 
Hun eiet den rette tro. Ekte og stor var den. 
Det kan vi forstå av hennes ord: »Kan jeg bare 
få røre ved hans klædebon, så blir jeg helbredet.< 
Hun rører ved det og får lægedommen. 

Det var nød som drev henne til Jesus. Vi bør 
ikke søke Jesus bare i nødens og sykdommens 
tider. Men nød har ført mange til Jesus. Livet 
presser hårdt på i slike tider. Da røiner det på 
for alvor. Og godt er det, når det er så, at jo 
større nøden er, dess mer søker en inn til Jesus. 

Hun hadde, som før nevnt, en stor tro. Hun 
hadde kastet all tvil på dør. Hun var sikker. 
>Jeg blir helbredet.< Han svikter ikke min tro. 

Jesus priser troen — på mange steder. Om den 
kananeiske kvinne sier han: »Enn ikke i Israel 
har jeg funnet så stor en tro. Til den blodsottige 
kvinne lød det: »Din tro har frelst dig.< 

Den eneste redning for den som er syk av 
synd er å gå denne kvinnes vei: Troesveien. 

Uten tro ingen redning. Men med tro følger 
redningen. Har du som leser disse linjer følt 
din åndelige sykom? Den må du føle. Jeg sier 
ikke hvor meget. Du kjenner ordet fra vår Frel- 
ser: »De friske har ikke læge behov, men de som 
lider meget (grunnteksten). 

Og jo mer en lider. jo mer lenges han efter lægen. 

Så var det nok også med denne kvinne. 

Men hun fikk troens store belønning: »Vær 
frimodig, datter! Din tro har frelst dig.< Måtte 
vi eie denne tro og få dens lønn. 

7. juli. 


Frykt ikke! 


Vår sjel bier på Herren, han er vår hjelp og vårt skjold. 
Salme 33, 20. 


Her tenker salmisten på personligheten, det 
tenkende menneske, som føler og kan bestemme 
sig til det onde eller til bønn og lovprisning. Ofte 
taler salmisten om at hans sjel skal vente på Her- 
ren. Hans sjel var stundom i nød og farene var 
mange og store, men han ropte til Gud om hjelp. 
Livet har mange prøvelser, og de kan være for- 
skjellige, men alle kan gå til Herren med dem: 
»Kast på Herren hvad dig tilskikkes.< »Veli din 
vei på Herren og forlat dig på ham.< »De for 
vill å ørkenen i uveisomt øde.« »de satt i mørke 
og dødsskygge,c »de for ut på havet og omtum- 
ledes som drukne.< men de ropte til Herren i sin 
nød og av deres trengsler førte han dem ut. Intet 
er så mørkt at ikke Herren kan lyse op. ingen 
knuter så vanskelige uten at Herren skal kunne 
løse dem. Vanskeligheter reiser sig og stormen vil 
knuse vårt lille fartøi, men Herren kan styre mel- 
lem alle brenninger. Andre kan ville hjelpe. men 
de trenger selv til hjelp. Atter andre kan være 
som presten og levitten, de går forbi, men Herren 
både kan og vil hjelpe. Han elsker. derfor vil 
han. han er allmektig, derfor kan han. Han er 
vår hjelp og vårt skjold. Han er din hjelp, i 
nøden funnet såre stor. Han er det skjold som 
skal slukke alle den ondes brennende piler. Lær 
å bie på ham og du skal få ny kraft og løpe uten 
å bli trett. Han har sin egen tid og sin egen måte, 
men hjelp vil han sende. La ditt hjerte fryde sig 
i ham. Han eri liv og død den som bringer trøst. 

8. juli. 


Frykt ikke! 


Før min sjel ut av fengslet, så deg kan love ditt navn. 
De rettferdige skal samle sig omkring mig når du gjør 
vel imot min sjel. Salme 142, 8. 


Det er naturligvis ikke hyggelig å sitte i fengsel. 
Det er en ufri stilling. Den fengslede berøves jord- 
livets gleder og fornøielser. Han blir brennemer- 
ket ved opholdet i fengslet. Det er jo en skam 
og en vanære å være fengslet. 

David var kommet i fengsel, fordi han var for- 
fulgt av kong Saul. Han måtte søke skjul i en 
hule. Og nu var han full av frykt for de kom- 
mende begivenheter. Da er det han roper ut: Før 
min sjel ut av fengslet, så jeg kan love ditt navn. 

»Fengslede menneskesjele« — det er den in- 
skripsjon vi kan sette over mange menneskeliv. 

Den, der lever utenom livssamfundet med Gud. 
er i fengsel. Der er ingen fred for den ugudelige. 


Akk visste du som går i syndens lenker 
hvor hårdt det er det satans tyranni. 
Du skulde ei et øieblikk betenke 

og søke ham som dig kan gjøre fri. 


Følelsen av å være i fengsel får også den sjel, 
som engang var lykkelig i Gud. som har mistet 
livssamfundet. og som er kommet på avveie. 

Eller en sjel kan plages av hemmelige synder. 
Da er man i fengsel. »Din hånd lå tungt på mig 
og min livskraft svant hen som ved sommerens 
tørke.< (Salme 32). 

Kjære venn, der er befrielse fra syndens makt 
og herredømme. Der kommer en til din hjelp, 
og det er den sterke Herre Jesus. Lukk ham inn. 


ps 

9. juli. 


Frykt ikke! 
Triumf i lidelsen. Salme 23, 5. 


>Du dekker bord for mig like for mine fienders 
øine.« I den største fare, ansikt til ansikt med 
fienden og lidelsen opleves Guds forunderlige nær- 
het og hjelpende hånd. »Han dekker bord for 
dem.< Han tilfører dem den nødvendige kraft. 
Ja. han skaper feststemning og glede midt i farens 
stund. »Du salver mitt hode med olje; mitt beger 
flyter over.< Selv i den bitreste nød kan en kri- 
sten kjenne en overflødig glede og gjennembeves 
av lovsang og takk. 

Martyriets historie kan fremvise utallige eksem- 
pler på dette. I den mest kvalfulle død, overfor 
sataniske fiender har lovsangen kunnet stige mot 
Gud. 

Mange kristne kjenner mere til motløsheten og 
frykten enn den triumferende glede. De går ofte 
i angst for fremtiden. De ser hvordan gudløsheten 
og vantroen mere og mere ruster sig til kamp mot 
kristendommen. Skal Guds sak til slutt bukke 
under her i verden? 

Det er også kristne som lever i motløshet over- 
for syndemaktene i deres eget liv. De synes det 
blir nederlag. Er så ikke det hele håpløst? Tør 
de virkelig håpe på nogen gang å nå målet? Og 
de kjenner kanskje også noget til frykten for den 
store fiende. døden. De skjelver ved tanken på den 
underlige dagen. da de skal dra inn i dødens land. 

Kjære venn, du behøver ikke frykte hverken for 
fremtiden eller syndemaktene eller døden eller no- 
vet i hele verden. For det er alt sammen i Jesu 
hånd. Han er seierherren fra Golgata. Ham til- 
hører fremtiden. Skal vi slippe ham mere til i 
vårt liv? Så skal han dekke bord for oss, og få 
vårt beger til å flyte over av takk og pris. 

10. juli. 


Frykt ikke! 
>Den som ber, han får. 


Be, så skal eder gives: let så skal I finne; bank pi så 
skal der lukkes op for eder. Matt. 7, 7. 


Det er mange måter å be på: vanebønn. som 
aldri fører frem. I Math. 15. 8 står skrevet: »Dette 
folk ærer mig leppene. men deres hjerte er langt 
borte fra mig.« Enn videre fariseeren som takket 
Gud for at han var bedre enn andre og gikk dog 
urettferdiggjort til sitt hus. 

Jesus sier oss hvordan vi skal be i Math. 21. 22: 
Alt hvad i ber om med tro i Eders bønn, det skal 
I få.« Og i Joh. 14, 13: »Og hvad I ber om i mitt 
navn, det vil jeg gjøre.< Disse og lignende for- 
jettelser har vi fra Jesu egen munn om troens 
bønn i Jesu navn. 

En liten gutt i Sverige var blitt syk. Foreldrene 
bragte ham til kirurgen. Den lille blev lagt på 
operasjonsbordet. men lægen fant at den lilles 
hjerte var så svakt og urolig at han ikke turde 
bedøve ham. Mens lægen og assistenten stod og 
rådslo om dette, sa den lille: »Når mor ber. da 
blir hun rolig.< Lægene la ikke merke til barne- 
snakket. Men plutselig foldet den lille sine hen- 
der og ba høit og tydelig: »Gud som har oss 
småbarn kjær, se til mig som liten er. Hjelp mig 
denne dag å være snild og god, dig Gud til ære.< 
Kirurgen blev opmerksom og undersøkte guttens 
hjerte og fant at det slo jevnt og rolig. Operasjo- 
nen lyktes, og da den lille var båret ut. knelte den 
lærde kirurg ned og med tollerens bønn overgav 
han sig til Gud. 

Lær mig å bede, Gud, lær du mig bønn. 
Gi du mig barnets tro, lær du mig bønn. 


— 201 — 
1. juli. 


Frykt ikke! 


Den som seirer han skal således klædes i hvite klær, 
og jeg vil ikke utslette hans navn av livsens bok, og jeg 
vil kjennes ved hans navn for min far og hans engler. 


Åb. 3, 5. 


Det skal ærlig vilje til å erkjenne nederlag, men 
det kan ikke i lengden skjules. Hvem lengter ikke 
efter å kunne seire og ombytte vantro med tro, 
svakhet med styrke, ifra urenhet til renhet. Ja. 
istedetfor å være ubehersket å bli en, som eier 
salighetens ro over sig. Men våre gode forsetter 
fører ikke frem og våre høie idealer faller i grus. 
Dersom det ikke var mulig å seire, hadde mesteren 
aldri sagt: frykt ikke, ti jeg har overvunnet fien- 
den. Vi må forsøke og det går an med ærlig vilje 
å annamme den nåde og kraft, som skjenkes hver 
den som bøier sig i støvet for den Herre Jesus 
Kristus og tar sitt kors op og følger efter, i meste- 
rens fotspor. Hvad er den hvite klædning som vi 
skal iføres, er det ikke vår sjels besmittede klæde- 
bånd. som blir renset i Jesus Kristus blod, og et 
nådens under er skjedd. Vi fremstår som nye 
skapninger og vårt navn er skrevet i livsens bok, 
og der skal det få stå sier Jesus, dersom vi gjør 
bruk av det herlige frelsens verk som er tilveie- 
bragt ved korset. La oss alltid våke, så vil vi eie 
barneskapets ånd i vårt hjerte og vi lever og sei- 
rer ved ham, som har elsket oss først, og vi skal 
efter skriftens ord få opleve det store øieblikk i 
himmelen. da den store trengsel er over, at vårt 
navn bli opropt. La oss bekjenne hans navn for 
menneskene, det er seier i det, og da vil han kjen- 
nes ved vårt navn for Faderen og hans engle. 


0 — 
12. juli. 


Frykt ikke! 


Og frykt ikke for dem som slår legemet ihjel, men ikke 
kan slå sjelen ihjel; men frykt heller for ham, som kan 
ødelegge både sjel og legeme i helvede! Matt. 10, 28. 


Vår frelser betrakter menneskelivet og forhol- 
dene i lyset av det kommende liv. Det nærværende 
liv kan være utsatt for hårde prøvelser, for lidelser 
av mange slag, for andre menneskers anslag og 
forfølgelser, ja så langt kan det gå, at livet må 
gis som innsats for den dyrebare tro på Gud og 
hans sønn Jesus Kristus. Martyrenes hellige ska- 
rer bærer sitt vidnesbyrd derom. Enten de blev 
ført frem for ville, glupske dyr på arenaen. eller 
de blev ført op på bålet. så kunde de skuelystne 
bli vidne til, at Jesu tro efterfølgere fikk en sei- 
rende og triumferende kraft over sig. Jesu ord: 
Frykt ikke! gav dem en fryktløs styrke i den hår- 
deste lidelse. Frimodige, med en uforklarlig hellig 
kraft, kunde de gå den vei, som førte dem til op- 
givelse av sig selv og alt. Hvem skal fryktes? 
Gud! Han alene er majesteten, han er den ster- 
keste fremfor den sterke. Han er mektig til å 
frelse og til å ødelegge. Jak. 4, 12. Der er noget 
bakom dette kortvarige liv. For den, som er tro 
inntil døden åpner der sig en evig herlighet. En 
krone glimter i sin guddommelige glans gjennem 
selve offerlidelse og død. Han som har øie med 
de små spurver, har også øie med sine barn her 
nede. De er foraktet av verden, men høiaktet av 
himmelen. 

Er du en av Herrens små? Da behøver du ikke 
å frykte! 


— 203 — 
13. juli. 


Frykt ikke! 


Han skal skynde sig å hjelpe dem til deres rett. 

Luk. 18, 7—8. 

Vi lever i frafallets tid. 

Jordens fyrster rådslår mot Herren og mot hans 
salvede. »Troen svekkes og avtar. Hatet mot 
Kristus økes, og da det ikke kan ramme ham vil 
det ramme hans folk. Derfor blir det vanskelig 
å være troende. Eftersom tiden går vil jorden bli 
et trengslenes sted for Guds trofaste barn. Og 
trengslene vil bringe mange til fall. Derfor ut- 
bryter Jesus med vemod: »Når Menneskesønnen 
kommer, mon han da vil finne troen på jorden.< 

Men under vanskeligheter og trengsler har Guds 
barn en herlig rettighet. — Løftene er deres, ad- 
gangen til nådens trone er åpen for dem og Gud 
har gitt dem retten til å bli hørt. Og denne rett 
er beseglet med Jesu blod. 

Han vil skynde sig til sine utvalgtes hjelp, de 
som roper til ham dag og natt. Han har aldri 
kunnet svikte sitt løfte. og vil aldri svike. Sann- 
heten herav bevises gjentagende av salmisten i 
den 107. salme. Her ser vi Herrens utvalgte folk 
i deres nød. 

— De för vill i ørkenen, de led hunger og tørst, 
deres sjel vansmektet i dem, de satt i mørke og 
dødsskygge, de var bundne i elendighet og jern, 
de kom nær til dødens porter. — — Da ropte de 
til Herren i sin nød — — og av deres trengaler 
utfridde han dem.< 

Derfor sier Herrens gjenløste: »Pris Herren, ti 
han er god; hans miskunnhet varer evindelig.s 

Kjære sjel. — Du som har bedt og ventet og er 
nær ved å gi op. Hold ut, ti vær sikker i sin time 
skal svaret komme. Herren skal ile til hjelp. 

14. juli. 


Frykt ikke! 


Og det skal skje: før de roper, skal jeg svare. mens de 
enda taler, skal jeg høre. Es. 65, 24. 


Så omsorgsfull er Herren, så nøie følger han 
med i alt det, du oplever! Alltid vet han hvordan 
du har det, alltid vet han. hvad du til enhver tid 
trenger. Han kjenner dig ut og inn, så han alle- 
rede på forhånd har lagt tingene til rette for dig. 
så når du roper til ham, så har han allerede svaret 
på rede hånd, før du roper. Han trenger ingen 
lang forklaring for å forstå dig: før du er ferdig 
med din tale, er han der med sitt råd og sin hjelp! 
Det vil han at du skal vite. forat du desto trøsti- 
gere kan utøse ditt hjerte for ham, ja, du skal 
vite, at når du i tro og tillit ber ham om noget i 
Jesu navn, så har du det allerede! Å, for et under 
av Guds kjærlighet og omsorg. — Det vil nok 
hende, at Herrens svar ikke alltid er efter ditt 
ønske. Gud skje lov at det er så! For din for- 
stand rekker ikke så langt. Det har du nok også 
sikkert titt måttet erfare, og siden måtte du takke 
Gud for. at han bønnhørte efter sin gode og full- 
komne vilje og ikke efter din kortsynte. La du 
kun Gud få råde. Ydmyk dig under Guds veldige 
hånd også da, når hans vilje krysser din. da har du 
alltid noget godt å vente på! Han som ikke sparte 
sin egen sønn, hvorledes skal han kunne annet 
enn gi dig alle ting med ham! Frykt ikke, overlat 
du dig i hans hånd, som har lovet å ordne alt for 
dig endog før du roper. Ditt liv er ikke en kjede 
av tilfeldigheter, men en sikker gjennemførelse av 
Guds frelsesplan med dig. Gud være lovet! Amen! 

15. juli. 


Frykt ikke! 
For ondt budskap frykter han ikke. Salme 112, 7. 


Er det ikke så, at av menneskenes mange svak- 
heter er også disse to av de fremtredende: unødig 
frykt for ting som aldri kommer, og å gjøre for 
meget vesen av det, som er kommet i ens vei. For- 
håndsplagen er mange menneskers største ve 03% 
vånde i verden. Andre lever i en stadig mare om 
og på noget som engang hendte dem. 

De kjemper en negativ kamp mot negative fien- 
der i pessimismens ånd. De er mørke og tunge å 
omgåes — de er mørke skyer uten regn. 

For ondt budskap frykter jeg ikke. Dette er en 
helt annen ånd. Det er ord som har sin rot i en 
sterk, trygg moralsk tro og en god samvittighet, 
bygget på avgjort Guds tillit. 

Tillit til Gud — dette er ordet. Hvor verden er 
full av ulykkesprofetier i våre dager, og som oftest 
er det ondt budskap der bringes. 

Dette er vel nettop tidens store bøig, svakhet og 
største ulykke: pessimisme, mistro og angst. 

I vår tekst leser vi, at den rettferdige er av en 
annen og sterk ånd. Han skal til evig tid ikke 
vakle, og han skal være til evig ihukommelse, og 
for ondt budskap frykter han ikke, hans hjerte 
er frimodig. Hvorfor? 

Den enkle forklaring og sterke årsak er, at 
denne mann har lært den store kunst i alle prøver 
helt å fortrøste sig på Herren — dette er hemme- 
ligheten. Tør du min leser tro slik på Gud, at 
heller ikke du frykter ondt budskap? 

16. juli, 


Frykt ikke! 


Salig er du Israel! Hvor er et folk: som du, et folk hvis 
frelse er i Herren, ditt h jelpende skjold og ditt høie sverd! 
Dine fiender hykler for dig, og på deres høider treder du. 

5. Moseb. 33, 29. 


Salig er du, Israel! 

Det er Moses avskjedshilsen til det folk som 
ingen kjente så godt som ham. 

Er det en hån? 

Han kjente deres historie, hadde vært vidne til 
deres trellekår i Egypten, hadde hørt deres skrik 
til han ikke orket lenger. Allikevel: Salig er du: 

Han hadde ført dem gjennem ørknen i firti 
år. Svevet mellem frykt og håp for dette folk. 
Han hadde vært vidne til deres utroskap, hadde 
i hellig vrede kalt straffedommen ned over dem. 
Han hadde sett en hel generasjon dø i ødelandet. 
Og allikevel: Salig er du! 

Han visste også en del om deres fremtid. Det 
forjettede land, som lå foran dem, var ennu ikke 
deres. Det skulde koste dem meget blod før de 
fikk ta det i eie. Og allikevel: Salig er du Israel! 

Moses visste nok hvad han sa: Hverken fortidens 
fall, øieblikkets uvisshet eller fremtidens kamp 
kunde rokke ved det, som var årsak til Israels 
salighet. Deres frelse var i Herren! Herren var 
alltid den samme. Han hadde ikke forlatt dem. 
Tross de hadde vært utro. 

Åjo, — salig er du Israel — et folk hvis frelse 
er i Herren. De gloende piler som ennu skal sky- 
tes efter dem, skal bli like så mange bevis på, 
hvad det vil si, at Herren er et hjelpende skjold. 
Sverdslagene skal åpenbare mer av Hans kraft. 

Herren har et slikt Israel også idag. Og dette 
Israel har en slik Herre. 

17. juli. 


Frykt ikke! 


Ta derfor Guds fulle rustning på, at I kan gjøre mot 
stand på den onde dag og stå efter å ha overvunnet alt. 


Ef. 6, 13. 


Ingen når det forjettede land uten strid! Den 
stund du som en fattig synder, trett av ditt liv, 
sank ned ved Kristi kors, var det en som hevet 
en knyttet neve mot dig, og svor at striden for å 
komme hjem skulde bli het og hård. Og han hol- 
der sitt ord. Som en brølende løve går han om- 
kring for å fange sitt tapte bytte tilbake. Der 
skytes stadig kvasse piler mot dig. Fristelser lurer 
og snarene ligger så umerkelig fint for dine føtter. 
Ondskapens åndehær er virksom for om mulig å 
såre din sjel og bringe synden inn i ditt liv igjen. 
Du makter ikke å stå imot alene. Din kraft er for 
liten, din begavelse veier intet. Du må ha en rust- 
ning i striden for å vinne kronen og himlen! 

Det nytter ikke med deler av rustningen. Satan 
bare ler av dig og skyter sine piler treffsikkert 
mot det blottede sted. Du må ha Guds fulle rust- 
ning, intet mindre hjelper dig. Det er den eneste 
vei til å bli bevart og komme hjem. 

Har du denne rustning på dig, og kan du gjøre 
motstand idag? Har du ved bønnens hellige og 
underfulle makt iklædt dig den? Kanskje har 
Satan i sinne å gjøre et utfall mot dig idag. Hvor- 
dan er det med rustningen til å møte dette angrep. 
Har du noget blottet sted, hvor pilen kan trenge 
inn? Skynd dig da frem til din frelseshøvding og 
iklæ dig den hellige våpendrakt, som bevarer din 
sjel. Kommer så Satan, vil han finne, at du er 
innenfor en slik innhegning og skanse, at pilene 
ikke kan gjøre dig noget. Gå ikke dagen i møte, 
før du er iklædd den hellige rustningen! 

18. juli. 


Frykt ikke! 
Den som seirer. Joh. Äp. 2, 17. 


Hvem er det Guds ord kaller »den som seirer? 

For oss ligger det nær å tenke: det må være en 
fremtredende kristenpersonlighet, en kristen ka- 
rakter, en mann med store åndsgaver, en mann. 
som ser store resultater i arbeidet for Guds 
rike, o. 8. V. 

Men denne tankegang er falsk og har forvirret 
mange. Guds ord sier, at alt dette kan et menneske 
være og eie uten at det allikevel kan sies om ham: 
>Den som seirer.« Det ser vi av Joh. Åp. 2, 1—7. 

Å være en seirende kristen er å ha tilegnet sig 
den seier som Jesus seiret for oss. Den som med 
sannhet kan synge: 

»Jesus han har vunnet, jeg har seier funnet,< 
han er den seirende kristen. 

Å seire er med andre ord å finne inn til Jesus 
med sin synd og sine nederlag og bytte synd med 
nåde! Den strid Gud ber oss om å stride, er 
troens gode strid, det vil si striden for å opgi sig 
selv og regne med Kristus i sitt sted. 

Denne strid er det så lett å gli ut av. En måte 
det ofte skjer på er, at det en selv skal være og 
gjøre som kristen blir viktigere for en enn Kristus. 
Den veien gikk menighetsforstanderen i Efesus. 
En annen måte er, at en går på akkord med nogen 
synd. Den veien gikk Judas. 

Å bli bevart i troens gode strid gjennem livet. 
er å være »den som seirer.« Om ham gjelder alle 
de løfter Gud knytter til »den som seirer.« 

Tross da satan og hans makt, 
hev ditt banner venn. 
Seirens krone er henlagt 

til alle Daniels menn. 

19. juli. 


Frykt ikke! 

Kast på Herren hvad der tynger dig, han skal holde 
dig oppe. Salme 55, 23. 

»Kast på Herren hvad der tynger dig, han skal 
holde dig oppe! Det første var søken efter fred 
ved flukt, det annet er fred ved tro. — Herren 
skal gi kraft. De som venter på Herren, skal 
være som ørnene. 

Vi kjenner selv best tyngden av våre egne byr- 
der, derfor synes vi, at de er størst. Kristus der- 
imot, alles byrder — også dine. Derfor, frykt 
ikke, Kast din byrde på Herren. Dette å kaste 
innbefatter tro. Hvorfor skulde vi ikke tro på 
Jesus; han den fullkomne i sympati, nærværelse 
og makt. Åpne for ham ikke bare din byrde, 
men også det som omgir byrden, åpne ditt hjerte 
for ham. 

I den 26. salme tales der om å forlate sig på 
Herren og sette sin lit til Gud. Det betyr å klynge 
sig til og holde fast ved og være i union med Gud. 
Det er et fast håndtrykk. Det er et evig hånd- 
trykk. Han skal i evighet ikke la den rettferdige 
rokkes. — Gud lover ikke at han skal ta byrden 
bort, det er dem, som tjener Gud best under byr- 
den; men han lover at han skal holde dig oppe. 
Den som venter på Herren, skal være som ørnen. 
Troen har vinger til tjeneste og fred. 

Jesus jeg kun dig behøver, 

du mitt trygge tilfluktssted. 

Hjelp i nød og kraft i prøver, 

får jeg av din kjærlighet. 

La mig all dens sødme smake, 

hold mig fast ved ømhets hånd 

alle mine levedage 

og til sist annam min ånd. 
Frykt ikke. — 14 


—-—- gl 

20. juli. 
Frykt ikke! 
Velt din vei på Herren. Salme 22, 9. 


Den 22. salme i vår bibel er utpreget Messiansk. 
Allerede det første sier det. »Min Gud, min Gud! 
Hvorfor har du forlatt mig?« Disse ord som vi 
kjenner så godt fra Jesu munn på korset Lang- 
fredag. »Forlatt du og av dine blev, Ja, av din 
fader med.< 

Men hvad var det mest særpregede ved vår 
Herre og Frelsers liv her på jorden? Jo, nettop 
dette at han la alt i Herrens hånd. »I Faderens 
vilje<, som det så ofte står i Johannesevangeliet. 
I alle forhold og hvad det gjaldt så er det det 
samme: hengivelse i bønn og tro til den himmel- 
ske far. Også i lidelsens og dødens bitre stund 
møter vi det samme: »Skje ikke min, men din 
vilje. Jo, han — vår Herre og Frelser — »satte 
sin vei i Herrens hånd.« 


Men nu du og jeg, kjære leser. Har vi lagt oss 
dette ord på hjertet, og er vi begynt å efterleve 
det? Som troende mennesker vil vi i livet komme 
i mange situasjoner, som nok kan bli vanskelige å 
komme igjennem. Ikke nytter det å regne med 
sig selv, og å forlate sig på mennesker, fører hel- 
ler ikke frem, men til Herren skal vi få lov å 
komme. Og han forstår oss så godt. Det gjelder 
mitt personlige Gudsforhold, mitt familieliv, mitt 
arbeidsliv, eller hvad det måtte være, så vil barne- 
troen våge å legge »sin sak i Herrens hånd<. Ja, 
ikke bare saken, men også dig selv. Glem ikke 
det siste, ti ofte kommer du til Herren, kun med 
dine sorger og bekymringer, og går selv bort. 
Legg både dig og ditt i Herrens hånd, i de velsig- 
nede hender, hvori du er tegnet. Der er du trygg. 


sssstsmatnnå 

21. juli. 


Frykt ikke! 
Frykt ikke, for jeg er med dig. Es. 41, 10. 


For et vidunderlig løfte! Bare dette ene ord 
fra Gud burde kunne fordrive all frykt fra de 
troendes hjerter. 

Frykt er en almen og forferdelig lidelse, og 
som all annen lidelse er den en av syndens følger. 
Før syndefallet var frykt eller redsel ukjente be- 
greper. For å kunne frelse sine barn fra denne 
lidelse sier Gud igjen og igjen: »Frykt ikke!< 

Da jeg var liten var jeg forferdelig mørkredd, 
og det hendte ikke så sjelden at far, efter mørkets 
frembrudd, bad mig hente ett eller annet derute 
i mørket. Han sa ofte: »Vær ikke redd, gutten 
min, der er ingen fare<. Hans ord maktet ikke å 
befri mig fra redselen. Men når han tok mig i 
hånden og sa: »Vær ikke redd, jeg skal gå med 
dige, da var all frykt feiet vekk. Med far ved min 
side kunde jeg gå hvor som helst, uten å være redd. 

Er det ikke nettop slik Gud, vår himmelske Far, 
handler med oss idet han hvisker inn i vårt øre: 
»Frykt ikke, for jeg går med dig!e — Jeg styrker 
dig, og hjelper dig og holder dig oppe med min 
rettferds høire.< Jesus gjentar dette løfte og under- 
streker det: Mine får hører min røst, og jeg kjen- 
ner dem, og de følger mig, og jeg gir dem evig liv, 
og de skal aldri i evighet fortapes, og ingen skal 
rive dem ut av min hånd. Min Far som har gitt 
mig dem er større enn alle, og ingen kan rive dem 
ut av min Fars hånd, jeg og min Far, vi er ett.< 
Joh. 10, 27—30. Idet han gir disiplene ordre om å 
gå ut i den mørke, onde verden med evangeliet 
sier han: »Og se! Jeg er med eder alle dager inn- 
til verdens ende!< 

Vær ikke bange hvad enn der skjer, Gud skal 
bevare dig. Amen! 

22. juli. 


Frykt ikke! 


Herren er god mot dem, som bier efter ham, mot den 
sjel som søker ham. Begr. 3, 25. 


I vårt hjem lærte far og mor oss denne gripende 
bønn: Takker Herren ti han er god og hans mis- 
kunnhet varer evindelig. Der er ingen bønn som 
i de skiftende tider har øvet en mere velsignet 
innflydelse over mitt liv enn denne. Dette at vi 
kan regne med Guds godhet er noget så guddom- 
melig og stort for det menneskelige hjerte, at vi 
står der i dyp beundring og grepethet over en 
sådan Gud. For sådan er vi ikke selv. Hvor lett 
kan ikke alt annet få øve innflydelse over vårt 
sinn og hjerte og hvor ofte har en ikke vært skuf- 
fet over andres onde tanker og handlinger. Men 
Gud er evig god. Derfor kan vi trygt bie på ham, 
selv i onde tider. Han vil komme oss til hjelp i 
vår nød og vanskeligheter, så vi ved hans hjelp 
skal komme igjennem. Og det å bie på Gud, det 
er å søke ham igjen og igjen. Aldri gi tapt, men 
holde ut og vi skal få opleve Jesu ord: Den som 
beder han får, den som leter han finner og for 
den som banker på skal der lukkes op. 


Inn i Jesu favn dig giv, 
han skal dig ei slenge hen. 
Satan til et tidsfordriv, 
nei han er så tro en venn, 
la det storme som det kan, 
du skal komme vel i land. 

23. juli. 


Frykt ikke! 


Som en mor trøster sitt barn, således vil jeg trøste eder. 
Es, 66, 


Hvem står bak disse ord? Er det mennesker? 
Å nei! Da vilde vi idag ikke stanset ved dem. 
Vit dog, det er Herren selv. Det er et av de 
mektige ord i vår bibel, som innledes med: Så 
sier Herren. 

Hvad Herren har sagt lar sig ikke rokke. Det 
ikke bare vet den troende, men det oplever han. 

Og hør nu! Ingen forstår oss som mor, ingen 
kan trøste, som hun kan det. Ingen kan tale ord 
så milde og kjærlige som hun. Jo én ennu. Han 
som talte det ord vi nu dveler ved. 

Men gjelder ordet alle? Å nei. Kun dem som 
trenger trøst. Ikke de hovmodige. men de ydmyke. 
Ikke de sorgløse, men de sorgfulle. Ikke de selv- 
rettferdige, men de skyldbetyngede. 

Er så ordet talt til dig? Om ikke. da er heller 
ikke denne boks trøsteord talt til dig. Du har jo 
ennu ikke sett du er »ussel og ynkelig. fattig og 
blind og nøken.< Men den som har sett, han løfter 
sitt hode mot bjergene og spør: Hvorfra skal 
hjelpen komme? 

Jo, hjelpen kommer fra Herren! Lytt til trø- 
stens toner fra himlen! Som liflig musikk skal 
de lyde i dine øre: Som en mor trøster sitt barn, 
så vil jeg trøste eder.< 


Dypt i mitt hjerte. senkes skjønne toner ned, 
demper all smerte, bringer sjelen fred. 

Over havets bølger lyder sang fra fjerne land. 
når jeg tonen følger, ser jeg hjemmets strand. 

24. juli. 


Frykt ikke! 
Den sig selv fornedrer, skal ophøies. Matt. 23, 12. 


»Den som vil være stor skal være alles tjener< 
— sier Herren Jesus, idet han advarer mot farise- 
ernes herskelyst og streben efter å synes mer enn 
de egentlig var. 

Herrens ord gjelder ikke bare fariseerne. Lysten 
til selvophøielse merkes også hos oss. Ofte-bruker 
vi store ord uten tilsvarende indre liv. 

Må vi derfor ydmyke oss og be: 

Herre frels oss fra skinnhellighet og overfla- 
diskhet. (Ti intet hindrer vår vekst i nåden som 
nettop det). 

Lysten til å være stor gjør oss bare urolige og 
fredløse. 

Streberen er alltid engstelig for, at han ikke skal 
bli anerkjent nok. at han ikke skal bli den største, 
men den som er villig til å være alles tjener. be- 
høver aldri å ense fornærmelser og tilsidesettelser. 
Han har hjertefred og åndelig balanse under alle 
forhold. 

Hvorledes skal vi kunne underordne oss slik? 
Vi må lære av Ham, som er saktmodig og ydmyk 
av hjertet. 

Laodikea er den by som ligger lengst borte fra 
Golgata. I Laodikea sier man: »Jeg er rik og 
har overflod.« Flytt ut av denne i hovmod sunkne 
stad og bo alltid hos Herren Jesus, han som for- 
nedret sig selv, så han var lydig til døden — ja 
korsets død, da blir man frimodig. 

25. juli. 


Frykt ikke! 


Det som et menneske sår, det skal han og høste. —— == 
Gal. 6, 2, 7—9. 

La oss gjøre det gode og ikke bli trette! for vi 
skal høste i sin tid, såfremt vi ikke går trett. 

Vi er alle såmenn. Ved våre ord og handlinger 
setter vi bølger i bevegelse som i sine virkninger 
vedblir å rulle lenge efter at vi selv har lukket 
våre øine i døden, bølger som ruller inn over 
evighetens strande. 

Det er alvorsfullt å leve. I en viss betydning 
bygger vi her nede vårt evige hus og vever vår 
evige drakt hvor renningen er år, dager, timer og 
minutter og islettet er tanker, ord og gjerninger. 

Man taler om å tømme livets beger. Livet er 
dog ikke et beger som skal tømmes, men en gyllen 
kalk som skal fylles med det som er hellig og 
godt. Vi har alle en innsats å gjøre i livet. 

Denne vårt livs innsats er en utsed for evigheten, 
og vi skal høste hvad vi sår, ja høste mer enn vi 
sår. Godt eller ondt. Det onde har spireevne og 
forplantningskraft såvel som det gode. Det er ikke 
bare den gode sed som bærer rik fold. 

La oss så godhetens sed! Selv om utseden ofte 
vil være en vintersed som i en lang vinternatt må 
vente på de nådens solstråler som vekker til liv 
og vekst, så skal vi dog høste i sin tid. 

La oss så ikke bli trette av å gjøre godt — 
mot andre. Hvad vi gjør for oss selv vil visne og 
og dø, men hvad vi gjør for andre vil leve i all 
evighet. 

Alt finner vi igjen for Herrens trone, 

alt som har evig verd, vi finner der, 

men ingen stjerner får vi i vår krone 
som ei vi selv har tendt mens vi var her. 

26. juli. 


Frykt ikke! 


Den Herre Herre er min frelses styrke; du dekker mitt 
hode på rustningens dag. Salme 140, 8. 


Min frelses styrke. 


Troslivet er et liv ikke bare i hvile, men også 
i kamp. Mange og sterke fiender setter alt inn 
på å skade og tilintet gjøre Guds folk, og det 
enkelte Guds barn, og disse fiender er så mektige 
og listige at vår egen styrke og kløkt ikke strekker 
til hverken til angrep eller forsvar. Vi trenger 
hjelp utenfra, og takket være Herren! Han sender 
oss hjelp fra helligdommen og støtter oss fra Sion. 

Det er dette som uttrykkes i salmens ord: »Den 
Herre Herre er min frelses styrke.< Han er den 
styrke som vi frelses ved. Og det sies til Herren: 
»Du dekker mitt hode på rustningens dag< — det 
vil si, når det møter, som gjør det nødvendig for 
oss å være iført rustning for å kunne stå imot 
fiendens angrep dekker han mitt hode. 

Hvor det er om å gjøre, at vi ser og erkjenner 
vår egen skrøpelighet, så vi får bruk for Guds 
kraft og blir helt avhengig av den! Da oplever 
også vi det, som apostelen Paulus vidner om. når 
han sier: »Når jeg er skrøpelig, da er jeg sterk!« 

Den Herre Jesus vil være vår frelses styrke. Han 
vil gå imot fienden, han vil dekke vårt hode på 
rustningens dag, ja, som med et skjold vil han 
dekke oss med nåde. Hvad skal så vi gjøre? Vi 
skal be. Og i Efeserbrevets 6. kapitel, hvor der 
tales om å være iført Guds fulle rustning, finner 
vi høidepunktet i disse ord (v. 18): »idet I til 
enhver tid ber i ånden med all bønn og påkallelse 
og er årvåkne deri med all vedholdenhet.< Og så 
skal vi stole på Herren, i den hårdeste kamp. 

27. juli. 


Frykt ikke! 


Men Jesus hørte det ord som blev sagt, og så til syna- 
gogeforstanderen: Frykt ikke; bare tro. Mark. 5, 36. 


Sykdommen var kommet inn i Jairus hjem, som 
den nok før eller siden kommer inn i vårt. Sik- 
kert var alle menneskelige midler forsøkt for å 
redde den unge pikes liv, men nu »lå hun på det 
siSte.< 

Det er tross alt tro i Jairus hjerte, ti så lenge 
det er liv er det håp. Da sier han til Jesus: 
Kom og legg dine hender på henne, så hun må 
bli frelst og leve.< 

Men så kom budet: »Din datter er død.« Alt 
er forbi, håpløst. — 

I dette mørke lyser Jesu ord: »Frykt ikke. Bare 
tro.« Og han hjelper hvor menneskelig beregning 
ser alt som håpløst. 

Vi trenger å høre dette ord daglig i vårt jevne 
hverdagsliv. Det er alltid meget, som vil vekke 
frykt og bekymring. 

Mest trenger vi det når alt ser håpløst ut, »når 
ingen vei jeg ser. hvor jeg kan vandre mer.< 

Lykkelig den som i tro kan få klynge sig til 
dette Herrens ord. Vi kjenner vel alle til, hvor 
det kan være usigelig vanskelig å gripe det. Men 
la oss prøve på det, nettop når alt ser umulig ut. 
De som har prøvet det, har som Jairus fått erfare 
at det holder. 

Og selv om veien skal bli lang gjennem sorgs 
og motgangs dype dale, skal ordet vise sin sann- 
het. Om ikke før, skal det vise sig i evighetens 
klarhet at »løftene svikter ei.< 

28. juli. 


Frykt ikke! 
Davids salme 59, 17. 


Denne salme er en bønn av en som er i nød og 
roper til Herren om frelse. 

Fiendene gjør hvad de kan for med sin ond- 
skap og bakvaskelse å ødelegge ham. Men han 
overlater fiendene til Herren: ti ham hører hev- 
nen til. Og selv er sangeren trygg og viss på, at 
Herren skal hjelpe ham. Så trygg er han, så viss 
på frelsen, at han vil prise og lovsynge sin Gud. 

Dette er til alle tider en grunntone i tilliten til 
Gud: om uvenner og fiender vil skade, så er den 
troende trygg i Herrens hånd. Han er jo den all- 
mektige Gud. Han er jo den kjærlige Fader. 
Han har jo lovet å hjelpe sine barn. Hans løfte 
er å stole på. Han er din klippe. din borg, ta din 
tilflukt til ham. Så skal du ikke rokkes. Det er 
så, at det stundom ser anderledes ut og fiendene 
får i det ytre overtaket. Det måtte selv Guds en- 
bårne sønn opleve. Men i det dype, i det evige 
kan ingen skade Guds utvalgte. For Herren tar 
alt i sin hånd og vender det til det gode for dem 
som frykter ham. 

Noget av det mest opløftende ved denne og 
andre av salmene er, at sangeren har tro nok til 
å takke og prise Gud allerede før frelsen er der. 
Så trygg er han på, at hjelpen vil komme. Slik 
var det også med Jesus. Da han stod ved Lazarus's 
grav takket han Gud på forhånd, for han visste 
at han vilde høre ham. 

Måtte Gud gi oss mere av troens visshet og 
trygghet, så skulde der skje større ting i vårt eget 
hjerte. — 

Måtte Gud gi oss mere av sann tro. »Vår Gud han 
er så fast en borg, han er vårt skjold og verge! 

29. juli. 


Frykt ikke! 
Jeg frykter Gud. Ps. 3, 6—1. 


Jeg frykter ikke for Gud, men jeg frykter ham. 
Dette lyder som en selvmotsigelse, men er det 
ikke, likeså litt som Luthers ord om å frykte og 
elske Gudc i innledningen til de 10 bud. 

Som kristne eier vi i troen på Jesus Kristus en 
nådig Gud, som vi ikke frykter for, men får lov 
å kalle vår Fader, en Gud med fars hjertelag for 
sine barn og hvis faderfavn alltid er åpen. Men 
denne Gud, som vi ikke frykter for. ham skal vi 
frykte, d. v. s. nære ærefrykt og ærbødighet for, 
og ikke gjøre imot og bedrøve. 

Mon ikke Guds barn idag trenger å legge sig 
dette på hjerte? Eldre tiders ærbødighet og re- 
spekt for foreldre og foresatte savner man ofte 
hos nutidens barn og ungdom. Slagordet synes å 
være: >ærer de unge!« I mange hjem er det 
barna som er herrer. Foreldrene rår ikke med 
dem og ser ofte i selvopgivelse og slapphet gjen- 
nem fingrer med deres feil og forgåelser. 

Noget av denne uærbødighetens ånd synes også 
å prege mange menneskers forhold til Gud. Man 
ser på ham nærmest som en snild og medgjørlig 
gammel bestefar, som ikke tar det så nøie. Sanne- 
lig, den kjente sveitserteolog Karl Barth har her 
hatt sin store misjon og sagt et ord i rette tid, 
når han har minnet om, at Gud er skaperen og 
vi det skapte. 

Gud er vår himmelske far. Når vi husker det, 
skulde vi fylles av den ærbødighet og kjærlighet, 
som Guds ord kaller gudsfrykt og si med Josef: 
>Hvordan skulde jeg gjøre denne store ondskap 
og synde mot Gud?< Og han gir kraft. Frykt ikke. 

30. juli. 


Frykt ikke! 


Han gir den trette kraft, og den som ingen krefter har, 
gir han stor styrke. Gutter blir trette og mødige og unge 
menn snubler. Men de som venter på Herren, får ny kraft. 

Es, 40, 29—31. 


Ny kraft. 


Der var tider da Israels folk manglet moralsk 
og åndelig styrke. De var trette og kraftløse, 
fordi de hadde glemt Herren, og de blev et le:! 
bytte for sine fiender. Slik går det med ethvert 
folk, hjem og enkeltperson, som setter Herren 
utenom. Men den. som bier på Herren. får nv kraft. 

Der satt i Jerusalem en liten motløs flokk. De 
syntes å ha tapt i kampen mot sine og Jesu fien- 
der. Deres kraftkilder var uttømt, men nu biet 
de på Herren, slik som Mesteren hadde sagt dem. 
Og Herren skuffet dem ikke. Pinsedags morgen 
fikk de opleve Guds kraft som aldri før. De blev 
fornyede mennesker. Aldri før hadde de eiet en 
slik tro, kjærlighet, kraft og sådant mot som nu. 
Lik ørner kunde de heve sig høit over all jordens 
smuss, og ingen fiendehånd maktet å stanse dem 
i deres begeistrede mot til å tjene Herren og 
fremme hans rike på jorden. I deres hjerter 
brente kjærligheten til Jesus og kjærlighet til 
mennesker, ja, endog sine fiender fikk de kraft 
til å elske. Ennu idag gjelder Herrens løfte: Den 
som bier på ham, skal få ny kraft. 


O ja! jeg tror på Jesu ord 
som sier, han har mig kjær. 
Når min dag er trang 

og min natt er lang. 

Er min Frelser særlig nær. — 

31. juli. 


Frykt ikke! 


Dersom vi dømte oss selv, blev vi ikke dømte; men når 
vi dømmes, da revses vi av Herren, forat vi ikke skal for- 
dømmes sammen med verden. 1. Kor. 11, 31—32. 


Ingen dømmer sig selv, før han kjenner sig selv. 
Og ingen kjenner sig selv, før han blir prøvet. 
Prøven viser oss, hvem vi virkelig er, for å gjøre 
oss bedre enn vi er. Når du dømmer dig selv fri- 
gjør Herren dig og gir dig en dobbel velsignelse. 

Guds folk revses mere av Herren enn andre, 
fordi deres feiltrin og synder er verre enn andres. 
Ikke at de synder mere enn andre, eller at de er 
verre enn andre tvertom — men de har mere 
lys enn andre. De har åndelig dømmekraft. Deres 
samvittighet er oplyst. De har Guds ord og åndens 
iboen. De er større nåde bevisst ved syndernes 
fortapelse. Derfor er deres ansvar større. 

Ikke i lovens — men i evangeliets lys er deres 
synd større og verre enn andres: Qg Gud revser 
dem, for at de skal gå i sig selv. 

De troendes synd er verre enn andres ved det 
fordervelige eksempel den gir. Verden gjør den 
til en undskyldning for sig. Derfor revser Herren 
sitt folk, mens de andre går klar — for en tid. 


Gud hater synd hos hvem det er. Hvad vilde 
verden tenke, om Gud så gjennem fingre med synd 
hos sitt folk? Det var mange i Jerusalem som 
var likeså ille som David, men de gikk fri, mens 
Davids synd blev utbredt for solens lys og er Guds 
til denne dag. Er det bedre Herren tukter, enn 
tier. Den Herren elsker, den tukter han, og 
han hudstryker, hver sønn, som han tar sig av. 
Men all tukt synes vel mens den står på ikke å 
være til glede men til sorg, men siden gir den 
dem som derav er blitt prøvet, rettferdighets salige 
frukt. Det er ydmykelsens vei inn i helliggjørelsen. 

1. august. 


Frykt ikke! 


Mitt hjerte er rolig. Salme 57, 8. 


Når sjømannen er ute i stormfullt, urolig vær, 
lengter han efter den stille havn, hvor han kan få 
hvile ut. Den som møter storm på sin livsvei, 
lengter også efter et sted, hvor hans hjerte kan 
slå sig til ro. Hvor er der ro å finne? Den urolige 
samvittighet fristes til å søke ro borte fra Gud. 
Det blir den ro, som satan gir og som ender med 
døden. — Vil du finne ro, må du ikke flykte fra 
Gud, men holde dig nær til ham. Bare hos Gud 
kan et urolig hjerte finne hvile. Lær av sjøfuglen! 
Når den møter storm og uvær, løfter den sig på 
vingene så høit at den kommer over stormen. Der 
oppe er der stillhet. Du kan også løfte dig på 
bønnens vinger til stillheten oppe hos Gud. Der 
er du tryggere enn et barn i mors armer. Har du 
en ond samvittighet, som frykter Gud, så husk på, 
at Jesus har gitt dig rett til, tross din synd, å 
trede med frimodighet frem for nådens trone. 
Gjør du det, skal du få erfare den ro og fred som 
overgår all forstand. Har du før vært bedrøvet, 
skal du nu føle trang til å synge og lovprise Her- 
rens navn. 


Salig jeg hviler i Jesus, 

lyset beskinner min sti, 

bortfører skyer og mørke, 

gjør mig fra tvilen fri. 

Ledet i gressgang fin og skjær, 
drikkende livsens vanne der, 

voktet av Herren min hyrde så kjær, 
salig jeg hviler i Jesus. 

2. august. 
Frykt ikke! 
Derover fryder I eder, om I enn nu — når så skal 
være — har sorg en liten stund ved allehånde fristelser, 


forat eders prpvede tro, som er meget kosteligere enn det 
forgjengelige gull, som dog prøves ved ild, må finnes til 
lov og pris og ære i Jesu Kristi åpenbarelse. 

1. Pet. 1, 6—7. 


Dette er et ord til dig, min kjære bror og søster, 
du som denne dag har oplevet eller skal opleve 
fristelser og prøver. Du kan komme i allehånde 
fristelser. Den mest helliggjorte sjel får opleve 
det. Men så blir spørsmålet: Lever du i så inder- 
lig samfund med Gud, at du har sorg over den? 
Ja, da skal Herren trøste dig, for om du har sorg 
på grunn av fristelser, er det sikkert og sant, at 
de som sørger skal trøstes! Dersom du med hjer- 
tets forsett vil holde fast ved Herren, så vil han 
nettop gjennem de vanskeligheter som møter dig, 
vise sig underfull i råd og stor i visdom. Se nu 
hvad dagens ord sier dig: Ved din kamp mot 
fristelsene får du en prøvet tro. Lykkelig den kri- 
stensjel, som eier denne skatt! Den er noget annet 
enn munnsvær og teorier. Ja, Herren selv sier at 
den er kosteligere enn det fineste gull. Men som 
gullet prøves, — så må din tro også prøves i mot- 
gangens ild. Vær ikke redd for den, ti det er bare 
godt å bli kvitt det, som ikke tåler ilden. Makter 
du ikke å møte fristelsene? Hvorledes vil du da 
møte ham for hvis åsyn himmel og jord viker 
bort? »Men, — jeg er så svak,c sier du. Hvor 
godt! for da blir Jesu kraft din styrke. Og da 
seirer du! Og ved din seier, den som du vinner 
ved din prøvede tro, vil du bli til lov og pris og 
ære for Jesus Kristus. Så frykt da ikke. Nei, ordet 
sier, at når du er midt i allehånde fristelser, og 
føler sorg derved, da skal du fryde dig! Herren 
er jo din hjelper. Du skal mer enn seire! — 

| 
ude > så 

3. august. 


Frykt ikke! 


Guds nåde er åpenbart til frelse for alle mennesker. 
Tit. 2, 11—12. 


Da all nådens Gud og barmhjertighetens fader 
valgte å frelse oss, så kunde det kun skje av fri 
nåde, uforskyldt. Vi var syndere, fiender, ugude- 
lige, uduelige til det gode. Rom. 5, 6—10. Da 
frelse ved egen gjerning således var utelukket. 
og syndens lønn var døden, da oprettet Gud ved 
sin sønn Jesus Kristus en nådestol fra hvem han 
forkynte nådens og frelsens evangelium og åpnet 
for synderen troens dør til Guds rike. Kristus 
for oss på Golgata til syndsforlatelse og Kristus 
i oss ved troens lydighet til nytt liv i Gud, se 
dette er i sannhet Guds nåde. Kol. 1, 6. Rom. 4, 
4—8. Denne Guds saliggjørende nåde er virksom 
til å kalle, vekke, omvende, gjenføde og til å 
bringe oss ut av syndelivets forbannelse og inn i 
nådelivets velsignelse. Vi er i sannhet frelst av 
nåde ved tro. Det er alt en Guds gave både nåden 
og troen, ti Jesus Kristus er ikke bare troens gjen- 
stand men tillike dens ophav. Den dobbelte nåde 
er Kristus for oss og Kristus i oss. Kristus for oss 
som det Guds Lam der bar verdens synd og mot- 
tar vi den opstandne levende frelser gjennem Guds 
nådes ord og de øvrige midler, dåp og nadver, så 
hverken kan eller bør eller vil vi tvile på, at vi er 
Guds nådebarn. Likesom syndens lønn er døden, 
så er Guds nådegave et evig liv i Jesus Kristus. 
Rom. 6, 23. Og dette er Guds vidnesbyrd at han 
har gitt oss sin nåde, sitt velbehag, sin sønn, det 
evige liv. 1. Johs. 5, 11. Og han som gav oss søn- 
nen, hvorledes skulde han kunne annet enn gi oss 
alle ting med ham? 

Gud være takk for sin uutsigelige nådegave. 
Amen. 

4. august. 


Frykt ikke! 


Av din megen vandring blev du trett; dog sa du ikke: 
Jeg gir tapt! Du fant ny kraft i din hånd; derfor blev du 
ikke svak. Es, 51, 10. 


Din vandring. 


Livet er en vandring, du må gjennem, du må 
frem, vandre videre. Som med Israel: gjennem 
havet og ørkenens sand mot det forjettede land! 
Av din megen vandring blev du trett. Du kjenner 
til dette. Således med oss nutidsmennesker. Dog. 
der er forskjell: nogen vandrer i tro, andre uten 
tro. Du som vandrer i tro på Gud, du blir også 
trett av slitet og hverdagen, av livets hårde strid, 
av tornet sti, av bratte bakker og smale veier ute 
mot loddrette stup. Du blir ikke spart for fristei- 
sen, prøver storm og bølger, for satans brennende 
piler. Men du gir ikke tapt! Du taper ikke motet. 
din vandring er i tro, du løfter dine øine op til 
bergene, du vet hvorfra du kan vente hjelp. Din 
hjelp kommer fra Herren. Din tro ser op til Ham 
og du stråler av glede. Du gir ikke tapt, for midt 
i mørket kjenner du en hånd om din, du holder 
ut i tro som om du så den usynlige. Du fant ny 
kraft! Hvile og tillit gir ny kraft. De som venter 
på Herren får ny kraft, så de løfter troens og hå- 
pets vinger. Dine hender kunde henge ned, visne 
og uten kraft, men du fant ny kraft i din hånd, i 
tro retter du dem ut og løfter den op. Du blev ikke 
svak: i ordet og bønnen fant du ny kraft. I troen 
på din Jesu fullbragte verk og ved den Helligånd 
blev du styrket og trøstet. Du gjør tåredalen til 
en kildevang, du gir ikke tapt, du tror på ham som 
sa: Jeg er med eder alle dager inntil verdens ende. 


Frykt ikke. — 15 


— 226 — 
5. august. 


Frykt ikke! 
Likesom der av terebinten og eken, når de felles, blir 

en stubb igjen, så skal en hellig sed være dets stubb. 
Es. 6, 13. 
Det store stolte tre, der var en slik pryd for 
sine omgivelser, ligger idag jevnet med jorden, 
løsrevet fra sine forbindelser, kastet inn i dødens 
vold. — Det var denne vei det gikk med så mange 
mennesker. Du er måskje felt til jorden? Der er 
intet tilbake av det som prydet. Du gikk i dine 
stille timer og gledet dig over alle dine goder. 
De kalte dig »den velsignede, lykkelige,« og selv 
følte du ofte, hvordan ditt hjerte skalv i stille 
takk til Gud for han var så god imot dig. Og nu 
— alt det, som var synlig for alle, ligger idag 
knekket. — Og så lyst og godt som alt så ut nu. 
— Hvor du gråt dig trett. »Tomheten var stor.« — 
Hvad skal man si til dette? Der er to ting et 
sådant herjet menneske holdes oppe ved: 1) 
Frykt ikke — gartneren, han som felte treet, 
visste, der ikke var nogen annen vei til redning 
for dig. Han måtte gripe voldsomt inn. Der hadde 
sneket sig sykdom inn i treet, og så skar han det 


ned til roten, for å redde det. — Din redning lå 
i å miste alt. — 2) Det annet er dette: du har 
ingen grunn til å fortvile og frykte — for gart- 


neren levnet det vesentlige: roten. Roten er frisk 
selv om kronen falt. Du mente livet lå i det 
som syntes, mens det er roten, det som er skjult 
for menneskene, som har livet. Du mistet ikke 
livet, kun det som truet livet. Har du bare ditt 
feste i Jesus, i hans nåde, i Golgatas hellige jord- 
bunn, vil der frem fra rotstubben vokse et nytt tre. 


Guds ærend går hver en storm — 
om den er nokså vill. — 


— 227 — 
6. august. 


Frykt ikke! 


Hvo er der iblandt eder, som frykter Herren, som hører 
på hans tjeners røst? Når han vandrer i mørket og intet 
lys skinner for ham, så forlater han sig på Herrens navn 
og stoler på sin Gud. Es. 50, 10. 


Ved sitt spørsmål vil Herren skille den enkelte 
ut av flokken og kalle ham til selvbesinnelse. Til 
alle, der kan svare ja på spørsmålet, har han en 
særskilt formaning. Kjenner du frykten for Her- 
ren, da er beviset herfor, at du har et åpent og 
villig øre for det Gud sier dig gjennem sitt ord. 

Da vil du også ta til dig det formaningens ord, 
som Herren her i sin kjærlighet retter til dig! 

Ti heller ikke den gudfryktige spares for tunge 
tider. Også han kan møtes av tilskikkelser han 
ikke forstår. Ofte må også han gå der spørrende 
og famlende uten å kunne finne mening eller lys 
i det som vederfares ham. Alle bønnerop og 
bønnesukk synes å bli uten svar. Og fristerens 
tale lyder i øret: »Der er ingen Gud som styrer. 
Det er bare tilfeldig alt som skjer.< 

Til troende i slik åndelig nød, er det Gud her 
gjennem profeten peker på den eneste redning: 
ikke å slippe troen, men gå videre frem på troens 
vei. »Alt er mulig for den som tror.< Under van- 
dringen i mørket uten lys, gjelder det da å holde 
fast ved Gud i tillit til hans løfter. »Ti han er tro- 
fast som gav løftene.« Det største løfte opfylte han 
i tidens fylde, da han gav sin sønn, den enbårne. 
»Så mange som Guds løfter er, i Kristus Jesus har 
de sitt ja, derfor får de og ved ham sitt amen, Gud 
til ære ved oss. 

Måtte vi få nåde til alltid å holde fast ved dine 
løfter! Amen. 


— 228 — 
7. august. 


Frykt ikke! 


Den som setter sin lit til Herren, er som Sions fjell, 
som ikke rokkes, men står evindelig. Salme 25, 1. 


Vi har så lenge brukt det ordet »tro< slik at 
vi har gjort det vanskelig for oss selv og andre. 
Troen er blitt noget merkverdig og såre innviklet, 
som vi skal bringe i stand og bære frem til Gud. 
Derfor er det så godt engang i mellem å bruke et 
annet uttrykk som sier det samme. Vi setter vår 
lit til Herren, vi trøster og trygger oss til ham. 
Eller som vi leser i Salme 34, 23: Ingen av dem 
som tar sin tilflukt til ham, dømmes skyldig. 

For nogen år siden stod en ung prest ombord 
i en motorskøite ute i fjordgapet på Vestlandet. 
Der var varslet brand i maskinen og i det forry- 
kende snøværet var det ikke tale om at folk 
fra land vilde se båten, eller spørsmål om å sette 
den vesle skibsprammen på vannet. Her gjaldt 
det om å slukke eller å brenne tomme for tomme. 

Det blev et opgjør for den unge presten. Han 
måtte si til sig selv: Du har skrekk for døden. 
Så sant du ikke vil brennes, skal du drukne. Det 
er ikke greit med kone og barn hjemme på preste- 
gården. Men du vet ett! Du har fortalt Jesus all 
din synd! Du har tatt din tilflukt til hans kors. 
du har ikke skjult noget. Guds løfter holder. Det 
du har preket for andre kjenner du nu er å lite 
på. Det bærer! Da var det, som der op av sjøen 
reiste sig et fjell. Dei var det fullbragte verk som 
vilde bære, selv om sjelen skulde avklædes! 

Nå, branden blev slukket, men presten husker 
den stund for livet da han fikk kjenne hvad det 
vilde si å ha satt sin lit til Herren. 


— 229 — 
8. august. 


Frykt ikke! 


Salige er de som sørger; ti de skal trøstes. Matt. 5, 4. 


Den sorg. som her er tale om, er hjertes bedrø- 
velse over »synd, skyld, gjeld og brøde. mange. 
mange tusen pund.< Den som har oplevd denne 
sorg, vet å fortelle derom. Et menneske, dypt be- 
drøvet over sin synd. sa til sin prest: »Jeg føler 
det, som jeg var i helvete.« Men presten kunde 
svare; »Å — dit kommer ikke De; De er tvertom 
ved den trange port til den smale vei, som fører 
til livet.< 

Man taler om smerte. Intet kan sammenlignes 
med en angrende synders lidelse over livets synd, 
overtredelser og forsømmelser, som er begått, ugjen- 
kallelig begått. Akk — intet kan gjøres ugjort: 
det står der, dømmende, anklagende. 

Derfor takker vi Gud, fordi han med sine milde 
og sterke ord taler så kjærlig til disse sørgende: 
de skal bli trøstet, sier han. Ja han trøster dem 
med sin nåde i Jesus Kristus, han trøster dem slik, 
at han kaller dem «alige. Salige her, fordi de alle- 
rede her eier saligheten i sin virksomme begyn- 
nelse. Sådan er vår Gud. 


»Jeg ser dig nok min krans 
i himmerike! 

For dine perlers glans 

må solen vike. 

Og når jeg tenker på 
hvem dig fortjente. 

så vet jeg. at jeg må 

dig visst forvente.< 


— 230 — 
9. august. 


Frykt ikke! 


Jesus Kristus er igår og idag den samme. ja til evig tid. 


Hebr. 13, 8. 


»Den som bare hadde levet den tid Jesus vandret 
her nede på jorden og personlig kunde sett ham. 
høre ham og søke hjelp hos ham!< Dette noget 
barnlige ønske har visstnok av og til streifet våre 
tanker. Som jordbundne mennesker føler vi av- 
standen i tid og rum som hindringer for personlig 
tilknytning. 

Imidlertid er det en stor og herlig sannhet at 
»Jesus Kristus er igår og idag den samme, ja til 
evig tid.« Vi jordbundne mennesker forstår så 
vanskelig dette, men det er Herrens ord og løfte. 

Han er den samme i sin dom over menneskenes 
synd. Han er også den samme i sin lengsel efter 
å komme menneskene til hjelp i deres nød og den 
samme i sin kraft til å frelse syndere og opreise 
de falne. Den samme i hellig strenghet. den samme 
i frelsende kjærlighet. Hans evangelium er det 
samme, og dets kraft er den samme. 

Han er også den samme mot mig personlig til 
alle tider i mitt liv. Mennesker kan være troløse, 
han er trofast. Mennesker kan svikte. han svikter 
aldri. Mennesker kan snu om og vise sig fra en 
annen side imorgen enn idag. han er alltid den 
samme. Der kan komme tider da vi føler oss for- 
latt av ham, og da vi har vanskelig for å tro hans 
tilgivelse og nåde. Men da dømmer vi ut fra 
oss selv, og ikke efter hvad han har uttalt om sig 
selv i sitt ord. Han er den samme, og hans vei 
og vilje med oss har alltid det samme mål. 

Har vi så grunn til å være så urolige og engste- 
lige, så fryktaktige og forsakte, som vi mangen 
gang er? Nei, la oss ha løftet for øie: Han er 
igår og idag og til evig tid den samme! 


r 


| 

10. august. 


Frykt ikke! 


Men fredens Gud skal i hast knuse satan under eders 
føtter. Rom. 16, 20. 


Fredens Gud! Det synes underlig at det er 
denne betegnelse på Gud, den Helligånd bruker, 
når han forjetter at satan skal i hast knuses under 
de helliges føtter. Vilde ikke kraftens Gud eller 
herlighetens Gud være mere passende betegnelse 
i denne forbindelse? Nei. Jesus kom for å bringe 
fred. »Fred på jord!« lød det fra engleskaren ved 
hans fødsel, og da han forlot sine disiple, sa han 
i avskjedens time: »Fred efterlater jeg eder, min 
fred gir jeg eder« (Joh. 14. 27), — dette er hans 
testamente til dem, som tilhører ham. Men satan 
forsøker å forstyrre denne fred: angst, tvil, mis- 
mot, utrygghet — alt dette kommer fra ham. Så 
lenge han går løs på jord, vedvarer disse ting 
blandt menneskene, og så lenge han har makt 
i hjertene, er også ufreden der inne. 

>Vår Herre Jesu Kristi nåde« er vår faste borg. 
Det er der vi søker vår tilflukt, og når vi holder 
oss der inne, er vi trygge. Utenfor denne borg er 
alle våre fiender samlet, og så snart vi går uten- 
for porten. blir vi gjenstand for deres angrep. Det 
tar megen kristelig modenhet og vekst i hellighet, 
å lære den kunst: holde sig innen borgens porter. 
Når vi imidlertid har lært dette, vet vi også hvad 
det vil si at satan knuses under våre føtter. Han, 
som på Golgata knuste slangens hode — »han av- 
væbnede maktene og myndighetene og stillet dem 
åpenlyst til skue, idet han viste sig som seierherre 
over dem på korsete (Kol. 2, 15), han er den 
som også skal gi oss seir i vår personlige kamp 
mot vår salighetsfiende, så han skal knuses under 
våre føtter. 


— 232 — 
11. august. 


Frykt ikke! 


I fikk jo ikke trelldommens ånd så I atter skulde frykte: 
men I fikk barnekårets ånd, ved hvilken vi roper Abba, 
Fader. Rom. 8, 15. 


I dette Guds ord tales der om trelldommens ånd 
og barnekårets ånd. — Trelldommens ånd ser kun 
i Gud den strenge, som hater synden og derfor hvi- 
ler hans vrede over enhver syndens trell — selv 
om ved Guds ånd sinnets lov vekkes. så man får 
lys til Guds lov, vil man dog kun føle sig som 


trellen for hvem der stadig lyder. — Du skal, og 
du skal ikke, og man finner sig selv som den der 
gjerne vil gjøre det gode — men allikevel gjør 


det onde. Når så livets ånds lov i Kristus Jesus 
får frigjøre sjelen, og man med Esaias kan si: — 
Jeg takker dig Gud — at du var vred — men din 
vrede vendte om. og du trøstet mig. Es. 12, 1. — 
Da får man en levende fornemmelse av, at der 
er ingen fordømmelse for dem som er i Kristus 
Jesus og ved barnekårets ånd roper man Abba 
Fader. — I trelldom er frykt, men barnekårets 
ånd driver frykten ut. Det blir bevist at likesom 
en far forbarmer sig over sine barn, forbarmer 
Herren sig over dem som elsker ham. Selv om de 
ting møter, der fremkaller den fristende tanke: — 
Herren har glemt mig — Herren har forlatt mig. 
så hvisker Faderen til det prøvede barn: Selv 
om en kvinne kan glemme sitt diende barn (Her- 
ren selv drar i tvil at så kunde skje) — så vil dog 
jeg ingenlunde glemme dig. Se jeg har tegnet dig 
i begge mine hender — du er min. Es. 49. 

Så vær da min venn ved godt mot. Har du fått 
barnekårets ånd behøver du ikke engstelig se 
dig om. 


— 233 — 
12. august. 


Frykt ikke! 
Fra mørke til lys. Rom. 13, 12. 


Vi lever i en forventningens tid. I det håp, at 
Guds rike skal komme med større kraft. 
Menneskelig talt kan det i denne tid se mørkt ut. 
I næsten alle land forkynnes et moderne heden- 
skap. De spotter all religion og særlig kristentroen. 
All tale om synd og soning, lidelse og selvfor- 
nektelse er for dem noget gammeldags og sykelig. 
Isteden kjemper de for en utøilet frihet. Enhver 
skal ha lov til å følge sin lyst og nyte livet. 
Store skarer rives med av disse tanker med de 
skjebnesvangre følger dette har. 
Midt i dette tidens mørke er heller ikke tro- 
ende mennesker så våkne, som de skulde være. 
Har vi da noget håp for fremtiden? Det håp 
at det skal lysne? Eller må vi gi oss over i mis- 
kunn. Ja, det er opmuntrende å legge merke til 
de sterke krefter i tiden, som på forskjellig vis 
arbeider på en religiøs omveltning, en vekkelse. 
Mest skal vi dog se hen til Herrens løfter. 
Kommer vi nemlig til å regne med Guds ånds 
kraft, som vi skulde, stirrer vi oss ikke blind på 
den nærværende vanskelighet, vi ser fremad med 
håp. Så må vi også selv gjøre, hvad vi kan. 
Mens vi speider fremad i forventning, skal vi 
nytte dagen idag. Da forbereder vi fremtiden. 
Å leve i forventning er ikke det samme som å 
leve i uvirksomhet. Det gjelder om å være våkne 
og arbeide, før natten kommer. 
Herrens dag nærmer sig. Vi går fra mørke til 
lys. Derfor vær frimodig. 


— 234 — 
13. august. 


Frykt ikke! 


Ti i de dager skal der være så stor en trengsel, som 
ikke har vært inntil nu fra skapningens begynnelse. Den 
som Gud skapte og som heller ikke skal blive. Og dersom 
ikke Herren forkortet de dager, da blev intet kjød frelst, 
men for de utvalgtes skyld, som Han har utvalgt, har han 
forkortet de dager. Mark. 13, 19—20. 


For de utvalgtes skyld. 


Alt Guds ord er alvorlig, men de Guds ord, som 
taler om Jesu gjenkomst, endetiden og dommens 
dag, er særlig alvorlige og fyller vårt sinn med 
alvorstanker og næsten med forferdelse. 

Nu er det jo slik, at det her tales om Jerusa- 
lems ødeleggelse og det var jo forferdelig nok. 
Men fra vers 24 taler Jesus om sin gjenkomst og 
svare ting, som skal hende. — Solen skal formørkes 
og månen skal ikke gi sitt skinn. Stjerner skal 
falle ned — og himlens krefter rokkes — og ka- 
pitlet slutter med en inntrengende appell om å 
våke og vente. 

Men for de utvalgtes skyld. — Dette finner vi 
så ofte i skriften. — Herren glemmer ikke sine. 
Han vil sørge for at de berges. I åpenbaringen. 
kap. 7, leser vi om fire engler, som får makt til å 
slippe løs fire vinder for å skade jorden. Men de 
må ikke begynne sin ødeleggende virksomhet før 
Herren hadde satt segl på sine tjenere — Herren 
måtte merke disse slik, at han kunde vite hvor 
han hadde dem, mens uværet stod på. Men sier 
du kanskje — hvordan kan jeg vite, at jeg er av 
de utvalgte? Les Ff. 1, 4, utvalgte oss i ham. — 
Ingen er utvalgt utenfor Kristus. Fr du av de ut- 
valgte, glemmer Herren aldri dig. 


— 235 — 
14. august. 


Frykt ikke! 


Herren er min del, sier min sjel, derfor håper jeg 
på ham. Klages. 3, 24. 


Håpet er troens datter. Den som tror, behøver 
aldri å miste håpet. Om vi kunde få sagt det til 
alle fortvilede hjerter, til denne slekt, som har så 
lite håp: du kan få håpet igjen! 

Et liv uten håp er ikke verdt å leve. Men har du 
håp, så kan du holde ut, hvor mørkt det er. Der- 
for klamrer vi oss til håpet, speider efter den 
minste håpets lysning. Det er så meget som vil 
ta håpet fra oss. Livets mørke makter er ster- 
kere enn vårt håp. Skal vi kunne holde håpet 
oppe tross skuffelser og motgang, må vi ha en 
sterk grunnvoll. Bygger vi vårt håp på hellet, 
på »lykken«, på egen kraft, er det ikke underlig 
at det ramler? 

Nei, der er bare én grunnvoll, som kan bære 
håpet: troen på Gud. Den tro som kan si: »Her- 
ren er min del,c som har mottatt Gud i hjertet. Å! 
du som har gjort det, og vet at du hører Gud til, 
du har lov til å si: »derfor håper jeg på ham.< 
Og å håpe på Gud, det er å ha et håp som aldri 
brister. Er du syk, fattig eller forlatt — Gud er 
din del. Fr du anfektet og urolig — Gud slipper 
dig ikke. Frykter du døden — Jesus er opstan- 
delsen og livet. Alltid er der lys i mørket, alltid 
gir Gud oss fremtid og håp. 


Din Gud er sterk til frelse, 
dit vend i sorg og nød. 
Blott tro. blott tro og Jesus 
er med i liv og død. 


— 236 — 
15. august. 


Frykt ikke! 


Se — Herrens hånd er ikke for kort til å frelse, og hans 


øre er ikke for tunghørt til å høre. Es. 59, 1. 
»Se« — å være våken for denne tekst vil alltid 


løse floken på livsveien. Gud er en ånd uten hen- 
der og ører, men i Kristus Jesus ser vi »All Gud- 
dommens fylde boende legemlig.< Hvor det gjel- 
der frelse og bønnhørelse er armen lang og øret 
skarpt. Israel så ikke dette; de hang ved sin tradi- 
sjonelle dyrkelse med ofring. Og veltet skylden på 
Herren, da de kom i fangenskap. Den virkelige 
stilling var, at deres synder gjorde skilsmisse mel- 
lem dem og Gud, hvorfor profeten måtte rope av 
strupen og ikke spare, og forkynne dem deres 


synder. 
I deres stilling var det kun én bønn for dem å 
be: — Tolderens bønn. Kommer man til det syn 


på sig selv, da synes man Gud kan ikke høre deres 
bønn. Lik tolderen står man »langt nede<: i synds- 
erkjennelsens smerte er de bøiet og våger ikke å 
løfte sitt blikk opad; slår sig på det klemte hjerte 
og presser frem de fem ord: Gud vær mig synder 
nådig! Der — fra betlerstiens tunge gang møtte 
han Herren og gikk rettferdig hjem til sine. Lyk- 
kelige familie! 


Kom som du er til din Frelser, 
smittet av vantroens dynd. 
Blodet som fløt fra hans vunder, 
frelser din sjel fra all synd. 

Kast dig i Frelserens arme, 

legg dig til ro ved hans bryst; 
hør hvor det stormer der ute, 
her er det fredfullt og tyst. 

16. august. 


Frykt ikke! 


Frykt derfor ikke, I er mer enn mange spurver. 
Matt. 10, 31. 


Hvem setter pris på spurven? Den henriver 
ingen med sin sang som lerken. Ingen beundrer 
dens flukt, som man gjør med svalen. Dens grå 
drakt er så hverdagslig som vel mulig. — Setter 
du op en fuglekasse, vil du bli skuffet om et 
spurvepar tar det i besiddelse. Både i åkeren og 
i haven, vil vi helst være kvitt spurven. Gjør den 
i virkeligheten nogen nytte? 

Nytte? Spurvene hører med til den allmektiges 
vidneskare i verden. Hvor som helst deres uanse- 
lige kvidder høres, taler de om å leve i Guds om- 
sorg. De sår ikke og høster ikke. De har ingen 
matbod. Intet forråd. De har mange fiender og 
få venner, og de får dog sommer og vinter sin 
føde, trives og formeres. Ja, for ikke en av dem 
er glemt hos Gud. Og ikke en faller til jorden 
uten vår himmelske fars vilje. 

Og dog er spurvene ikke Guds barn. De er 
ikke kjøpte med Jesu blod, og deres navn er ikke 
skrevet i himmelen. Jesus har ikke sagt til nogen 
av dem: Likesom Faderen har elsket mig, så har 
jeg elsket eder. Men du som leser dette, for dig 
er Jesus død. Du er et Guds ekte barn, så sant du 
tror på hans sønn. Skulde din far, som sørger for 
spurvene, ikke sørge for sitt eget barn? Skulde 
det gå an for spurvene å leve i Guds omsorg, og 
så ikke for dig, du som har ditt navn skrevet i 
himmelen? 


Sørg, o kjære Fader du! Jeg vil ikke sørge. 
Ikke med bekymret hu, om min fremtid spørre. 

17. august. 


Frykt ikke! 


Solen skal ikke mere være ditt lys om dagen og månen 
skal ikke skinne og lyse for dig; men Herren skal være 
et evig lys for dig, og din Gud skal være din herlighet. 
Din sol skal ikke mere gå ned og din måne ikke miste 
sitt skinn; for Herren er et evig lys for dig og din sorgs 
dager skal være til ende, Es. 60, 19—20. 


Gud skal være din herlighet. Ja, slik står der 
virkelig skrevet! Ser en på sig selv, er det alt 
annet enn herlighet i og ved oss. Så langt du 
kan se inn i ens vesen er det synd. Du selv 
og alt om dig er forgjengelig. Du er ikke 
glad i det. Du trives ikke med det, men du kan 
ikke løses fra det. Du må lide dig gjennem det. 
Du synes tiden snegler sig frem mot forløsnings- 
dagen. Vær frimodig, frykt ikke! Du eier det alt, 
men ikke i oplevelse. Den som er et Guds barn. 
har antatt sig Gud som sin eneste redning. Denne 
redning er fullkommen, så fullkommen, at der 
ikke finnes plett eller rynke på den. Det er den 
kristnes evighetsvesen. Denne drakt skal ikke for- 
arbeides når Jesus kommer. Den henger ferdig. 
Alt som skal til er. at bruden iføres evighets- 
skruden. 

Vær derfor frimodig. Gud er din herlighet. 


»Vel er jeg ringe her i reisedrakten, 
hvad gjør det vel? Der hjemme får jeg prakten. 
La verden se på dette som er smått. 
Er Jesus min, så har jeg evig nok.« 

18. august. 


Frykt ikke! 


Han sa: Ja, de er mitt folk, de er barn som ikke vil 
svike. Og han blev en frelser for dem. I all deres trengsel 
var det ingen trengsel, og hans åsyns engel frelste dem; i 
sin kjærlighet og sin store mildhet gjenløste han dem og 
tok dem op og bar dem alle den gamle tids dager. 


Es. 63, 8—9. 

Trengsel med Herren og uten Herren kan uten- 
fra sett komme ut på ett, men utgjør likevel to 
forskjellige erfaringer. Også de som vandrer med 
Herren møter forskjellige slags besværligheter. 
Det kjenner vi nok alle til. Det kan endog synes 
som om livets vei bød på en del ekstra besværlig- 
heter. Motstand fra verdens side, forfølgelser, 
indre kamper, nye krav o.s.v. kan betraktes som 
et ekstra plus. Men når vi så regner med hvad 
Herren legger i den andre vektskålen, så finner 
vi at fordelen i ethvert fall er på Guds folks side. 
Når et barn har en mor å betro sin sorg til, eller 
vi har en venn som vi kan dele vår nød med, så 
føles det straks lettere. Å stå ganske alene, ikke 
å eie en venn i verden blir for mange uutholdelig. 
Men om det å ha et menneske å vende sig til 
er av så stor betydning, hvad er det så ikke å 
eie Herren Gud som sin venn og å kjenne om- 
kring sig hans beskyttende armer! Han er mere 
enn hvad en mor er for sitt barn, hvad en be- 
skytter er for den svake. Med ham blir det i alle 
våre trengsler ingen virkelig trengsel. I hans sel- 
skap står vi aldri foran en stengt dør. 

Dessverre gjør vi dog stundom som det gamle 
Israel og viser altfor ofte vår utakknemlighet mot 
ham ved å gå andre veier enn hans og være gjen- 
stridige mot hans vilje. Men da er det godt, at 
om vi er utro, så er dog han trofast. 

19. august. 


Frykt ikke! 


Salig er det menneske, hvis styrke er i dig, de hvis hu 
står til de banede veier. Når de vandrer gjennem tåredalen, 
gjør de den til en kildevang og tidlig regn hyller den i 
velsignelse. De går frem fra kraft til kraft, de trer frem 
for Gud på Sion. Salme 84, 6—3. 


Jordlivet er kampfullt og rikt på prøvelser og 
trengsler for de fleste mennesker. Skuffelser. 
lidelser, død og skilsmisse er så kjente ting. »Tåre- 
dalen er blitt et betegnende navn på verden. Her 
rinner mange tårer, både syndige og hellige tårer. 
Men der finnes et salig folk i tåredalen. De er 
ikke salige fordi de er bevart fra trengsler og 
tårer; men fordi de står i rett forhold til Gud. 
De er svake i sig selv. De har ingen styrke uten 
den de får fra Gud. Deres sinn er å vite Guds 
vilje og vandre efter den. Motgang eller med- 
gang — som du vil Herren min Gud »når kun 
du vil være selv min sterke støttestav.< Med dette 
sinn i dette forhold til Gud forvandler disse men- 
nesker tåredalen til en kildevang.< Byrden blir 
til trappetrin, klampen om foten til en vinge. 
Hver trengsel fører til ny velsignelse. hver storm 
til større kjennskap til Jesus, som stiller stormen. 
Når byrden blir riktig tung, må vi grave enda 
dypere med bønn i ordet, til vi finner vann. Da 
åpner sig for oss levende kilder. som vi ikke hadde 
funnet før fordi vi ikke hadde hatt bruk for 
på medgangs dage. Lykkelige menneske som har 
funnet de evige kilder, som forvandler dine van- 
skeligheter til muligheter. Du skal gå fra kraft 
til kraft, til du går fra tåredalen til himmelsalen. 
»Frem for Gud på Zion. 

20. august. 


Frykt ikke! 


Den som tror på mig han skal også gjøre de gjerninger 
jeg gjør, og han skal gjøre større enn disse, ti jeg går 
til min far. — — Joh: 14, 12. 


Dette er et vanskelig ord. Hvordan kan vi 
svake, syndige mennesker gjøre like store gjer- 
ninger som Jesus, ja større enn hans? Hvordan 
skal vi forstå dette? De fleste predikanter forbi- 
går dette i taushet, for det er sandelig ikke lett 
å forstå. Den bekjente Spurgeon holdt ikke min- 
dre enn 17 prekener over de enkelte vers i det 
14. kapitel hos Johannes, men dette vers forbigår 
også han i taushet. Selv om vi tenker på de 
ypperste menn i kirkens historie, en Peter, en 
Paulus, en Luther, en Hans Nielsen Hauge, så 
kommer de jo alle ynkelig tilkort når vi sammen- 
ligner dem med Jesus, og deres livsgjerning blir 
for intet å regne mot hans. Hvordan skal vi da 
forstå dette ord av Jesus? Jo forklaringen ligger 
i det ord, som Jesus uttrykkelig føier til: For jeg 
går til min far. Det er ikke de enkelte kristne, 
som skal gjøre større gjerninger enn han, men 
når Jesus går hjem til sin far, så kan han gjen- 
nem alle sine troende på jord utrette langt større 
ting, enn da han vandret her nede. De enkelte 
kristne er bare som små grener på stammen, uten 
ham kan de intet gjøre. Men når de mange tusen 
grener får vokse i stammen og bære frukt, kan 
der utrettes storverk. Det er den opstandne og 
himmelfarne frelser som fremdeles lever og virker 
iblandt oss, og derfor kan vi med frimodighet se 
fremtiden i møte. Selv om det kan se aldri så 
mørkt ut, kan vi rolig og trygt gå vår vei frem- 
over mot målet. 


Frykt ikke. 16 

21. august. 


Frykt ikke! 


Herrens engel leirer sig rundt omkring dem som frykter 
ham, og han utfrir dem. Sal, 34, 8. 


Engler eksisterer ikke bare på billeder og i 
barnefantasien, men i virkeligheten. Jakob så 
dem ikke bare i drømme, han møtte Guds engler 
og så deres leir: (1. Moseb. 32, 1—2). David 
trodde på englene og talte vakre ord om dem. 
Jesus fortalte oss om barna: »at deres engler i him- 
melen så alltid min Faders åsyn, som er i him- 
melen.« (Matt. 18, 10). Og forfatteren av brevet 
til hebreerne skriver slik om englene: »Er de ikke 
alle tjenende ånder, som sendes ut til tjeneste for 
deres skyld som skal arve frelse?« 


Herrens engel leirer sig rundt omkring dig, du 
som frykter ham. Han har opslått sin leir der for å 
bli der til din hjelp. Denne tjenende ånd er der 
for din frelses skyld. Han er der med befaling 
fra Gud om å bevare dig. Intet ondt kan røre dig, 
uten først å ha passert din livvakt. Ingenting som 
møter dig er sværere, enn du skal kunne komme 
igjennem: (1. Kor. 10, 23). Og alt som passerer 
ditt livs vern er tenkt dig til det gode: (Rom. 
8, 28). Det kommer alt an på hvordan du tar 
livets tilskikkelser. Tar du det på rette måte og i 
den rette ånd skal alt tjene til det gode. 

For du skal huske, at Gud ingensteds har garan- 
tert sine barn fritagelse for livets hendelser, men 
han har lovet utfrielse. Det skal alltid bli en ut- 
vei, om du frykter Gud. Han svikter aldri. Han 
utfridde Josef av fengslet, Jobs fangenskap fikk en 
ende og Paulus" forfølgere kunde aldri opnå mere 
enn det Herren tillot. Der skal bli utvei for dig 
også. Vent på Guds utfrielse. 

22. august. 


Frykt ikke! 


Ti berge kan vel vike, og høider rokkes, men min mis- 
kunnhet skal ikke vike fra dig, og min fredspakt skal ikke 
rokkes, sier Herren, din forbarmer. Es. 54, 10. 


Guds fredspakt står urokkelig fast! 


Der vil komme mange ting i en kristens liv som 
vil forsøke å forstyrre freden og bryte pakten. 
(Men det kommer ikke fra Herren). 

Satan hvisker og sier: »Du er ingen kristen; 
for du er så full av feil og synd. Herren bryr 
sig ikke om dig, så elendig som du er.< 

Verden spotter og sier: »Du er ikke bedre du 
enn oss. Vi er likeså god som dig, så det er best 
du slutter med det hykleriet som du farer med.< 

Hjertet vil også til sine tider anklage og for- 
dømme, når man ser på sine feil og nederlag. — 

Dette fyller hjertet med frykt og tvil. — Mange 
sukker og sier: »Jeg kan visst ikke være et Guds 
barn. Herren bryr sig visst ikke om mig. Jeg når 
visst aldri himmelen, for jeg er så svak og fei- 
lende o.8. V. 

Du som føler det slik, se på fjellene. — De står 
like trygt idag som før. 

Men selv om fjell og høie kan rokkes, så skal 
allikevel ikke Guds miskunnhet vike fra dig. 
Herrens fredspakt står fast til evig tid. 

Ja, selv om hele helvedes hær setter inn på dig, 
så skal du ikke frykte; for Herren vil stride for 
dig. Herren skal aldri i evighet bryte sin pakt 
med dig. 

Fryktende og tvilende sjel: stol på Guds løfter; 
for de står fast til evig tid! 


PER 


9 == 
23. august. 


Frykt ikke! 
Herren er min hyrde, mig fattes intet. Salme 23, 1. 


Hyrdens arbeide er å ta vare på fårene. Han 
har ansvaret for dem. Ansvaret for at de har mat 
og vann rikelig. Og han passer dem for rovdyrene. 
David sier at Herren er hans hyrde. David hadde 
et beveget liv. Han var et får, som ulven og løven 
lå på lur efter. Av og til hadde de ham mellem 
sine kvasse lemmer. Men Herren frelste ham. 
Merkene efter rovdyrenes angrep måtte han bære. 
Men også minnene om hyrdens herlige utfrielse. 

Når han taler om sin nutid og fremtid sier han 
det med tre ord. Mig fattes intet. Han er rolig i 
sin hyrdes hånd, forvisset om hans makt. 

Jesus er vår hyrde. Han har ved sin død berget 
oss fra ulven. Han sier så trøstefullt. »Mine får 
hører min røst, og jeg kjenner dem og de følger 
mig. Jeg gir dem evig liv. Og de skal aldri i 
evighet fortapes, og ingen skal rive dem ut av 
min hånd. Min far som har gitt mig dem, er 
større enn alle, og ingen kan rive dem ut av min 
faders hånd«. 

Når vi har sådanne løfter kan vi være rolig 
under alle ting. Han er trofast som gav løftet. 
Og der kommer intet som han ikke har regnet 
med. 

Ingen ond tilbøielighet i oss. Og intet kunst- 
grep utenfra, som han ikke regnet med, da han gav 
løftet. Derfor, bli i ham og du vil si som David: 
Herren er min hyrde, mig fattes intet. 

24. august. 


Frykt ikke! 
Ti Herrens del er hans folk. 5. Moseb. 32, 9. 


Her synger Moses sin svansang. Det er hans op- 
Jevelser under de mange år, som toner gjennem 
den. Han synger om Guds forhold til sitt folk. 
Israels stammer skulde få sin del i landet; men 
Herrens del, det var hans folk. I de foregående 
vers går han i rette med det klagende Israel og 
lar dem vite at Gud ikke hadde, eller kunde 
handle urettferdig med dem og føier til: Kom ihu 
de eldgamle dager, gi akt på årene fra slekt til 
slekt. Spør din far og han vil kunngjøre dig det, 
dine eldste og de vil si dig det — og så tilføier 
han: »Ti Herrens del er hans folk.< 

Det er ikke vanskelig å tro dette under livets 
medgangsdager; men det blir ofte en troesprøve, 
når vi under livets motgang skal kunne fastholde 
denne sannhet for våre hjerter. Og dog er det 
sant at »alle ting tjener dem til gode som elsker 
Gud.< Og under alle forhold står det fast — at 
Gud er kjærlighet. 

Otto Funcke forteller følgende: 

»Jeg foretok en spasertur en dag henover de 
ombruste ø Nordeweys sandbanker. Hist og her 
fant jeg nogen små pene blomster og idet jeg 
plukket dem, sa jeg til min ledsagerinne: 

»Se, også ørkenen har sine blomster.< Jeg tak- 
ker for de ord, sa hun. Hun hadde også gjennem- 
vandret tørre ørkener i sitt liv, derfor sa hun: 
Takk! og tilføiet: Men man må bøie sig for bare 
å se disse blomster, og ennu mer må man bøie 
sig for å plukke dem. 

Nu var det min tur til å si takk. Selv våre stør- 
ste prøvelser har skjulte velsignelser. Måtte vi alle 
lære å kunne si: Takk for rosene ved veien. Takk 
for tornene blandt dem. 

25. august. 


Frykt ikke! 
Jeg er Gud, din fars Gud — frykt ikke. 1. Moseb. 46, 3. 


Hvor stor og rik Gud er i sin trøst. 

Den alderstegne Jakob hadde lenge hatt det 
ondt, ti gjennem årrekker hadde han begrett sin 
sønn Josef som død. Hans egne barn hadde narret 
sin far og innbilt ham at Josef var blitt drept 
av ville dyr. Dog hadde Gud på underbar måte 
holdt sin hånd over den unge mann og ført hans 
liv frem til stor velsignelse. Der er ikke mange. 
som bibelen taler om, hvis navn lyser sterkere 
enn Josefs. Den gamle Jakob får nu høre at søn- 
nen lever, men det er vanskelig for ham å kunne 
tro dette. Dog åpenbarer Herren sig for ham og 
minner ham om, at han skal ikke frykte for å 
reise ned til Egypten, ti Gud vil selv være mel 
ham. Møtet mellem far og sønn blev rikt vel- 
signet. Den gamles hjerte blev trøstet, og den 
Gud, som trofast hadde stått ham bi og aldri 
sviktet ham, gjorde Jakobs alderdom lys og rik. 
Hvor det er stort å minnes, at den Gud som 
var med fordum vil også være med sine idag 
med den trøst, som hans venner trenger. Ufor- 
anderlig er han i sin kjærlighet og omsorg for 
sine venner. Som solen fortrenger de mørke skyer, 
så vil Herren bortta alt som kan være tungt for 
sine troende venner. Gud er all trøsts Gud. Under 
alt som møter skal den troende sjel få opleve, 
hvad Jesus hilste apostelen Paulus med: »Min 
nåde er dig nok.« Gud hjelpe oss, at vi under alt 
kunde legge fortrøstningsfullt alle ting i hans 
hender og stole på ham. 

26. august. 


Frykt ikke! 


Likesom I mottok Kristus Jesus som Herre, så vandre i 
ham, så I er rotfestet og blir opbygget i ham og faste i 
troen, således som I har lært, rike på den med takksigelse. 

Kolos. 2, 6—7. 


Å komme til omvendelse og tro og der igjennem 
tl å motta Kristus Jesus, som sin personlige frel- 
ser og herre er stort og salig; men det er ikke 
mindre stort å kunne stå fast i dette frelsesforhold 
til Kristus. Vandringen med ham, hver dag, må 
festne oss mer og mer til Kristusklippen. 

En kristen gasser sa engang: »Jeg har ofte 
tenkt på hvad det er å være en kristen, sådan 
mer praktisk uttrykt, og jeg er kommet til at det 
er dette: alltid å vandre med Herren. 

Den stadige vandring med Herren vil alltid 
føre oss dypere inn i hans livsfylde, vil innforlive 
oss i ham. som hele guddomsfylden er innesluttet 
i, og vi blir selv mer og mer delaktiggjort i hans 
ruddomsnatur og dyktiggjort til de helliges arve- 
lodd i lyset. 

Og husker du hvad den gamle apostel sier om 
troen ved slutten av sitt liv.< 

Han sitter i Rom og venter på døden. Hans liv 
glir forbi ham. Han gjør op faciten, og da er det 
særlig én ting, som er så stort for ham, nemlig 


dette. at han hadde bevart troen — bevart den 
gjennem en daglig vandring med Herren. 
Strid troens gode strid — gjennem en stadig 


og stø kristenvandring, til du får foten på Salems 
egen grunn og vann av floden og Lammets sang 


i munn, til du er »moden til salig avgangsstund.< 

27. august. 


Frykt ikke! 


Bi på Herren og ta vare på hans vei! Så skal han op: 
høie dig til å arve landet. Salme 37, 34. 


Ingen troende undgår anfektelser, flere eller 
færre, hårdere eller lettere. For den gamle pakts 
troende var timelig nød og motgang en tung an- 
fektelse, særlig når de samtidig så at ugudelige 
mennesker hadde medgang og levet i overflod. 
For dem hadde dette liv større betydning enn det 
har for den nye pakts troende. De hadde ennu 
liten klarhet over det hinsidige, og derfor syntes 
det dem så stort å få leve lenge og ha det godt 
her på jorden. For oss er dette helt forandret. Vi 
vet at når en Jesu disippel dør, går han hjem til 
Herren, og der skal vi bli ham like, når vi ser 
ham som han er. Derfor kan vi med Paulus »ha 
lyst til å fare herfra og være med Herren: ti det 
er meget, meget bedre.< Og her i denne verden 
har Jesus sagt at vi får trengsel. 

Allikevel kan trengselen volde oss anfektelser. 
Når du roper til Herren om hjelp, og du intet svar 
får, kan fristeren hviske i ditt øre: »Gud hører 
dig ikke, Gud er likeglad med dig!< Tro ham 
ikke! Bi efter Herren, bli ved å rope: ti han er 
ikke sendrektig, når det gjelder å skaffe sine ut- 
valgte rett. Men bi på hans time, og ta vare på 
hans vei! La dig ikke forlede til utroskap mot 
ham, enn ikke i de små ting i ventetiden. Så 
kommer nok bønnhørelsens og ophøielsens dag. 
Og om du ikke arver land her på jorden, 
din arvelodd på den nye jord venter dig sikkert. 
og ingen kan ta den fra dig. Derfor bi på Herren! 

28. august. 


Frykt ikke! 


Mitt hjerte er tørstig, o Gud. Salme 108, 2. 


David har i salmene meddelt oss flere av sine 
indre oplevelser, og de er meget forskjellige. Der 
hadde vært tider, da hele hans indre var full av 
uro og sjelslidelse. Han visste også om tider da 
hele hans sjel lengtet efter Gud. Her utbryter 
han: »Mitt hjerte er trøstig i Gud!< Hele hans 
sjel er full av sang, og han må prise Herren. Han 
har sett at Guds miskunnhet er stor over himme- 
len og at hans trofasthet når til skyene. 

Det er nok dessverre altfor sant, at mange av 
de troende idag kjenner lite til denne salige for- 
trøstning, som David her omtaler. Der er så 
mange urolige hjerter, og det synes å bli flere 
efterhvert. Det burde være enhvers opgave, som 
er satt til å røkte Guds hjord, å hjelpe. 

Vil da gjerne ha sagt dig, min kjære medvan- 
drer, at også du har lov til å gjøre Guds ord ved 
Davids munn til dine. Din frelsergrunn er lagt 
i Jesu vunder og sår, så hvad din sak angår, kan 
ditt hjerte være trøstig. Angående den tid du 
skal ferdes her nede, har han lovet å være med 
alle dager, og han har aldri sviktet en eneste av 
de mange millioner, han har ledet vel hjem. Og 
når vi kommer til avslutningen av reisen, og vår 
jordiske hytte skal nedbrytes, da har vi all grunn 
til å være trøstige, ti vi har en bygning av Gud, 
et hus, som ikke er gjort med hender, evig i him- 
melen. 

Så vil også vi blande vår røst med den store 
skare rundt hele jorden, som med salig jubel 
synger Herrens pris og sier: »Mitt hjerte er 
trøstig o Gud! Jeg vil synge og lovprise.« 

29. august. 


Frykt ikke! 


Mot aftenstid skal der bli lys. Sak. 14, 7. 


Det er jo ikke almindelig, at der bli lys ved 
aftentid. Nei. da venter en mørke. Det er om 
morgenen, ved solopgang man venter lys. 

Men profeten taler ikke her om sollyset, men 
om lys i åndens verden. Han profeterer om, at 
der efter det dype åndelige mørke, som folket 
vandret i skulde det mot aftentid bli lys. 

Historien kjenner ingen tidsalder, der var mør- 
kere enn nettop da. Men når mørket var størst, 
kom Jesus Kristus, verdens frelser som dette lys, 
og Johannes skriver at det sanne lys, som oplyser 
Byer menneske, var iferd med å komme til verden. 

Jesus kom og sa om sig selv. Jeg er verdens lys, 
Johs. 8, 12. Så blev det allikøvel lys ved aftentid. 
Rettferdighets sol gikk op med lægedom under sine 
vinger. Mal. 4, 2. 

Han kom til sitt eget og hans egne tok ikke mot 
ham, men alle dem som tok mot be dem som gav 
han rett til å bli Guds barn. dem som tror på han 
navn. Johs. 1, 11—12. Og denne rett har vi alle. 

Spørsmålet blir da for hver enkelt å undersøke, 
om han har tatt mot ham eller ikke. Men har 
du tatt mot ham i ditt hjerte ved tro, da skal du 
erfare, at det selv mot aftentid skal bli lys. 

Du tenker på livets avslutning. på døden og blir 
engstelig. Er du hans barn. HEr du løfte om, at 
han også da vil være med dig. 


Kommer så døden og lampen er tendt, 
synger du freidig i hu. 

Seiren er vunnet og striden er endt, 
Jesus frelser mig nu! 

30. august. 


Frykt ikke! 

Ti jeg vil kvege den mødige sjel og hver vansmektende 
sjel vil jeg fylle. Jer. 31, 25. 

Dette Guds ord ved profeten er talt til jøde- 
folket. Det er en profeti eller en forjettelse, eller 
cm du vil løfte fra Gud om, at den tid vil komme, 
da de vansmektende og mødige sjeler, det gamle 
Israel, blir fylt med Herrens fylde. Det står, at 
vår Gud skal være alt i alle. Han vil ikke ha 
nogen annen. Han er mektig til å tilfredsstille 
hver sjel. I den 107. David salme leser vi: »Han 
metter den vansmektende sjel og fyller den hung- 
rige med godt.< 

Gud vil ikke slukke den rykende tande, og i 
Jerem. 31, 3 leser vi: »Med evig kjærlighet har jeg 
elsket dig. Derfor har jeg bevart miskunnhet 
mot dig.< 

Det var derfor vår Gud gav oss sin elskede sønn 
Jesus Kristus. I Joh. 3,16: »Så har Gud elsket ver- 
den at han gav sin sønn, for at hver den som tror 
på ham ikke skal fortapes men ha evig liv.< Det 
er i og med denne gave som Gud kan opfylle 
dette løfte her i vår tekst. Ti Jesus Kristus er op- 
havet til evig frelse for hver den, som tror. Og 
ved dette ophav »vår frelsere har vi igjen fått 
løftet om den helligånds salvelse og fylde. Jeg 
vil ikke efterlate eder faderløse, men jeg vil sende 
over eder, hvad min far har lovet. Vi skal få en, 
som alltid og overalt kan være hos oss. 

Vi trenger en pinse over oss. Vi trenger å døpes 
av Ham. Vi må lik Johannes si, jeg trenger til 
å døpes av dig. Og han vidner videre: »Ham er 
den, som døper med den Helligånd.« 

Må vi alle ved Guds nåde bli renset så vi blir 
verdige til Herrens fylde. Herrens dåp. Amen! 


— 252 — 
31. august. 


Frykt ikke! 


Jeg, jeg er den som trøster eder, hvor er du, at du fryk- 
ter for et menneske, som skal dø, og for et menneskebarn 
der skal bli som gress. Fa. 51 12. 


Det ligger så nær for oss å frykte for menne- 
sker og vi har erfart, hvad det står i Ordsp. 29, 25. 
»Menneskefrykt fører i snare, men den som for- 
later sig på Herren han blir berget.< 

Menneskefrykten er en forferdelig makt og den 
kan binde folk i en aldeles uhyggelig grad. Vi 
formanes derfor i skriften til ikke å bli et men- 
neskes trell. Det er flere enn vi aner, som sliter 
tungt i disse lenker, og mange er i pinen idag på 
grunn av hensynet til andre mennesker. 

Herren bebreider folket dets frykt for menne- 
sker, men som den sanne trøster lover han å ville 
frelse også fra alle de menneskehensyn som vil 
binde hans folk. Han som er kommet for å løse 
den bundne og sette den plagede i frihet, er også 
idag mektig til å frigjøre fra denne veldige makt. 

Det er så mange som ikke våger å følge sin 
overbevisning på grunn av menneskehensyn. Tenk 
på Pilatus, Herodes og de mange andre som gikk 
glipp av livets største verdier, fordi de ikke hadde 
mot til å bryte med mennesker. Eller alle de 
troende sjeler, som mistet livet i Gud fordi de 
solgte sig til menneskehensyn og ikke maktet å 
gjøre Guds vilje. Tenk på Saul, Samson. — 

Det er så meningsløst å la sig binde her, og 
den som lyder Gud mere enn mennesker vil all- 
tid vinne i det lange løp, se Josef, Daniel, Paulus. 

Hvad kan et stakkars menneske gjøre dig? Det 
skal selv bli som gress. Nei, menneskehjelp er 
tomhet, ved Gud skal vi gjøre storverk og han 
skal nedtrede våre fiender. Salm. 108, 13—14. 


— 253 — 
1. september. 


Frykt ikke! 

Herren er ikke sen med løftet således som noen akter 
det for senhet, men han har langmodighet med eder, da 
han ikke vil, at noen skal fortapes, men at alle skal komme 
til omvendelse. 2. Pet 3, 9. 

>Ikke sent, herlige sannhet. — Dette stemmer 
ikke med din erfaring. Du har bedt om en bestemt 
ting og vet, at opfyllelsen er efter Guds vilje, 
og allikevel er Herren taus. Intet svar får du — 
og så har du begynt på klagesangen og flyttet ned 
i sukkenes dystre dal. 

Løft ditt hode og lytt til de toner, som gjennem 
guddomsordet lyder fra hjemlandets kyster: »Jeg 
er ikke sen med løftet« Han som troner i det 
høie ser litt lengere, enn du, og vær viss, han tar 
ikke feil. Kom Jesus nogen gang for sent? Har 
han nogensinne beregnet galt? Har han sveket 
nogen sjel, som vendte sig til ham? Si pilgrim 
tror du han kommer sent til dig? Nei — flytt 
bort fra sukkenes dal og op på takksigelsens sol- 
belyste høider. Herren er trofast og kommer i 
den rette tid. Det drygde lenge for Daniel. Han 
hadde også grunn til den samme klagesang, du 
så lenge har sunget på. Men han holdt ut og 
ventet. — Som et underfullt lysstreif i mørket 
kom svaret efter de enogtyve lange døgn: »Daniel 
din bønn er hørt.< Kjempende venn, Herren har 
sett dine tårer, hørt dine bønner. Hvad frykter 
du så? — — — s»Herren Jesus,< bad en mor en 
gang. »Nu vil jeg ikke be mere om frelse for 
mine barn. Nu takker og priser jeg dig for at 
du skal frelse dem snart.« Ett år efter var hele 
barneflokken over på Herrens side. 

Tvil da mindre, tro litt mer; 
trofast han er og bliver. 
Skuer i ømhet til barnet ned; 
nåde han alltid giver. 


— 254 — 
2. september, 


Frykt ikke! 


Fred efterlater jeg eder, min fred gir jeg eder, ikke 
som verden gir, gir jeg eder. Eders hjerte forferdes ikke 
og reddes ikke. Joh, 14, 27. 


Fred, hvilket skjønt ord — hvilken omfattende 
og herlig betydning Når nasjoner er i strid og 
bekjemper hverandre med alle de fryktelige vå- 
ben som den moderne teknikk og videnskap har 
frembragt, og kommer til forståelse og enighet, 
da fjernes stridens årsak, freden kommer. Våb- 
nene legges ned, soldatene sendes hjem, grensene 
åpnes igjen, tillit og ro kommer over folkene, det 
er fred. Hvad dette rummer av glede og tilfreds- 
het! Det er ikke eiendommelig at nasjonene fra 
verdenskrigens dager feirer minnet om fredsdagen 
hvert år i stillhet og bønn. Når der er fred i ct 
hjem, i en familie, bringer det med sig forståelse 
og harmoni. Fred betyr dog ikke stillhet og 
uvirksomhet, som er dødens og livløshetens tegn, 
nei, det er ro og tilfredshet midt under larmende 
omgivelser. Det er en sjelens indre trygghet og 
hvile. Jesus var iferd med å gå fra sine disiple — 
hen til lidelse, kval og død, for å erhverve oss vår 
frelse. De skulde se ham mishandlet og overgitt 
til skammelig død. Men han efterlater dem sin 
fred, som en indre livskraft som skulde bære dem 
oppe. Dette var en større gave enn hvad verden 
kunde gi, ti den eier den ikke. Når vi kommer til 
Jesus og søker hans frelse i all vår syndenød, får 
vi opleve syndenes forlatelse og borttagelse, som 
er en betingelse for freden, og så kommer freden 
stille, men sterk inn i sjelen, — en fred som over- 
går all forstand. 

Freden er den Helligånds gave, den er Kristus 
selv, ti han er vår fred. Lovet være Gud. Amen. 


p—— 


— 255 — 
3. september. 


Frykt ikke! 


Han skal ingenlunde la din fot snuble, din vokter skal 
ingenlunde slumre. Salme 121, 3. 


Det er min trøst idag at Herren selv har tatt 
hyrdestaven i sin hånd og vokter sin hjord under 
fullt ansvar. Han vet selv, hvad han har påtatt 
sig, og hans far vet, hvem han har satt til hyrde- 
gjerningen. Hvorav kommer det sig, at foten somme 
tider vil vakle? Det kan komme av redsel, og 
unødig bekymring. Det kan komme av, at veien 
er dårlig belyst og av svakt syn. Det kan komme 
av svak tro og usikkerhet i sinnet — tvesinnethet 
især; da blir man ustø på alle sine veier. 

Det kan komme av kraftesløshet i ånden. 

Enten tar Gud bort faremomentene, eller hever 
oss over alle vanskelighetene. Han gir daglig kraft 
å gjennemleve dem. Han lot folket gå igjennem 
havet og ikke på havet — igjennem Jordan, men 
ikke over Jordan. 

Han tar ikke alltid bort skremslene, men gir ditt 
bjerte mot, han lar skyggene falle på din vei, men 
gir ditt øie lys, til å gjennemskue natten. Han 
slipper dig ikke fri fra en kristens ansvar, hvor 
tungt det enn føles, men han iklær dig sin egen 
nåde og kraft. Han slumrer ikke. Han vokter 
spurven — hvor meget mere dig. Alle de hellige 
er i hans hånd — den gjennemstukne hånd. De 
ligger for hans fot — den naglemerkede fot. De 
hviler på hans skuldre — de skuldre som bar kor- 
set en dag. Hvilken dårskap å gjøre sig skyldig i 
å tvile på hans nærvær og guddommelige beskyt- 
telse. Når alle andre slumrer og sover, da er han 
din vokter ved din høire hånd. Frykt ikke. 


— 256 — 
4. september, 


Frykt ikke! 


Og Jesus sa til Simon: Frykt ikke! Fra nu av skal du 
fange mennesker. Luk. 5, 10. 


Peter blev aldeles overveldet, når han så den 
store fiskefangst. Det var Jesu underlige makt som 
bragte redsel og frykt til Peter og til alle som var 
med ham. Men Jesus sa: Frykt ikke! fra nu av 
skal du fange mennesker. — Peter og de andre 
disiple oplevet på pinsedag å se enda større bevis 
på Jesu uendelige makt gjennem den Helligånd, 
da de i lydighet kastet ordets garn ut og vant 3000 
sjeler. Det var også under forhold, som man minst 
kunde vente det: Midt i Jerusalem — blandt Jesu 
verste fiender. — En flokk svake fiskere der hadde 
gjemt sig bort av frykt. 

Fiskedretten ved Genesaretsjøen var sikkerlig 
en profeti for Peter og de andre om, hvad Jesus 
formådde å gjøre, når de bare var lydig mot ham. 

Og denne fiskefangst har gjentatt sig de mange 
ganger i kirkens historie. Når Jesu disiple — hvor 
svake de enn har vært — hvor umulige forholdene 
forøvrig synes å være — bare har vært lydig i tro 
til Jesu ord, så har det utrolige hendt. Misjons- 
historien er full av beviser på det. 

Men også i vårt personlige kristenliv oplever 
vi det samme. Er det ikke forunderlig, hvad vi 
som tror på Herren ofte har oplevet. Når vi mente 
vi var sterke, så gikk det galt. Men, når alt synes 
for det menneskelige øie umulig og vi stod der 
blottet og ribbet, så vi bare kunde si: Herre, på 
ditt ord, så vil vi gjøre det du befaler — så vel- 
signet Gud på en forunderlig måte. Jesus er, pris 
skje Gud, den samme idag. 


— 257 — 
5. september. 


Frykt ikke! 


Men jeg — jeg vet min gjenløser lever. Joh. 19, 25. 


Stor og forferdelig er det ondes makt i verden. 
Og i det ondes spor følger sjeleangsten over Guds 
vrede, samvittighetsnød og mange lidelser. Hvem 
kan bestå? Hvor er hjelp? 

Når dr. Martin Luther under sin gigantkamp 
var i dyp åndelig strid og tvilens mørke anfalt 
ham, skrev han foran sig med store bokstaver: 


Vivit — Han lever! og gikk frem og tilbake og 
gjentok det — og blev trøstet. Herren er ikke 


død, han lever og da er alt vel! 

Hvem har vært dypere i elendighet enn den 
Guds mann Job? Midt i nøden kan han dog rope 
jublende: Jeg — jeg vet min gjenløser lever! 
Jobs tro griper en levende Gud, som er hans Goél 
d. e. løser og befrier. Når vår sjel blir stille for 
Gud i bønn og betraktning av hans ord, åpenbares 
Herren Jesus for oss: Han lar sig skue — full 
av nåde, lys og glede. Og sangens tone vekkes: 
»Jesus er mitt håp og trøst. Han, min frelser er å 
live. »Trengslene tjener til å forherlige Gud. — 
Derfor kan vi takke for trengslene. »Vi roser oss 
også av våre trengsler, for vi vet at trengselen 
virker tålmodighet og tålmodigheten et prøvet 
sinn og det prøvede sinn håp og håpet gjør ikke 
til skamme fordi Guds kjærlighet er utøst i våre 
hjerter ved den Hellige And som er oss gitt. 

Alt virkes av min levende Frelser. Måtte det 
stadig synge i min sjel: Jeg vet min gjenløser 
lever. Han lever — og jeg skal leve med ham: Et 
rikt jordeliv og det fullkomne evighetsliv: Det 
fyldige liv — hvor alle knopper springer ut — og 
alle lengsler opfylles. Alt gir min gjenløser! 

Frykt ikke. — 17 


— 258 — 
6. september. 


Frykt ikke! 


Men I vær frimodige og la ikke eders hender synke, ti 
der er lønn for eders gjerning. 2. Krøn. 15, 7. 


Herren har ofte talt strenge ord til sitt folk når 
der blev handlet imot hans vilje, men der han 
finner lydighet og villighet taler han også trøstens 
og opmuntringens ord. 

I 2net vers i samme kapitel står der: »Herren 
er med eder når I er med ham.< Til disse som 
er med Herren lyder det idag: Men I vær fri- 
modige. Senk ikke blikket om fienden truer. 
Ta du på Guds fulle rustning og gå mot ham i 
det navn som ingen fiende har beseiret eller kan 
beseire. 

Tenk hvilken opmuntring det var for Moses, 
Josva, Gideon og de mange andre som hørte disse 
ord fra Herren: »Vær frimodigc. Disse menn 
gikk inn i kampen stolende på den Herre som 
hadde opmuntret dem (til å være frimodige) og 
vant seier. 

Der er salighetsfiender i vårt eget bryst og rundt 
om oss som truer med at vi ikke skal komme vel 
igjennem, men tvers igjennem motstand og ver- 
dens larm hører vi en kjent røst som sier: »Vær 
frimodige<. Frimodig i ditt hjem. Frimodig på 
ditt arbeide. Frimodig når du samles med Guds 
folk. La ikke dine hender synke, med andre ord: 
Bli ikke trett. »Men la oss gjøre det gode og ikke 
bli trette, ti vi skal høste i sin tid såfremt vi ikke 
går trett.« Gal. 6, 9. 

»Der er lønn for eders gjerning.< 

Kristne: Vær frimodig. Vi skal mere enn seire 
ved ham som har elsket oss. Amen. 


— 259 — 
7. september. 


Frykt ikke! 


Om du formår noget, så ha medynk med oss og hjelp 
oss! Men Jesus sa til ham: Om jeg formår? — Alt er 
mulig for den som tror. Mark. 9, 22—23. 


Om du formår noget. Tvil og tro kjemper med 
hinannen i disse ord. Men foran Jesu skikkelse 
vinner troen overhånd. Alt er mulig for den som 
tror, sier Jesus. Hvorfor? Fordi alt er mulig for 
ham. Troens kraft er Kristi kraft i hjelpeløse 
mennesker. 

Tvil derfor ikke på Jesus. Å tvile på ham er 
den største dårskap. Den som stenger sig ute fra 
ham, er uendelig svak. 

I troen på syndsforlatelsen ligger kraften til 
seier over synden. Guds rikes historie vidner om, 
at troen flytter berg og overvinner alle hindringer. 
Troen løfter og bærer over synd og død, og for- 
ener dig med Kristus. 

Kristne menneskers erfaring er alltid den sam- 
me som Augustins, at troen er den store port til 
livet, nøkkelen til sannhetens erkjennelse. Den 
som tror skal leve, om han enn dør. Den som 
ikke tror, er død, selv om han lever. Tenk ringe 
om styrken i din egen tro. Tenk stort om Kristi 
makt. Den fromme Katharina, vidt bekjent for 
sin sterke tro, fikk det spørsmål av en tilreisende 
predikant: »Er De Katharina med den sterke tro.< 
Hun svarte: »Om jeg har sterk tro, vet jeg ikke. 
Jeg vet bare at jeg har en sterk Frelser.« 


Gi mig den tro o kjære Gud 
som holde kan i striden ut. 
Det er jo kun en liten stund, 
så får jeg fred som varer ved 
og vokser i all evighet. 


— 260 — 
8. september. 


Frykt ikke! 


Herren: Frykt ikke! Es. 54, 4. 


Når Herren ved profeten trøster på denne måte, 
vil man uvilkårlig spørre Hvem er den lykkelige 
som trøstes så herlig? Vers 1 svarer: »Du ufrukt- 
bare som ikke fødte — for den enlige kvinnes 
barn er flere enn hennes som har mann.< 

Profetens forbillede finnes i Abrahams hus. 
Sara sitter enslig, mens Hagar har mannen. At 
dette har åndelig betydning, ser vi av Gal. 4, 21 flg.: 

Sara hadde løftet om tallrik avkom, men både 
hun og Abraham syntes Herren opfylte løftet for 
sent. De blev enige om å hjelpe til ved nytt 
ekteskap med Hagar, og resultatet er store lidelser 
for dem selv og en trellkvinnes sønn, som for- 
fulgte løftets sønn. 

Dette gjentar sig i det åndelige den dag idag. 
For den enkelte når nåden ikke blir nok til sje- 
lens trøst og kraft, så tar man sig sammen og gjør 
noget for å tekkes Gud. 

Får ikke Gud i nåde bringe en sådan til erkjen- 
nelse av at man blir »sterk ved nåden i Kristus 
Jesus,« så vil det føre til »nidkjærhet for Gud, 
men ikke skjønnsomhet.« Man blir en Ismael 
som ikke arver. 

Når det gjelder menighetens og Guds rikes frem- 
gang, så tør man ikke tro på frukt av »korsets 
dårlige preken,« ved å »stride troens gode stride 
i bønn om synderes frelse og Guds folks vekst i 
nåden. Nei, man må foreta noget — helst i ret- 
ning av egypterinnens vesen, som »har mannen< 
— menneskefornuftens anerkjennelse. 

Mens denne åndsretning florerer sitter evange- 
liets barn fattig og enslig, men til disse sier Her- 
ren: »Frykt ikke, du skal ikke bli skuffet,« »den 
ensliges barn er flere enn hennes som har mann.< 


FG 


| 


— 261 — 
9. september. 


Frykt ikke! 


Men du, når du ber, da gå inn i ditt lønnkammer og 
lukk din dør og bed til din far, som er i lønndom, og 
din far, som ser i lønndom, skal lønne dig i det åpenbare. 

Matt. 6, 6. 


Bønn og kristenliv hører sammen som pulsslag 
og naturliv i legemet. Men derfor er ikke all bønn 
en rett kristelig bønn. Der er bønn som Kristus 
likefrem advarer imot. Og til den hører farise- 
erens og hedningens bønn. Fariseeren ber for å 
vise sig for menneskene og hedningen bruker mange 
ord og tror derfor å bli bønnhørt. Disse bønner 
når ikk op og inn til Gud. Når du ber, gå inn i 
ditt lønnkammer og lukk din dør og be til din 
far som er i lønndom, og din far som ser i lønn- 
dom, skal lønne dig i det åpenbare. 

I lønnkammeret med døren lukket er det stilt. 
Man blir ikke forstyrret av omgivelsene. Og der * 
blir man ene med sin far — endog inn til det 
lønnligste i vårt hjerte. Ingen steds blir man slik 
stillet ansikt til ansikt med sig selv som der. Og 
der inne blir man sann og ærlig mot sig selv og 
Gud. Der våger man å legge sin sak frem og tale 
åpent ut av hjertet. Den bønn. som er født i nød. 
stiger rett op til Gud og blir hørt. 

Jesus selv praktiserte meget Iønnkammerbønn. 
Det var derifra han kom. da disiplene bad: 
Herre lær oss å be. Intet tap er større for en 
kristen enn forsømmelighet av lønnkammeret. Der 
inne oplever man noget av himmelen på jord. Og 
derfra går man rustet og dyktiggjort til livets strid. 

Derfor be og du skal få. Det er Herrens usvi- 
kelige løfte til den som ber. 


— 262 — 
10. september. 


Frykt ikke! 


Men eg er alltid hjå deg, du hev gripe mi høgre hand 
Salme 73, 23. 


I denne djupe og mektige salmen hev den hei- 
lage songaren Asaf gjenge til rettes med Gud, — 
liksom Job — for den til synes meiningslause 
styringi her på jordi. Det gjeng dei gudlause 
godt, og Gud tykkjest ikkje hjelpa borni sine 
til sin rett. Og Guds heilage songar sjølv vert beisk 
og vonlaus. — Men mot alt dette leide og mei- 
ningslause set han ei stor og avgjerande kjens- 
gjerning, som meir enn gjer upp for alt det leide 
og tunge: Men eg er alltid hjå deg. Det er den 
same lovnaden Jesus gav læresveinane: Sjå, eg er 
med dykk alle dagar, so lenge verdi stend. Og 
Gud hev gripe mi høgre hnd. Han hev teke meg, 
og Han held meg fast. Eg høyrer Gud til, som 
hev skapt meg, og som hev atterløyst meg, og som 
difor og vil leida meg ved Guds råd, til dess Han 
tek meg upp til seg i æra. — Dette Guds-ordet 
skulde då og vera hjelp og trøyst nok, — som 
vår Herre og Frelsar sa, då Han gjekk inn i 
lidingsnatti: Eg er ikkje åleine, — Faderen er 
med meg. At Gud hev gripe mi høgre hand, vil 
og segja, at Gud hev gripe inn i mitt liv, og at 
Han hev gjeve meg prov på prov for si serlege 
forsyn og nåde og umsut. Han hev ført meg 
inntil no, steg for steg, og Han vil føra meg vel 
fram til målet. Di kann eg frimodigt segja: Eg 
tarv ei sjå min veg, so langt og vidt. Eitt steg 
er nok åt meg. Men me vil og segja som David: 
Lat meg falla å Herrens hand, for Hans miskunn 
er stor, men i mannehand vil eg ikkje falla. — 


— 263 — 
11. september. 


Frykt ikke! 


Og Herren skal lede dig all tid, og skal mette din sjel 
på tørre steder, og dine ben skal han styrke, og du skal 
vorde som en vannrik have og som et kildevell, hvis vanne 


ikke slår feil. Es. 58, 11. 


I sannhet et herlig løfte til alle, som vil la sig 
lede av Herren. Det er en rikdom på trøst og 
lyse fremtidsutsikter, som her er lovet Guds barn. 
Verden ser jo så mørk ut, og farene er mange 
og store, og dog er det ingen grunn til frykt eller 
engstelse for den som Herren vil lede all tid. 

Men du tviler kanskje på, om du kan ta til dig 
dette ord. om du har rett til det? Min venn, du 
som har fått det sinn, at du i alt ønsker å være 
ledet av Herren, har ikke bare rett til å ta 
det, men plikt. Du vanærer Herren, om du ikke 
tar imot det. Og du ærer ham om du tar det til 
dig og hviler dig i det, og du er rik og lykkelig. 

Endog på tørre steder metter han din sjel. 
Denne verden er jo så uendelig tørr og fattig, og 
din vei går så ofte gjennem tørre steder, men 
nettop der vil han selv mette din sjel, være din 
mat, din trøst og din glede. 

Han vil gjøre dig til en vannrik have og til et 
kildeveld, hvis vanne ikke slår feil. Er det ikke 
nettop det du begjærer og lenges efter? Da blir 
du til ære for ham som leder dig og til velsignelse 
for dine omgivelser. Han er trofast, som har gitt 
løftet, han skal gjøre det. 


Kom hit du tørstig sjel 
og drikk av livets vann. 
Kom nu til kilden 

og drikk av livets flod, 
så får du kraft og mod. 


$ustl 


— 264 — 
12. september. 


Frykt ikke! 

Ved Gud skal vi gjøre storverk, og han skal nedtrede 
våre fiender. Salm. 6, 14. 

Hvor gjerne vi mennesker vil gjøre noget her 
i livet, helst noget stort. Vi bærer alle på et stor- 
verk i vår egen lille barm. Selv den som intet 
gjør, mener at han gjør noget stort. 

Når evighetens lys faller over våre gjerninger, 
da blekner det som i menneskers øine synes stort. 

I evighetens lys ser vi, at endog det beste vi 
gjorde var besmittet av synd, egoisme, hovmod 
og selvtillit. Våre fiender: Verden, djevelen og 
vårt kjød, lurer på oss nattt og dag. De er sterke. 
Vi kan ikke beseire dem. Den som går ut i livsens 
strid i egen kraft, han går som Urias, med døds- 
dommen i sin egen lomme. Han taper og faller 
til sist. Den som vil gjøre noget stort og godt i 
livet, må lære å regne med Gud. Har du lært 
dette store livsregnestykke å regne med Gud? da 
har du også fått gjort noget stort. »Ti ved Gud 
skal vi gjøre storverk.< 

Den som regner med Gud, i alt hvad han gjør. 
han regner alltid rett. Han taper aldri, men vin- 
ner alt. Ved Gud blir det minste arbeide stort. 
Hvad mon så du skal gjøre idag? Du gjør noget. 
Dine ord og arbeide, vil bli enten til glede eller 
sorg for dine medmennesker. Regn med Gud, bøi 
dig for hans ord og vilje. 

Ta Gud med dig i ditt arbeide idag, da vil 
dine fiender være maktesløse. »Han skal ned- 
trede våre fiender — også dine. 

Spre litt solskinn og glede idag i ditt hjem, så 
blir deres liv lysere, så gjør du et storverk, til skam 
for dine fiender og til glede for dig selv, for andre 
og for Gud. Amen. 


— 265 — 
13. september. 


Frykt ikke! 


Men vær frimodig, Serubabel, sier Herren, vær fri- 
modig, Josva, Jehosadaks sønn, du yppersteprest. Vær fri- 
modig alt landets folk, sier Herren, og arbeid! For jeg er 
med eder, sier Herren, hærskarenes Gud. Hag. 2, 


Tiden efter hjemkomsten fra Babel var tung 
og trang for Israels folk og dets ledere. Virk- 
ningene av frafall er alltid bitre. Veien til op- 
reisning er alltid tårevætt. Når Herren kaller 
oss nær til sig, og vi begynner å lyde ham, da leg- 
ger vår motstander tusen snarer i vår vei. 

Det vilde ha kostet Peter færre tårer og mindre 
hjertekval å lide med sin Frelser enn det kostet 
ham å fornekte ham, og hans hjerte var tungt til 
opreisningen var i orden. 

Men det er nettop til slike at den tredobbelte 
formaning til å være frimodig lyder i dette ord. 
Det er til den som er nedfor og holder på å gå 
trett under anger over sin fortid og skuffelse over 
sin nutid, at Herren opmuntrer til frimodighet. 

Hvad rimelig grunn har da slike til å være fri- 
modige? 

1. Jo, Herren er med dem. Det var de bundne 
han kom for å løse. Det var de fortapte han kom 
for å frelse. Det var de fangne han kom for å 
sette i frihet. Han frelser oss ikke bare i ned- 
ladenhet på tross av vår synd og nød, han frelser 
i kjærlighet på grunn av vår synd og vårt fall. 

2. Hans frelsespakt står fast. Det lå megen 
utroskap mellem Egypten og Babel fra folkets 
side, men utelukkende troskap fra Herrens side, 
Og det er hans trofasthet som frelser og ophøier. 

3. Hans ånd skal bo blandt dem. Og hans ånd 
gjør den døde levende og den kraftløse sterk. 
Derfor, frykt ikke! 

14. september. 


Frykt ikke! 


Jeg biet på Herren, da bøide han sig til mig og hørte 
mitt rop. Og han drog mig op av fordervelsens grav, av det 
dype dynd. Og han satte mine føtter på en klippe, han 
gjorde mine trin faste. Salme 40, 2—3. 


Hele denne salme er personlige vidnesbyrd av 
David. Et trofriskt vidnesbyrd om, at Gud er 
trofast. Han holder ord. Man kan trygt stole 
på opfyllelsen av alle hans løfter — også da — 
når han tøver med å svare. Gud skuffer aldri 
sine barn som bier på ham. 

»Jeg biet på Herren, da bøide han sig til mig og 
hørte mitt rope, — vidner han, og som vi forstår 
gjør Herren ved denne anledning store ting for 
David. Han frelser ham og drar ham op fra »for- 
dervelsens grava — av det dype dynd. »Han satte 
mine føtter på en klippe. Han gjorde mine trin 
faste. 

I sannhet — herlige oplevelser av Guds frel- 
sende makt. Det er ikke underlig at David igjen 
og igjen opmuntrer Guds folk til å bie på Gud. 


Det kan stundom se ut for oss — både når det 
gjelder våre personlige anliggender — så vel som 


Guds ledelse og inngrep i de store linjer i verdens- 
utviklingen, som om Gud har glemt sine løfter — 
glemt å være trofast. Men det er dog ikke så. 
Zion sa: Herren har forlatt mig. Herren har 
glemt migc. Men hvad svarer så Gud tilbake på 
det? Jo, disse vidunderlige trosstyrkende ord: 
Glemmer vel en mor det barn, som dier ved hen- 
nes bryst? Om hun glemmer — jeg glemmer aldri 
dig. Jeg har tegnet dig i begge mine hender. Jeg 
har kalt dig ved navn. Du er min. Jeg vil ingen- 


lunde slippe dig. Ingenlunde forlate dig. 


EE 
| 
| 

15. september. 


Frykt ikke! 
Herre — mitt håp står til dig. Salme 39, 7—11. 


Det er molltoner i denne salme. Lidelsens og 
dødens toner. 

»Jeg blev stum og var stille, jeg tidde uten 
gavn, min smerte blev oprørt. Mitt hjerte blev 
hett innen i mig, ved min grublen optendtes ild. 
Som en håndsbredd har du satt mine dager, min 
livstid er som intet, kun forfengelighet er hvert 
menneske, kun som et skyggebillede vandrer 
mannen. Ta bort fra mig din plage. Jeg er blitt 
til intet for din hånds slag. Vend øret til mitt 
rop — ti ikke til min gråt. Se bort fra mig så 
mitt åsyn må bli opklaret.< 

Hvem kjenner ikke disse toner? Molltonene: 
Lidelsens, fryktens, nødens og dødens toner. 

De vantro mennesker søker overdøve disse toner. 

Men den troende løfter sinn og hjerte mot Gud: 
»Mitt håp står til dig!« Herre — frels mig! Og 
han — vår Gud og frelser fyller sjelen med kraft 
og fred. Han forvandler tåredalen til en kilde- 
vang for sine barn. 

Han tar ikke lidelsen, nøden og døden fra oss, 


men — han hjelper oss igjennem. Molltonene 
blandes med frydetoner og himmeltoner.  Øiet 
blir opklart — vi skuer hjemlandet. 


Vi håper her i tiden på hans hjelp, hans svar 
og velsignelse. Vi håper på hans komme for å 
hente sin brud. Vi håper på hans store seiersdag, 
hvor satan skal bindes og Jesus være konge. Og 
vi håper på de nye himler, hvor bruden skal sitte 
på tronen med brudgommen og krones med 
ærens evige krans. 

Lovet være Gud for de kristnes håp. Amen! 

16. september. 


Frykt ikke! 


Rom. 5, 21. 


For alle, som vet noget om hvor stor deres synd 
og skyld er, finnes ikke et bedre ord enn nåde. 
Guds nåde! Kristus Jesus er en synders eneste 
håp. Der er Guds kjærlighet vendt i medynk mot 
vår bange sjel og lægedom for alle dens sår. Den 
er så stor, at den kan utslette all synd og føre oss 
som barn i Guds favn. Den er helt uforskyldt og 
gies for intet. Vel den det rett forstår; ti der er 
dem, som ikke forstår den rett. De vil ha tilgivel- 
sen, men ikke rettferdigheten. Brorson har rett 
når han synger: 


Guds salige godhet og nåde, 
som ei har mål eller måte. 
den driver oss alle og tukter 
å bære omvendelsens frukter, 
og synden å sky og forlate, 
som helvede selv den å hate. 


Det er ikke nådens feil, at den blir stundom 
brukt som sovepute; det er utelukkende deres 
feil, som ikke forstår den rett og tilegner sig den 
på rett måte, nemlig i ydmykhet og med omven- 
delsens sinn. Men alle de, som tar imot nåden i 
Kristus slik som Gud vil det og efter den sanne, 
hellige og helliggjørende karakter, de får ikke 
alene fred med Gud ved nådens rensende kraft, 
men også nytt sinn og nytt syn og ny kraft til å 
leve sitt liv i Guds samfund, — rett som en kristen 
i hellighets ånd. Og for disse er nåden i liv og i 
død, den fullt trygge, den tilstrekkelige og umiste- 
lige åndelige kapital. 

17. september. 


Frykt ikke! 
Motløs på trengselens dag. Ordspr. 24, 10. 


Teksten lyder: »Viser du dig motløs på treng- 
selens dag, så er din kraft ringe.< 

Det er på trengselens dag din kraft skal stå sin 
prøve. Det er da motet trenges. 

Det er ingen sak å være modig og tale om kraft, 
når der ingen trengsel er. Det er intet åndelig 
karstykke det, men kun tomt praleri. 

Hvori ligger kraften, som trenges og det hellige 
mot som kraften er en årsak til? 

Jo, uten tvil deri, at vi har vår styrke i Gud. I 
troen på hans nærhet og bistand. 

»Min hjelp kommer fra Herren<, sier salmisten 
i den 121. salme. Og han føier til: »Herren skal 
bevare dig fra alt ondt.< Deri ligger hemmelig- 
heten i en ubrutt kraft og et hellig mod. 

De menn og kvinner, som har stått i dette tros- 
forhold til Herren, har øvet åndelig stordåd. 
Trengselen har drevet dem til Gud og hans kraft. 

Vi har mange menn og kvinner i bibelen som 
viste en stor kraft og et hellig mot på trengselens 
dag. Og kirkens historie op gjennem århundrene, 
har mange eksempler på det samme. 

Å måtte vi alle erkjenne at alt sant mot og all 
åndelig kraft kommer fra Herren, da skulde vi 
ikke bli uten kraft og mot på trengselens dag. 

La erkjennelsen av vår egen avmakt drive oss 
til Herrens allmakt. Da skal trengselens murer 
ramle, og vi skal skue Herrens frelse. 

»Seire efter å ha overvunnet alt.< 

18. september, 


Frykt ikke! 


Søk først Guds rike og hans rettferdighet, så skal I få 
alt dette i tilgift. Matt. 6, 33. 


Mennesket er skapt med en søkende ånd. Det 
er ikke fornøiet med det nuværende. Det søker 
rikdom, ære og politisk velvære. Det søker 
kunnskap, stilling og anseelse. Det bekymrer sig 
for mange ting. »Hvad skal vi ete, eller hvad 
skal vi drikke og hvad skal vi klæ oss med?« 
Dette sier Jesus, er hedningenes vis. Med Guds 
barn er det anderledes, »ti eders himmelske far 
vet, at I trenger til alt dette. Vår himmelske far 
vil at hans barn skal vandre i tro og være uten 
bekymring, men dessverre, de ligner alt for ofte 
hedningene. De jordiske ting er jo det minste, 
der er noget som er uendelig større, det er Guds 
rike. Det er mere verd enn hele verden. Riket 
består i rettferdighet, fred og glede i den Hellig- 
ånd. »Det er innen i eder, i hjertet, hvor Jesus 
selv har tatt plass ved tro. Han er selv vår rett- 
ferdighet, fred og glede. Den troende er rett- 
ferdiggjort ved blod, ved nåde og ved tro på 
Jesus. Men da må han også leve rettferdig i 
all sin ferd. Da må han også holde fred med 
alle så vidt det står til ham, ti Kristus er jo 
hans fred. Kristus gir også gleden og derfor kan 
han alltid være glad. Der er en understrøm av 
glede i den troendes sjel, selv om han er bedrøvet. 
De høieste verdier er de åndelige, ikke de jor- 
diske og timelige. Derfor skal vi søke Guds rike 
først. Vi får be: Herre forøk oss troen, så vi kan 
søke Guds rike først, så får vi alt annet i tilgift. 


å 
19. september. 


Frykt ikke! 


Prøv mig dog derved, sier Herren herskarenes Gud, om 
jeg ikke vil oplate himmelens sluser for eder og uttømme 
velsignelser over eder, mere enn nok. Malak. 5, 10. 


Dette er et merkelig ord. Herren innbyr sitt 
folk til å prøve ham. Gud forbinder altså særlige 
velsignelser og opnåelsen derav med en viss prøve. 
Han gir aldri betingelsesløst. Det er nok sant at 
han ikke handler med oss efter våre misgjernin- 
ger, men lar nåde gå for rett. Men det gjelder op- 
nåelsen av syndenes forlatelse. Dog her er tale 
om å »prøve Herren< i en annen forbindelse. Ved 
lesningen av dette kapitel finner vi, at Herren be- 
breider sitt folk, fordi de har bedratt ham med 
tienden og den hellige gave. Nu roper Herren til 
dem gjennem profeten: »Bring hele tienden inn 
i forrådshuset for at der må være føde, og prøv 
mig dog derved. 

Gud vil gjerne velsigne sitt folk. Det er alltid 
hans ønske. Men der settes stengsel for hans vel- 
signelser. Der er bom for døren. Og bommen er 
på innsiden, og vi har satt den der. Den holdes 
fast ved mange bolter. 

Sløvt bønneliv, det er en av boltene. »I ber og 
får ikke, fordi I ber ille«, sier Jesus. Og hvor- 
ledes kan Herren få velsigne, dersom man ikke 
søker hans åsyn rett ofte i bønnen? « 

Liten kjærlighet er en annen bolt. Verden er 
kold, den fryser, fordi kjærligheten er blitt kold 
hos de fleste. Se til å få den første kjærlighets 
flamme fornyet. 

>Prøv mig,« sier Herren. Gjør bot, gjør rett, 
vend om fra dine onde veier. Gud har velsig- 
nelser for dig. Hans hjerte er fylt av kjærlighet 


9 


og han lenges efter å velsigne sitt folk. Prøv ham! 


970 
20. september. 


Frykt ikke! 
Levende kristendom. 1. Kor. 16, 13. 


Levende kristendom er det motsatte av slapp- 
het og dorskhet. Men mange kristne har visst lett 
for å glemme dette. Er de først frelst, føler de 
sig så inderlig trygge og synes at nu kan de ta 
livet med knusende ro. Nu har de sitt på det 
tørre. Himlen er dem viss. Denne falske trygg- 
hetsfølelse legger mangt et kristenliv øde. Det 
blir et liv uten frukt, et liv som ikke setter spor 
her i verden. Man er ikke med på å bringe Guds 
rike fremover. Det går an å være en flittig kirke- 
gjenger, og allikevel leve et så usselt kristenliv, 
at det bringer skam over Jesu navn. Derfor 
roper apostelen til oss i vår tekst idag. »Vær 
årvåkne, stå fast i troen, vær mandige, vær 
sterke!« Det å bli en kristen betyr ikke at nu 
kan vi ta livet lettvint. Nei, det betyr at nu be- 
gynner kampen for alvor. Før kunde vi kanskje 
ta det lett med synden. Nu blir synden vår største 
fiende, som vi hater av et opriktig hjerte. Daglig 
blir det å slåss med den av all makt. Så lenge 
vi er her i verden unner syndemaktene oss ingen 
ro. Stadig blir vi utsatt for angrep. Derfor gjel- 
der det aldri å sovne på vår post. Vær årvåkne!« 
sier apostelen. Et øieblikks mangel på aktpågiven- 
het, og vi er i fiendens vold. Skal vi stå fast i 
troen, må vi være årvåkne, lydhøre, skarptseende, 
så vi ikke lar selv den minste fiende få liste sig 
inn på oss. 

Kjære venn, er du med i denne daglige kamp? 
Er din kristendom virkelig levende? I så fail 
frykt ikke selv om kampen er hård. 

21. september. 


Frykt ikke! 
Strid den gode strid. 1. Tim. 1, 18—19. 


>Dette bud overgir jeg dig min sønn Timoteus, 
efter de tidligere profetiske ord om dig, forat du 
ved dem skal stri den gode strid, idet du har tro 
og en god samvittighet, som nogen har kastet fra 
sig og lidt skibbrudd på sin troc. 

Da Paulus blev omstrålet av Guds lys og fikk 
høre Guds røst, da ydmyket han sig, ti nu forstod 
han det gamle menneske måtte avlegges, og han 
skulde bli et nytt menneske, skapt efter Gud i 
sannhetens rettferdighet og hellighet. Ef. 4. 

Da denne prosess fra gammelt til nytt ved 
Helligåndens ledelse var oplevet, blev Paulus i 
Guds kraft et av de modigste mennesker, vi kjen- 
ner. ti nu var han iklædd Guds rustning og den gode 
strid mot makter, mot verdens herrer, og mot 
ondskapens åndehær i himmelrummet. Han roper 
ut til efeserne og til alle mennesker som har op- 
levet det å gå over fra mørke til lys: »Så stå da 
omgjerdet om eders lend med sannhet og iklædte 
rettferdighetens brynje og ombundne på føttene 
med den ferdighet til kamp som fredens evange- 
lium gir, og grip foruten alt dette, troens skjold. 
hvormed I skal kunne slukke alle den ondes bren- 
nende piler, idet I er vedholdende og årvåkne i 
bønn.< Ef. 6. 

Han kunde derfor i sannhet rope ut over ver- 
den: »Jeg skammer mig ikke ved evangeliet, ti 
det er en Guds kraft til frelse. Og i denne Guds 
kraft kunde han enn videre si: »Jeg har stridd 
den gode strid, fullkommet løpet og bevart troen. 

Kjære venn, strid også du troens gode strid. I 
hans kraft skal vi stride og seire. 

Jesus vant og vi har vunnet! 


Frykt ikke, — 18 


— 274 — 
22. september. 


Frykt ikke! 


Se jeg legger i Zion en anstøtsten og en forargelsesklippe 


og hver den, som tror på ham, beskjemmes ikke, 
Rom. 9, 33. 


Paulus var grepet av Guds kjærlighet i Kristus 
Jesus og forkynte på hvert sted evangeliet, som 
en Guds kraft til saliggjørelse for hver den som 
tror. Han henvendte sig først til dem som var 
av Abrahams ætt og som forjettelsene tilhørte, 
men mengden av folket forkastet Jesus Kristus, 
som var kommet til verden for å frelse syndere. 
De forkastet Guds rike nåde og foraktet budskapet 
om korset og forargedes. Det største for dem var 
hvad de gjorde og ikke hvad de var. Men Paulus 
så det, som gledet hans ånd og bragte ham på kne 
i takk og lovprisning. Han så hedningene kom til 
troen og de oplevet at de kunde si: Rettferdig- 
gjorte ved troen har vi fred med Gud ved vår 
Herre Jesus Kristus! Jesus blev dem til visdom 
av Gud til rettferdighet. Og vi minnes hvad pro- 
feten Esaias forutså at denne forargelsesklippe 
skulde også komme som en helligdom, og vi 
går inn med alt Guds folk i denne av Gud åpnede 
nådens helligdom, fordi vi har funnet denne le- 
vende sten, som apostelen Peter taler om, som 
visstnok blir forkastet av mennesker, men er ut- 
valgt og kostelig for Gud. Herren finner oss som 
levende stener som tekkes Gud ved Jesus Kristus, 
og vi kan si med sangeren: 


Fred som kan bevare. 
Fred som overgår 
alle hjertets tanker 
jeg hos Jesus får. 

23. september. 


Frykt ikke! 


Så bli da du, min sønn, sterk ved nåden i Kristus 
Jesus. — Lid ondt med mig som en god Jesu Kristi strids- 
mann. 2. Tim. 1—2. 


Den unge Timoteus var et bønnebarn. Han 
stammet fra et troende hjem. Hans mormor Lois 
var en av Herrens kjempende, hans mor Eunike 
likeledes. Timoteus gikk i sin bestemors og sin 
mors fotspor. Apostelen Paulus hadde et stort 
hjerte for denne unge Herrens stridsmann. Bli 
sterk! er hans kamprop til ham. Lid ondt som en 
god Jesu stridsmann! er hans appell til ham. Hvad 
var det som skulde gjøre Timoteus sterk og ut- 
holdende i striden for den Herre Jesus? Det var 
nåden i Jesus Kristus. Guds nåde gjennem Kristus 
er styrkens hemmelighet. Nåden i Kristus lar mig 
se min hjelpeløshet, min udyktighet, min svak- 
het og mitt behov av hjelp fra oven. Nåden i 
Kristus gjør dig til en god stridsmann i Herrens 
hær. Det er et gledelig syn å se at en skare ungdom 
i vår tid fylker sig om Kristi korsfane og stiller 
sig i hans rekker for å opta kampen imot synden, 
verden og satans makter, og således være med 
for å fremme Guds rikes store sak. Du kan bli 
sterk ved nåden i Kristus Jesus, den er fri, den 
er rik, den vil bli dig nok. Og derved skal hans 
kraft fullendes i skrøpelighet. 

Er du en Jesu Kristi stridsmann? Om ikke, gi 
ditt liv til Kristus fra idag. 

Jesus du er den himmelvei, som til vår far oss 

leder. 
Frelse det er å finne dig, liv og uendelig heder. 
Du er all skapnings liv og lys, uten for dig er 


dødens gys. 
Ene du frelser og gleder. — 

Frykt ikke! 
En utvalgt ætt. 1, Pet. 2, 9. 


I Abraham utvalgte Gud sig et eiendomsfolk — 
et folk, som han overøste med velsignelser, og i 
hvem alle jordens slekter skulde velsignes. Under 
tidenes gang fikk han meget bry med dette folk. 
De glemte hans bud, de gikk på sine egne veier, 
de henfalt til avgudsdyrkelse, så Gud ved profeten 
Esaias uttaler sin vemmelse ved deres fester, og 
dog var han trofast til sitt løfte. Han bar over 
med dem i stor langmodighet, han utfridde dem 
fra deres fiender og i tidens fylde sendte Han sin 
sønn. 

Han kom til sine egne, men hans egne tok ikke 
imot ham. De forkastet ham, sin Messias, og blev 
adspredt og utdrevet av løftets land. Men ennu 
står Herrens løfter fast for dem, og ennu forestår 
Israels gjenreisning, ti — levningen skal frelses. 

Når Israel sviktet sin opgave, utvalgte Gud et 
nytt folk i sin sønn. Alle dem, som tok imot Ham, 
dem gav han rett til å bli Guds barn, dem som 
tror på hans navn. De er hans åndelige Israel. 

Kjære venn, hører du til dette folk? Er han 
blitt din Gud og Frelser? Da gjelder ordet 
også dig. I er en utvalgt ætt — til å være hans 
presteskap, der skal forkynne hans dyder som 
kalte oss fra mørket til sitt underfulle lys. I er 
et hellig folk, der skal åpenbare hans hellighet på 
jorden og få del i de helliges arvedel i lyset. Men 
størst av alt, I er hans eiendomsfolk, om hvilket 
han har sagt: Ingen skal rive dem ut av min hånd.< 

Gled dig da du lille skare, Jakobs Gud skal dig 
bevare, for hans vilje måtte alle fiender til jorden 
falle. Amen. 

25. september. 


Frykt ikke! 

Og vi vet, at alle ting tjener dem tilgode som elsker 
Gud, den som efter hans råd er kalt. Rom. 8, 28. 

Apostelen Paulus var en prøvet mann. Han 
har selv fortalt sine venner i Korint, hvad han 
har måttet gjennemgå efter den dag, han møtte 
Jesus og gav sig over til ham. Du kan lære om 
det i 2. Kor. 11, 24 flg. Men når han tenker til- 
bake på alle de trengsler, forfølgelser og lidelser 
han har måttet utstå, må han bare takke Gud. Han 
hadde gjort en ganske vidunderlig opdagelse. Han 
hadde jo intet han kunde ha ønsket anderledes. 
Han hadde jo fått se, at det var Gud som i sin 
kjærlighet hadde ledet ham gjennem det, det var 
jo nettop på denne måten Gud hadde fått gjort 
ham til det utvalgte redskap han hadde kalt ham 
til, og det var på denne måte Gud lot ham nå 
frem til sjelens evige frelse. Skulde han så ikke 
takke og love Herren! Det er denne vidunderlige 
erfaring han vil gi alle i arv, når han skriver: Vi 
vet at alle ting tjener dem til gode som elsker 
Gud! Derfor kan han også tilføie: i alt dette 
vinner vi mere enn seier ved ham som elsket 
oss. Han vet det, og vi skal også vite det. Vi 
skal få gjøre samme erfaring. Vel er det så, 
at sorgen og gleden de vandrer tilhope, lykke og 
ulykke ganger på rad. Men den som tror vet, at 
det blir alt sammen godt, for disse ting Herren 
bruker for å få fullført sin gode gjerning i oss. 
Hvorledes skulde det også kunne være anderledes? 
Skulde han. den trofaste. nogensinne overlate oss 
til oss selv? Alt tar han i sin hånd. Så kan vi 
møte alt som hender oss med frimodig forvent- 
ning, si Gud og Faderen takk for alle ting i vår 
Herre Jesu navn. Amen. 

26. september. 


Frykt ikke! 


Ikke ved makt og ikke ved kraft, men ved min Ånd, 
sier Herren, hærskarenes Gud. Sak. 4, 6. 


Her har vi nøkkelordet, ikke bare til den bok 
hvorfra ordet er hentet, men til hele Guds menig- 
hets historie fra begynnelsen til enden, og til den 
enkelte kristnes liv. Gud har utvalgt sig det svake 
og det som intet er for å gjøre det sterke til 
skamme. Også du har skatten i lerkar forat den 
rike kraft skal være av Gud. Du blev overbevist 
om din synd, ikke ved predikantens sjelelige 
kraft eller talens makt, men ved Guds Ånd. Ingen 
annen kan overbevise om synd (Joh. 16,8). Du 
blev født på ny alene ved Ändens kraft: (Joh.3. 
5—8). Dermed skulde det være klart, at om be- 
gynnelsen alene er av Guds Ånd, så kan kristen- 
livet ikke leves og seir over kjødet, verden og 
satan vinnes uten i den Helligånd! 

Kampen mot selvet er håpløs i egen kraft. Re- 
sultatet for dig vil bli som for Paulus: du vil op- 
dage at du er kjødelig, solgt under synden. Du 
hater det onde og vil det ikke, men om du enn 
har viljen, så makter du det ikke. Der er en 
annen lov i dine lemmer enn i ditt sinn, og du 
er en fange under din absolutte evneløshet. Slik 
har du kjempet. feilet og falt i det uendelige. 
Du har bitre erfaringer om at du er for svak. 

Men lovet være Gud, det er håp for dig ennu! 
Livets Ånds lov i Kristus Jesus kan frigjøre dig 
fra syndens og dødens lov, så du kan vandre i 
Ånden og ikke fullbyrde kjødets begjæringer. 
Han kan styrke dig med kraft ved sin Ånd i ditt 
innvortes menneske, som er enhver svakhet fullt 
voksen og gjør dig seirende. Denne kraft er for dig. 

27. september. 


Frykt ikke! 
Hine roper og Herren hører, og av alle deres trengsler 
utfrir han dem. Salme 34, 18. 
Herren hører. 


Det gjør hele forskjellen. 

Baals profeter fikke sanne det. De ropte på sin 
Gud hele dagen, men fikk intet svar. De ropte 
kraftigere, men deres rop var som et rop i natten, 
som et barns skrik, når ingen hører det. 

Det gjorde hele forskjellen, da Elias tok til å 
rope til sin Gud. Herren hørte og svarte med ild. 

Der ropes meget også idag. Tidens nød driver 
ropet frem. »Barn, — vi er fugler på flukt over 
ukjente skoger!« 

Ja, der ropes, men er røsten, som vi synes svarer 
oss i det fjerne, annet enn ekko av vår egen stemme? 

Det vilde gjøre hele forskjellen, om vi kunde bli 
riktig sikker på at der er nogen som hører. Som 
nu f. eks. i ditt tilfelle. Om du fikk bli helt sik- 
ker på at der er nogen, som hører ditt angstrop. 
hvor anderledes det skulde kjennes. Hvor glad du 
skulde bli. Ja, så glad at du vilde takke for den 
smerte som kom til å gi dig erfaringer om at Her- 
ren hører. — Ja, Herren hører! 

Det er mange som gjerne vil vidne om det. Så 
langt tilbake, som vår kunnskap om menneske- 
slekten bringer oss, møter vi trossterke vidnesbyrd 
om at Herren hører. Nogen av menneskenes første 
forsøk på å få sine tanker til å leve videre, er 
nettop slike ord om Herrens lydhørhet. De er 
bragt videre til oss gjennem årtusener i toner og 
vers, på papyrus og lertavler. Og hvor vi vender 
oss idag, overalt lyder troens mektige vidnesbyrd: 
Herren hører! Der finnes ikke nogen menneskelig 
erfaring, som er så samstemt bevidnet som den. 
Rop derfor frimodig! 

28. september. 


Frykt ikke! 

Min hjelp kommer fra Herren. Salme 121, 2. 

En ting må vi alle være enige om, hvad enten 
det smaker for oss eller ei: Vi behøver hjelp. 
Selv det stolteste menneske må i stunder, da alt 
brister, og man stilles ansikt til ansikt med sin 
intethet og hjelpesløshet, innrømme det. Det må 
være en fortvilet stilling å være i. Tenk være 
blottet for alle utveier, omgitt av håpløshetens 
mørke på alle sider. Men slik behøver det ikke 
være. Der finnes hjelp å få for hver som vil ha 
den. En fullkommen og herlig hjelp i alle livets 
tilskikkelser. Israel hadde på en underfull måte 
fått erfare hvor denne hjelp kom fra. Det var 
tider da ingen utveier såes. Men da leser vi: »I 
sin nød ropte de til Herren og han utfriet dem.< 
Det var skiftende tider og vekslende år for dette 
folk, men når de drog op til høitiden på sine 
festreiser steg tonenes brus mot høiden fra et sam- 
stemmig kor: »Min hjelp kommer fra Herren. 
Han kan hjelpe! Der finnes ikke den ting som 
han står rådløs og hjelpeløs overfor. Allerede 
idag har der møtt dig vanskeligheter av en art 
som har tatt både gleden og motet fra dig. Bli 
stille en liten stund. Bøi dine kne om stormene 
raser i ditt hjerte. Sku op mot lysets rike. Der 
oppe troner han den mektige som har skapt både 
himmel og jord. Skulde ikke han kunde hjelpe 
dig mon? Fortell ham alt. Nettop det som har 
møtt dig og tatt gleden fra dig. Fortell ham om 
din egen svake tro, og du skal føle hvordan bøl- 
gene dempes og legger sig der inne i barmen. Og 
med et smil på dine leper og gleden strålende ut 
av dine øine vil du reise dig fra bønnen og si: 

Herren kan hjelpe! 

29. september. 


Frykt ikke! 


Frykt ikke for dem, for jeg er med dig og vil redde 
dig, sier Herren. Jer. 1, 8. 


Det er ikke noget godt tegn når et menneske 
bekjenner sig som en kristen, men ikke møter 
motstand for Kristi skyld. »Har de forfulgt mig, 
skal de og forfølge eder<, sier Kristus. » Alle som 
vil leve gudfryktig i Kristus Jesus, skal bli for- 
fulgt.« Å ville være en kristen og samtidig komme 
overens med verden, er et sterkt vidnesbyrd om 
at man i virkeligheten prøver å leve »gudfryktig< 
uten Kristus. 

Den derimot som har funnet Kristus og fått sitt 
alt i ham, og som derfor elsker det Kristus elsker 
og hater det Kristus hater, og som vil legge Guds 
ords målestokk på alle ting, han møter en for- 
ferdelig motstand, ikke minst når han hevder at 
Kristus er blitt vår stedfortreder og forsoner, og 
at vi i ham har fått alt det vi trenger for Gud. 

Du som har oplevet dette, hør: Gud har regnet 
med dette for sine troende! Derfor sier han: 
»Frykt ikke for dem, for jeg er med dig og vil 
redde dig!« Hvad vil du helst: vinne fred og ro 
her i verden og miste Guds vennskap eller gå mot 
strømmen og være på Guds side? 

Gå derfor trygt i Jesu navn! Og be for dem 
som forfølger dig! 


Stille er min sjel til Gud, 
til min Gud som hjelpe kan. 
verdens trøst vil snart gå ut. 
Flyter hastig bort som vann. 
Søk min sjel fra hennes bo: 
treng dig inn til Gud i ro. 

30. september. 


Frykt ikke! 


Gjør dette til min ihukommelse. Luk. 22, 19. 


Nadverden burde ikke være et stridseple blandt 
de kristne. Den er heller ikke noget tryllemiddel 
i prestens hånd. Den er gitt oss for at troen kan 
ha noget å støtte sig til. Gud møter alltid menne- 
sket på det kulturtrin som det står. I den gamle 
pakt trengte folket synlige tegn på Guds nær- 
værelse. »Mitt åsyn skal være med dig<, var Her- 
rens ord til Moses. Det synlige tegn på Guds nær- 
værelse i Israel var Paktens ark, som stod i det 
allerhelligste. Gud er i sitt tempel, og i sin menig- 
het. Tempeldyrkelsen og offertanken var uttrykk 
for samlivet mellem Jehova og Israel. Et sakra- 
ment er også et utvortes tegn på et innvortes nåde- 
verk. Nadverden minner oss om Kristi død. Brø- 
det minner oss om vår svakhet og avhengighet. 
Hvad brød er for legemet, er Kristus for sjelen. 
Brødsbrytelsen minner om hans sår og lidelser. 
Han blev såret og knust. — Det ene brød for alle 
minner -0ss om én frelser og et frelsernavn. — 
Vinen minner oss om Kristi død. Blodet er ut- 
trykk for livet. Det er livet i høieste potens. Han 
gav sitt liv for oss. Her leses vår egen syndefull- 
het, men også Jesu forbarmelse. I nadverden 
nyter vi Kristus i troen. Kristus er virkelig til 
stede for å utføre sitt nådesverk i sjelen. Dette 
hellige sakrament er ikke en styrkeprøve for de 
kristne, men et styrkemåltid på hjemveien. Han 
kommer igjen for å hente sine, og hver gang vi 
nyter nadverden i den rette ånd, forkynner vi 
Kristi død inntil han kommer igjen. Nyt det med 
takk og vær frimodig. 


2 993. — 
1. oktober. 


Frykt ikke! 
Den som seirer. Ab. 3,21. 


Det som det står om for en troende kristen, 
er å vinne seier. Der skrives og tales meget om 
å være en seirende kristen, og det er gitt, at et 
kristenliv, uten bevisst seier, kleber der mangel 
ved. Ikke så at en alltid i kristenlivet kan tales 
om seier, nei. ofte blir det nederlag. Og det skal 
du erindre, at det er bedre og mere reelt å komme 
frem for Gud med sine fall og nederlag, når det 
ikke er anderledes, enn å bære sig ad, som om du 
var ovenpå, eller kanskje å komme med en søkt, en 
laget seier, som ikke er sann og alvorlig. Imidler- 
tid er det dog så, at til et sant kristenliv hører 
mere seier enn tap og nederlag. 

Seier er ikke bare et kristenlivs ideal, men skal 
være noget av dets virkelighet, dog mange kristne 
har idealet klart. men tar det mindre nøie med 
selve saken: Å vinne seier. Der ligger de under, 
årsakene hertil er den, at der strides og kjempes 
for lite. Man er ikke iført Guds fulle rustning. 
Men det skal vi merke oss. Seier er ikke en gave 
som fåes, den kommer heller ikke til oss sådan 
uformidlet og aller minst er seier noget for 
kristenlivet selvfølgelig. Nei, seier forutsetter 
tvert imot alvorlig kamp og strid, bønnens og 
troens kamp mot all synd og urenhet. Troende 
sjel! Kjenner du til dette? Taper du eller vinner 
du? Eller har du unddratt dig livskampen mot 
dine salighetsfiender? 

Kampen kan for den alvorlige bli »hård og 
slem, og det kan iblandt se håpløst ut, men husk, 
der står god hjelp til vår rådighet. Guds ord og 
løfter er for hånden, — og vi skal mer enn seire 
ved ham som har elsket oss.< 


ENGER 
2. oktober. 


Frykt ikke! 


Hvor ofte vilde jeg ikke samle eder, likesom en høne 


samler kyllingene under sine vinger, men I vilde ikke. 
Luk. 13, 34. 


Jesus anvender mange billeder fra naturen og 
dyreverdenen for å illustrere hvor trygge de kan 
være som kommer til ham. Her taler han om 
hvorledes en høne beskytter sine kyllinger. Når 
hun opdager høken som er i ferd med å slå ned 
over hønsegården, varsler hun kyllingene, og med 
ett flyr de inn under de utbredte vinger. Der 
kjenner de sig trygge. 

Jødene var i stor fare på Jesu tid. Den romer- 
ske ørn gjorde sig klar til angrep. og Jesus varslet, 
men dessverre forgjeves. Israel »vilde ikke< søke 
inn under hans beskyttende vinger, derfor forut- 
sier han ulykken som ubønnhørlig kommer. 

Jesus er den samme idag. 

Han lokker på menneskene fra solens opgang 
og til dens nedgang, men den store masse gjør 
som Israel gjorde, de vil ikke komme til ham. 
Andre lar sig advare. og flyr til ham. De sier med 
Charles Wesley: »Jesus du som har mig kjær, 
jeg hos dig nu søker ly.«< Andre sangere har gitt 
uttrykk for sin trygghetsfølelse i følgende ord og 
vendinger: »Ved Jesus hjerte der er lunt, tross 
stormene på jorden.< — »I mulm er kjærlighets- 
vingen bredt ut, vi skjuler oss under dens skygge.< 

»Under hans skjul, hans vingers skjul, 
hvem kan fra ham mig skille? 

Under hans skjul min sjel blive skal, 
evig jeg trygg vil forblive.« 

Kjære troende sjel, frykt ikke, ti »med sine 
vingefjærer dekker han dig, og under hans vinger 
finner du ly, hans trofasthet er skjold og skjerm. 

3. oktober. 


Frykt ikke ! 


Ta derfor Guds fulle rustning på, at I kan gjøre mot 
stand på den onde dag og stå efter å ha overvunnet alt. 
Ef. 6, 13. 


Den kristnes liv er som en krig i åndelig for- 
stand og som under enhver krig er der særlig 
kampfulle dage. Det er disse dage apostelen ten- 
ker på når han skriver disse formaningens ord. 
Ta derfor Guds fulle rustning på, at I kan gjøre 
motstand på den onde dag og stå efter å ha over- 
vunnet alt. Denne rustning som vi skal være iført 
er først, sier han, rettferdighetens brynje. Ikke vår 
egen oparbeidede rettferdighet, men den rettfer- 
dighet som vi ved Jesu Kristi død har fått fritt 
og for intet. Dernæst skal vi stå ferdige til kamp. 
Vi skal med andre ord eie det tjenende offersinn, 
som han vil skjenke oss. Så skal vi gripe hans 
skjold, der vil gjøre det av med fiendens ondartede 
angrep, og bruke Guds ord, som selv satan flykter 
for, når vi bruker det rett. Og så skal vi eie bøn- 
nens ånd, som er den kristnes åndedrett og for- 
bønnens ånd, som skaper solidaritet og danner en 
front mot hele helvedhæren. Ved denne rustning 
skal vi ikke bare gjøre motstand, men beseire det 
onde og stå efter å ha overvunnet alt. Ja, vi skal 
mere enn seire ved ham som elsket oss. Gud gi 
oss nåde til å ta rustningen på og stå i Guds arme. 


Kristi blodbestenkte fane fører dig i striden inn, 
og den daglig kjempevane giver kraft i sjel og sinn. 
Hvert et år, gjør dig hård, at du alltid seier får. 


ort 
4. oktober. 


Frykt ikke! 


Er Gud for oss, hvem er da imot oss. Rom. 8, 31. 


Forsøk engang å svare på dette spørsmål, Du 
vil finne at Gud selv har villet det så. Spørsmålet 
står der forat vi skal takke. 

Og Gud har villet det så, forat de vantro skulde 
forferdes og bøie sig for ham, forat hans barn 
skulde vandre korsveien uten frykt og mismot. 

Er Gud for mig, da skiller ikke lenger synden, 
da truer ikke lenger dommen og straffen. Er Gud 
for mig, da har jeg Allmakten på min side, da 
vet jeg utgangen på den kamp jeg kjemper mot 
synden, verden og mitt eget kjød. 

Men hvordan oplever jeg at Gud blir for mig? 
— 0 min sjel! Se korset som er reist! Hør Frel- 
serens ord: »Det er fullbragt.« En fullbragt frelse! 
— En åpen himmel! — En forsonet Gud! — 

Nådige Far! Så vet jeg hvor jeg tør møte dig. 
Ved det kors du reiste for min skyld på Golgata. 
Du som ikke sparte din egen sønn, men gav ham 
for oss alle, du vil gi oss alle ting med ham. — 

Ennu engang vil vi høre det: »Er Gud for oss, 
hvem er da imot oss?« 

Velsignede spørsmål! La det bare ikke bli upå- 
aktet, men takk! 


Er Gud for mig så trede, mig hvad der vil imot. 
Jeg kan i bønnens glede, det felle under fot. 

Vil Gud mig gjerne høre, har Faderen mig kjær, 
hvad kan mig satan gjøre, med all sin helvedhær? 

5. oktober. 


Frykt ikke! 


Så sier Herren: Frykt ikke! 2. Kong. 19, 6. 


I følge Rom. 15, 4 og 1. Kor. 10, 6 har hele det 
gamle testamente blandt annet den opgave å være 
for alle kommende tider mennesker »til forma- 
ving og advarsel, til lærdom og trøst,< og skal man 
ha fullt utbytte av beskrivelsen av den overvel- 
dende fare Israel var stedt i på kong Ezekias' tid 
og den tilsvarende overveldende seier, som Herren 
gav sitt folk, måtte man lese, studere og fordype 
sig i hele 2. Kong. 19 og Es. 37 med parallellsteder. 
— Dertil er her ikke anledning. — Men da Herren 
her som så ofte gjentar disse ordene: »frykter 
ikke,c så er grunnen den: at han selv vil ta an- 
svaret og forsvaret for hele vårt liv og fremtid, 
og at vi følgelig skulde kunne uten tvil og frykt 
leve i trygghet alle vårt livs dage. Dette er Guds 
gode vilje og mening med disse trøstefulle ord. 
Men skal hensikten opnåes, og vi få erfaring for, 
hvilken trygg stilling dette medfører, så må vi 
ikke glemme betingelsen: at vi uforbeholdent og 
ugjenkallelig overgir hele vårt liv i Guds hender 
og blir Guds eiendomsfolk, som han fører og be- 
varer og forsvarer, som han selv vil. Gjør vi det 
og vil vi det, så kan ingen og intet skade oss, men 
alt og alle tjene og gavne til vårt beste. 1. Pet. 3, 
13: Rom. 8, 28. Det blev Herrens sak å redde 
staden og folket og kongen med, når Ezekias hadde 
fremstillet sig for Guds ansikt og lagt hele saken 
og forsvaret i den levende Guds hender: Og det 
blev en overveldende seier for Israel! For bønn 
og tro og Guds kraft må alt ondt vike, se Heb. 11. 
Gud er likedan idag. Løftene kan ikke svikte. 
2. Kor. 9, 8; Col. 4. 19; Salme 107, 119. Amen! 


spp 
6. oktober. 


Frykt ikke! 


Min sjel, lov Herren og glem ikke alle hans velgjer- 
ninger. Salme 103, 2. 


En av våre største synder er vår glemsomhet 
overfor alle Guds velgjerninger mot oss. Vi er 
gjerne så optatt av øieblikkets interesser og be- 
kymringer at vi glemmer den lange strålende rekke 
av Guds velgjerninger fra de lengst forsvunne da- 
ger og til dagen igår. Vi husker lettere våre sorger 
enn våre gleder, tenker mer på det vi ikke har 
enn det vi har, dveler mere ved våre tilsynelatende 
ubesvarte bønner enn på de besvarte, som dog er 
de tallrikeste. Vi glemmer. 

Der er en legende om to engler som Gud en dag 
sendte ned til jorden, den ene for å samle inn de 
troendes bønner, den annen deres takksigelser. Da 
de ved dagens slutt møttes ved den Allmektiges 
trone, var sekken med bønnene proppfull, mens 
den annen engels sekk med takksigelsene var me- 
get slunken og fattigslig. Legenden har rett. Når 
det gjelder det timelige, er vi snare til å be, men 
sene til å takke. Vi vurderer ofte først våre goder, 
når vi har mistet dem. 

Først når vi mister helsen, forstår vi helsens 
verd, først når våre venner og kjære tas bort, for- 
står vi helt, hvad de var for oss. Vi trenger å få 
våre øine åpne og vår hukommelse opfrisket over- 
for Herrens velgjerninger mot oss også i det time- 
lige. Vi trenger som salmisten å vekke vår sjel 
op til å takke. 


Tell velsignelsene som dig alt er sendt, 
og som daglig sendes til din ferd er endt. 


2999 == 
7. oktober. 


Frykt ikke! 


Josef, Davids sønn! Frykt ikke for å ta din hustru Maria 
til dig! — — hun skal føde en sønn, og du skal kalle hans 
navn Jesus; ti han skal frelse sitt folk fra deres synder. 

Matt. 1, 20—21. 


Det var et forunderlig budskap Josef mottok 
gjennem Herrens engel. For ham hadde det sett 
ut som Herrens vei med Maria og ham selv skulde 
føre sorg og skjensel over dem begge, og han grun- 
net på, hvordan saken kunde ordnes. 

Han hadde jo ikke forstått Herrens vei! 

Og så mottok han dette bud fra himmelen. 
Frykt ikke, Josef! Frykt ikke for Maria og tvil 
ikke på hennes renhet og troskap, og vær ikke 
redd for at der skal bringes skjensel over dig. 

Og så får han og vi høre budskapet om at den 
evige Gud i sin grenseløse kjærlighet nu vil stige 
ned for å møte slektens store behov og gå inn i 
vår sorg og nød og bli vår frelser fra synd og død 
og evig fortapelse. »Han skal frelse sitt folk fra 
deres synder.« Frelse fra syndens skyld, makt og 
herrevelde og fra syndens onde smitte. 

Som Maria ydmykt hadde sagt: »Se, jeg er Her- 
rens tjenerinne; mig skje efter ditt ord!« så bøide 
også Josef sig i ydmykhet, da han mottok dette 
budskap, og fikk opleve det vidunderlige og her- 
lige, som vår bibel forteller om. Og samlivet med 
Guds og Marias sønn gav sikkert hans liv det 
rikeste innhold og fylte hans livskveld med him- 
melsk lys og fred. 

Kjære venn! Frykt ikke for å gå Herrens vei! 
Vær ikke redd for den skam, som kommer over 
dig, fordi du lyder Herrens ord. Ta imot Jesus 
som din Frelser fra synd, og det skal bli dig til 
evig ære, velsignelse og frelse! 


Frykt ikke. — 19 


24 990 
8. oktober. 


Frykt ikke! 


Ti såsant blodet av bukker og okser og asken av en 
kvie, når den sprenges på de urene, helliger til kjødets 
renhet, hvor meget mere skal da Kristi blod, han som ved 
en evig ånd bar sig selv frem som et ulastelig offer for 
Gud, rense eders samvittighet fra døde gjerninger til å tjene 
den levende Gud! Hebr. 9, 13—14. 


Vi leser her om å rense samvittigheten fra døde 
gjerninger. Har du nogen døde gjerninger på 
samvittigheten? 

Kanskje nogen av mørkets ufruktbare gjernin- 
ger (Efes. 5). Gjerninger hvis minne dukker 
frem og skremmer, ti de kan aldri gjøres om og 
virkningene av dem ikke tilintetgjøres. 

Eller er det »gjerninger som er gjort for å sees 
av menneskene« (Matt. 23, 5), og som derved er 
berøvet sin velsignelse, ja egentlig blitt hykleri. 
Eller »lovgjerninger« (Rom. 3, 20) hvormed en 
vilde vinne sig Guds yndest, men som aldri kan 
bygge bro til himlen. 

Nogen av disse gjerninger kjenner vi nok alle 
til. De engster oss, de tynger vår samvittighet. 
Hvad skal vi gjøre? Vi skal få lytte til »det ord 
om Jesu død og blod, det har så sterk en tone.< 

Ved hans kors skal vi bli renset i vår sam- 
vittighet. 

Der er tilgivelse for alle mørkets gjerninger. 
Der er hans nådes strømmer som motgift mot våre 
forfengelige gjerninger. Der ser vi våre egne for- 
søk på å bygge en egen rettferdighet som en umu- 
lighet. 

»Klippe, du som brast for mig. 
la mig gjemme mig i dig.« 


Ssg 
9. oktober. 


Frykt ikke! 


Luk: 7,22. 


Johannes den døper var kommet i tvil om Jesus 
var Messias. Hans tvil kunde muligens ha nogen 
sammenheng med hvad Israels folk ventet. De 
ventet Davidskongen, som kom i makt og herlig- 
het. Og det skuffet dem. Men dypere fikk tvilen 
tak i Johannes på grunn av hans egen skjebne. 
Han var jo ved urett og ondskap kastet i fengsel. 
Men kunde en sann Messias tåle at hans menn 
blev behandlet slik uten å frelse? — Så gjør Jo- 
hannes det eneste rette: han sender bud direkte 
til Jesus og spør ham: er du den som skal kom- 
me, eller skal vi vente en annen? Jesu svar er 
klart og overbevisende. Han minner om hvad der 
i profetiske ord er sagt om hvad Messias skulde 
gjøre og at det skjer nettop nu. Det er kjens- 
gjerningens tale. Også for oss er det en støtte i 
tvilens stund å se hen til frelsens kjensgjerninger. 

Først Jesus selv. Hans person, hans liv, hans 
gjerning. 

Men dernæst også hvad der siden er skjedd ved 
Jesus. Det er kjensgjerninger nok. Om ikke så 
meget i bokstavelig mening, så i åndelig mening: 
De som før var åndelig blinde, får se sannheten 
av sin egen synd, av Guds nåde. 

De som kun lyttet til verdens røst, hører nu 
den gode hyrdes røst og følger den. De åndelig 
forkrøblede viljer og karakterer blir ranket op 


til nytt og friskt liv. — Lytt til kjensgjerningenes 
vidnesbyrd. — 


Da blir frelsen en kjensgjerning for din egen 
sjel og du spør ikke lenger: »er du Messias? 
Men du bekjenner: »Du er sandelig Messias, den 
levende Guds sønn.« — 

10. oktober. 


Frykt ikke! 
Jeg frykter ikke. Ps. 3, 6—7. 


Psykologien har opdaget en slags frykt som 
kalles »frykten for det sviktende grunnlag.« De 
moderne barn, psykologer, har således lagt merke 
til, at noget av det som gjør et lite barn mest redd, 
er opdagelsen av, at grunnen under det svikter. 

Verden befinner sig idag på gyngende grunn, 
åndelig og materielt. Aldri har den vel følt grunn- 
laget for sin livsopfatning svikte som nu. Material- 
ismens tilsynelatende trygge og faste grunn er blitt 
undergravet av den nyeste naturforskning. Det 
»faste«, stoffet, er ikke lenger fast. Alt flyter, alt 
er i bevegelse. 

Heller ikke har vel verden følt sin økonomiske 
eksistens truet som i disse krisetider, den er fylt 
av frykt for det sviktende grunnlag, og menne- 
skene er grepet av mistillit til sig selv, de lenges 
efter en trygg grunn. Gies det nogen trygg grunn? 

Ja, »Gud er grunn«. Midt i tidens brusende hav 
står han som den urokkelige klippe. 

En gang holdtes en konkurranse blandt kunst- 
nere om hvem som kunde male det beste billede 
av »fredc. Mange blev innlevert. Juryen festet 
sig ved to av dem. Det ene forestillet et idyllisk 
skoglandskap, et tjern, i hvis blanke flate de 
mørke graner speilet sig. Det annet forestillet 
en foss, hvor brusende vannmasser hvirvlet utfor 
stupet. Midt i fossen raket op en klippespiss og 
på denne satt en liten fugl, trygg og uanfektet. 
Det billedet vant prisen. 

Den kristne ligner denne lille fugl. Midt i ti- 
dens fossehvirvler er han trygg og sikker på Gol- 
gatas klippegrunn. 

I 1. oktober. 


Frykt ikke! 


Og Jesus stod stille og sa: Kall ham hit! Og de kalte 
på den blinde og sa til ham: Vær frimodig, stå op! han 
kaller på dig. Mark, 10, 49. 


Bartimeus hadde ikke vandret på roser gjennem 
livet. 

Det var kanskje allerede i sin tidligste ungdom 
han mistet synet. Før hadde livet ligget så lyst og 
åpent foran ham. Så kom ulykken, og hele hans 
fremtid lå i et eneste mørke. Han prøvet lægenes 
hjelpemidler. Han lyttet til sine venners råd; men 
alt forgjeves. 

Det blev tunge tider i kampen for tilværelsen. 
Til slutt hadde han bare ett å gjøre. Gå tiggerens 
tunge vei. 

Den dag han fikk høre om Jesus, begynte der en 
ny kamp i hans sjel. En kamp mellem tro og tvil. 

Men da han hin dag utenfor Jeriko i sin sjele- 
nød skrek ut mot Jesus: Forbarm dig over mig! 
da blev det et vendepunkt i hans liv. Jesus hørte 
hans nødrop og sendte et opmuntrende bud til 
ham: »Vær frimodig, stå op, han kaller på dig.< 
Bartimeus var klar over hvad han ønsket av Jesus. 
Gi mig mitt syn igjen, bad han. Og han fikk er- 
fare Jesu makt til å opfylle bønnen. Han kjente 
sig grepet av en kraft, der fylte hans sjel med glede 
og fred. En ydmyk kjærlighet til Jesus begynte 
å brenne i ham. Fra nu av blev han en trofast 
Jesu efterfølger. Livet lå igjen lyst og håpefullt 
foran ham. 

Kjære venn, du har kanskje også noget å kjempe 
med, som kaster mørke skygger over ditt liv? 
Husk da at også idag kan og vil Jesus hjelpe dig. 
Vær da frimodig, stå op og gå til ham. 


en 
12. oktober. 


Frykt ikke! 


Forat han ved døden kunde gjøre den til intet, som 
hadde dødens velde, det er djevelen, og utfri alle dem som 


av frykt for døden var i trelldom all sin livstid. 
Hebr. 2, 14—15. 


Ved Jesu død er djevelens makt over døden 
tilintetgjort for den troende. Det er djevelen som 
gjennem døden herjer blandt menneskene. Døden 
er en følge av synden, og djevelen var årsak til 
synden. Døden er ikke et gode, men et onde; som 
Jesus har overvunnet, og som han hjelper sine tro- 
ende å overvinne. 

Merk dig at hensikten med Jesu død var å til- 
intetgjøre Satan. Om ikke Kristus hadde over- 
vunnet ham, vilde ingen seier over døden vært 
mulig. Satans herredømme over verden, hadde da 
vært umulig å bryte: Alle hadde derfor hele sitt 
liv gjennem måttet forbli i åndelig trelldom. For 
den som er redd, er ikke fri i sitt indre. 

Uten Kristus er døden ikke bare tap, men for- 
tapelse. Uten Kristus måtte vi sette et spørsmål 
angående døden — om der var noget bak den eller 
om den var tilintetgjørelse — et sprang ut i mør- 
ket? Men nu vet vi bedre. Jesu død og opstandelse 
er garantien for at vi skal leve. Gravens stengsel 
er borttatt. Der er utgang på den annen side. 
Jesus har beseiret døden og sprengt dens festning. 
Han forfulgte døden like inn i dens egen hule og 
tilintetgjorde den. Han har nøklene til døden og 
dødsriket. 

Djevelen har endog tapt sin makt over den tro- 
ende. Han er Jesu rettmessige eiendom, og Jesus 
vil forsvare det som tilhører ham. 

Derfor skal du opstå fra de døde. Seiren er full- 
stendig på Jesu side. — Frykt derfor ikke for at 
du skal dø. Han vil være med dig. Salme 23, 4. 

13. oktober. 


Frykt ikke! 


Over dine veie skal der skinne lys, — når de fører 
nedad skal du si »opads. Han skal frelse den, hvis øie 
er nedslått. Job 22, 28—29. 


»Over dine veie skal der skinne lys.« Det får 
alle Guds barn erfare. Et Guds barn slipper å 
vandre i mørke som verdens barn, men har Jesus 
til å lyse for sig på livsveien. 

Dog vet vi at dette ikke betyr bare solskinnsdage 
i sorgløshet og glede. Nei, ofte vil storm og uvær 
true med undergang. Heller ikke et Guds barn 
slipper sykdom, sorg og fristelse. 

Er du blandt dem som ikke lenger får leve 
under bare solskinn, må du ikke tenke ved dig 
selv at nu går det nedover med dig. Guds ord 
sjer at når dine livsveier synes å føre nedad, da 
skal du si: »Opad!x — Det er slett ikke sikkert 
at det i virkeligheten går opad med oss, når alle 
folk klapper oss på skuldrene og alt går som vi 
ønsker det. Sorgens og motgangens tider er de 
verdifulleste i et Guds barns liv, fordi da løftes 
vi opad. Og når sykdommen til slutt bryter vårt 
legeme ned i døden, da går det riktig opad. for 
da går det til himmelen. 


Din Gud er stor til frelse, 
din venn i sorg og nød. 
Blott tro, blott tro, og Jesus 
er med i liv og død. 


Blott tro, blott tro, 
om mørk enn stien er. 
Ja tro på Gud — 
hans morgenlys er nær. 


— ØRE 
14. oktober. 


Frykt ikke! 
Ha tro til Gud.. Mark. 11, 23. 


Teaterchef Thomas Thomassen fortalte for 
mange år siden på et kristel z møte for unge 
menn omtrent følgende: 

»Det var en påskeaften i Bergen. Ute hølj- 
regnet det og var riktig ufyselig. Mens jeg satt 
og koste mig med en god bok, kom jeg plutselig 
til å tenke på en fattig, gammel kone, som jeg 
pleide å besøke av og til og ha med et og annet 
til. Det var som om en stemme sa til mig: du 
skal gå til henne i kveld. Jeg så ut på gaten. 
Det var temmelig mørkt alt, og været var av- 
skrekkende, så jeg slo mig til ro og tok fatt på 
boken igjen. Men jeg fikk ikke fred, stemmen 
var der igjen: du skal gå! Så gikk jeg ut på 
kjøkkenet og pakket en liten kurv med forskjellig» 
matvarer, tok på regntøi og gikk. Da jeg trådte 
inn i kjelleren hvor den gamle bodde, var det 
første hun sa til mig: »Var det du som skulde 
komme? Han var sen i kveld.< »Hvem var sen?< 
spurte jeg.« Han Far der oppe<, svarte hun og 
trakk ut en bordskuffe. Der lå en hård brødskalk. 
»Det er det eneste jeg har til høitiden<, sa hun. 
»Imorges bad jeg Gud om at han ikke måtte 
glemme mig. Jeg visste nok at han vilde høre 
mig: men nu begynte jeg nok å synes at det blev 
noget lenge før han sendte nogen.< For en klippe- 
fast tro til Gud og hans faderomsorg! Hvor gjør 
ikke den gamle, fattige konen skam på mange av 
oss kristne idag! Vår tid er rik på vanskeligheter. 
Her er arbeidsløshet og nød. Det er synd på mange 
gamle, men også på unge som ingen synes å ha 
bruk for. Men la oss ikke tape motet. Ha tro 
til Gud! 

15. oktober. 


Frykt ikke! 


Spurven har funnet et hus og svalen et rede, hvor den 
kan legge sine unger — dine altere Herre, Peanegje 
Gud. min Konge og min Gud. Salme 84, 


Blandt de mange ting, der vil vekke vår be- 
kymring og uro, er våre kjæres frelse. Du far 
eller mor ser ennu ikke dine vunne for Jesus. 
Hvor godt da, at vi har altere å legge dem på. 
Hvilks: er da de? 

1. Jo, først lønnkammeralteret. Du går inn 
der, lukker din dør. og din far vil betale dig åpen- 
bart. Du synes du venter så lenge — husk — vi 
må legge vår sak frem for Gud og vente (Salme 


4) på hans time. Vær sikker, den kommer — 
frykt ikke. — 

2. Så har vi familiealteret, når alle samles til 
andakt. Er dette alter reist i ditt hjem? Hvis 
ikke. samle dine, les Guds ord og bed. Det bærer 
frukt i hjemmet. 

3. Og ikke minst — kirkens alter. Bring dem 
med i Guds hus. La dem følge dig i Guds hus fra 
de er små. Oplær den unge, om den vei han skal 
vandre. når han blir gammel, skal han ikke vike 
derfra (Ordspr. 22, 6). 

Jeg gjenkaller ofte i min tanke et herlig syn 
som møtte mig hver søndag. Det var en far 
og mor, som med hele barneflokken kom til Guds 
hor De bragte sine med til Herrens alter. 

Lønnet det sig? Ja, priset være Herren. Av åtte 
er syv personlige kristne, og to sønner Herrens 
vidner. 

Legg også du dine på kirkens alter i tro. 


9 
16. oktober. 


Frykt ikke! 


I min trengsel påkalte jeg Herren, og jeg ropte til min 
Gud, han hørte fra sitt tempel min røst. Salme 18, 7. 


Jeg ropte til min Gud. 


I min trengsel. I verden skal I ha trengsel, sa 
Jesus. Så trengsler vil møte alle, ingen undtatt. 
- Likevel er der forskjell. Foruten den trengsel 
som er felles, så er det min. — Ja, hver blir til- 
målt sitt i livet. Stundom mener vi at ingen har 
slike trengsler som jeg. Alle dine bølger og bren- 
ninger går over mig! Vær varsom her. Det er 
vanskelig å dømme om andre. Det åpenbare er 
for mennesker, det skjulte er for Herren. Måskje 
en annens trengsel er langt tyngre, mer bitter. 
Han går kanskje mer stille med det, stiller ikke 
ut. Tenk nu på din trengsel. Hvordan skal du 
forholde dig i trengslen? Strid troens gode strid, 
bruk bønnens våben: »Jeg påkalte Herren, jeg 
ropte til min Gud« — han hørte. I bønnen kom- 
mer Gud dig til hjelp, han frir dig kanskje ikke 
ut, men han hvisker i din sjel: »Min nåde er dig 
nok«. Han gjør dig frimodig, fyller din sjel med 
styrke og lovsang. Så opfylles ordet: »Midt i 
trengsel holder du mig i live.« 

En sådan frelse har vi i Jesus Kristus. Han 
forandrer ikke alltid de ytre forhold, de blir 
kanskje som før, men han gir ditt hjerte fred. 
Han redder oss ikke fra sorgen ved en åpen grav, 
men vi får trøst og kraft ved håpet om gjensyn, 
opstandelsens håp. Om dødens rep omspenner 
dig og fordervelsenes strømmer forferder dig, rop 
på Gud. Han hører fra sitt tempel, han hører fra 
ethvert sted. Trengsel i verden, fred i Jesus! 


Song = 
17. oktober. 


Frykt ikke! 


Det er Sion, som ingen spør efter. Jer. 30, 17. 


Her er tale om et sykt og glemt folk: Zion, 
Herrens folk. Det går altså an for Herrens folk 
å bli sykt. Sykdommen regnes for selvforskyldt 
og derfor er det bare rett at man er glemt. I Zion 
skulde jo ingen innbyggere si: »Jeg er syke 
Es. 33. 27. Ikke desto mindre er det dette folk 
disse vemodige ord er skrevet om. 

Det er det syke folk som må lekes. »Mitt folks 
datters sår må forbindes«, sier Herren. Glemmer 
vår tids vidner dette? Spør vår tid bare efter ny- 
omvendte? Glemmer det det kuede, ofte hårdt 
prøvede Guds folk? Du kjenner dig måskje glemt, 
hårdt tuktet, og mener også at du er glemt med 
rette. fordi du falt. Til dig lyder disse ord: Frykt 
ikke. du skal minnes at Herren alltid sendte sine 
aller beste vidner og særlig utrustede profeter til 
Israel. når det var i trengsel og i langvarige feng- 
selsophold. Da visste Gud at de behøvet de beste 
trøstere, og da gav han dem menn som selv hadde 
gjennemlevet ildprøvene, Eks. Esaias, Daniel o. fl. 

Jesus hjalp alltid sine svake disipler, særlig tok 
han sig av dem med varm omhu, når de hadde 
falt. Dette gjorde han alltid i enrum — aldri 
irettesatte han dem i det åpne, i uinnviedes nær- 
vær. da dekket han dem. Efter sitt smertelige fall, 
og nådige opreisning. fikk Peter i opdrag å ivareta 
>fåreflokken« (menigheten). Du skal føde, røkte, 
vokte mine lam, får. — — 

Gjennem den dype ydmykelse hadde Peter lært 
å »spørre efter Zionc, efter Herrens folk, lært å 
ha medfølelse med den som falt. Derfor: »Frykt 
ikkec, Herren spør efter Zion. Han har sendt dig 
sin aller beste venn, trøsteren, (Helligånden). 


sd 

18. oktober. 


Frykt ikke! 


Ti så har Gud elsket verden, at han gav sin sønn, den 
enbårne, forat hver den som tror på ham ikke skal for- 
tapes, men ha evig liv. Joh. 3, 16. 


Det eneste faste holdepunkt for vår tro på Guds 
kjærlighet i en hård og hjerteløs verden, er hans 
usigelige gave til oss: sønnen Jesus Kristus! Han 
som stod hans hjerte nær, den eneste han har be- 
vidnet sitt velbehag og sin kjærlighet. Og han, 
Jesus, er også den eneste der har levet sitt men- 
neskeliv på jord i visshet om å være Sønnen. både 
i lykke og i motgang sikker på å være elsket av 
Faderen. Selv lidelsens bitre kalk tok han av 
Faderens hånd og tømte den i fullkommen lydig- 
het og kjærlighet. 

Samtidig var hele hans liv og ferd en selvfor- 
glemmende tjeneste for oss mennesker. Ikke en- 
gang døden satte grense for hans kjærlighet. 
»Ingen har større kjærlighet enn denne, at han 
setter sitt liv til for sine venner.< T Kornelius's 
hus visste da ikke Peter å gi nogen bedre karak- 
teristikk av Jesu liv enn denne: »Han gikk om- 
kring og gjorde vel.<« Og han der kjente sig selv 
som en syndig mann, vidner om Jesus. at han 
»ikke kjente synd og der fantes ikke svik i hans 
munn.< Og under all lidelsen og forfølgelsen for 
Kristi skyld, er apostelen Paulus viss på, at ingen 
makt i verden kan skille en troende kristen fra 
Guds kjærlighet i Kristus Jesus, vår Herre. 

Måtte vi da senke oss ned i denne Guds kjær- 
lighet, så vi også kunde ved Guds nåde gjøre til 
vårt apostelens frimodige troesord: »Er Gud for 
oss, hvem kan da være mot oss? Han som ikke 
sparte sin egen sønn, men gav ham hen for oss 
alle, hvorledes skal han kunne annet enn å gi oss 
alle ting med ham?<« Amen. 


Å 

19. oktober. 


Frykt ikke ! 


Og jeg, sier Herren, vil være en ildmur rundt omkring, 
og til herlighet vil jeg være i dets midte. Sak. 2, 9. 


Hvor ofte sukker vi ikke: Gi, jeg ikke hadde 
fiendene så nær inn på livet! Ja, slik tenkte 
sikkert Israel da de var kommet inn i det land 
som var lovet dem, og slik har vi tenkt så mangen 
gang, særlig i den første tid efter vår overgivelse 
til Gud. Men les Dom. 3, 1—4: Disse var de folk 
som Herren lot bli for ved dem å prøve alle dem 
av Israel som ikke av erfaring kjente krigene — 
og for å se om de vilde lyde Herrens bud: Fili- 
sternes fem fyrster og alle kananittene og sidonierne. 

Gud skje takk at det er tider, da alle fiender i 
hjerte og sinn synes å være helt fordrevet. Men 
så med ett blir vi ydmyket igjen ved lave inn- 
skytelser og helvedeslyn gjennem tankene. Vi 
trodde vi som kristne skulde være spart for slikt! 
Men så finner vi oss plutselig i uhyggelig op- 
rivende nærkamp med hetitter og amoriter og 
hvad de nu heter, mørke fristelser og stemninger 
fra selve avgrunnens åndehær. 

Frykt ikke. Gud tillater disse fristelser og denne 
nærkamp. Kanskje holdt du nettop på å ville 
slutte fred med noget av dette vonde som du nu 
forferdes over. Bruk du som Jesus ordets sverd. 
men bli for all ting først stille for Gud. Roper du 
til ham, så stiller han sig som en ildmur omkring 
ditt hjerte. Erkjenner du din vanmakt og din skyld, 
at du vel har fortjent denne fristelse og dette over- 
fall av fiendene, så skal du kjenne at det som 
angriper dig blir maktesløst, og Guds stille trøst 
og Jesu hellige renhet holder igjen inntog hos dig. 


Np 
20. oktober. 


Frykt ikke! 


Herren, bevarer alle dem, som elsker ham: men alle de 
ugudelige ødelegger han. Salme 140, 20. 


I det foregående har salmisten talt om dem, som 
frykter Gud; vi skjønner, at her er ment den 
barnlige frykt for ham. Her taler han om dem, 
som elsker Gud. For — som det treffende er blitt 
sagt: »Frykt for Gud og kjærlighet til Gud hører 
uadskillelig sammen. Ti frykt uten kjærlighet er 
ufritt slavesinn, og kjærlighet uten frykt er frekk 
fortrolighet, og begge deler vanærer Gud.< I vårt 
bibelsted gir Herren sine barn, som frykter og 
elsker ham, den forjettelse, at han vil bevare dem. 

Og de trenger denne forjettelse. For i denne 
farlige verden trues Guds barn av tusentalls farer. 
Her lurer djevelen på dem og legger sine snarer 
for dem. Her har de lett for å smittes av verdens 
onde vesen. Her plages de av sitt kjød og føler 
den onde lyst i sitt hjerte. 

Men ingen av disse fiender skal makte å over- 
vinne dem. Herren skal bevare dem. 

For dem gjelder det bare, at de standhaftig og 
trofast vedblir å leve i dette barneforhold til Gud. 
De må holde det klart for sig, at intet må få 
lokke dem ut fra gudsbarnets smale vei. 

Så skal Herren, deres himmelske Fader, sørge 
for, at de når målet og kommer velberget hjem 
til det himmelske faderhus — og således undgår 
de ugudeliges lodd. 

Herre Gud, bevar oss ved din Helligånd for Jesu 
skyld, så vi vinner hjem til dig! Amen. 

21. oktober. 


Frykt ikke! 


Og Jesus stod stille og sa: Kall ham hit! Og de kalte 
på den blinde og sa til ham: Vær frimodig, stå op, han 
kaller på dig! Mark. 10, 49. 


Jesus kaller. Det er ikke hans mening at vi skal 
bli sittende uhjulpne langs livets alfarvei. Han vil 
at alle skal bli frelst og bli lykkelige, frigjorte 
mennesker. 

Du er kanskje blandt dem som føler sig ensom 
og tilsidesatt i livet. Det er få som bryr sig om dig. 
Andre har venner overalt, du har få eller ingen. 
Dette er blitt ditt livs store sorg og stadig pinende 
tanke. Du føler, at du har ikke de ytre betingelser 
som folk ser efter, når de velger sin omgangskrets 
og sine venner. Og du fristes til bitterhet både 
mot Gud og mennesker. 

Der satt en slik stakkar ved veien til Jeriko. 
Folkestrømmen drog forbi. Det var ingen som 
brød sig om ham. Det eneste han fikk, var et 
medlidende blikk og en fattig slant nu og da. 
Men så kom Jesus. Han gikk ikke forbi som de 
andre, han stod stille og kalte stakkaren til sig. 
Nu var hans store øieblikk kommet. Nu var det 
ham det spurtes efter, og ikke en av den store, 
livsglade i mengden. »Hvad vil du jeg skal gjøre 
for dig,c spurte Jesus. Det samme vil han spørre 
dig om. 

Hvad vil han så gjøre for dig? Først og fremst 
ønsker han å frelse dig og gi dig barnekår hos 
Gud. Dernæst ønsker han å gi dig kraft til å stå 
op og følge ham efter. Og endelig ønsker han å 
gi dig en opgave, en tjeneste å utføre i sitt rike. 

Vær frimodig, stå op, han kaller på dig! 


ME 
22. oktober. 


Frykt ikke! 


Jeg kommer snart. ÅDb. 3, I1. 


»Jeg kommer snart!« Dette er den herligste 
stjerne på Guds barns stjernebestrødde himmel. 
Siden løftet blev gitt på Himmelfartsbjerget: 
»Denne Jesus skal komme igjen på samme måte 
som I så ham fare til himlen<, har hans disiple 
gått med blikket vendt mot himlen, stundende 
efter Herrens åpenbarelse. — Han kommer igjen, 
— tid og time vet vi ikke; men vi vil vente på 
ham, som tjeneren, der venter på sin herre, når 
han vil fare hjem fra bryllupet, for at vi kan 
lukke op for ham, straks han kommer. Vi er 
ikke forundret over, at vår Jesus sier: Jeg 
kommer snart! Johannes jubler imot ham: Amen, 
ja, kom, Herre Jesus (22,20). Jesus var den 
beste venn han nogensinne hadde hatt. Hans 
lyseste minner var utvilsomt knyttet til de ung- 
domsdage, da han i Jesu følge vandret gjennem 
landet og med all ungdommens begeistring og hen- 
givenhet fulgte ham, og om ventetiden hadde falt 
lang, var der ingen angst eller frykt ved tanken 
på at denne hans kjæreste venn snart skulde kom- 
me igjen. Er vi i livssamfund med den Herre 
Jesus, er han også vår kjæreste venn! Om vi ikke 
som Johannes »kjenner ham efter kjødet«, har vi 
dog åndens slektskap og åndens vennskap med ham. 
også vi vet, hvad det vil si å ligge op til hans 
bryst eller sitte ved hans føtter og lytte til hans 
tale, — også vi vet, hvad det vil si å se hans her- 
lighet« (Luk. 9, 32). Formaningsordet om å 
»holde faste må ikke lyde forgjeves til oss. Når 
den Herre Jesus kommer igjen, er det til frelse 
for dem som forventer ham (Hebr. 9, 28). 

23. oktober. 


Frykt ikke ! 


Derfor, rett de hengende hender og de maktløse knær, 
og gjør rette stier for eders føtter. Hebr. 12, 12. 


Dette Guds ord taler om hengende hender og 
maktløse knær. Det er slapphet og ingen kraft. 
In såre vanskelig stilling for en troende, som jo 
skulde løpe på Herrens veier. Hvad kan årsaken 
være til denne tilstand? Jo, vår tekst begynner 
med et «derfor« — noget der peker hen på det 
foregående vers — de har latt tukten, som møtte 
dem, være til sorg istedet for til glede og derved 
har motløshet grepet sjelen. Peter sier — Fryd 
eder om I enn — når så skal være — har sorg 
en liten stund ved allehånde fristelser. Pper Ii. 
Vanskelighetene er til for å overvinnes og det 
skjer aldri med hengende hender og vaklende 
knær, for dette trenges at der gjøres rette stier for 
føttene. Kan da den maktløse gjøre det. Ja, når 
den maktløse ved troen griper Herren — ti de, 
som bier på Herren, får ny kraft, ti han gir den 
svake kraft, og de som ingen krefter har, gir han 
stor styrke, så de kan løpe uten å bli trett og gå 
uten å bli mødig. Es. 40, 29—31. — 


Så min kjære leser — om du er stedt i vanske- 
ligheter og prøver — bli ikke motløs — kast ikke 
din frimodighet bort — bli stille for Herren, så 


vil også du kunne gjøre faste trin på troens vei. 


Stille, o vær stille! For din Gud, min sjel. 
Han ei vil dig ille, han jo vil ditt sanne vel. 
Korsets vei til herligheten, må jo barnet lære sig, 
og det er just hemmeligheten av den nød som 
trykker dig. 


Frykt ikke. — 20 

24. oktober. 


Frykt ikke! 
I stillhet og tillit skal eders styrke være. Ess. 30, 15. 


Vi blir lett utålmodige, når vi møter motgang 
og hindringer, og ofte synes vi, at det ikke kom- 
mer noget ut av vårt strev. Særskilt er du kanskje 
skuffet over at resultatene av ditt kristelige ar- 
beide er små. Du er nok med å så Guds ords sæd, 
men du merker liten frukt. Så fristes du til mis- 
mot og tenker, at det nytter visst ikke. 

Da er det en hjelp i å minnes det gamle profet- 
ord: »I stillhet og tillit skal eders styrke være<. 

Vi trenger nemlig til å se mer bort fra oss selv 
og de synbare ting og så løfte vårt troesblikk op 
til Gud og i denne tillit til ham stille vente. Da 
blir vi sterkere og frimodigere. Det var denne 
stille og sterke ro, som alltid var over vår Herre 
og Frelser, da han vandret her nede. Hvor ofte 
fristedes han ikke til å gå trett av sitt folk, ja, 
også av sine disipler. Men alltid så han med håp 
på fremtiden. »Markene er allerede hvite til 
høsten<, sa han. 

Det er dette lyse syn vi også må få, idet vi for- 
trøster oss til Gud. 

Så vil vi heller ikke fortvile, når det gjelder 
arbeidet på oss selv. For ikke minst her kan vi 
ofte bli mismodige og tenke at det hele er håp- 
løst. Det går jo så smått frem med vår åndelige 
vekst. Gud må da engang bli trett av oss. 

Så kommer igjen det samme svar: »I stillhet 
og tillit skal eders styrke være.< 

»Skal det da ikke snart lysne?« — ja, så trøster 
Herren oss igjen med dette, at slipper ikke vi 
ham, skal han aldri slippe oss, men føre sin sak 
frem til seier. Vi har bare å vente på hans time. 
Amen. 

25. oktober. 


Frykt ikke! 


Jesus Kristus er igår og idag den samme, ja, til evig tid. 
Hebr. 13, 8. 

Det er i dette korte vers sagt oss noget om 
Jesus Kristus i tre forkjellige tidsperioder — 
I fortid — I nutid og I fremtid. 

Det som sies om ham synes ikke nettop å være 
meget, der står bare, at han er den samme. 

For å få noget ut av det, må vi tenke på hvor- 
dan han var igår — i fortid. Hvordan var han 
mot små barn. Mot syndere. Mot sine disipler? 
Vi vet det så godt både du og jeg. Er ikke evan- 
geliene fulle av beretninger, som viser hans hjerte- 
lag og varme frelseromsorg. — Slik er han idag 
— i nutid. Hvor trygt du kan komme til Ham 
med alt som tynger dig. Du kan komme med 
dine barn, om de er små. Du kan tale med Ham 
om dem og legge dem frå dig. De ligger like så 
meget på Hans hjerte, som på ditt. Du får også 
komme med din synd. Han kalles synderes venn. 
Han er det idag. Men så var det fremtiden. — 
Den er en lukket bok for oss alle — og vi er til- 
bøielig til å bli engstelig, når vi tenker på den. 
Vi blir engstelige for oss selv — for våre kjære 
og for mange ting. — Vi vet jo ingen ting om kom- 
mende dager. Jo, vi vet en ting! Jesus Kristus 
blir den samme — og er ikke det i grunnen nok? 
Når vi tror dette føler vi at vår fot står på fast 
fjell — så vi kan gå støtt. 

Skulde en eller annen vakt og lengtende synder 
få lese dette. Å. hvor gjerne jeg vil få si dig, kjære 
ven». — Du kan så trygt komme til Jesus, og det 
er rum også for dig ved hans kors og ved hans 
hjerte. Jesus Kristus er den samme. 

26. oktober. 


Frykt ikke! 


Derfor taper vi ikke motet, men om og vårt utvortes 
menneske går til grunne, så fornyes det innvortes dag 
for dag. Ti vår trengsel, som er kortvarig og lett, virker 
for oss en evig fylde av herlighet i overmål på overmål. 

2. Kor. 4, 16—17. 


Det er ikke lett å holde motet oppe når vårt 
utvortes menneske går til grunne, når sykdommen 
nedbryter og arbeidskraften svinner, når trengsler 
og motgang ribber oss, når alderdommen svekker. 
Vi kan nok si, det er livets lov, det må så være, 
vi kan forsøke å resignere. Men det hjelper ikke. 
for vi er mer enn planter og dyr. vi har et inn- 
vortes menneske, en evig sjel, som lenges efter liv 
og salighet. 

Men akk, også vårt innvortes menneske er mer- 
ket av døden, ofte sløvt og blindt, men også ofte 
gråtende av lengsel. Selv kan vi ikke bryte igjen- 
nem tilintetgjørelsen og heve oss mot lyset. 

Men Gud har forbarmet sig, Jesus er kommet 
for å frelse vår evige sjel. vårt innvortes menneske. 
Ved sitt blod renser han fra syndens skyld, ved 
sin ånd forløser og gjenføder han vår sjel. Ja, han 
gjenføder vårt innvortes menneske, gir det nytt liv, 
liv i Gud. Da taper vi ikke lenger motet om 
og vårt utvortes menneske går til grunne. For vi 
har et annet og høiere liv, det nye menneskes 
liv, skjult med Kristus i Gud. Og det ligger ikke 
under dødens lov, det fornyes, ja det blir dag for 
dag nytt, det får kraft fra de evige kilder, så sant 
vi er lydige og tro. Ja. det forunderlige skjer at 
trengslene og den ubønnhørlige nedgang forvand- 
les til Guds velsignelse, som løser våre lenker og 
modner vår sjel til en evig fylde av herlighet i 
overmål. 


SEIE 
27. oktober. 


Frykt ikke! 


I alle dele viste jeg eder, at således bør vi ved strevsomt 
arbeide ta oss av de skrøpelige og komme den Herre Jesu 
ord ihu, som han selv har sagt: Det er saligere å gi enn 
å ta. Ap. Gi. 20, 35. 


Dette var det siste ord i Pauli avskjed i det 
bevegede møte på stranden med de budsendte 
eldste fra Efesus. Alle gråt sterkt, falt på kne, 
tok Paulus om halsen, kysset ham, mens han bad 
for hver av dem. — 

Man leser med stor fordel her som overalt i 
bibelen tekstens sammenheng. — 

Apostlen hastet mot Jerusalem fra sin tredje 
misjonsreise. Han blev advart mot reisen. Til og 
med profeten Agabus bandt sig med Pauli belte 
og talte med Den Hellig Ånds ord: Slik skal han 
bindes og overgies i Jerusalem. Paulus sa: jeg er 
rede ikke bare å bindes, men å dø for den Herre 
Jesu navn! Bunden av ånden reiser jeg og den 
Helligånd vidner for mig, at bånd og trengsler 
venter mig på hvert sted! — Deres gråt og sorg 
for ham pinte og sønderrev hans hjerte, men ikke 
det å ofre sitt liv. — Det var saligere å gi enn å ta! 
Heri lignet han Jesus. Det utdrag, vi har, er skre- 
vet for at vi skulde tro at Jesus er Guds sønn. -— 
Mon ikke vår tid er fattig på denne side av kristen- 
liv: Salig å gi: synes man ikke det er saligere å få. 
»Nytereligion< istedenfor »ydereligione. — 

5Menneskesønnen er ikke kommet for å la sig 
tjene, men for selv å tjene og gi sitt liv til løse- 
penger for mange.< Han sa: Det er saligere å gi, 
enn å ta! — 

Det beror ikke på »kvanta<, — et glass vann — 
i den rette ånd — fordi han er en disipel, skal 
ingenlunde miste sin lønn. 

Selv om kun en talent: — Grav den ikke ned. 

28. oktober. 


Frykt ikke! 


Holder vi ut, skal vi og herske med ham. Fornekter vi, 
skal han og fornekte oss. Er vi troløse, så er han trofast, 
for han kan ikke fornekte sig selv. 22 Tim 221219) 


Et høit mål er satt for dig Guds barn. Du skal 
bli konge. Og det ikke en konge, hvis makt er 
innskrenket, og hvis glans forgår. Nei, du skal 
herske med Jesus Kristus i guddommelig og ufor- 
gjengelig herlighet. : 

Men veien til kronen går i Jesu spor. Han som 
led tålmodig korset uten å akte vanæren, og nu 
sitter på høire side av Guds trone. Vil du vinne 
kronen, må du først bære ditt kors. Vil du herlig- 
gjøres med Jesus, må du først lide med ham. Den 
verden som korsfestet herlighetens herre, ligger 
ennu i det onde. Vil du bære hans merke, får du 
verden imot dig. Det kan bli trangt nok. Han 
som fristet Frelseren vil også vite å sette snarer 
for din fot. Har han ikke bedt dig bøie kne for 
ham, — slå av på sannheten — for å vinne fordel 
for sig selv? 

Hold ut i striden, om den er hård og veien trang. 
Hold ut en liten stund. Snart er kronen vunnet: 
men svikter du og vender Jesus ryggen, er alt tapt. 

La det være din trøst at han aldri svikter. Han 
tok sig av dig av uforskyldt nåde, og hvordan kan 
han forandre sig selv, så han ikke fortsetter med 
det hele veien? Før han kalte dig, kjente han din 
naturs fordervelse og visste hvor svak du var. Om 
du snubler, ja. om du er troløs, er han dog trofast. 
Han angrer aldri sitt kall, og tar aldri sin miskunn- 
het fra dig, bare du ikke fornekter ham. 


Blott tro når farer truer, og satan frister dig. 
I livets største snarer, din Gud vil åpne vei. 

29. oktober. 


Frykt ikke! 


Jeg skal i rettferdighet skue ditt åsyn. Jeg skal, når jeg 
våkner, mettes ved din skikkelse. Salme 17, 15. 


Alt liv har fiender. Det fysiske så vel som det 
åndelige. Det fysiske liv trues daglig, og før 
eller siden visner det i døden. Det er naturens 
gang. Det kan ingen undfly. Skriften sier: Det 
er menneskenes lodd engang å dø. Den kjens- 
gjerning var det salmisten stod ansikt til ansikt 
med. Hans fiender rykket ham inn på livet. Han 
så ingen vei forbi døden. Midt i dette mørke lyser 
et håp. Han skal våkne efter døden i de rettfer- 
diges land. Alle mennesker våkner bak døden, 
men ikke i de rettferdiges land. Hvorfor skulde 
han lande der? Fordi hans skritt holdt fast ved 
Jesu fotspor. Det blir ingen andre som når det 
land. La mig derfor spørre dig leser: Holder du 
fast ved Frelserens blodmerkte fotefar? Er det 
din vei mot evigheten, så har du ikke grunn til å 
frykte, for du skal våkne. Våkne i en bedre til- 
værelse i Frelserens umiddelbare nærhet. Der 
skal du mettes ved synet av hans skikkelse, som 
du fulgte på vei mot salighet. Og med ett, når 
dødens tåkeslør er svunnet, har vi vunnet vårt 
lengsels mål, Jesus i beskuelsen. Derfor kan vi 
synge: 


«Snart er vi hjemme og står for tronen, 
hvad gjør det da om solen har oss brent. 
Når hytten faller, så får vi kronen, 

og all elende er så dermed endt.< 


pe 
30. oktober. 


Frykt ikke! 


Frykt ikke! Jeg er den første og den siste og den 
levende; og jeg var død, og se, jeg er levende i all evig- 
het. Og jeg har nøklene til døden og til dødsriket. 

Åpenb, 1, 18. 

Det var den forherligede Menneskesønn som 
talte. Johannes hadde kjent ham fra fornedrel- 
sens tid. Hvilken forandring i utseende og myn- 
dighet hadde der ikke funnet sted siden da! Og 
enda var han den samme. 

Den første og den siste! I en verden der alt 
svikter, der vi møter stadige forandringer, der 
ingen blivende anerkjent grunnvoll eksisterer, der 
systemene og opfatningene skifter, der døden 
høster generasjon efter generasjon, står Gudesøn- 
nen som den urokkelige autoritet. Engang skal 
hvert kne bøies for ham og hver tunge erkjenne 
hans myndighet. 

Den første og den siste! Ingen annen har kom- 
met med slike fordringer. Der har vært menne- 
sker som er blitt kalt store, som har vært vise, 
men de har alle vært øieblikkets barn. Ingen av 
dem kan hjelpe oss. Men han forbliver. 

Dødens og dødsrikets nøkler har han i sin hånd. 
Dødens mørke fengsel har han oplyst. Evighetens 
spørsmål ligger klare for ham. For sine venner 
har han åpenbart hemmeligheten. »Jeg går bort 
for å berede eder sted.< Han døde for å åpne 
veien for oss til sin herlighet. Han blev levende 
for å føre oss inn på veien og ledsage oss til 
målet. Når alt annet viker, når vår egen kraft 
svikter, da skal kongers Konge og herrers Herre, 
den første og den siste, han for hvis åsyn nasjo- 
nene skal beve, ta sitt svake barn ved hånden og 
si som til Johannes: Frykt ikke! 

31. oktober. 


Frykt ikke ! 


Hvem Gud stillet til skue i hans blod, som en nåde- 
stol ved troen, for å vise sin rettferdighet, fordi han i sin 
langmodighet hadde båret over med de synder, som før var 
gjort, for å vise sin rettferdighet i den tid som nu er, så 
han kunde være rettferdig og gjøre den rettferdig, som har 
troen på Jesus. Rom. 5, 25—26. 


>Gud har stillet til skue.« Det er Gud som er 
ophavsmannen til hele forsoningen. Verdens frelse 
er ikke blitt tvunget frem av Jesus eller vristet ut 
av Faderens hånd med Jesus som mellemmann. 
Nei. »alt dette er av Gude. 2. Kor. 5, 18. »Så 
elsket Gud verden at han gav.« Gud har stillet 
tilskue Kristus i sitt blod. Stillet ham frem for 
offentligheten, så alle må se ham og tro på ham. 
Altså ikke bare gitte ham, men »stillet ham til- 
skue<. forat menneskene skal kunne tro på ham. 

På nådestolen er Guds sønns hellige blod ut- 
gytt. Med blodet har han løskjøpt oss fra skyld 
og straff. »En død har funnet sted til forløsning. 
Hebr. 9, 15. Vi har blitt skyldig til døden for 
våre synder. »Den som synder skal dø.« Den vel- 
signede »nådestol« er et evig vidne om at døden 
er utstått og dermed er dødsstraffen fullbyrdet 

Den frelse som er kommet ved den blodbe- 
stenkte nådestol blir en delaktig i ved tro, ikke 
ved vår fortjeneste. Den som tror er rettferdig- 
gjort av Gud. Han er aldeles frikjent for all 
skyld for Gud. Ja, som om han alle sine leve- 
dager aldri hadde gjort noget ondt, eller som 
aldri nogen synd fantes i hele hans vesen. En 
synder som tror, blir dømt som om han var 
Kristus. Eller som om han var hellig og full- 
kommen som Kristus, for det er Kristi rettferdig- 
het som tilregnes synderen. 

I. november. 


Frykt ikke! 


Dersom i ber mig om noget i mitt navn, så vil jeg 
gjøre det. Joh. 14, 14. 


Ved sin himmelfart er Jesus ikke kommet len- 
ger bort fra oss, han er nettop derved kommet oss 
nærmere og kan være til langt større velsignelse 
for oss. Likesom solen, når den står høit på him- 
melen, lyser og varmer langt sterkere enn når 
den står lavt nede i horisonten, således kan også 
den himmelfarne frelser ved Faderens høire virke 
langt sterkere og nå mange fler enn da han gikk 
omkring i en tjeners skikkelse her nede på jorden. 

Derfor kan Jesus si det myndige ord til alle sine 
disipler: Dersom I ber mig om noget i mitt navn, 
så vil jeg gjøre det. Hvad som helst I ber om i 
mitt navn det vil jeg gjøre for at Faderen skal 
vorde herliggjort i sønnen. Som den enbårne sønn 
ved Faderens høire vil Jesus høre oss, bønnhøre 
de kristnes bønner. Men det gjelder jo ikke hvil- 
ken som helst bønn, vi mennesker ber om så meget, 
nei det gjelder bønnen i Jesu navn. Dersom I ber 
om noget i mitt navn, vil jeg gjøre det. Vi husker 
at Jesu bønn var hengivelse under Guds vilje. Det 
å be i Jesu navn, vil da si å be med Jesu sinnelag 
efter hans vilje, og i tillit til ham. Det er bønnen i 
Jesu navn. 

Kan vi be bønnen i Jesu navn, da er vi trygge 
i livet og i døden. 

O Gud alle sannhetskilde, 
jeg tror ditt løftes ord, 

hvad du har sagt skal gjelde 
i himmel og på jord. 

Påkall du mig i nøden, 

så får du hjelp av mig, 

ja Herre inntil døden 

vil jeg påkalle dig. 


s 

2. november. 


Frykt ikke! 
Eni bolig er den eldgamle Gud, — 5. Moseb. 33, 27. 


Hvorfor frykte? 

Den evige Gud er din tilflukt. Hans navn er 
det faste tårn, hvortil du kan fly. Han er en hjelp 
i trengsler, et ly i stormvær. Han gjemmer dig i 
sin hytte på den onde dag, han skjuler dig i sitt 
telts skjul. Mange kjenner Gud bare i sine tunge 
stunder, i trengsler og i onde dager. Gud skal 
ikke bare være et tilfluktssted i nøden, men en 
bolig. Bor du i Gud? 

Den kjenner Gud på en helt annen måte, som 
bor i ham, enn den som bare løper til ham i 
knipetak. Gud vil at du skal bo i ham, og han vil 
bo hos dig. Han har vært en slik bolig for genera- 
sjonene før dig. For alle de hellige. De satt i den 
Høiestes skjul og bodde i den allmektiges skygge. 
Han er idag hvad han var i historien: »Like til 
eders alderdom er jeg den samme, og til I får grå 
hår, vil jeg bære eder.< Han blir alltid den 
samme, så der skal også for efterslekten være til- 
flukt. 

Din frelse bor i Gud. Syng derfor: »Jesus, 
klippekløft for mig, jeg vil skjule mig i dig, la 
ditt blod og vannet som fra din stungne side kom, 
frelse mig, og to mig ren, fra all syndens skyld 
og men.< 

Fortrolighet med Gud, har den som bor i ham. 
Du kan si ham alt, og han vil tale med dig og 
gi dig råd. Han har reist sin bolig over dig, du 
sitter ved dekket bord og har del i guddommelig 
trøst. Og du skal hvile trygt i sjelens hengivelse 
til ham som er din bolig, ditt hvilested. Frykt ikke! 


lg — 
3. november. 


Frykt ikke! 


Derfor brødre, legg enn mere vinn på å gjøre eders kall 
og utvelgelse fast! ti når I gjør disse ting, da skal I get 
sinne snuble. 2J Per 17710: 


Vi blev kalt til samfund med Gud, da vi mottok 
frelsen i Jesus Kristus. Da blev vi Guds barn, og 
fikk arverett til de himmelske skatter. 

Vi blev utvalgt til Jesu Kristi brud fra evige 
tider. — Denne utvelgelse blev stadfestet, når 
vi overgav oss til Gud, og sa: ja, til Jesu kall. 

Tenk for en salighet å få være Guds barn og 
Jesu Kristi brud. 

Nu gjelder det for oss å gjøre vårt kall og ut- 
velgelse fast; for når vi gjør det, så skal vi ikke 
snuble. 

Hvordan skal vi gjøre vårt kall og utvelgelse 
fast? 

1. Ved å bruke Guds ord. 

Guds ord er maten for vår sjel. Det styrker det 
nye liv. Kristus er livets brød. Og han er i ordet. 

Guds ord er lys og lykte på himmelveien. 

Guds ord er det våben som vi må bruke i kam- 
pen imot satan og hans hær. 

2. Ved å våke i bønn. 

Bønnen er de troendes åndedrett. I bønnen ut- 
øser vi vår svakhet. Og derved får Herren fylle 
oss med sin kraft. »I svakhet blir han min styrke.< 

3. Ved å bruke nadverden. 

Nadverden er et styrkemiddel for Guds folk. 

Ved å bruke Guds ord, bønn og nadverd helliges 
vårt liv. Og vi vokser i nåden og styrkes i troen. 

Når vi befestes i vårt kall og utvelgelse, blir vi 
frimodige, lykkelige og seirende kristne. 


319 =—= 
4. november. 


Frykt ikke! 


Herre, min styrke og mitt sterke vern, og min tilflukt 
på nødens dag! Jer. 16, 19. 


Under reisen på tidens hav, møter vi av og til 
omstendigheter som bringer oss i nød. Det kan 
være av timelig eller åndelig art. Ingen av Guds 
hellige har vært fritatt fra forkrenkeligheten i 
verden. Ja, alle Guds folk vet om dager de var i 
nød. Det er således ikke enestående for din del. 
om du står i livets prøvelser. 

I verden har I trengsel, er Jesu ord til sine. 
Vi må derfor være forberedt på, at også vi møter 
tunge dager. Kanskje du, som leser disse linjer, 
nettop er i vanskelighet og nød. Du kjenner din 
svakhet, og føler dig viss på undergang. 

Gi ikke op! Der er noget du ikke har regnet 
med. Hør, og se Guds ords løfte. Der er et til- 
fluktssted i stormen og angrepene. 

Din sak er i gode hender. Gud er din styrke. 

Gud er ikke bare vår styrke og kraft, men han 
er også vårt sterke vern. Han vil ingenlunde 
slippe dig. 

Fienden får aldri komme lenger enn det kan 
tjene oss til beste. Han har lovet å styre både 
fristelsen og dens utgang så, at vi kan tåle det. 

I alle omstendigheter er Gud med sine. 


»Tro når det mørkner på ferden; 
solen ei slukket er. 

Blott nogen timer, og siden 

stråler en morgen skjær. 


== sige 
5. november. 


Frykt ikke! 


Ditt ord er en lykt for min fot og et lys for min sti. 

Ps. 119, 105. 

Selv om husmoren er borte, når vi stiger inn i 
et hjem, så er det ikke vanskelig å finne ut hvem 
hun er, når vi ser hvordan hjemmet er ordnet, og 
hvordan barna er klædt og opfører sig. 

I sine gjerninger åpenbarer også Gud hvem 
han er. Han stråler oss imøte i naturens herlig- 
het. Han hyller sig inn et klædebon, han spen- 
ner himlen ut som et telt, han som tømrer i van- 
nene sine høie saler, han som gjør skyene til sin 
vogn, farer frem på vindens vinger. Salme 104. 

I alt dette viser han oss ikke bare sin makt 
og sin visdom, men sin kjærlighet og omsorg. 

Gud taler også direkte ved sin ånd til våre 
hjerter og lar oss få trøst og undervisning om 
veien; men han taler også til oss ved sitt ord, 
og lar oss ved å lese dette få et innblikk i hans 
hjertelag for oss og sin vilje med oss. Det er 
sant at bibelen inneholder historie. Den taler om 
krig og fred, om synd og renhet, om seier og fall, 
om råhet og fromhet. — Den skjuler intet, men 
den som søker i skriften for å finne et løsende ord 
for sin såre, bundne sjel, skal ikke lete lenge for 
å finne evangeliets ord. — Der finnes det troens 
ord som, når det blir mottatt, gir liv, og evig liv. 

Der finnes ord som dømmer og trøster, som 
formaner og veileder, og som er veiviseren til 
hvilestedet for det trette menneskehjerte. 

Der finner vi ord som skaper sang i sorgens 
land og blir en lykte for den fot som trer ned 
i dødens flod. 

Løftene kan ikke svikte. Nei, de står evig fast. 


o— BIG 
6. november. 


Frykt ikke! 


Jeg vil trolove mig med dig til evig tid, jeg vil. trolove 
mig med dig i rettferdighet og i rett og i miskunnhet og i 
barmhjertighet. Hoseas 2, 19. 

I dette ord minner Herren sine venner om sitt 
hjerteforhold til dem. Les tekstens ord nøie 
igjennem, og hør hvad han sier: »Jeg vil trolove 
mig med dig til evig tid, og jeg vil trolove mig 
med dig i rettferdighet og i rett og i miskunnhet 
og i barmhjertighet.< Er ikke dette sterke ord 
og en rik trøst? Har ikke den troende grunn til 
å glede sig og takke ham? Ser vi utover verden 
idag, så merkes det nok, hvor lite det er av 
kjærlighet, og hvor mange der er, som man ikke 
kan stole på. Hvilken alvorlig tale holder ikke 
de mange skilsmisser for oss? Kunde man se inn 
i mange av tidens hjem, vilde de kunde fortelle 
oss om, hvordan kiv, uenighet og ukjærlighet er 
blitt en rådende makt. Tenker vi på et enkelt 
folk eller på nasjonene, hvor megen strid hersker 
ikke? Hvor stort er det ikke under alt dette å 
minnes de ovenanførte ord, som kaster lys over 
den evige kjærlighet, som aldri forandres, men 
alltid er den samme. Hans pakt brytes ikke, men 
står ved sin evige makt. Ja, han er trofast om vi 
er troløse, ti han kan ikke fornekte sig selv. Han 
er den samme igår og idag og til evig tid. Derfor 
kan vi så trygt regne med ham og stole på ham. 
Lykkelig du som lever med ham og hører ham 
til. Du skal ingenlunde bli beskjemmet. Og var 
forbindelsen herlig med ham i tåredalen, hvad 
skal det så ikke bli engang, når du står innenfor 
portene i den hellige stad? Og du, som står uten- 
for Guds rike: Kom til ham, også du skal bli 
lykkelig og rik i tid og evighet.< 


EPER 
7. november. 


Frykt ikke! 


Som en far forbarmer sig. Salme 103, 13, — som enhver 
barns mor trøster. Es. 66, 13. 


»Likesom en far forbarmer sig over sine børn. 
forbarmer Herren sig over dem, som frykter ham< 
— »som en mor trøster, således vil jeg trøste eder 
og I skulde trøstes i Jerusalem.< 

Disse tekster rummer i sig det beste vi vet. Far 
og mor. Den allmektige bruker disse uttrykk om 
sig selv, — som billede, der kun fattigslig kan 
tolke ham, som er bedre og større enn alle ord 
og billeder! — 

Dette tolkes best ved at han gav oss sin sønn 
og i ham blev oss en far. — Dette kunde skimtes 
av de beste i de beste øieblikke i den gamle pakt, 
mens vi har dette ord inkarnert — boende iblandt 
oss. O at vi måtte kjenne ham i lyset av disse 
tekster! Det overgår all historisk kunnskap om 
Gud, og i beste fall tjener som ramme om et for- 
trolig samfundsliv med Gud, formedelst tro på 
Kristus Jesus. — I livets prøvelser er dette godt 
å ty til. Når alle harper er hengt på vidjene ved 
Babels floder og de sier gretende: Herren har 
forlatt mig og glemt mig, bringer profeten trøst 


i billedet av mor. — Og når verden utestenger 
dig, — ja, endog dem du kunde vente mere av, 


hvad kan lignes ved å gå i lønrkammeret og møte 
far? Min far og min mor forlot mig, sier David, 
men Herren tar mig op.« — Når det heter: Dette 
er det evige liv å kjenne dig og den du utsendte, 
Jesus Kristus, er det ikke så meget teologisk 
kunnskap der tenkes på, som i en enfoldig hjer- 
tets tro å favne ham som sin skatt! — 


ME 
8. november. 


Frykt ikke! 


David sa til Mefiboset: Vær ikke redd! Jeg vil gjøre 
vel mot dig for Jonatans, din fars skyld, og gi dig tilbake 
all Sauls, din fars jordeiendom, og du skal alltid ete ved 
mitt bord. 2. Sam. 9, 7. 


Mefiboset var bange. Han var den siste mann 
av Sauls hus, huset som forbannelsen hvilte over. 
Kongedømmet var tapt for det, og for krigersverd 
eller morderkniv var de falt alle dets mannlige 
medlemmer, uten han, den stakkars lamme Mefi- 
boset, Jonatans sønn. Hvad reddet ham? Nettop 
det som han hadde ansett, som sitt livs store 
ulykke, at han var lam, så han ikke var noget 
høvdingemne, som David behøvde å frykte. Men 
en annen ting virket visst ennu sterkere: Han var 
sønn av Jonatan, Davids beste venn, der hadde 
ham kjær som sitt eget liv og hadde vernet ham 
mot Sauls hat. Aldri kunde David glemme Jona- 
tan, og i sorgen over vennens død var det en trøst 
å gjøre vel mot hans ulykkelige sønn. Derfor fikk 
Mefiboset all Sauls jordeiendom og plass ved kong 
Davids bord og fikk leve hele sitt liv i fred og 
trygghet. p 

Kanskje du har oplevet noget du ser på som 
ditt livs store ulykke? Du blev stanset i din frem- 
gang, greide ikke konkurransen med andre som 
var heldigere stillet. Men kanskje just dette som 
truer med å gjøre dig bitter, har reddet, ikke ditt 
liv, for det var ikke truet, men din sjel. Du til- 
hører Adams fortapte slekt, men så grep Herrens 
usynlige hånd inn og reddet dig. Det satte sitt 
merke på dig, som Jakob fikk sitt merke efter 
sin nattlige kamp med Herren. Og uten dette 
hadde du ikke fått arven i himlen og din plass 
ved kongens, Jesu Kristi, rike bord idag. 


Frykt ikke, — 21 


Å ps 
9. november. 


Frykt ikke! 


Hvad fattes dig Hagar — frykt ikke. 1. Moseb, 21, 17. 


Det er en Guds engel som taler til en mor. 
Denne mor er i stor nød. Hun hadde blitt drevet 
ut fra sitt hjem og sitt livs forsørger. I denne 
sinnsuro hadde hun gått feil av stien og kommet 
ut i en ørken. Vannet i flasken var opbrukt, og 
hun kaster gutten under en av buskene og fjerner 
sig, hun holdt ikke ut å se sin gutt dø. 

Men — der er et øie som har fulgt denne mor 
og hennes gutt, og han tenker så meget om henne, 
at en engel fra himmelen roper disse underfulle 
ord: »Frykt ikke<. Engelen fortalte henne hvor 
der var vann, og gjorde også et under, så hun fikk 
se hvor det var. Flasken blev fylt, gutten fikk 
hvad han trengte, og herlige løfter blev gitt til 
mor og hennes gutt. Med dette som bakgrunn 
vilde jeg gjerne få anvende teksten til mange 
foreldre, som idag er full av sorg for sine barn. 
Dine kjære har muligens alt hvad de trenger for 
dette liv; men da du selv er et Guds barn, så 
vet du, de savner det beste. De har ikke livet i 
Gud, og ditt hjerte lider. Andre har fått sine 
kjære med, men ikke du. Tenk om Guds Hellig 
Ånd fikk tale sitt »frykt ikke< ned i dypet av 
din sjel og minne dig om løftene som Gud har 
gitt dig angående dine barn. For over 40 år siden 
gikk der et brev fra New York til en bedende far 
og mor på Sørlandet at to av deres gutter var 
blitt frelst med to dagers mellemrum, og selv var 
jeg den ene av disse to. 

Gud være takk. Enn idag hører han bønner. 
Også dine barn, far og mor, skal frelses, og du 
møte dem en dag for Guds og lammets trone. 


— 323 — 
10. november. 


Frykt ikke! 

Han avvæbnet maktene og myndighetene og stillet dem 
åpenlyst til skue, idet han viste sig som seierherre over 
dem på Golgata. Kol. 2, 15. 

Jesus var ikke før født, før myndighetene var 
efter ham. Så snart Herodes fikk kunnskap om 
hans fødsel, søkte han å rydde Jesus av veien. 

Efter Jesu dåp var maktene på pletten. Han 
blev ført ut i ørkenen for å fristes av djevelen. 
og slik under hele hans virke, inntil det kulmi- 
nerte ved, at han blev hengt på forbannelsens tre 
på Golgata. Da mente de å ha seiret, men de 
tok feil. 

Jesus seiret alltid. Han seiret over Herodes, 
idet hans himmelske far bragte ham i sikkerhet. 
Han seiret over djevelens fristelse i ørkenen. Han 
seiret over fariseernes intriger og over prestenes 
og de skriftklokes efterstrebelser. Han seiret over 
verdens smiger. 

Den avgjørende seier vant han på Golgata. Her 
var det, at all ondskap samlet sig mot ham i det 

| ene ønske. å få ham avlivet, ryddet av veien. 

Men her var det også, at der ut av det tykkeste 
mørke lød: Det er fullbragt — og Jesus vant en 
fullkommen seier. Maktene og myndighetene var 
avvæbnet og stillet åpenlyst til skue. 

Og her var det, at han tok med mitt og ditt 
skyldbrev og naglet det til korset. Han åpnet her 
en ny og levende vei, så enhver fattig og forlatt 
synder, lik den forlorne sønn, kan finne veien 
tilbake til Gud. Og idet vi ved troen tar imot 
denne frie og fullkomne frelse, kan vi med fri- 
modighet synge: 

Jeg har vunnet, Jesus vant. 
døden opslukt er til seier. 


en 1 
11. november. 


Frykt ikke! 


Men vi som med utildekket åsyn skuer Herrens herlig- 
het som i et speil, vi blir alle forvandlede til det samme 


billede fra herlighet til herlighet, som av Herrens ånd. 
2. Kor. 3, 18. 


Jeg har ofte forundret mig over den prakt og 
herlighet, som omgav det gamle Israel. »Ti når 
dødens tjeneste som med bokstaver var innhugne 
i stener<, fremtrådte i herlighet, så Israels barn 
ikke tålte å se Moses åsyn for hans åsyns herlig- 
hets skyld, som dog svant. Hvor skal da åndens 
tjeneste enn mere være i herlighet. Så Moses 
måtte legge et dekke over sitt åsyn. Den nye pakts 
herlighet blir ikke tildekket. Vi skal se den. Den 
svinner ikke. Vi ser den dog som i et speil, så at 
vi blir forvandlet til samme billede fra herlighet 
til herlighet. Det er åndens gjerning i vår sjel. 
En kristen må leve under forvandlingens tegn. 
Fra herlighet til herlighet. Ikke fra nederlag til 
nederlag, men fra seier til seier. Vi må leve i det 
higende og lengselsfulle liv. Som Faderen og 
Sønnen er ett, skal vi med Jesus være ett. Vi skal 
forvandles. Vi skal være omgitt av Guds herlighet, 
så han får sin skikkelse i oss. Vi må bli lik ham 
for å kunne være sammen med Ham. Når vi mot- 
tar Kristus, faller dekket bort. Vår vantro og tvil 
er den hånd, som dekker for Hans åsyns herlighet. 
Dersom du vil tro, skal du se Guds herlighet. Efter- 
som vi har et sådant håp, går vi frem med stor fri- 
modighet. Og en dag skal vi skue ham sådan som 


Han er. Frykt ikke! 


— 325 — 
12. november. 


Frykt ikke! 


Kast all eders sorg på ham, ti han har omsorg for eder. 
LEPeæ 5 


Der er megen sorg i denne verden. Den gir 
sorg og gråt. Også for et Guds barn kommer så 
meget som vil knuge troeslivet og gjøre oss motløse. 

Det kan være sorgen over andre mennesker som 
trykker. Man tenker på de mange som ikke vil 
omvende sig. Denne verdens Gud har forblindet 
de vantros sinn, så de ikke vet sitt eget beste. Eller 
det er tilstanden blandt de troende som volder en 
smerte. Man ser spild og uenighet, som hindrer 
Guds verk i by og bygd. Mest er det vel sorgen 
over sig selv, som vil ta motet. En ser inn i sitt 
eget hjerte. Tanken på hvor smått det går på 
helliggjørelsens vei, og hvor lite man har fått ut- 
rette for Gud, skal ikke gjøre sorgen mindre. Vi 
tror også at vi går mørke og vanskelige tider i 
møte og grubler over, hvordan fremtiden vil arte sig. 

Idag møter Herren oss med dette velsignede 
ord. »Kast all eders sorg på ham.< Veien til å 
praktisere denne hellige kastekunst er ydmyghet. 
Ydmyg eder under Guds veldige hånd og kast all 
eders sorg på ham.< Skal vi prøve å bli enige 
med Herren også om denne ting — at vi intet 
vil være selv, men helt å overlate oss til Gud. 
Han har omsorg for oss, men kun på betingelse 
av at vi opgir selvlivet og blir helt avhengig av 
ham. Blir vi som barn hos far, så lyder det til 
oss: Vær ikke bekymret for noget, men la i alle 
ting eders begjæringer komme frem for Gud i på- 
kallelse og bønn med takksigelse. 


SE , 
13. november. 


Frykt ikke! 
Herren bevare sine frommes sjele. Salme 97, 10. 


I vår store kamp — mot det onde og for kronen 
— er Gud den allmektige vårt livs vern. 

Fiendene er mange og sterke: Verden ligger i 
det onde. Luften er i mi rker fyrstes makt. 'Syn- 
den ligger på lur ved hjertedøren, og de syndige 
tilbøieligheter i i oss drager og lokker. Mange Blev 
overlistet av fienden som köm i »en lysets engelse 
drakt og mange blev slukt av »den brølende løve, « 

Men Guds barn synger full av tillit: Herren er 
mitt vern! På hele ferden — fra syndens land 
til himmelhjemmet — går Herren foran. Gud er 
i vår midte, og han AG slutter vårt tog. Han er 
en ildmur trint omkring sine hellige, og hans 

englevakt følger oss. Hans evige armer er under 
og hans miskunnhet over oss — så høi som himlen 
er over jorden. Og — vi bor i ham, og han bor i oss. 

Hvilket trygt og salig vern for alle Jesu strids- 
menn på jord! Og i denne nåde lever og vandrer 
vi alle som tror. 

Han som reddet Elisa på Samarias berg, 2. 
Kong. 6, som frelste kong Asa fra den veldige 
ætioperhær, 2. Krøn. 14, som reddet de tre menn 
i ildovnen og Daniel i løvehulen — han er den 
samme ennu. Han førte Peter ut av fengslet, han 
var med Paulus i farer på hav og land, han har 
ledet sin hjord sikkert og trygt gjennem svunne 
tider, og han vil lede dig idag. Han vil bære dine 
byrder, lette det som tynger, hjelpe dig å bli stille 
og finne hvilen i ham. 

Frykt ikke — reddes ikke! Herren, hærskarenes 
Gud er med oss — Jakobs Gud er vår faste borg! 

Amen! 


— 327 — 
14. november. 


Frykt ikke! 


Så sant vet Herren å utfri de gudfryktige av fristelser. 
2. Pet. 2, 9. 


Fristelser hører jorden til. Vi er overalt omgitt 
av det som er ondt, og vår sjelefiende lar ingen 
anledning gå forbi. når det gjelder ved fristelser 
å få Guds barn til å synde og derved såre Guds 
faderhjerte og såre mennesket selv. Fristelsene 
kommer derfor også i mange former og på mange 
måter, og appellerer ikke bare til legemet. men 
også til sjel og ånd. Vi ser at Jesu store fristelse 


var en fristelse til legemet — i ørkenen — til sje- 
len — på templets tinne og til ånden — på bjer- 


get, hvor djevelen, som denne verdens fyrste viste 
ham og lovte ham denne verdens herlighet. For 
satan gjelder det alltid, at nogen eller noget annet 
skal ta første kjærligheten i vår sjel istedetfor Gud. 
Her er årsaken til verdens ulykke idag. Menne- 
skene dyrker mammon, denne verdens herlighet 
og sig selv istedetfor Gud. Men fristelser kan også 
komme i form av prøvelser og lidelser, såsom syk- 
dom, fattigdom, misforståelser og miskjennelser. 
Og mere enn en kristen har falt under sådanne 
strider. ti troen har sviktet. Hvad sier teksten 
oss? Jo. at Herren vet å utfri de gudfryktige av 
fristelser. Man forstår og han kan. Hvorfor? 
Ordet sier oss. at han selv er fristet og prøvet 
i alle ting i likhet med oss, dog uten synd, og 
derfor kan han også komme dem til hjelp som 
fristes. Men ikke det alene: Han kan i sin godhet 
gjøre det så, at fristelsene tjener oss til gode. Der- 
for ber vi idag: Hjelp oss å seire i våre fristelser. 
ja. mere enn seire. Og han hører oss — vi frykter 


ikke. — 


EVE 
15. november. 


Frykt ikke! 


I skulde kjenne, at jeg er Herren eders Gud, som bor 
på Zion; bergene skulde dryppe av most og høidene strøm- 
me av melk. Joel 3, 22—23. 


Hvem har ikke hatt næringsfrykt og nærings- 
sorg? Ja, til og med dem som man mente var 
mest konsolidert og uavhengig. 

Herren bebuder vann, melk og most i mengder. 
Bergene drypper, høiene strømmer og kilden flyter. 
Men forutsetningen da? 

At Herren bor på Zion. Med Guds nærvær og 
Guds evige nådefrelse forvandles både vårt liv og 
våre omgivelser, så vi står i pakt med endog bergets 
stene, og markens ville dyr holder fred med oss. 

Mange vil ha Guds goder uten å innrette sitt liv 
efter hans vilje. men det strander bestandig. og 
den gjenstridige får sandelig bo i et tørt Lil 
Legg ditt liv, din fremtid, ditt alt ned for Kristi 
fot, og la hans milde kongespir reises over det 
hele, så kan det sies: Herren bor på Zion (v. 22). 
Et liv i og med og for Gud er et rikt liv, hvor 
Guds nåde og hans Hellig Ånd drypper, flyter 
og strømmer inn i menneskehjertet med en daglig 
omskapende og livsforvandlende potens. Eier du 
den? Da frykt ikke! Og hvad mere? Jo, hør: 
Jerusalem skal være hellig (v. 22). Gud stiller 
høie krav og høie idealer, høres enn nogen venter. 
Hellig! O den som var hellig! Hellig så som »han« 
var hellig: 

Kjenner du trangen, lengselen, higen, hungeren? 
Ja du gjør. Denne trang har Gud selv virket hos 
dig. Og han vil selv imøtekomme denne lengsel. 
He har et middel, hvormed han renser og hellig- 
gjør dig: Kristi offerblod. 

Frykt da ikke for sommerens tørke, der er vel- 
stand i deres hus som frykter Herren, 

16. november. 


Frykt ikke! 


Stå djevelen imot og han skal fly fra eder, hold eder nær 


til Gud, og han skal holde sig nær til eder. 
Jakob 4, 7-8. 


Gud undergitt. Stå djevelen imot. Det er den 
rette stilling vi mennesker skal innta. Men dess- 
verre er forholdet ofte omvendt: Man står Gud 
imot og er djevelen undergitt. Og da blir for- 
holdene akkurat slik som apostelen Jakob frem- 
stiller det i versene som går foran teksten: ufred, 
strid, lystene fører krig i lemmene, I attrår og 
har ikke, slår ihjel og bærer avind. Beyf og 
får ikke o.s.v. Det er sterke ord Jakob bruker 
særlig når vi tenker på at det er til religiøse 
mennesker han skriver. Til de tolv stammer som 
er spredt omkring i landene. Se kap: 1,1. 

Men er ordene for sterke selv om vi tenker på 
forholdene idag? Å nei! Hvad er den dypeste 
grunn til all elendighet i verden? Jo, man står 
Gud imot — og er undergitt djevelen. Den dag 
vi som enkelte mennesker og som folk inntar 
vårt rette forhold: Undergir oss Gud, lyder hans 
ord, gjør hans vilje — og står djevelen imot, da 
vil alt forandre sig. Det gjelder folkeslagene — 
det gjelder den enkelte. Der er først, når vi av 
hjertet erkjenner at Gud er den rette hersker over 
oss og I oss — at vi så sier: Herre tal, din tjener 
hører. Jeg vil gå dine buds ords veier, og når vi 
samtidig i Guds kraft står djevelen imot, så skal 
han fly fra oss. 

Gir vi oss helt under Guds vilje — så vil han ut- 
føre det forunderlige verk, som gjør, at vi kom- 
mer i det rette forhold til Gud, til djevelen og til 
våre medmennesker. 


rn fe 
17. november. 


Frykt ikke! 


Du, Herre, vil ikke lukke din barmhjertighet for mig: 


din miskunnhet og din sannhet vil alltid vokte mig. 
Salme 40, 12. 


Salme 40 begynner med de ord: »Jeg biet på 
Herren: da bøide han sig til mig og hørte mitt 
rop.< Det er troens største kunst å bie på Herren 
og hans time. 

Guds førelser synes ofte så underlige. Sykdom, 
næringssorg, skuffelser, smerte og dertil mange 
trengsler utenfra melder sig, selv om vi frykter 
Gud og søker hans ansikt. Stien foran oss synes 
ofte så vanskelig og alle utveier stengt. Men veien 
opad er dog åpen. Fordi Herren ikke har lukket 
sin barmhjertighet. Hans miskunnhet og sannhet 
omringer mig, som vakt, dag og natt. 

Hvilke deilige ord: Guds barmhjertighet og 
miskunnhet. >»Gud er rik på barmhjertighet: Alle 
Herrens stier er miskunnhet og trofasthet.< 

Setter du dig av og til ned en stille stund og 
grunner over, hvor stor Guds miskunnhet er? 
David hadde gjort det ofte og fikk rike stunder. 
I sin deilige salme 103 sier han, at han da har 
erfart at Gud setter en krone på hans hode, der 
likesom er flettet av lutter miskunnhet og barm- 
hjertighet. Og David søker å måle denne mis- 
kunnhet: den er så høi som til himmelen, så bred 
som øst er fra vest, så lang at den varer i alle 
evigheter. Og den når ned til støvets barn. 

Jesus Kristus er tidenes store synlige bevis på 
Guds miskunn. Den lyser oss imøte fra Frelser- 
ens åsyn. Den som ser mig, ser Faderen, sier Jesus. 

Og alt dette er ditt og mitt. Det omgir min 
sjel som luften omgir mitt legeme. I Jesu Kristi 
navn er der alltid en åpen dør til Guds faderhjerte. 
Også idag. 

18. november. 


Frykt ikke! 


Ti jeg er Herren din Gud, som holder dig fast ved min 
høire hånd, som sier til dig: Frykt ikke! Jeg hjelper dig. 
Es. 41, 13. 


En av de farer som lurer på de troende, og som 
er farlig å slippe inn over sig, er motløshet. Der 
er dessverre mange som i tider av motløshet har 
tatt skritt. som de senere i livet bittert og sårt har 
angret. I slike øieblikk hvisker sjelefienden ofte 
inn i øret på den troende: Hvorledes skal du 
kunne holde ut? Og hvor ofte hører vi ikke der 
blir sagt: Mon om jeg — som er så svak — kan 
rekke frem. 

Man stirrer på sin egen svakhet. Ingen blir op- 
løftet og lys i sinn ved å se på sig selv. Det er godt 
at du har sett din egen svakhet og hjelpeløshet. 
Det er godt at du er klar over, at du ikke ved dig 
selv kan nå målet. Løft så blikket troende sjel, 
op til Herren og hør hvad han idag sier til dig: 

> Ti jeg er Herren din Gud, som holder dig fast 
ved min høire hånd.« 

Det er Herren som holder dig oppe. Det er 
Herren som bevarer dig. Hvem er så denne Herre 
som taler slike ord: den store skaper av himmel 
og jord. Han som sa: bli lys, og bleste livets ånde 
i din nese. Han er din Gud. Han er interessert 
i dig. Han hvisker inn i ditt øre — inn i din sjel: 
»Frykt ikke, jeg hjelper dig.< 

Er ikke det ord som løfter sjelen? Er ikke det 
noget som gjør dig frimodig og sterk? Han holder 
dig fast. Intet skal kunne rive dig ut av hans hånd, 
dersom du vil være overlatt til ham. 


ape 
19. november. 


Frykt ikke! 


Trøst, trøst mitt folk, sier eders Gud. Es. 40, 1. 


Et trøstens budskap skulde Israel nu få i det 
fremmede land. Folkets strid skulde ha ende, dets 
synder vilde Gud utslette med sin nåde. 

Gud taler alltid trøstens ord til bedrøvede men- 
nesker. Kristi evangelium er en herlig trøstebok 
for oss alle. 

Vi vil jo gjerne ha trøst i nød og sorg. Tenk 
da ikke at du kan undvære trøsten fra Gud. AI 
menneskelig trøst, selv den beste kommer snart 
til kort. 

Guds ord alene gir den trøst som virkelig hjel- 
per dig igjennem all sorg. 

Tysklands største filosof, Imanuel Kant. bekjen- 
ner: I trengselens dager har hele min filosofi og 
alle de bøker jeg har lest ikke gitt mig en slik 
trøst som Salme 23, 4: »Om jeg enn skal vandre 
i dødsskyggens dal o. s. v. 

En mann som i fortvilelse var på vei til å henge 
sig, kom innom en kirke, og fikk høre budskapet 
om at Gud ikke vil nogen synders død. Den trøst 
seiret over fortvilelsen, og gjorde ham til et lykke- 
lig Guds barn. 

Guds trøst er aldri en pute under åndelig doven- 
skap og likegyldighet. Det er nytt liv, Gud vil 
skape, når han trøster en bekymret sjel. Hvor 
ordet om nåden og frelsen i Kristus får inngang 
ji et menneskehjerte, der skjer opreisningen og 
fornyelsen. Og når du har tatt imot Guds trøst 
for din sjelenød, da eier du også den rette trøst 
i all annen sorg og nød. Gudsbarnet er ikke alene 
med sine smerter og tårer, men går til den store 
trøster og får lægedom og håp både for tid og 
evighet. 


ae 
20. november. 


Frykt ikke! 


Jesus er opstandelsen og livet. Joh. 11, 25, 26. 


Var ikke den Herre Jesus kommet, så var der 
ingen opstandelse til livet. Hele slekten vilde blitt 
liggende i døden for evig. 

Vi bør merke oss at vår opstandelse grunner sig 
alene på Jesu død og opstandelse. Hadde ikke han 
ved sin lydighet og lidelse sonet verdens synd og 
betalt dens skyld, så vilde heller ikke han ha stått 
op fra de døde. Paulus sier: »Er Kristus ikke 
opstanden, da er eders tro unyttig, da er I ennu 
i eders synder.« Samtidig som Jesus selv er opstan- 
delsen og livet, har han ved sin død og opstan- 
delse bragt evig liv til alle som tror på ham. 

Når Kristus, vårt liv, åpenbares, skal og I åpen- 
bares med ham i herlighet.< »Så er det da ingen 
fordømmelse for dem som er i Kristus Jesus.< Der- 
for kan han også erklære: Hver den som lever og 
tror på mig, skal aldri i evighet dø.« 

Vi kan med Brorson synge: »Min død er ferge- 
mann til livets skjønne land. 

Dette trøsterike budskap vilde Jesus høitidelig 
proklamere ved å 1eise Lasarus op av graven. 

Vi står ikke lenger trøstesløse overfor denne 
»redslenes konge<. Vår Frelser har gitt oss seier. 

En annen side ved denne sak bør vi også merke 
oss: »Hadde du vært her, da var min bror ikke 
død.« — »Hvorfor lot du oss gråte og vente for- 
gjeves til alt håp var forbi?< Tør vi gi det svar: 
»Fordi jeg bare på den måte kunde få lære dere 
at jeg er opstandelsen og livet.< Dernæst: »For 
eders skyld er jeg glad at jeg ikke var der, forat 
I skal tro. Merk dig dette, du sukkende sjel, når 
Herren drøier med å hjelpe. Frykt ikke! 


EET en 
21. november. 


Frykt ikke! 


Og han, vår Herre Jesus Kristus, og Gud, vår Fader, som 
elsket oss og gav oss en evig trøst og et godt håp i nåde, 
han trøster eders hjerter og styrker eder i all god gjerning 
og tale, 2. Tes. 2, 16—17. 


En evig trøst og et godt håp i nåde. Det er just 
hvad vi mennesker trenger, der lever og ferdes på 
denne sorgens og håpløshetens jord. Ti med syn- 
den kom sorgen og døden. De mange lyse håp 
brast, og der var ingen kilde til trøst og håp med 
utspring i denne verden. Tvert imot. den vil 
brennes op med alt som på den er i den siste 
store verdensbrand. 

Men ikke desto mindre er der en evig trøst og 
et godt håp i nåde å få. Men den stammer fra en 
annen verden og har sitt åtspring fra Guds evige 
hjerte, der elsket oss og åpenbaret sig for oss i 
Jesus Kristus og gav oss en evig trøst og et godt 
håp i nåde. Ingen sorg griper så dypt inn som 
sorgen over synden. Da stiger nødropet fra hjer- 
tets dyp: »Ve mig, jeg er fortapt«. Det ser red- 
ningsløst og håpløst på alt. Får trøsteren og red- 
ningsmannen komme til i en slik situasjon med 
sitt: »Sønn vær frimodig, dine synder er dig for- 
latt<, da blir det trøst — en evig trøst — og med 
den det levende håp. Vi så hans herlighet, sier 
Johannes, en herlighet full av nåde og sannhet. 
Slik så han ut som kom fra Guds verden, da ti- 
dens fylde var inne. Men den må mottas og til- 
egnes av hver især om den skal bli til det for 
oss som Gud har tenkt og sendt den til. 

Lykkelig den som tar imot og kan med Paulus 
utbryte: »Gud være takk for sin usigelige gave.< 
Den eier en rik trøst midt i døden og dyktig- 
gjøres til all god gjerning i livet. 

22. november. 


Frykt ikke! 


Vakta meg, Gud! For eg flyr til deg. Eg segjer til Her- 
ren: Du er min Herre, eg hev inkje godt utan deg. 
Salme 16, 1—2. 


Dette er ei god og tidhøveleg bøn, og ei klår 
og god truvedkjenning. Den høver vel for eit 
Guds barn til alle tider, og serleg i doms- og 
trengselstider, som dei me no gjenomlever. Me 
kjener oss so tidt som >verjelause menneskje<. 
Me gjeng i fåre, kvar me gjeng, og veit ikkje kva 
dagen og tidi vil bringa oss til møtes. Men me 
veit, at kvar dag vil føra med seg ny strid og nye 
fårar og vanskar, både for likams- og for sjele- 
livet. Då er det vår rett og vår plikt å venda oss 
til den allmektige Gud, Herren yver himmel og 
jord, med bøn um vern og trygd. Me veit, at »der 
er ingen stad å fly burt frå Gud, men me flyr 
til Gude. Me kastar oss i dei evige armar, og veit, 
at dei vernar og varar oss. — Men Guds born og 
huslyd vil då og kjennast ved vår Gud og Frelsar, 
som vår Herre. Vår Herre er Kristus, som hev 
frelst meg arme fordømde meneskje, hev fria 
og berga meg frå alle synder og frå dødens og 
djevelens vald. Ved Honom hev meg fenge alt 
godt, og utan Honom er me inkje verd, og eig 
inkje utan synd og skuld og straff. Men i Kristus 
hev du alt. Kristus segjer: Utan meg kann de 
ingen ting gjera. Men i og med Kristus vil me 
kunne segja, som apostelen Paulus: Alt magtast 
eg i Honom, som gjer meg sterk. — 


pa 
23. november. 


Frykt ikke! 


Min sønn! akt ikke Herrens tukt ringe, og bli ikke mot- 
løs når du revses av ham. Hebr, 12, 5. 


Tukten hører nødvendig med til de troendes 
bevarelse i livssamfundet med Gud. Den fremmer 
deres helliggjørelse. Herren tukter til vårt gagn, 
for at vi skal få del i hans hellighet. Men vi 
står allikevel i fare for å akte tukten ringe og for 
å bli motløse under den. Den smaker oss jo ikke. 
For all tukt synes vel mens den står på, ikke å 
være til glede, men til sorg; men siden gir den 
dem som derved er blitt opøvet, rettferdighets 
salige frukt. 


Like sikkert som du er en ekte sønn, får du 
din del av tukten, og du får bare den del som er 
nødvendig for, at du kan dannes til et ærens kar. 
få del i Guds hellighet. Glem så ikke at det er 
din ømme og omsorgsfulle Far i himmelen som 
ordner med tukten og tilmåler den. Selv om det 
ofte ser anderledes ut i dine øine. Han overlater 
aldri den sak til andre uten som redskaper i sin 
hånd. Han vil gi dig del i sin hellighet. Og er det 
ikke nettop det du ønsker og ber om? Men, sier 
du, han kunde vel gjøre mig mere hellig, ren og 
gudfryktig om han lot mig ha det litt rumme- 
ligere, lysere og bedre enn jeg har det? La mig 
råde over mine barn og over mine henders verk, 
sier Herren. Es. 45, 11. Han vet hvad som tjener 
dig best. Så vil vi rose oss også av våre trengsler, 
idet vi vet at trengselen virker tålmodighet, og tål- 
modigheten et prøvet sinn og de prøvede sinn 
håp. Den virker rettferdighets salige frukt, og 
vi sier derfor Gud og Faderen takk for alle ting 
i vår Herre Jesu Kristi navn. 


LE 
24. november. 


Frykt ikke! 
Og inntil alderdommen er jeg den samme, og inntil de 


grå hår vil jeg bære eder; jeg har gjort det, og jeg vil 
fremdeles opløfte, og jeg vil bære og redde. Es. 46, 4. 


>Inntil alderdommen.« Tiden og årene for- 


andrer så meget — og vi selv forandres med. Med 
årene følger uro og bekymring. 
Tenk efter hvor gammel du er idag. — Spørs- 


målet: Hvor skal du bo i evighet, blir alvorligere 
jo nærmere du kommer din grav. 

Dagen kommer, da døden vil forandre alt med 
ett eneste slag, den tar livet fra oss, trekker evig- 
hetsforhenget til side og stiller oss ansikt til ansikt 
med en åpen himmel eller et åpent helvede. 
Tenk om nu du skulde dø idag. — Hvilken for- 
andring det vilde bli. 

Men under alt dette som forandres med tid, år, 
død og evighet, er der en som ikke forandres, 
Gud. Han er ikke omskiftelsenes lov underlagt. 

Fra vugge til grav, fra dag til dag, er han den 
samme. 

Har du syndet, han er den samme til å forlate. 

Er du syk og trett, han er like sterk til å bære 
og læge. 

Er din sjel tørst, han vil gi dig av livets vann. 

Guds makt er stor. Alderdom og grå hår svek- 
ker ikke hans makt. Hans nåde, kjærlighet og 
frelse kan ingen forandre. 

fr han din Gud og frelser, så eier du alt hvad 
hans nåde og kjærlighet rummer, så er du rik. 
Ta med dig noget av denne rikdom ut i ditt liv 
idag, den gjør dig glad og sterk, selv om din fot er 
svak og ditt hår er grått. Ti Gud er den samme 
inntil alderdommen, ja i tid og i evighet. Amen! 


Frykt ikke. — 22 


ænogg — 
25. november. 


Frykt ikke! 
Jeg formår alt i Kristus som gjør mig sterk, Fil. 4, 13. 


Det er om sine skiftende livskår at Paulus sier 
dette. Han hadde »lært å nøies« med det han 
hadde. Det er en stor livskunst som mange aldri 
lærer, og som bare få lærer til fulle. 

Nu forkynner dog mange at den rette livskunst 
er den ikke å være fornøiet. Denne forkynnelse 
beror på en forveksling. Den vanhellige misnøie. 
som er utilfreds med alt og alle og bare forbitrer 
sinn og tanker og gjør et menneske ondt, må ikke 
forvekles med den hellige misnøie som aldri blir 
fornøiet med en selv og det en har opnådd, for 
det er bare denne som alltid holder sjelen åpen 
for fremgang og åndelig vekst. 

Rikdom eller fattigdom er ikke avgjørende for 
lykke eller ulykke, for sann lykke er en åndelig 
verdi, som ikke kan måles med materielle mål. 

Det er heller ikke den avbalanserte ro under alle 
forhold som enkelte mennesker har tilkjempet sig, 
og som kan være så tiltalende, Paulus mener. Han 
har ikke funnet ro i verden, han har vunnet seier 
over verden. Der er det, som er hans lykke. Denne 
lykke vant han ved troen på Jesus. I samfund med 
ham har han en Frelser, en venn og en bror som 
helt overstråler alle andre goder i livet og opveier 
alle onder. 

Skal vi opnå dette, må Guds ånd få gjøre 
Kristus stor for oss, og når vi blir så avhengig av 
ham, at vi blir uavhengig av alt annet, da formår 
vi alt i Kristus. 

Da frykter vi bare å miste ham. 


RNET 
26. november. 


Frykt ikke! 


Til Herren tar jeg min tilflukt; hvorledes kan I da si 
til min sjel: Fly til eders fjell som en fugl? Salme 11, 1. 


Hvor skal et lidende hjerte søke hen for å finne 
lindring og hjelp? Hvorhen skal den av fienden 
jagede sjel søke for å kunne utfries? 

David svarer på dette: »Til Herren tar jeg min 
tilflukt!« Herren, den evige, den ophøiede 
majestet, som omgis av serafer og keruber, hvilke 
roper: Hellig, hellig, hellig er Herren Sebaot! 
han er sjelenes sikre tilfluktsted, han er den 
mektige hjelper, han forstår det lidende hjertes 
nød og den jagede sjels smerte. Han er den rette 
far for alt som kalles barn i himlen og på jorden. 
Ef. 3, 15. Til ham kan den fredløse komme og 
finne fred, til ham kan den svake komme og få 
ny styrke, til ham kan du komme i hvad nød som 
helst, han er den rette far, som forstår dig i alt, 
og som vil ta sig av din sak. Med åpen favn tar 
han imot den som søker hen til ham, han skjer- 
mer, han vederkveger, han hjelper og opløfter. 
Mange ting og forhold kan skifte, og tidene kan 
veksle, men den evige far forandres ikke, han sier 
selv: »Jeg Herren, har ikke forandret mig.< 
Mal. 3, 6. 

Ta din tilflukt til Herren idag, just nu! 


Annen ilflukt jeg ei vet; 
hjelpeløs jeg flyr til dig, 

vis mig nu barmhjertighet. 

Du, kun du kan trøste mig, 

alt mitt håp nu til dig står. 
Du mig arme hånden rekk, 
verne mig, som fredløs går; 
frels mig fra all synd og skrekk. 


22084045 
27. november. 


Frykt ikke! 
Jeg er trygg — jeg frykter ikke! Es. 12,2. 


Full frelsesvisshet — herlige rett for et Guds 
barn. »Jeg vet — jeg var blind, men ser nu. 
»Jeg vet — på hvem jeg tror.« »Jeg vet — jeg 
er overgått fra døden til livet.« 

Denne frelsesvisshet er resultat av den største 
erfaring i et menneskes liv: overgangen fra vre- 
den til trøsten. Guds vrede er over enhver som 
ikke vil tro på Jesus Kristus. Og alle ufrelste — 
vantro — mennesker lever under Herrens vrede. 
Og den evige fortapelse er en evighet under den 
helliges vrede. Men — frelse er å flytte fra vreden 
til trøsten ved å hylde Sønnen —tro på Sønnen. 
Trøstet ved Guds nåde og kjærlighet. Leve i hans 
nærhet, under hans smil. 

Så kommer frelsesvissheten. Den er bygget på 
disse tre store kjensgjerninger: 

Først: Gud er min frelse. Ikke noget i eller 
ved mig selv. Ikke ved mennesketanker eller 
meninger. Nei — Gud er min frelse. Den er kom- 
met fra ham. 

Dernæst: Den Herre Herre er min styrke. Selv 
er jeg kun støv og aske. Skrøpelig, svak, uduelig 
til det gode. Syndens makt utenom mig. Forder- 
velsens avgrunn i mig. Kjemper falt. Veldige 


stridsmenn styrtet om. Men — Herren er min 
styrke. Jeg gjemmer mig i ham. Min avmakt i 
hans almakt. Da — skal jeg mer enn seire. 


Og så: Min lovsang. Gud får æren. Hans sang 
er i mitt hjerte. Hans lov på mine leber. Jeg vil 
prise ham til enhver tid. 

Gud er min frelse — min styrke — min lov- 
sang. Jer er trygg og frykter ikke. 


ee 
28. november. 


Frykt ikke! 


1 Johs. 2, 24—25. 


Hold fast ved det, du har lært av Gud. Himmel 
og jord skal forgå, men ikke en tøddel av Guds 
ord, Menneskers tanker og meninger, selv de 
beste, eldes og forbigåes, som Gud har tenkt og 
sagt. Alle hans ord er trofaste og sanne. Blir 
hans ord i oss, så vi holder fast på det og 
stoler trygt på det, så blir Gud selv i oss. Jesus 
kalles selv ordet. Det er hans klædebon. Han 
bor der i og virker der igjennem. De bærer 
hans nåde og kraft til vår sjel. Om vi ikke 
forstår alt der i, kommer det kun av vår åndelige 
begrensning. Vokser vi i hans samfund, forstår vi 
efterhånden mere. Ordet er vår rikdom. Det er 
fylt av Guds løfter og disse løfter samles som i 
en sum i dette: Det evige liv. Ordets sannhet 
prøves stadig på erfaringen. Om nogen vil gjøre 
derefter, skal han erfare, om gjerningen er av 
Gud. Og all åndelig erfaring fra begynnelsen 
av i Kristi kirkes historie og inntil nu, og alle 
enkelte kristnes erfaring fra vugge til grav, de 
stadfester dette. Derfor bli i det, du har lært, og 
la dig ikke forvirre av tidens tusen røster. Bli i 
Gud og stol på hans løfter, så skal du ha klippe- 
grunn under dine føtter. 


Akk, måtte jeg kun idelig med dig min Jesus 
henge, 
akk, måtte kun min sjel i dig sig daglig dypt 
inntrenge; 
Så fikk jeg fred, så fant jeg sted 
for duens trette fotefjed, endog det varet lenge. 


Egg 
29. november. 


Frykt ikke! 


Alle mine ben skulde si: Herre, hvem er som du, du 


som utfrier den elendige fra den som er ham for sterk. 
Salme 35, 10. 


Herren utfrir den elendige. 


Alle mine ben« — benbygningen er legemets 
struktur, som holder legemet opreist. 

Denne faste del av sjelen sier: »Herre, hvem 
er som du, du som utfrier den elendige. Hele 
personen David stiller sig inn for den frelsende 
Gud. Hans fiender er mange, de forfølger og 
hater ham uten årsak. Men han har en god til- 
flukt, Herren, som vil utfri ham fra hans fiender 
og motstandere. 

Av oss selv er vi »elendige og fattige<, men lik 
David har også vi løftet om at Herren vil utfri 
oss fra dem »som er oss for sterke<. Den kristne 
stridsmann har mange og sterke makter imot sig. 
Uten Herrens hjelp vilde han bukke under. Men 
med Gud på sin side kan han si med Esaias: »Se, 
Gud er min frelser. Jeg er trygg og frykter ikke!« 

Det er så meget utrygt og vaklende omkring 
oss. Hvor godt er da ikke i tillit til Gud å kunne 
si: »Jeg er trygg.« 

David taler i dette vers om den elendige og fat- 
tige. Og han føler sig visselig selv som en sådan. 
Mange går disse forbi. De eier ikke den glans som 
mange vurderer så høit. 

Men David kan i en annen salme si: »Jeg er 
elendig og fattig, men Herren vil tenke på mig.< 
Salme 40, 18. Å, hvor stort det er å vite at vi er 
i Guds kjærlige tanker. Og at disse kjærlige tan- 
ker går ut på å utfri oss fra alle våre fiender. 


2 3490 
30. november. 


Frykt ikke! 


Herren er trofast; han skal styrke eder og bevare eder 
fra det onde. 2. Tes. 3, 3. 


Det onde er allesteds nærværende i verden, og 
de troende er utsatt for farer. De kunde ikke 
frelse sig selv og de kan likeså litt bli bevart ved 
egen kraft. Men de kan regne med Herren som 
har sagt: »Jeg, Herren eders Gud, forandres ikke, 
derfor er I Jakobs barn ikke fortæret.« Han er 
trofast fra slekt til slekt og gjør miskunnhet i 
tusen ledd mot dem som elsker ham. Han er tro- 
fast i sitt kall og fortryder det ikke selv om han 
har meget strev med oss. Han er ikke skuffet 
over oss, ti han visste, hvordan vi vilde bli. Han 
er trofast i sin forbedergjerning. Han lever alltid 
til å tre frem for oss. Om nogen synder, har vi en 
talsmann hos Faderen, Jesus Kristus den rettfer- 
dige, han er en soning for våre synder. Han til- 
fører sjelen styrke. Når vi sover, våker han. 
Han metter vår sjel med det som godt er, han lar 
prøvelser komme, for at vi kan bli tålmodige. Det 
stormer for at troen kan prøves og gripe fatt i den 
evige selv. Solskinn og regn veksler for at vårt 
hjertes have kan bære rikere frukt. Han binder 
den spe ranke til stokken for at den kan vokse. 
Han rekker hånden til den synkende og bringer 
den elendige i hus. Han sender hjelp i rette tid. 
Aldri kom han for sent. Han kan bevare fra det 
onde. Han kom til verden for å frelse sitt folk 
fra deres synder, og han vil fremstille dem lyte- 
løse for sin far i herlighet. Han bevarte Josef i 
Potifars hus, Daniel i løvehulen og de tre menn 
i ildovnen, og han kan bevare dig. Hold dig til 
klippen, dyrekjøpte sjel, da svinner all frykt. 


ie Vgs 
1. desember. 


Frykt ikke! 
Er I da opreist med Kristus, da søk det som er oventil, 
hvor Kristus sitter ved Guds høire hånd. Kol 3,1: 


Kristus har en veldig omskaperkraft. Med 
rette kan vi si at andre religioner gir gode råd, 
men kristendommen gir kraft. Og her i ordet 
taler Paulus om å være opreist med Kristus. 
Foran har han talt om å være »avdød fra verdens 
barnelærdom< og i Romerbrevet har han skrevet 
om å være i »dødens tjeneste«. Men nu er vi op- 
reist med Kristus til et nytt liv, for at vi ikke mere 
skal vandre i de gamle synder, som trekker oss 
ned. Nu skal vi søke det som er oventil hvor 
Kristus sitter. Hvad er så det som er oventil? 
Hvad er det nye som fornyes til kunnskap om 
vår skapers billede? Han nevner disse ting fra 
det 12. vers. »Iklæd eder som Guds utvalgte 
t inderlig barmhjertighet. Jesus var fremfor alle 
barmhjertig og han sa: »Salige er de barm- 
hjertige, ti de skal finne barmhjertighet.< 

Det næste er godhet. En kristen må være en 
god man, en god kvinne. Preger godhet ditt liv? 

Videre nevner Paulus ydmyghet, saktmodighet. 
langmodighet. Hvordan er det med disse egen- 
skaper hos dig? Tåler vi og tilgir vi hverandre? 

»Men over alt dette iklæd eder kjærligheten 
som er fullkommenhetens sambånd< — det er dog 
den skjønneste av alle drakter. Og dette hører 
til de ting som er oventil, men som vi skal eie. 

Jordlivet er materialistisk, et liv fullt av frykt 
og med mange bekymringer. Men se å få ditt liv 
forbundet med det liv som Kristus lever i himlen. 
Frelse er ikke bare syndernes forlatelse, men er 
meget mer — det er de ting som er der oventil, 
hvor Kristus sitter ved Guds høire. 


— 345 — 
2. desember. 


Frykt ikke! 
Den store dag. Joh. Ab. 16, 15. 


»Se, jeg kommer som en tyv; salig er den som 
våker og tar vare på sine klær, så han ikke skal 
gå naken, og de skal se hans skam.< 

Ja, tenk det skal bli en dag da Kristus kommer 
igjen i all sin herlighet. En vidunderlig dag, ikke 
sant? En dag da satan skal knuses, og det skal 
gjøres ende på hans herredømme for evig. En 
dag da det skal være slutt på synd og lidelse 
for Jesu venner, og de skal få leve i evig lovsang. 

Ja, det er en herlig dag, men også en uhyre 
alvorstung dag. Hvordan skal det gå dig og mig 
på denne dagen? Skal vi få gå inn til vår Herres 
glede, eller skal vi kastes ut i mørket. Og tenk 
det er mulig å regne sig selv til de troendes flokk 
her i verden og allikevel bli stående utenfor på 
den store dagen. 

En troende kvinne hadde en natt en forunder- 
lig drøm. Det var dommens dag og hun trådte 
frem for Guds domstol. Hun kom uten skjelven, 
hun var trygg på at hun var selvskreven til him- 
len. Så hører hun plutselig Guds veldige røst: 
»Sjel, hvem er du? »En angst for igjennem 
henne, da hun svarte: »Men kjære Gud, du kjen- 
ner da vel mig. Hver mandag var jeg jo på me- 
nighetsmøte, tirsdag i sangforeningen, onsdag til 
opbyggelse, torsdag i kvinneforeningen og...--- 
»Sjel, jeg kjenner dig ikke, for hver gang jeg 
banket på din dør, så var du ikke hjemme!< 
Så våknet hun, men da hadde hun lært noget for 
evigheten. 

»Salig er den som våker og tar vare på sine klær. 


pe R 
3. desember. 


Frykt ikke! 
Herren har behag i sitt folk. Salme 149, 4. 


>Ti Herren har behag i sitt folk, han pryder 
de saktmodige med frelse.< 

David minner oss idag om at den som tar imot 
en stor og god gave, må takke for gaven. Har du 
lagt merke til barna juleaften, hvordan de jubler 
og stråler av glede bare for den minste ting, og 
allerede gleden over en gave er i sig selv et natur- 
lig uttrykk for takk til giveren. Men når David i 
sine salmer lover og priser som han gjør, så er 
grunnen den, at Herren frelste ham fra synden, 
som var i ferd med å drepe ham. 

Salm. 32,1 »Salig er den hvis overtredelese er 
forlatt, hvis synd er skjult. Salig er det menneske 
som Herren ikke tilregner misgjerning, og i hvis 
ånd der ikke er svik.< 

Her skildrer David sitt liv under synden og 
syndens følger. Men så blir det til en lov- og 
takkesang, når han sier: »Jeg bekjente min synd 
for dig og skjulte ikke min skyld, jeg sa: Jeg 
vil bekjenne mine misgjerninger for Herren. Og 
du tok bort min syndeskyld.< 

Her er vi ved selve årsaken til den glede som 
frembringer takk og lovsangstonene både hos 
David og alle andre, som i sin nød bekjente sine 
synder og mottok syndsforlatelsen. 

>Først da fikk jeg kjenne hans salige nåde, 
først da løstes korsets, forargelsens gåte, først 
da lærte hjerte å favne den byrde som han har 
mig rakt, den forbarmende hyrde.< 


re 
4. desember. 


Frykt ikke! 


Ti du, Herre, er min tilflukt. Den høieste har du gjort 
til din bolig; intet ondt skal vederfares dig og ingen plage 
skal komme nær ditt felt. Salme 91, 9—10. 


Salmisten visste om å være forfulgt, ja i treng- 
sel, i angst omgitt av fiender, men han hadde fun- 
net et sikkert tilfluktssted og det var Herren, 
Abraham, Isak og Jakobs Gud, og denne høieste 
var blitt hans bolig slik som Moses talte om i sin 
avskjedstale, når han sier: En bolig er den eld- 
gamle Gud, og her nede er de evige armer, og 
han ser fienden bli drevet bort for hans ansikt. 
Vi som lever idag, vi kjenner også sterke ånds- 
makter imot oss for om mulig å tilintetgjøre oss, 
fordi vi forsøker å gå Herrens veier og gjøre hans 
vilje. Vi vil også at vår lovsang skal høres til 
Herrens pris, for at vi har funnet et sikkert til- 
fluktssted, som vi kan fly til og være i sikkerhet 
og det er å tro det budskap om Guds evige og 
uforanderlige kjærlighet til oss, som er åpenbart 
igjennem Jesus Kristus. På denne grunn kan vi 
stå, i klippens rift, og der finnes ikke den makt 
som skal kunne frata oss retten til denne tilflukt 
for der lød engang, det er fullbragt. Gud har 
ordnet alt, vi er under nådens beskyttelse, og 
her skal vi opleve hans løfter om, at han tar 
vare på sine inntil sin egen dag. Vi sier med 
salmisten, hvor kostelig er din miskunnhet. 0 Gud, 
menneskenes barn søker ly under dine vingers 
skygge. Derfor frykter vi ikke. 


Age 
5. desember. 


Frykt ikke! 


Og Herren sa til Josva: Frykt ikke og reddes ikke. Se 
jeg har gitt kongen av Ai og hans folk og hans stad og 
hans land i din hånd. Josva 8, 1. 


Guds Israel er på fremmarsj mot Kanaan. Deres 
hærfører var Josva, som betyr frelser. De kjem- 
per mot sine fiender for å nå frem til målet. Den 
lille by Ai mener speiderne skal lett overvinnes. 
Da skjer noget som får Josva til å forferdes og 
ydmyge sig for den veldige Gud. Ais innbyggere 
beseirer Israels barn. Hvad var årsaken? Det var 
bann i Israel. Akan hadde tatt av det bannlyste 
gods og skjulte det. Guds forbannelse hvilte over 
det. Og følgen var at nederlaget kom. Guds straffe- 
dom kom også over Akan og hans hus. Men når 
det bannlyste var ryddet bort, kom Herrens: 
Frykt ikke! til Josva. Og seiren kom for Guds 
Israel. Som da, så nu. Guds folk er på van- 
dring op mot det himmelske Kanaan. Nederlag 
og ulykke kommer i følge med synden, om den 
enn er skjult. Kraften og seiren til kristenlivet 
ligger deri at du følger Guds vei. Alt må være 
klart mellem Gud og dig. Intet bannlyst må be- 
holdes. Det må opgis, ryddes bort. Så kommer 
fyrsten over Herrens hær, Jesus Kristus, vår Josva, 
og fører den villige og lydige frem til seier. Gud 
vil gi fiendene i deres hånd, som trofast og med 
helt hjerte følger ham. Valgsproget må være: 
Helt for Jesus, helt fra verden! 


Op da stridsmenn, kom omkring vårt banner, 
Strid for rett og for vår Herre kjær. 
Fremad går vi — roper Hosianna, 

kongers konge leder Herrens hær. 


JE VG 
6. desember. 


Frykt ikke! 
Salig er den mann. Salme 1, 1—3. 
Salig — hvilken skjønn betegnelse. Den løfter 
tanken op over jordens grus, bort fra timelig- 
hetens synd og sorg. Det er som om ordet klinger 


av musikk; — Salig er — 
Troende sjel — du som lever troeslivet uti Jesu 


Kristi tro. Du som skiller dig ut fra de ugudelige, 
så du skyr deres råd. Du som ikke engstes for 
noget mere enn for synden. Ja, du våker over 
din ferd, så du enn ikke skal stanse et sekund 
på synderes vei, og du flyr fra spotteres sæte. 
Salig er du. 

Du merker nok at du tilhører en annen slekt, 
et annet folk. Du møter spott, forakt og forføl- 
gelse, — — du blir en fremmed mellem Kedars 
telter. Du blir som en utlending blandt dine egne 
— og dog er du salig. Ti du søker til livets ord og 
grunner på Herrens lov dag og natt. Du føler dig 
i slekt med de gamle, som stred og vant seier. 
De saliges ånder omgir dig og deres tro på den 
levende Gud, blir din tro. Du tar profeters og 
apostlers kikkert og skuer inn i det forjettede 
iand, og priser Gud, 

Salig er den sjel, der har det sådan. Han er 
som treet, der er plantet ved de rinnende bekker. 
Dets blader grønnes, dets livssaft er frisk. Det 
suger av jordens fedme og bærer rik frukt i sin 
tid. Selv i de tørreste somre er dets blader friske 
og grønne. 

Slik — troende sjel — er du blandt den lykke- 
lige skare, hvis livssaft ikke svinner hen, fordi dine 
røtter er plantet ved livets evige vannkilder. 

Derfor — frykt ikke, Gud vil la ditt liv lykkes 
og de saliges hjem skal bli ditt evige hjem. Amen. 


ERNE 
7. desember. 


Frykt ikke! 


Frykt ikke for det du skal lide. Se djevelen skal kaste 
nogen av eder i fengsel, forat I skal prøves, og I ska! ha 
trengsel i ti dager. Vær tro inntil døden, så vil jeg gi dig 
livsens krone. Åb. 2, 10. 


Vi er fremmede og utlendinger på jorden. Vårt 
livs mål er å nå himmelen. Veien går gjennem 
fiendeland, med farer på alle kanter. Likesom 
verden hatet og forfulgte Jesus, vil den også gjøre 
med alle som følger ham. Vil du søke å unddra 
dig, når du aldri frem. Jesus selv priser sine di- 
siple salige, når de må lide forfølgelse for hans 
skyld, og Paulus kaller det en ære. Menigheten 
i Smyrna var liten og fattig, det syntes håpløst. 
Men Jesus sier til den: Frykt ikke for det du 
skal lide for min skyld, det er en vinning, din 
tro prøves, den lutres og renses og gjør dig ster- 
kere og rikere i Gud. Og Jesus vil du skal vite, 
at djevelens makt ikke er ubegrenset, den når aldri 
lenger enn til den grense Herren har satt. Ti dage 
og ikke lenger, så langt han finner det nødvendig. 
Gud er trofast som ikke lar eder fristes over evne, 
men gjøre både fristelsen og dens utgang så I kan 
tåle den. Du kan nok titt synes at dine fiender 
får for fritt spillerum, men husk du er i Herrens 
hender, om du enn skulde lide det ytterste. Vær 
bare tro inntil døden! Se hvordan det gikk i 
Smyrna. Den skjønneste av alle kirkens martyr- 
skikkelser, den gamle Potykorp, tilhørte denne 
menighet. Han var tro til døden, midt i det bren- 
nende båls luer. Frykt ikke, vær også du tro til 
døden. 


— 351 — 
8. desember. 


Frykt ikke! 


Men Gud være takk! som alltid lar oss vinne seier i 
Kristus. 2..Kor, 2,14. 


Det er sikkert en livstro, at et menneske, som 
kan takke av hjertet, har oplevet noget. Det er 
også likeså sikkert, at et takknemlig menneske er 
et både lykkelig og behagelig menneske. Aposte- 
len Paulus er takknemlig. 

Han sier om sig selv: »Jeg har ingen ro, jeg 
vet om satans snedige anløp og angrep, jeg er 
stadig på reiser og i farer på land og sjø, men 
jeg er takknemlig. 

En allsidig, sterk, god og målbevisst mann. Et 
forbillede for oss alle. 

Hvorfor er han takknemlig? Det ser ut til at 
Paulus gjør et tilbakeblikk, kanskje helt til da 
Gud møtte ham ved Damaskus, porten med sitt 
hårde hammerslag på den sterke fariseers hjerte- 
dør med efterfølgende kall til tjenesten. 

I det tilbakeblikk ser han, at Gud i Kristus 
alltid har ført de kristne frem til seier. 

Måtte også vi se lys i Guds lys, så vil også vi se 
evangeliets seiersgang. Det skjer gjennem oss. 

»Qg gjennem oss, alle steds utbreder hans kunn- 
skaps vellukt. Ti vi er Kristi vellukt, både blandt 
dem som frelses og blandt dem som går fortapt.< 

Kjære leser, lever du dette seirende liv i for- 
ening med din Frelser, da vil du nok av hjertet 
si Gud takk. Og se op til din Frelser, som også 
vil hjelpe dig til ikke bare en og annen gang å 
seire — men alltid, ti han vil fullkomme sin 
kraft i din skrøpelighet. Derfor kan du være 
frimodig. 


DE 
9. desember. 


Frykt ikke! 
Min sjel lov Herren. Salme 103. 


Er du glad, så lovsyng Herrens navn, og er du 
bedrøvet så syng dig glad igjen. Hvor meget 
har vi ikke å takke og lovprise for: Guds frelse 
i Jesus Kristus fra synd og død til evig, hellig 
liv — Guds fred og glede — Guds nådige op- 
holdelse fra livets første time og Guds utallige 
velgjerninger fra dag til dag senere. 

Gud ønsker lovsang. Ved lovsangen gir vi Gud 
ære for hvad han er i sig selv. Sjelen svinger sig 
inn i selvforglemmende tilbedelse som beskuer 
og besynger Guds velde, hans nåde og hans gave. 

En av de herligste lovprisningsbønner i vårt 
gamle testament er Davids salme 103. I denne 
salme er det som om det gamle og det nye testa- 
mente rekker hverandre hånden. 

I salme 103 ser vi Gud som den forbarmende 
far og frelser. Han borttar våre synder for sin 
egen skyld. »Den er diamanten i Guds krone.< 
Er det høieste gode en synder kan motta. Den 
åpner veien til Paradis. 

Et menneskes dage er som gresset. som blom- 
sten på marken blomstrer han. Når vinden farer 
over ham, er han ikke mere. Herrens miskunnhet 
varer ved. Ikke bare en dag, nei, en evighet. 

Nådens dør, livets port er åpen også idag. Guds 
miskunnhet og trofasthet stråler oss i møte også 
i dette nu i Jesus Kristi åsyn og fra hans kors. 
Se på ham. Vær stille for ham i tilbedelse. Bed 
om et oplatt øie, så du kan skue hans herlighet 
og se hvilke rike gaver han har å gi dig. Bed 
cm frelsens fryd. Stem i lovsangs toner: Min 
sjel lov Herren og alt hvad i mig er love hans 
hellige navn! 


Se 
10. deseaiber. 


Frykt ikke! 


Men han var full av den Hellig Ånd og skuet ufravendt 
op mot himmelen, og han så Guds herlighet, og Jesus stå 
ved Guds høire hånd. Ap. gj. 7, 55. 


Det var en underlig forsamling Stefanus preket 
for. Ut fra folkets øine lyste hat og mord. Iblandt 
viste nogen brede djevelske grin, at det ensomme 
vidne fikk ta sig i akt, ellers blev det gjort kort 
prosess, — Men Stefanus fortsatte å ta piler fra 
sannhetens kogger og la dem på buestrengen. De 
traff disse piler midt på det punkt, som var mest 
følsomt. Hvorfor kunde han stå på denne måte — 
hvordan våget han det, når han så sitt budskaps 
virkning? Jo — Hans blikk er vendt op mot lysets 


rike — ansiktet lyser, øinene stråler — hele hans 
vesen bærer preg av den dypeste lykke og — ro! 
Han så Jesus — Guds herlighet. — Hvad kunde 


vel de sataniske grin og hatske tilrop gjøre? — 
Hvad skulde vel han frykte? 


Og du vandrer? — — Hvorfor er dine dage 
så grå, timene så lange, sukkene så dype — og 


hvorfor har tårene brent på ditt kinn idag? »Jac, 
sier du. »Ser du ikke alt det som plager mig. Det 
er grått i grått, hvor jeg vender mitt blikk.< Men 
hør —, hvorfor er det så lenge siden du så op. 
Kjære sjel, løft blikket bort fra jordegruset. La 
den Hellige Ånd få fylle din fattige sjel. så vil 
blikket heves mot himlen. — Du vil se Jesus og 
Guds herlighet. Tåken — sorgen og kvalen vil 
byttes bort i en jublende sang. Du vil se at du 
intet har å frykte — for veien hjem er åpen. Et 
blikk på Jesus vil alltid bringe dig inn på lov- 
sangens og fryktløshetens vei. 


Frykt ikke. 23 


Mg goe 
11. desember. 


Frykt ikke! 


Hvem vil skille oss fra Kristi kjærlighet? 
Rom. 8, 38—39. 


Er det da noget som vil prøve å skille en kristen 
fra Kristus? 

Vi lever i en farlig verden, motgang og lidelse 
er farlige, fordi det vil gjøre en forsakt og få en 
til å tvile på Guds løfter. Medgang er enda far- 
ligere, fordi den vil gjøre en selvhjulpen og sik- 
ker, slik at en i falsk trygghet glir bort fra Kri- 
stus. Overalt hvor vi står og går, er vi omgitt av 
ondskapens åndehær. Og det som fremforalt gjør 
at alt dette blir så farlig, er vårt eget bedragerske 
hjerte, som mer enn noget annet kan bedra oss. 
— Dertil kommer de indre anklager over vår synd. 

Alt dette vil ta frimodigheten fra mange. Ofte 
lyder det en forredersk røst i deres indre, som sier: 
du kan visst godt gi op; det nytter ikke lenger 
nu; du når aldri frem allikevel. Det er sjele- 
fienden som prøver å misbruke en kristens ærlig- 
het for å skille ham fra Kristus. 

Da er det godt å høre Guds ord si: Ingen ting 
skal kunne skille oss fra Guds kjærlighet i Jesus 
Kristus! »Ingen skal rive dem ut av min hånde, 
sier Jesus. — Det eneste som kan skille en kristen 
fra Kristus er at han går bort fra ham. 

Derfor kristne: bli hos Kristus med alt hvor 
mørkt det enn ser ut! 


Tordner det av verdens sky, 
oventil er luften klar. 

Hos vår Herre er der ly, 
himlen ingen torden har; 
sinnet må til himlen gå, 
der er ro og kraft å få. 


— 355 — 
12. desember. 


Frykt ikke! 

Kom dog og la oss gå i rette med hverandre, sier Her- 
ren, om eders synder er som purpur, skal de bli hvite som 
sne, om de er røde som skarlagen skal de bli hvite som ull. 

Es. 1, 18. 

Kristi kors: Han som gav frelsen, den botfer- 
dige røvers kors: Han som tok frelsen. Den ubot- 
ferdige røvers kors: Han som motstod frelsen. 
Livet er lik en bok med hvite livsblade. Kan du 
tenke dig noget vakrere enn et lite barn, de uskyl- 
dige barnehender, det rene blikk og det edle 
barnesinn. 

Slik var også en gang de to røveres hender. De 
hadde livet foran sig, mulighetenes liv. Livsbla- 
dene var hvite og ubeskrevne. Mennesket treffer 
sitt valg i livet. Fristelsen blev undfanget, de syndet 
og den ubotferdige røver er et levende eksempel 
på menneskelige tendenser båret inntil ytterlig- 
het. De har nådd til det stadium av livet, at 
synden befruktes. De har lært sannheten i den 
lov: »Hvad et menneske sår, skal han også høste.< 
De henger på hver sitt kors. De hvite livsblader 
er forvandlet til sorte. 

Hvorledes møter Gud sådanne. Han møter dem 
i kjærlighet. Kristi kors — forsoningens kors — 
står midt imellem røvernes kors. Gud trer innen- 
om røvernes rekkevidde, han tilbyr dem det evige 
liv. De har sitt frie valg. Den ubotferdige mot- 
stod frelsen og gikk inn i evigheten med sine sorte 
livsblade. Anderledes med den botferdige røver. 
Han erkjenner alt: »Vi får igjen hvad våre gjer- 
ninger har forskyldt og han sa til Jesus: »Tenk 
på mig, når du kommer i ditt rike.< 

Jesus svarer: »Idag skal du være med mig i 
Paradis. Har du gått den vei — behøver du ikke 
mere frykte. 


— 356 — 
13. desember. 


Frykt ikke! 
Dersom ikke Herren var min hjelp. Salme 94, 17, 


Vårt salmeord begynner med ordet: »dersom<, 
og slik kunde hver eneste dag i vårt liv begynne. 
Rikt på oplevelser av forskjellig slags, vilde vi 
nok komme ut for litt av hvert, men ke Herrens 
hjelp skal vi bjerges igjennem alt. Som det også 
EE en annen anledning heter: »Hans miskunnhet 

r det som gjør, at det ikke er forbi med mig.< 

I disse sålinevers nevnes tre ting, hvori Herrens 
hjelp er særlig fremtredende. For det første over- 
for dem som endog kunde »bragt sjelen til dødens 
stillhet.< Her tenkes jo på fiendene og motstan- 
derne, og av sådanne har de troende mange. I 
første rekke djevelen, som går omkring som en 
brølende løve, og dernæst alle hans hjelpere, av 
hvad navn de enn nevnes med. Nu har imidlertid 
Jesus Kristus »knust slangens hode,< og den tro- 
ende har løftet om å skulle »mere enn seire,« og 
således opfyller Herren sitt ord og løfte. 

Dernæst bruker salmisten uttrykket: »når min 
fot vakler.< hvorved neppe menes vaklen grunnet 
sløvhet og likegyldighet, men vel heller den 
vaklen som kommer av tretthet og kraftløshet 
på kristenlivets vei. Men også her møter Her- 
rens hjelp oss i form av den »miskunnhet som 
holder oss oppe.< Eller uttrykt med Jesus egne 
ord: »Kom hit til mig alle som strever og har 
det tungt. Jeg vil gi eder hvile.< 

Så »de urolige tanker,« som er skjult for andre. 
Også her skal vi få regne med Herrens hjelp. 
Vi har også her løftet om »at han skal bevare 
våre tanker i Jesus Kristus.« Vær frimodig. 


Po 


2 3957 = 
14. desember. 


Frykt ikke! 

Hvorfor skal jeg frykte i de onde dager, når mine for- 
følgeres ondskap omgir mig? Salme 49, 6. 

Dette er i sannhet en frimodig tale. Det er ikke 
selvsikkerhet og overmot som ligger bak denne 
modige erklæring, men et inngående kjennskap 
til Gud, som ikke alene kan frelse oss fra onde 
dager, men bevare oss og gi oss mer enn seier. 

»Korahs barn< har også forfattet 9 andre sal- 
mer, og når vi leser disse, får vi et sterkt inntrykk 
av. at her har vi med mennesker å gjøre, som har 
»prøvet Gud< og funnet, at Gud hjelper dem som 
tar sin tilflukt til ham. De vidner og sier: »Gud 
er vår tilflukt og vår styrke, som hjelp i trengsler 
funnet såre stor, derfor frykter vi ikke.« — De 
hadde dyrebare erfaringer om hvorledes Gud ut- 
frir og bevarer, og de visste, at også i fremtiden 
kunde de regne med Guds underfulle hjelp. 

Den som lever i fortrolig samfund med Gud, 
har intet å frykte i onde. vanskelige dage. for 
»er Gud for oss, hvem kan da være imot oss? 

Vi lever i onde, vanskelige dage, og det blir 
nok enda vanskeligere for oss som kristne, men 
vi har allikevel ingen grunn til å frykte, når vi 
med Korahs barn kan si: »Gud er vår tilflukt 
og vår styrkec. Han sender sitt folk »hjelp fra 
helligdommen<. Hadde de som skrev teksten 
levet idag, vilde de ha sagt: »Gud er vår tilflukt. 
— derfor frykter vi ikke om det sociale uvær 
bryter løs over våre hoder, om den sociale og 
politiske stormflod setter inn og omstyrter den 
gamle samfundsordning, ja, om forfølgelsens onde 
dage skulde komme, for Herren er med oss.« 

»Komme hvad der komme vil, 
evig hører jeg ham til.« Amen. 


3590 
15. desember. 


Frykt ikke! 


Vær ikke bekymret og harmes ikke over at I solgte 
mig hit, ti for å holde eder i live har Gud sendt mig foran 
eder. 1. Moseb, 45, 5. 


Det var Josefs ord til sine brødre, da de kom 
for å hente korn. De var redde og engstelige for 
Josef, da de møtte ham igjen efter å ha solgt ham 
som slave til egypterne. Denne frykt var ganske 
naturlig, for de hadde syndet mot Josef og be- 
handlet ham grusomt, men på den annen side var 
den ugrunnet, for Josef hadde tilgitt dem, og hans 
kjærlighet til dem var større idag enn nogensinne. 
Her står Josef for oss som et billede på Jesus. 

Vi har så lett for å tro det verste. Det er sam- 
vittigheten og erindringen om vår synd, som ska- 
per denne følelse hos oss. Det er ondt for et men- 
neske å møte sin synd. Men Gud være takk, han 
elsker oss som Josef elsket sine brødre tross 
deres synd. Skal dette onde i oss fjernes, så må 
vi først høre hans ord, som Josefs brødre hørte 
det fra hans egen munn: Vær ikke bekymret. 
Dernæst må vi betrakte Guds handlemåte. Men 
Gud har sendt mig foran eder, sa Josef. Guds 
handlemåte tar frykten og tanken bort fra våre 
hjerter. Han gjør ikke med oss efter våre synder 
og gjengjelder oss ikke vår urettferdighet. Frykt 


ikke. 


Nu bor jeg ved korset, vil aldri derfra, 
før brusten er jordlivets hytte. 

Så flytter jeg gjerne med Jesus, ti da 
skal korset med himlen jeg bytte, 

og freden som her 

var forsmak, skal der 

i evighet fylle mitt hjerte. 


SER 
16. desember. 


Frykt ikke! 


Elisa svarte: Frykt ikke! — — — Og han bad og sa: 
Herre oplat hans øine, så han kan se! 2. Kg. 6, 16—17. 


Vi lar tankene dvele ved den bønn profeten 
bad. Be denne bønn for dig og dine, da har du 
løsenet, som skal føre dig gjennem alt, hvad du 
møter på din vei. Hvad vi trenger, det er alltid: 
»Å få se.« 

Når verden synes å seire over Guds menighet, 
og du lik Elisas tjener merker mismotet sige inn 
over dig, når mørket skjuler solen for dig, da be 
frimodig: Herre! oplat mine øine, så jeg kan se! 

Eller det er tårene, som blinder dine øine. Sor- 
gen gjør at du ikke ser Guds kjærlighet. Rop da 
ut i din nød: Herre! oplat mine øine, så jeg kan se! 

Kjemper du din fortvilede kamp mot fristeren, 
som synkverver ditt blikk? Synden lokker dig. 
Aldri er viljen svakere enn da. Treng dig frem 
for nådens trone før ditt forvendte syn fører dig 
bort fra Herren. 

Når nådens og kraftens sol skjules for våre 
øine, når tårene blinder oss, når djevelen syn- 
kverver oss, da er det bare dette vi trenger: å få se. 

Herren hørte Elisas bønn. Også din bønn vil 
han høre. Underet skal skje. Øinene åpnes, og 
du får se med Herrens blikk. Da viker skydekket, 


tårene tørres, og sjelen finner hvile. 


O Jesus, åpne du mitt øie, 

at jeg må se hvor rik jeg er. 
Jeg har en fader i det høie, 
som faderomsorg for mig bær. 


ean) 
17. desember. 


Frykt ikke! 
Din er jeg — frels mig! Salme 119, 94. 


En hellig pakt er oprettet mellem Gud og oss. 
Pakten ligger i disse tre ord: Gud med oss! 
Denne pakt er oprettet av Gud selv, Kristus, og 
er evig, som han er evig. Pakten er gjensidig. 
»Herren er med Eder — når I er med ham.< 

Vi må fra vår side inngå pakt med Gud, som 
han inngått pakt med oss. Stille for Guds kall, 
må vi hengi oss til ham og si av hjertet: Din er 
jeg! Mitt hjerte, mitt liv, min tid, mine evner, 
mitt alt legger jeg på ditt alter og i dine hen- 
der! Du skal være min Gud, min frelser og min 
konge. Din er jeg! Alltid blir jeg hos dig, Herre! 

Denne innvielse gir fred og trygghet: Det er 
Herren som eier mig. Og han vil nok lede, vel- 
signe og bevare sin eiendom. Og da blir bønnen: 
Frels mig! Og denne bønn må vi be hver dag — 
Frels mig fra synd! La ikke min klædning flek- 
kes. La mig ikke gi djevelen rum. 

Frels mig fra mine fienders mordlyst! La mig 
ikke lide nederlag i kampen, og ditt hellige navn 
vanæres med mig. 

Frels mig i prøvens og trengselens tid. La ikke 
vannene trenge inn i sjelen. 

Frels mig inn til et ennu rikere liv med dig! 
La all din godhet gå forbi mig og røre ved mitt 
liv. La mig kjenne din fylde, bli sterk i din 


veldes kraft, seire ved dig og — bli dig mer lik. 
Og til sist — frels mig over floden, gjennem 


den siste strid og inn i din evig herlige himmel! 
Din er jeg — frels mig! Amen. 


go 
18. desember. 


Frykt ikke! 


Maria tok da et pund ekte, såre kostelig nardus-salve 
og salvet Jesu føtter, og tørket hans føtter med sitt hår; 
og huset blev fylt av salvens duft. . +.. Joh. 12,2 og flg. 


Maria var ingen predikant, ingen apostel, hel- 
ler ikke var hun blandt de 70 utsendinger. Jesus 
hadde selv sagt, at hun hadde valgt »den beste 
del«, plassen ved hans føtter. Det var hemmelig- 
heten til hennes skjønne ånd. Nu vilde hun vise 
Mesteren sin takknemlighet for hjelp i nød. Så 
øste hun av alabastkrukken over ham. 

Lite ante hun at hun da, som Jesus sa, hadde 
salvet ham til hans jordeferd. 8 dager efter var 
der et annet lite selskap av kvinner på vei til en 
grav med velluktende urter og salver. Når vi står 
ved en grav, er vi rede til å bryte våre alabast- 
krukker. »Gi mig en blomst mens jeg lever<, sier 
sangeren; efterpå-blomster betyr mindre. 

Duften av Marias nardus-salve er et vakkert 
billede på innflydelsen av hennes liv. Der utgår 
fra ethvert menneske en god eller dårlig innfly- 
delse, en livsens lukt til liv eller en dødens lukt 
til død. Måten vi lever på, og utfører våre plikter, 
alt øver en innflydelse til godt eller ondt. 

Maria tilhører den store skare almindelige 
mennesker, som aldri får sitt navn hedret i avi- 
sene; det er ingen sensasjon om dem, de vandrer 
livets ubemerkede stier, de lever et stille, for- 
dringsløst opofrende liv i tjeneste for andre. Ver- 
den kjenner dem ikke, men i Guds øine er de 
store, og verden er lysere fordi disse Maria-sjeler 
har levet. Og engang skal de få høre disse vidun- 
derlige ord fra den Mester de har elsket: 

Alt hvad I gjorde mot en av disse mine minste, 
har I gjort mot mig. La oss gjøre det for nogen idag! 


30 
19. desember. 


Frykt ikke! 


Forat han kan styrke eders hjerter, så de blir ulastelige 
i hellighet for vår Guds og Faders åsyn, når vår Herre 
Jesus kommer med alle sine hellige. 15 Tess::35013. 


Dette vers som begynner med en hensiktssetning 
og fortsetter med en følgesetning, viser tilbake på 
det foregående, i hvilket Paulus uttaler det ønske 
for de troende, at Herren må gi dem rigdom og 
overflod av kjærlighet til hverandre og til alle. 

Apostelen ønsker dem denne kjærlighet, forat 
deres hjerter må styrkes, og at de blev ulastelige 
for Guds åsyn når den Herre Jesus kommer igjen. 

Det var ved Guds kjærlighet de skulde styrkes 
og helliggjøres, Guds kjærlighet utøst i hjertene. 
For kjærligheten er det største av alt. Den driver 
frykten ut. Den er lovens fylde og fullkommen- 
hetens sambånd. 

Det er dette vi også behøver. Kjærlighet til 
Gud og til menneskene, kjærlighet nok til full 
innvielse, sann tilbedelse og helhjertet tjeneste. 
Ikke bare litt kjærlighet. Nei, rigdom og overflod 
av kjærlighet«. Vi kan ikke frembringe den selv. 
Bare kjærlighet kan frembringe kjærlighet. 

Vi vil motta denne kjærlighet, når vi i dyp 
erkjennelse av vårt behov, stiller oss inn under 
Golgata og i tro betrakter Guds kjærlighet åpen- 
bart i Kristus Jesus. »Vi elsker; for han elsket 
oss først!« Og som svar på vår lengsel og inn- 
vielse, vår bønn og vår tro, vil Herren utøse sin 
kjærlighet i våre hjerter, at vi kan bli sterke i 
Gud og ulastelige for hans åsyn, når den store 
stund er inne, da den Herre Jesus kommer med 
alle sine hellige. Herren hjelpe oss til dette! 


at 363: 
20. desember. 


Frykt ikke! 


Gud, hans vei er fullkommen; Herrens ord er lutret, han 
er et skjold for alle dem som forlater sig på ham. 
2. Sam. 22, 31. 


Dette er et ord som henter frem rike erfaringer 
fra fortiden og vil være til hjelp for dagen og 
fremtiden. Og det gjelder vel under alle forhold, 
at skal fremtiden lykkes, må det øses av fortids 
erfaringer, både egne og andres. Gjør det idag 
av dette ord. 

»Gud, hans vei er fullkommen.<. Slik fikk de 
se det, de gamle troens kjemper, selv om deres 
vei gikk gjennem trengsel og torneris, gjennem 
ørken og dype vanne. Alle ting tjener dem til 
gode, som elsker Gud. Du og jeg har vel også 
hatt en livsvei både i det dype og på det jevne. 
Ofte kan vi forstå, at veien gjennem det dype 
måtte vi gå for å nå frem, — og engang skal 
vi ved Guds nåde se, at »hans vei er fullkommen.< 
Det er vår tro, tross alt som kan tale imot. Og vi 
tør tro det fordi »Herrens ord er lutret.« Det har 
stått sin prøve. Det ledet Herrens venner i gode 
dager. Det har holdt i ild og under de store 
vannskyll. Når sorgens og bekymringens natt 
senket sig, så trådte løftene frem som lysende 
stjerner. 

Så sier vi idag: »Jesus, Herre, på ditt ord er 
jeg til min gjerning rede.< Og vi går inn i frem- 
tiden styrket av fortids erfaringer, ledet av Her- 
rens lutrede ord og med den forjettelse lysende 
over livsveien: 

»Han er et skjold for alle dem som forlater 
sig på ham.< (Ja, Herre, hjelp mig å forlate mig 
mere helt på dig, på din nåde og din kjærlighet. 
Amen. 


=> 4øt — 
21. desember. 


Frykt ikke! 
Nehemias 8, 9—10. 


Efter at Israel var bortført som fanger til 
Babylon, og en del av folket var vendt tilbake. 
var forholdene i Jerusalem sørgelige. Murene var 
revet ned, portene brent op og Guds lov blev 
glemt. Nehemias fikk med Perserkongens til- 
ladelse bygget murene op igjen. Og da dette ar- 
beide var fullendt, forsøkte han å føre Israel til- 
bake til Gud og hans lov. Han samlet folket og 
leste loven for dem. Da folket hørte loven, brast 
de i gråt. 

Vi kan så godt forstå dette. Ved å høre det 
glemte gudsord. forstod de, hvor langt de var 
kommet bort fra sine fedres tro, den dype grunn 
til all deres ulykke. — Slikt kan hende de fra- 
falne til alle tider. 

Nogen har under livets gang kommet bort fra 
sin dåpspakt, sin barnetro, Guds lov. Det er den 
forlorne sønns skjebne. Men så kan det hende — 
en julaften eller ved et tilfelle — at du får høre 
det gamle budskap om Jesus. Da kanskje over- 
falles du av en underlig bevegelse. Du minnes 
de lykkelige barndomsdager, da du bad til Jesus 
og sang dine sanger, og ditt hjerte gripes av sorg. 

Men hør hvad Nehemias sier til det bedrøvede 
folk. De skal ikke klage og ikke gråte, men dagen 
skal være helliget Herren, og de skal holde fest. 
»Ti glede i Herren skal være din styrke.< 

Sorg og klage kan være naturlig nok, men kom- 
mer du ikke lenger, da er der en svakhet deri. 

Måtte mangen en frafallen synder høre Guds lov. 
Måtte de med sorg se hvorfra de er falt, måtte de 
med glede gripe troen på ny, at det kunde bli 
helg i hjertene og i folket. — 


|em— 


LE ene 
22. desember. 


Frykt ikke! 
Jeg frykter ikke for døden. Salme 3, 6—7. 


Tafjord — hvem kjenner ikke denne Sunnmørs- 
bygden innerst inne i Storfjorden efter den for- 
ferdelige naturkatastrofe, som kostet over firti 
mennesker livet? Sammen med en del andre be- 
søkte jeg stedet dagen efter den redselsfulle 
ulykkesnatt. Utover fjorden fløt sørgelige rester 
av det som engang hadde vært lykkelige hjem. 
Over oss hang fjellene truende med et dypt, grått 
arr, merket efter Heggurdnuten, som var rast ut, 
og inne på stranden i fjordbunnen var alt feiet 
vekk. Der inne traff. jeg min venn, sogneprest 
Leonhard Tafjord, som var på besøk i hjembygden 
i anledning av hans foreldres gullbryllup. Ved et 
under var både han selv og foreldrene sloppet 
fra det med livet; men en søster, som hadde op- 
holdt sig i et annet hus nærmere sjøen, hadde 
flodbølgen tatt. Stillferdig talte han om ulykken, 
da vi satt inne i foreldrenes stue: »Jeg våknet av 
en forferdelig dur og så ut gjennem vinduet. Ut- 
over markene gikk sjøen hvit som den verste 
uværsdag. Huset rystet, sjøen gikk jo halvveis op- 
over veggen — og jeg tenkte: dette er døden, nu 
faller taket ned over mig. Men jeg var ikke redd, 
jeg var helt hengitt i Guds vilje og bad om, at 
jeg ikke måtte lide for meget.« Dagen efter — 
søndag — talte han til sine sambygdinger i Ta- 
fjord ungdomshus over emnet: »Min barnetros 
prøve.< Ja, den hadde stått sin prøve. 

Ikke redd for døden! Helt hengitt i Guds vilje! 
Det må dog være noget ved kristendommen, siden 
den kan gi slik frimodighet og kraft. »Jeg la mig 
og sov inn, jeg våknet: ti Herren støtter mig. Jeg 
frykter ikke.< 


(en 
23. desember. 


Frykt ikke! 


Så vi kan si med fritt mod: Herren er min hjelper, jeg 
vil ikke frykte; hvad kan et menneske gjøre mig? 
Hebr. 13, 6. 


Hvad kan et menneske gjøre mig? 


For en begeistret overbevisende erfaring om 
seier! Når Herren er den som hjelper, blir all 
frykt feiet bort. Hvilken sorg, skuffelse og skam 
har ikke menneskefrykten bragt Guds barn. Tenk 
på all den åndelige rigdom Herrens venner har 
tapt ved den. 

Menneskefrykt er et av de midler satan benytter 
for å sperre veien til Gud. Det var frykten for 
mennesker, som fikk Nikodemus til å snike sig 
som en tyv i nattens mørke til Jesus. 

Frykten for mennesker bragte Peter til å for- 
nekte sin Herre og mester. Min venn, hvorfor tør 
du ikke våge det store brudd og leve helt i tillit 
til Gud? Du frykter menneskenes kritikk og onde 
innflydelse, men så blir ditt kristenliv et liv i uro 
og angst, fattig på glede og fred; men rikere på 
skuffelser, nederlag og skam. 

Kjære venn, du behøver ikke å frykte. Der er 
en som kan gi dig seier over all satans makt, og 
din egen svakhet. Det er Herren. Han kan og vil. 
Ved hans hjelp skal også du kunne si: »Herren 
er min hjelper, jeg vil ikke frykte; hvad kan et 
menneske gjøre mig?< 


Blir veien dig ensom og tornet og trang, 

o si det til Jesus, han vandret den engang. 
Han dig en venn vil være, så du ei ensom går, 
og ømt i favn dig bære, og læge dine sår. 


| 
| 


en 
24, desember. 


Frykt ikke! 
Og Enok vandret med Gud. 1, Mos. 5, 24. 


Det var ikke meget kluss med Enok, ikke mange 
krumspring. Enok vandret med Gud. 

Samlivet med Gud er på flere steder beskrevet 
som en vandring. Å vandre med Gud er å ha sam- 
fund med ham. Du kan ikke vandre sammen med 
nogen, uten å ha forbindelse med dem. 

Så lenge vi lever i synd, er vi borte fra Gud og 
ønsker ikke å ha noget med ham å gjøre. Men 
Gud har alltid søkt å få oss over på sin side. 
Broen over den avgrunn som skiller oss fra Gud. 
er Jesus. Og når det lykkes for Gud å få oss inn 
på veien, blir det samfund mellem Gud og oss. Vi 
kommer inn i et herlig selskap. Vi vandrer med Gud. 

fnok gav Gud et tilknytningspunkt, troen, og 
det gjorde ham til en Guds venn. Også for oss be- 
gynner vandringen med Gud, når vi blir forlikt 
med ham. Det er en bestemt, avgjort handling 
fra vår side. Utgangspunktet er korset. Ved om- 
vendelse og innvielse. Derved oplever vi Gud og 
samfund opstår. Det er en åpenbarelse for den 
troendes bevissthet om Guds nærvær, likeså vir- 
kelig som det vi kan opfatte med våre sanser. 
Å vandre med Gud er å ha fellesskap med ham. 
in hjertens forening. Sann forståelse. Og kjenn- 
skapet vokser til vennskap og fortrolighet som er 
forutsetning for alt samfund. 

Å vandre med Gud er et jevnt, fremadskridende 
samliv med Gud. Ikke hopp og tilsprang, men 
en stadig gåen fremover. Hver morgen innbød 
Gud Enok til fortsatt vandring og Enok mottok 
innbydelsen. De gikk sammen og delte alt sam- 
men, inntil Gud tok ham. 

Det kaller Guds ord: å vandre i lyset. Det 
fjerner all frykt. 


Lør 
25. desember. 


Frykt ikke! 
Se jeg forkynner eder en stor glede. Luk. 2, 10. 


Mere eller mindre glede erfarer vi alle. Den 
største glede et menneske kan opleve, er å bli 
frelst. Derfor er julebudskapet at en frelser 
er født — den største glede som er blitt forkynt 
på vår jord. Den største glede og den største gave 

r det lille barn i krybben, Jesuh: frelseren. 

Sy du bruk for denne store glede, for frel- 
seren? En frelser har bare den bruk for som er 
i nød. Når du ser at du ikke kan klare dig selv, 
men går fortapt, da trenger du en frelser. På 
samme måte som du trenger en redningsmann, 
når du er falt igjennem isen og holder på å drukne. 
Når der er så mange i våre dager, som ikke synes 
å bry sig om julebudskapet, er grunnen denne, 
at de ikke har sett sin nød. Det er så fristende å 
forsøke å holde sig oppe ved egen hjelp. Skulde 
ikke et godt, opofrende liv være tilstrekkelig til 
frelse? Nei! Den som har fått se fordervelsens 
avgrunn inne i sig, må opgi alt håp om egen 
hjelp. Bare en kan frelse, Jesus. Når det går 
op for et menneskehjerte, da blir det glede. 

Vi vil gjerne være glade i julen. Derfor samles 
vi til juletrefester, gir hverandre julegaver og 
ønsker hverandre gledelig jul. La oss ikke glemme 
at den største juleglede er Jesus. 


Julen er kommet med solhverv for hjertene bange: 
jul med Gudsbarnet i svøp under englenes sange. 
Kommen fra Gud, bringer oss gledskapens bud. 
æren er Guds i det høie: — 


Go 
26. desember. 


Frykt ikke! 
Herren er min vokter. Salme 121, 5. 


Som mangeårig prest i Ålesund, falt min vei 
ofte forbi et lite hvitmalt trehus. Huset har sin 
egen historie: 

Det var under den uhyggelige brandnatt 23. ja- 
nuar 1904. Gnistregnet føk over byen i den sterke 
sydveststorm. Flammene hoppet fra hus til hus, 
folk var på flukt. 

I det ovenfor nevnte hus bodde bl. a. et eldre 
ektepar, begge troende folk. Mannen hadde bedt 
Gud om at hans hus måtte bli spart og hadde fått 
forvissning om at Gud vilde høre hans bønn. Sær- 
lig fant han trøst i den 91. salme. 

Ilden nærmet sig med stormskritt. I husene 
rundt omkring begynte man alt å flytte ut. Men 
de to gamle tok det med ro. Efter hvert som det 
fattet i nabohusene, begynte dog konen å bli 
urolig. Men han var standhaftig: »Gud har lovet 
å høre min bønn. Jeg stoler fullt og fast på ham. 
Til slutt måtte hans familie med makt fjerne ham 
ut av huset. Men da ildhavet hadde gått over 
denne bydel, viste det sig, at alle andre hus rundt 
omkring var brent ned, mens dette hus stod uskadt 
og står den dag i dag. 

Da jeg engang under et møte på Ålesunds 
gamlehjem minnet om denne tildragelse, fortalte 
en gammel kone mig følgende: To ungdommer 
hadde hin ulykkesnatt kikket inn i vinduet til de 
to gamle. Der lå mannen på kne foran sengen og 
gjentok atter og atter: »Gud, du har lovet mig, 
at det ikke skal brenne her. Jeg stoler fullt og 
fast på dig. »Det var et syn så gripende, fortalte 
en av de to gutter, at det blev støtet til hans om- 
vendelse. Herren er også din vokter! Frykt ikke! 

Frykt ikke. — 24 


rie 
27. desember. 


Frykt ikke! 


Bare i håp til Gud er min sjel stille; fra ham kommer 
min frelse. Salme 62, 3. 


Leser, legg merke til at det så svært vanskelig 
ut for David nu. Forfulgt av mordlystne fiender, 
forlatt av dem, han kanskje hadde stolt på; trett, 
sår, nedverdiget. Men hør mannens vidnesbyrd: 
»Min sjel er stille — i håp til Gud!< 

Stille sjel! Gud gi oss nåde til å være det. 
Ikke stille i betydningen sløv eller uvirksom. Nei, 
vi må være stille ved korsets fot hos Jesus, så 
blodet får rense oss fra all synd. Daglig stillhet 
ved Golgata, du Guds barn! Stille i Guds fader- 
hånd, så han kan få bevare oss, danne oss og 
bruke oss. Stille for den Hellige ånd, så vi får 
høre hans daglige »marsj-ordre.< 

Hvorledes være stille for Gud? Ja. hvorledes 
kunde David være det? Bare i håp til Gud. Ikke 
i tillit til hester og stridsvogner. Menneskenes 
barn er tomhet.< Ikke kunde han stole på sig 
selv heller! Han følte sig som en mur der helder. 
Nu hadde David bare en hjelp, ett håp: Gud! 
Bare Gud. Men han var nok for David! Han er 
nok for oss idag og alle dager. 

Når alt annet har vist sig ute av stand til å 
hjelpe, og du i håp til Gud, — bare til Gud — 
er blitt stille, hvad så? Du får erfare fullkommen 
frelse fra ham. Frelse fra syndeskyld, fra syndens 
makt. Frelse fra farer, fra fall. Frelse fra for- 
krenkelighet. Frelse — inn i selve himmelen! 


Alene i håp til Gud, min sjel er stille. 

Han fører så sikkert ut mig svake, lille. 
Han ene min tilflukt er, der hen jeg iler. 
når stormen truer her, da trygg jeg hviler. 


2 == 
28. desember. 


Frykt ikke! 


Kom til mig, alle I som strever og har det tungt, og jeg 
vil gi eder hvile. Matt. 21, 28. 


Kom til mig! Kom, lyder det rundt oss. Ver- 
den sier kom, fristeren sier kom! Midt imel- 
lem alle disse røster, står Kristus med sitt kom! 
Kom, du som strever og har det tungt, ja, nettop, 
det er du som innbydes. Det er Kristus som er 
innbyderen, det er guddommens tonefall i disse 
ord. Jeg vil gi eder hvile. For de trette føtter er 
hvilen en gave. Jesus gir hvile til trette hjerter. 
Ikke som verden gir. Kristus gir hvile ved å ta 
ut av vårt liv det, som er selve kilden til all uro, 
alle giftige komplekser i vår sjel, synden, selv- 
syken. »Sønn, vær frimodig, dine synder er dig 
forlatt.« Du får et nytt centrum i ditt liv, du 
løftes ut av jeg-punktet og settes i Kristus. Du 
lever ikke lenger dig selv og kjemper i egen 
kraft, men Kristus lever i dig og bærer dig og 
dine byrder. Selv er jeg intet, men Kristus mitt 
alt! Ta mitt åk på eder. Et merkelig ord, mitt 
åk. Et åk er et hjelpemiddel. Mitt åk — et paråk. 
Din frelser bærer byrden med dig, under hans 
åk, som er gavnlig og lett, trekker han ditt livs 
plogfure sammen med dig. I troen går du inn i 
denne hvile. I lydighet og underkastelse finner 
du hvile. Ulydighet mot Kristus er selve uroen og 
fredsforstyrreren i vårt liv. 

»Lær av mig, for jeg er saktmodig og ydmyg av 
hjertet.< Det stolte og selvsyke hjerte kjenner 
ikke hvile. I lydighet og samfund med Kristus 
har hjertet hvile og fred. Under Jesu åk har du 
kraft i livets strid, »mitt åk er gavnlig og min 
byrde er lett«. 


eng 
29. desember. 


Frykt ikke! 


Og de har seiret over ham — i kraft av lammets blod 
og det ord de vidnet. Ap: 201, 


Hvordan kan dette skje? Du kjenner til hvor- 
dan Israel undkom den skjebnesvangre natt. Frelst 
og uskadt vandret hele folket ut av trellehuset — 
bort fra den overmektige fiende. Og det skjedde 
uten at én hånd var løftet til forsvar eller angrep 
innen Israels leir. Hvordan kunde dette skje? Jo, 
det enkle middel til frelse var blodet av et lyte- 
løst lam strøket på dørstolpene. Den som levet 
under blodet, slapp å stride — allikevel seiret de 
— fordi Lammet hadde utkjempet striden inntil 
døden. »Han blev slagen, plagen traff ham for at 
vi skulde gå fri.« I Ham skal du seire. Når du 
lever dekket av lammets blod. 

Men ordet taler om to ting, som gav seiren over 
dragen: Blodet og ordet. »Det ord som de vid- 
net.< Her er en hemmelighet. Folket under blo- 
det må leve på »den skjulte manna.< Blodet gjør 
dig uangripelig, men ordet gjør dig uovervinnelig. 
Blodet gir dig ingen ny natur, det gjør ordet 
alene, for »ved blodet blev vi gjenløst,« men »ved 
ordet gjenfødt.« 1. Pet. 1, 18, 23. Sjelen under 
blodet må ha sin daglige næring ved ordet — den 
skjulte manna. Blodet førte ut av Egypten, men 
daglig manna gav kraft til å vandre gjennem 
ørkenen til Kanaan. Under blodets beskyttelse 
eter du ordet. Disse to ting er dragen helt frem- 
med for, og i den siste strid er der bare to ting 
som bringer seier: Lammets blod og Guds ord. 
Gjennem dette skjenker Gud det svake menneske 
seier over den sterke drage. Derfor: frykt ikke — 
du behøver ikke tenke på å løfte en hånd, lev 
under blodet, et daglig »manna< og du skal seire 
over dragen. — — 


rqS 
30. desember. 


Frykt ikke! 


Men Herrens øiner er over de retferdige og hans ører 
vendt til deres bønn, men Herrens åsyn er over dem, som 
gjør ondt. 1. Peter 3, 12. 


Av mennesker hjemsøkt av sorg og motgang kan 
vi ofte høre den klage, at Gud har glemt dem. I 
vår vanskelige tid med så megen nød, fristes mange 
til å tenke: »Gud bryr sig ikke om mig! Han har 
overlatt både mig og hele den stridende. lidende 
menneskehet til sin egen skjebne. Ustraffet synes 
gudløsheten å få lov å bre sig.« 

Men den troende menighet ned gjennem tidene, 
har gjort en annen erfaring. Den vet, at intet er 
skjult for Guds altseende øie. Med sitt årvåkne 
blikk følger han alt som skjer. Alle tider er i 
hans hånd. 


Over alle dem, der i en sann tro tør trøste sig 
til hans nåde i Jesus Kristus og lenges efter å leve 
sitt liv for Guds ansikt, våker han som en mor 
våker over sitt lille barn. Hans kjærlige øie følger 
dem på alle deres veier, og hans øre er lydhørt 
selv for deres stille hjertesukk. 

Han ser hver en lengsel i sjelens grunn som 
efter det evige higer, han hører hvert sukk som 
i nattens stund fra dypet til himlen stiger.< 

Men han lukker heller ikke sitt øie for dem, 
der vil vandre sin vei uten Gud og følge sin egen 
onde lyst og onde vilje. Han betaler enhver efter 
hans gjerning og holder ikke den uskyldig som 
overtrer hans bud. »Hvad et menneske sår, det 
skal han og høste.« Der kommer en dag, da alle 
må tie og Gud alene taler. 

Måtte da hans ansikt lyse over oss og være Oss 
nådig! Amen. 


374 
31. desember. 


Frykt ikke! 


Men engelen sa til henne: Frykt ikke Maria, ti du har 
funnet nåde hos Gud. Luk. 1, 30. 


Eit år me atter sjå å renna 
i fortids stille havdjup ned. 


Et år ned i fortids stille havdyp! Hvad er ti- 
den? hvad er et år? Det er vår fattige måte å 
inndele tiden i dens strøm mot evighetens bunn- 
løse dyp. År og måneder, ja nyårskvelden, er 
merker, som vi setter i båtripen, mens vår livs- 
båt jager mot fossestupet. Og allikevel, det er 
godt at vi har våre fattige merker! Det er godt 
å regne på år og tider før evigheten åpner sitt dyp. 

Ransak mig, o Gud, og kjenn mitt hjerte. Prøv 
mig og kjenn mine tanker, og se om jeg er på for- 
tapelsens vei, og led mig på evighetens vei! 

La oss holde stille opgjør for Guds åsyn. La 
ham få prøve oss. 

Er der noget slikt hos dig og mig? 

Ja, det gamle menneske, er dødt på grunn av 
synden! og lever vi efter kjødet, skal vi også selv 
dø. Drukner vi ikke det gamle menneske, så skal 
vi i evigheten gå til bunns sammen med det. Her 
gjelder det: døde og drukne det gamle i oss ved 
Ånden, for selv å leve. Det er dette som kalles å 
drives av Guds ånd. 

Men får virkelig Guds ånd drive dig slik, da 
kjenner du også at evigheten lever i ditt hjerte. 
Da vidner også Ånden med dig, at du er Guds 
barn! Våger du å stå i evighetens skånselsløse 
lys her i tiden, så har du forjettelsen om Jesu 
Guds sønns blod, som renser dig for all synd. Da 
er de evige armer under dig, når det store havdyp 
åpner sig. Frykt ikke, du har funnet nåde hos Gud! 

8. oktober 
20. desember 


Sogneprest 
J. HYGEN 
Oslo 


4. mars 

16. mai 

28. juli 

9. oktober 
1. desember 

Sogneprest 
R. FRØYLAND 
Oslo 


5. mars 
17. mai 

20. juli 

IG, oktober 
14. oktober 
22. desember 
26. desember 


Bym:sjonær 
M. FUHR 
Oslo 


6. mars 

18. mai 

30. juli 

11. oktober 
23. desember 


Pastor 
0. SVENDSEN 
Oslo 


mars 


e 
då 
Lg 
31. juli 
2. oktober 
24 


pene 


desember 


2 — 


Pastor 
TH. STORESUND 
Høvik 


6. mars 

). mai 

I. august 
13. oktober 
25. desember 


Pastor 
E. VODERUP 
Oslo 


9. mars 


21, mai 


Misjonær 

0. $. NESTEGÅARD 
Oslo 

IG. mars 


22. mai 
3. august 

Pastor 
EDV. SANDBERG 
Bergen 


ll. mars 

23. mai 

4. august 
16. oktober 
28. desember 


Pastor 


Y. JOHANSEN 
Oslo 


12. mars 

f. mai 

5. august 
17. oktober 
29. desember 


Biskop 
J. PETERSEN 


Stavanger 


13. mars 
25. mai 

6. august 
18. oktober 
30. desember 

Pastor 
LAADDING 


Bergen 


14. mars 

26. mai 

. august 
19. oktober 
31. desember 


Stud. teol. 
ALFRED K. DAHL 
Oslo 


10. april 

2. juni 

2. august 

7. desember 


